Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ប្រយ័ត្នប៉ះរបស់ក្លែងក្លាយ! វៀតណាមរកឃើញហាង១ លក់ផលិតផល Chanel និង Gucci ក្លែងក្លាយ	https://business-cambodia.com/articles/fake-product	នាពេលថ្មីៗនេះ អាជ្ញាធរវៀតណាមបានរកឃើញហាងលក់គ្រឿងអលង្ការមួយកន្លែងនៅប្រទេសវៀតណាមដោយបានលួចលក់ផលិតផលម៉ាក Chanel និង Gucci ក្លែងក្លាយជាច្រើនមុខទំនិញនិងមានការជួញដូររូបិយប័ណ្ណបរទេសដោយគ្មានអាជ្ញាប័ណ្ណផងដែរ ហើយហាងនេះត្រូវគេពិន័យទឹកប្រាក់រហូតដល់ ៩ពាន់៥រយដុល្លារផងដែរ។ នេះបើតាមការដកស្រង់ចេញពីសារព័ត៌មាន VN Express ។ ប្រភពដដែលបានបន្តឱ្យដឹងទៀតថា ហាងដែលប៉ូលីសបានវាយឆ្មក់ថ្មីៗនេះគឺមានឈ្មោះថា Hoa Tung ដែលមានទីតាំងស្ថិតនៅក្នុងខេត្ត Quang Ngai ដោយក្រៅពីលក់ទំនិញប្រេនៗក្លែងក្លាយហើយ ថែមទាំងបើកការជួញដូរដោយខុសច្បាប់នូវរូបបិយប័ណ្ណជិត ២ពាន់ដុល្លារដោយមានទាំងដុល្លារអាមេរិក អូស្រ្តាលី កាណាដា និងប្រាក់យ៉េនជប៉ុនផងដែរ។ គួរបញ្ជាក់ថា នាពេលនេះដែរប៉ូលីសនៅវៀតណាមក៏បានរកឃើញផលិតផលម៉ាក Chanel និង Gucci ដោយម៉ាកទាំងអស់នោះគឺគ្មាន ឯកសារណាមួយបញ្ជាក់ពីភាពត្រឹមត្រូវរបស់វាឡើយដូច្នេះរូបិយប័ណ្ណ និងផលិតផលត្រូវបានរឹបអូសទាំងអស់៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T08:59:17.822Z", "category": "ចាប់ផ្តើមអាជីវកម្ម", "views": 209, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អាយុច្រើនមិនទាន់សល់អ្វី? មហាសេ.ដ្ឋី Mark Cuban ប្រាប់រឿងធំៗ៣ បើធ្វើបានលែងដាច់លុ.យ កើនទ្រ.ព្យលឿន	https://business-cambodia.com/articles/mark-cuban-tell-3-things	វ័យកាន់តែជ្រេ មុខជ្រួញ មិនទាន់សល់អ្វីជាប់ខ្លួន គឺជាកង្វល់ដ៏ធំមួយសម្រាប់មនុស្សសម័យថ្មី។ ដោយមើលឃើញពីបញ្ហានេះ មហាសេដ្ឋីអាម៉េរិក Mark Cuban បានចែលរំលែករឿងធំៗ៣ អាចជួយឲ្យអ្នកលែងដាច់យ៉ៃ ហើយកើនទ្រព្យលឿនទៀត៖   ១/. កុំបង្កើតទម្លាប់ចាយលុយអនាគត៖ ជំហានដំបូងត្រូវចេះចាត់ចែងការចំណាយឲ្យបានត្រឹមត្រូវ កុំចាយលើសពីអ្វីដែលខ្លួនរកបាន។ ឧទាហរណ៍ ប្រសិនបើរកបាន ១០០ដុល្លារ តែចាយ ១៥០-២០០ដុល្លារ អ្នកនឹងជំពាក់គេមិនខាន។ ការខ្ចីបុលគេ ឬបង់រំលស់ខុសគោលដៅ គឺជាការចាយលុយអនាគត ដែលជាដើមហេតុនៃការបង្កើតទម្លាប់សាងបំណុលអាក្រក់ដោយមិនដឹងខ្លួន។   ២/. សន្សំលុយបម្រុងទុកចំណាយឱ្យបាន១ឆ្នាំ៖ ច្បាប់សំខាន់មួយទៀតដែលមហាសេដ្ឋីរូបនេះផ្ដាំឱ្យយុវជនគ្រប់គ្នាធ្វើឱ្យបាននោះគឺ ព្យាយាមសន្សំលុយបម្រុងសម្រាប់ទុកចំណាយឱ្យបានមួយឆ្នាំ។ ពិតមែនហើយមិនមែន៣ខែ ឬ៦ខែទេ គឺ១ឆ្នាំតែម្ដង។ លុយសន្សំសម្រាប់ការចំណាយ១ឆ្នាំវាមានចំនួនមិនក្រោម ១ពាន់ដុល្លារឡើយ។ ដូច្នេះហើយពេលសន្សំគ្រប់ មានឱកាសវិនិយោគមកដល់ អ្នកអាចប្រើលុយនោះសម្រាប់ធ្វើជាដើមទុនចាប់ឱកាសវិនិយោគបង្កើនទ្រព្យតែម្ដង។ កុំចាំដល់មានលុយច្រើន សន្សំពីលុយតិចៗទៅ ទើបមានឱកាសបង្កើតលុយបានច្រើន។   ៣/. ទិញជាដុំ៖ ជាធម្មតាទំនិញលក់រាយតែងមានតម្លៃថ្លៃជាងទំនិញដុំ ព្រោះអ្នកលក់រាយត្រូវការចំណេញក្បាលកាក់ច្រើនតង់។ ត្រង់ចំណុចនេះលោក Mark Cuban លើកទឹកចិត្តឱ្យអ្នកចំណាយលុយទិញទំនិញប្រើប្រាស់ចាំបាច់ដែលអ្នកតែប្រើជាប្រចាំជាដុំ ព្រោះវាមានតម្លៃធូរថ្លៃ អាចសន្សំបានច្រើន។ ឧបមាថា ទិញសាប៊ូដុះខ្លួនចំណុះ ២៥០ml តម្លៃ៨ដុល្លារ តែបើទិញចំណុះ ៥០០ml មានតម្លៃត្រឹម១០ដុល្លារ អ៊ីចឹងទិញអាធំទៅចំណេញលុយជាង។   យ៉ាងណាមិញ សមត្ថភាពរកលុយ គឺជារឿងសំខាន់ ប៉ុន្តែរឿងចាំបាច់មួយទៀតដែលអ្នកត្រូវចេះដែរនោះគឺ របៀបក្នុងការចាត់ចែងលុយដែលខ្លួនរកបាន។ ចូរប្រើវាដោយប្រាជ្ញា នោះវានឹងហុចផ្លែផ្កាមកឲ្យអ្នកវិញជាទីគាប់ចិត្ត៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T08:30:43.220Z", "category": "ហិរញ្ញវត្ថុ", "views": 405, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ថ្នាក់បរិញ្ញាបត្រជាន់ខ្ពស់ផ្នែកគណនេយ្យ និងហិរញ្ញវត្ថុ (MSc + ACCA) នៅវិទ្យាស្ថាន ខេមអេដ (CamEd)	https://business-cambodia.com/articles/cam-ed-school-m-sc-acca	ជារឿយៗគណនេយ្យ និងហិរញ្ញវត្ថុត្រូវបានគេស្គាល់ថាជាភាសានៃធុរកិច្ច ដូច្នេះរាល់កំណត់ត្រាគណនេយ្យ និងការវិភាគរបាយការណ៍ហិរញ្ញវត្ថុរបស់ក្រុមហ៊ុននិមួយៗពិតជាមានសារសំខាន់ និងមានពទ្ធិពលដល់ការសម្រេច ចិត្តរបស់ម្ចាស់ក្រុមហ៊ុន វិនិយោគិន និងសាធារណជនទូទៅ។ នេះជាមូលហេតុដ៏សំខាន់ដែលក្រុមហ៊ុនជាតិ និងអន្តរជាតិមានតម្រូវការ និងអោយតម្លៃខ្ពស់ទៅលើអ្នកជំនាញវិជ្ជាជីវៈគណនេយ្យ និងហិរញ្ញវត្ថុ។ ដោយហេតុ ដូចនេះវិទ្យាស្ថានខេមអេដមានការផ្តល់ជូននូវកម្មវិធីសិក្សាបរិញ្ញាបត្រជាន់ខ្ពស់ផ្នែកគណនេយ្យ និងហិរញ្ញវត្ថុដែល ក្នុងនោះមានរួមបញ្ចូលនូវកម្មវិធីសិក្សាគណនេយ្យករជំនាញ ACCA ដែលជាកម្មវិធីសិក្សាបណ្ដុះបណ្ដាលនិស្សិត អោយទទួលបាននូវលក្ខណៈសម្បត្តិ វិជ្ជាជីវៈ ជំនាញ និងចំណេះដឹងខ្ពស់ក្នុងវិស័យគណនេយ្យហិរញ្ញវត្ថុ និងសវនកម្មដែលនិយោជកត្រូវការបំផុត។ ការបន្តសិក្សាលើវិជ្ជាជីវៈនេះមិនមែនជាការសិក្សាដើម្បីតែទទួលបានសញ្ញាបត្រប៉ុណ្ណោះទេ តែការសិក្សានេះបាន ផ្តល់នូវអត្តប្រយោជន៍សំខាន់ៗក្នុងអាជីពការងាររបស់អ្នកដូចជា៖ ទទួលបាននូវអាជីពដែលមានសុវត្ថិភាពការងារខ្ពស់ ធម្មជាតិ និងមុខងារនៃជំនាញគណនេយ្យ និងហិរញ្ញវត្ថុផ្តល់នូវសុវត្ថិភាពការងារកម្រិតខ្ពស់ដល់អ្នក។ មិនថាក្នុង ពេលមានកំណើនសេដ្ឋកិច្ច ឬការធ្លាក់ចុះនៃសេដ្ឋកិច្ចទេ គ្រប់ក្រុមហ៊ុនឬអាជីវកម្មទាំងអស់ត្រូវការការត្រួតពិនិត្យ និងជំនួយផ្នែកវិភាគហិរញ្ញវត្ថុ។ ភាពចាំបាច់នេះធ្វើឱ្យទីផ្សារការងារផ្នែកគណនេយ្យ និងហិរញ្ញវត្ថុមិនសូវងាយ ទទួលរងផលប៉ះពាល់ដោយវិបត្តិសេដ្ឋកិច្ចទេ។ គណនេយ្យករដើរតួនាទីយ៉ាងសំខាន់ក្នុងការផ្តល់ការណែនាំ និង អនុសាសន៍លើការសម្រេចចិត្តអាជីវកម្មសំខាន់ៗដើម្បីធានាថាស្ថាប័នអនុវត្តដោយគោរពទៅតាមច្បាប់ និងបទ ប្បញ្ញត្តិថ្មីៗ។ ភាពស្មុគស្មាញ និងការវិវឌ្ឃន៍ទៅមុខយ៉ាងឆាប់រហ័សនៃវិជ្ជាជីវៈនេះធ្វើអោយបុគ្គលដែលមានជំនាញ ខាងផ្នែកគណនេយ្យតែងតែមានតម្រូវការខ្ពស់ និងជាចាំបាច់ពីគ្រប់ស្ថាប័ន។ បង្កើនឱកាសការងារថ្មី ជំនាញគណនេយ្យអាចផ្តល់ឱ្យអ្នកនូវគុណសម្បត្តិ និងភាពលេចធ្លោនៅក្នុងអាជីពការងារនៅពេលអ្នកអភិវឌ្ឍអាជីព របស់អ្នកក្នុងរយៈពេលវែង។ ការសិក្សាថ្នាក់បរិញ្ញាបត្រជាន់ខ្ពស់ផ្នែកគណនេយ្យ និងហិរញ្ញវត្ថុនឹងមិនត្រឹមតែជួយ អ្នកឱ្យចេះភាសាសកលនៃធុរកិច្ចប៉ុណ្ណោះទេ ប៉ុន្តែថែមទាំងអភិវឌ្ឍជំនាញការគិតនិងការវិភាគដើម្បីបង្កើតការ វិនិច្ឆ័យនិងប្រឹក្សាយោបល់ប្រកបដោយហេតុផល និងណែនាំក្រុមហ៊ុនក្នុងការធ្វើការសម្រេចចិត្តប្រកបដោយ ប្រសិទ្ធិភាព។ ជាមួយនឹងជំនាញដែលមានសារសំខាន់និងមិនអាចខ្វះបានទាំងនេះ អ្នកអាចធ្វើការបាននៅក្នុងគ្រប់ ស្ថាប័នដែលអ្នកចូលចិត្តដោយភាពងាយស្រួល។ មានលក្ខណៈសម្បត្តិគ្រប់គ្រាន់សម្រាប់ការប្រឡង ACCA ការសិក្សាថ្នាក់បរិញ្ញាបត្រជាន់ខ្ពស់នៅខេមអេដអនុញ្ញាតអោយនិស្សិតសិក្សា និងត្រៀមខ្លួនរួចជាស្រេចសម្រាប់ការ ប្រឡងយកសញ្ញាបត្រអ្នកជំនាញគណនេយ្យACCAក្នុងពេលតែមួយជាមួយគ្នា។ កម្មវិធីសិក្សាACCAត្រូវបានគេ អោយតម្លៃខ្ពស់នៅក្នុងសហគមន៍ធុរកិច្ច ដោយសារវាតំណាងឱ្យជំនាញវិជ្ជាជីវៈគណនេយ្យ និងហិរញ្ញវត្ថុដែលមាន ការទទួលស្គាល់ជាសកល។ ការទទួលស្គាល់ដ៏មានកិត្យានុភាពនេះអាចផ្តល់ឱ្យអ្នកនូវអត្ថប្រយោជន៍នៅពេលដាក់ ពាក្យធ្វើការងារ បង្កើនសក្តានុពលរកប្រាក់ចំណូលរបស់អ្នក និងបើកទ្វារទៅរកជម្រើសអាជីពការងារដ៏សម្បូរបែប។ អភិវឌ្ឍជំនាញបច្ចេកទេស បន្ថែមពីលើចំណេះដឹង ដែលទទួលបានពីការសិក្សាគណនេយ្យនៅថ្នាក់បរិញ្ញាបត្រ និស្សិតដែលបន្តការសិក្សាលើ វិជ្ជាជីវៈនេះមានការវិវឌ្ឃន៍ខ្លាំងលើបច្ចេកវិទ្យាថ្មីដែលជួយសម្រួលការងារប្រចាំថ្ងៃ ដែលចំណុចនេះអាចឲ្យពួកគេ ផ្តោតលើការងារដែលមានគុណតម្លៃខ្ពស់ ដូចជាការងារវាយតម្លៃរបាយការណ៍ហិរញ្ញវត្ថុ បង្កើតយុទ្ធសាស្រ្តថ្មីៗ និងគ្រប់គ្រងហានិភ័យនានាដែលអាចជះឥទ្ធិពលដល់ការងាររបស់ខ្លួន។ ជាពិសេសនៅពេលដែលអ្នកបញ្ចប់ការ សិក្សាថ្នាក់បរិញ្ញាបត្រជាន់ខ្ពស់ អ្នកនឹងយល់ដឹងកាន់តែស៊ីជម្រៅពីសារសំខាន់នៃគណនេយ្យ និងការអភិវឌ្ឍ នៅក្នុងវិស័យនេះ។ ពង្រីកបណ្តាញទំនាក់់ទំនងក្នុងវិជ្ជាជីវៈរបស់អ្នក ការបង្កើតនូវបណ្តាញទំនាក់ទំនងជំនាញវិជ្ជាជីវៈគឺមានសារៈសំខាន់ក្នុងការចាប់ផ្តើម និងអភិវឌ្ឍអាជីពរបស់អ្នក។ ផ្ដើមពីការសិក្សាស្វែងយល់បន្ថែមអំពីវិជ្ជាជីវៈដែលអ្នកចូលចិត្ត បន្តជាភាពខ្នះខ្នែងដើរតាមនិន្នាការក្នុងវិស័យនេះ បណ្តាញទំនាក់ទំនងរបស់អ្នកអាចជាធនធានមួយសម្រាប់ជួយអ្នក និងផ្តល់ជាព័ត៌មានដែលអ្នកអាចយកមកប្រើ ប្រាស់ក្នុងការកំណត់ក៏ដូចជាអភិវឌ្ឍអាជីពរបស់អ្នកអោយកាន់តែប្រសើរឡើង។ នៅក្នុងកម្មវិធីថ្នាក់បរិញ្ញាបត្រ ជាន់ខ្ពស់អ្នកនឹងមានឱកាសជាច្រើនដើម្បីបង្កើត និងពង្រីកទំនាក់ទំនងរបស់អ្នកជាមួយសហគមន៍មួយដែលចម្រុះ ទៅដោយអ្នកជំនាញវិជ្ជាជីវៈដែលរួមមានសាស្រ្តាចារ្យជំនាញ មិត្តភ័ក្តិ បុគ្គលិក និងអតីតនិស្សិតខេមអេដជាដើម។ ឥឡូវនេះវិទ្យាស្ថានខេមអេដ កំពុងបើកទទួលចុះឈ្មោះចូលសិក្សាថ្នាក់បរិញ្ញាបត្រជាន់ខ្ពស់ សម្រាប់ឆ្នាំសិក្សាថ្មី និស្សិតដែលមានចំណាប់អារម្មណ៍អាចចុះឈ្មោះពីឥឡូវនេះតទៅរហូតដល់ថ្ងៃទី០៥ ខែមករា ឆ្នាំ២០២៥ ហើយវិទ្យាស្ថានរីករាយស្វាគមន៍ជានិច្ច សម្រាប់ការសាកសួរព័ត៌មានបន្ថែម តាមរយៈលេខទូរសព្ទ 010 986 523 / 070 673 673 ក៏ដូចជាតាមរយៈតេឡេក្រាមលេខ 078 588 886 ឬក៏តាមរយៈអ៉ីម៉ែល admissions@cam-ed.com។ លោកអ្នកអាចចុះឈ្មោះ ផ្ទាល់នៅទីតាំងផ្ទះលេខ 64 ផ្លូវ108 សង្កាត់វត្តភ្នំ ខណ្ឌដូនពេញ រាជធានីភ្នំពេញ ឬតាមរយៈគេហទំព័រ www.cam-ed.edu.kh ។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T08:24:55.338Z", "category": "PR", "views": 213, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ឮហើយរំភើប! ក្រុមហ៊ុនទូរទស្សន៍១នៅជប៉ុន ដែលមានអ្នកទស្សនាជាង១០លាននាក់ ចង់មកផលិតវីដេអូពីទេសចរណ៍កម្ពុជាទៅកាន់អន្តរជាតិ	https://business-cambodia.com/articles/one-japanese-tv-company	ឮហើយពិតជារំភើបខ្លាំងមែនទែន ខណៈថ្មីៗនេះក្រុមហ៊ុន TBS Holdings Inc. ដែលជាក្រុមហ៊ុនមានបណ្តាញទូរទស្សន៍ជាង២៨ប៉ុស្តិ៍ មានអ្នកទស្សនាជាង១០លាននាក់នៅប្រទេសជប៉ុន កំពុងតែមានគម្រោងចង់មកផលិតវីដេអូពីទេសចរណ៍កម្ពុជាទៅកាន់អន្តរជាតិផងដែរ។   ជាក់ស្តែងកាលពីថ្មីៗនេះ ឯកឧត្តម ហួត ហាក់ រដ្ឋមន្ត្រីក្រសួងទេសចរណ៍ បានអនុញ្ញាតជូនលោក KATO Kazunori (សមាគមជប៉ុន-កម្ពុជា) និងលោក TAKEUCHI Mei តំណាងក្រុមហ៊ុន TBS Holdings Inc. និងសហការី ចូលជួបសម្តែងការគួរសម ពិភាក្សាការងារ និងស្នើសុំអនុសាសន៍ណែនាំលើគម្រោងផលិតឃ្លីបវីដេអូផ្សព្វផ្សាយពីសក្តានុពលនៃគោលដៅទេសចរណ៍បេតិកភណ្ឌ ប្រវត្តិសាស្រ្ត ធម្មជាតិរបស់កម្ពុជា ព្រមទាំងវប្បធម៌ប្រពៃណី ម្ហូបអាហារ និងផលិតផលក្នុងស្រុក។ នៅក្នុងជំនួបនេះដែរ ក្រុមហ៊ុន TBS Holdings Inc. ក៏មានគម្រោងផ្សព្វផ្សាយជូនដល់ប្រជាពលរដ្ឋជប៉ុនឱ្យកាន់តែទូលំទូលាយ ដើម្បីទាក់ទាញភ្ញៀវទេសចរជប៉ុន ក៏ដូចជាអន្តរជាតិដទៃទៀតមកទស្សនាប្រទេសកម្ពុជាឱ្យបានច្រើន រួមទាំងគម្រោងរៀបចំវេទិកាជំនួបធុរកិច្ចដើម្បីទាក់ទាញអ្នកវិនិយោគិនជប៉ុនឱ្យមកបណ្តាក់ទុនបន្ថែមនៅកម្ពុជា និងការបង្កើនជើងហោះហើរត្រង់ពីប្រទេសជប៉ុនមកប្រទេសកម្ពុជាបន្ថែមទៀតផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T07:55:32.863Z", "category": "ចាប់ផ្តើមអាជីវកម្ម", "views": 140, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឱកា.សការងាររដ្ឋ! ស្នងការខេត្តប្រកាសជ្រើស បេក្ខជនទាំង២ភេទ បម្រើក្របខ័ណ្ឌមន្រ្តីនគរបាលជាតិ	https://business-cambodia.com/articles/national-police-news-recriutment-	សម្រាប់អ្នកដែលមានបំំណងចង់បម្រើការងាររដ្ឋ អគ្គស្នងការនគរបាលជាតិ ខេត្តស្វាយរៀង កំពុងជ្រើសរើសបេក្ខជនទាំង២ភេទ ឱ្យប្រឡងប្រជែងចូលបម្រើការងារក្របខ័ណ្ឌមន្រ្តីនគរបាលជាតិបំពេញជួស ប្រចាំឆ្នាំ២០២៤ អនុញ្ញតដោយក្រសួងមហាផ្ទៃ សម្រាប់បម្រើការនៅស្នងការដ្ឋាននគរបាលខេត្តស្វាយរៀង និងប៉ុស្ត៍នគរបាលរដ្ឋបាល ឃុំសង្កាត់។   ចំពោះលក្ខខណ្ឌនៃការជ្រើសរើសប្រឡងប្រជែងក្របខ័ណ្ឌ បេក្ខជនទាំងពីរភេទ ត្រូវមានសញ្ជាតិខ្មែរ មានទីលំនៅអចិន្ត្រៃយ៍ច្បាស់លាស់នៅភូមិសាស្ត្រខេត្តស្វាយរៀង មានជីវប្រវត្តិច្បាស់លាស់ កិរិយាមាយាទល្អ និងពុំធ្លាប់មានទោស។   បេក្ខជនត្រូវមានកាយសម្បទាគ្រប់គ្រាន់ និងសុខភាពល្អ បានឆ្លងកាត់ការត្រួតពិនិត្យឈាម កាយសម្បទា និងតស្តសារធាតុញៀន  មិនត្រូវមានស្នាកស្នាមសាក់។ ចំពោះបុរសត្រូវមានកម្ពស់ ១,៧០ មឡើង ឯនារីត្រូវមានកម្ពស់១,៦៥ ម ឡើងនឹងមានទម្ងន់សមាមាត្រនឹងកម្ពស់។   សម្រាប់កម្រិតអប់រំត្រូវមានសញ្ញាបត្រ មធ្យមសិក្សាទុតិយភូមិ ឬ សញ្ញាបត្រមានតម្លៃស្មើ និងមានអាយុចាប់ពី ១៨ឆ្នាំ ដល់២៥ ឆ្នាំគិតត្រឹមថ្ងៃប្រឡងឬមានសញ្ញាបត្របរិញ្ញាបត្រ ឬសញ្ញាបត្រដែលមានតម្លៃស្មើឡើង មានអាយុយ៉ាងច្រើន ៣០ ឆ្នាំគិតត្រឹមថ្ងៃប្រឡង ។   ចំពោះកាលបរិច្ឆេទផ្តល់ពាក្យ និងទទួលពាក្យ គឺ ចាប់ពីថ្ងៃទី ២១ ដល់ថ្ងៃទី ២៨ ខែ តុលា ឆ្នាំ២០២៤ ទទួលពាក្យ ចាប់ពីថ្ងៃទី ២៨ ខែ តុលា ដល់ថ្ងៃទី ៨ ខែ វិច្ឆិកា ឆ្នាំ២០២៤ មានទីតាំង នៅស្នងការដ្ឋាននគរបាលខេត្តស្វាយរៀង។   ឬចុះឈ្មោះតាមប្រព័ន្ធអនឡាញ ដែលបេក្ខជនត្រូវបំពេញព័ត៌មានបឋម ក្នុងការស្នើសុំសិទ្ធប្រឡងប្រជែង តាមប្រព័ន្ធអនឡាញតាមតំណ (https://gbhr.inteior.gov.kh/plaf/request?recruit=cps) រួចបេក្ខជនម្នាក់ៗ ត្រូវបោះពុម្ភ (print) លិខិតបញ្ជាក់ការស្នើសុំសិទ្ធប្រឡងប្រជែងនេះ ដើម្បីបង្ហាញដល់អនុគណៈកម្មការ ផ្តល់ពាក្យនិងទទួលពាក្យ នៅទីកន្លែងផ្តល់ពាក្យចូលបម្រើការងារក្នុងក្របខ័ណ្ឌមន្ត្រីនគរបាលជាតិ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T07:48:49.125Z", "category": "ភាពជាអ្នកដឹកនាំ", "views": 1172, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ល្អខ្លាំង! ក្រសួងប្រៃសណីយ៍ ប្រកាសផ្តល់ថវិកាសិក្សាដោយគ្មានគិតការប្រាក់ ដល់សិស្សដែលចង់រៀនសាលា៦នេះ	https://business-cambodia.com/articles/loan-for-study	ដើម្បីគាំទ្រដល់ដំណើរការអភិវឌ្ឍមូលធនមនុស្សឌីជីថលឆ្លើយតបទៅនឹងតម្រូវការនៃការអភិវឌ្ឍ សេដ្ឋកិច្ចសង្គមនិងរដ្ឋាភិបាលឌីជីថល បានបង្កើតកម្មវិធីអភិវឌ្ឍន៍ជំនាញឌីជីថលដែលមាន ឈ្មោះជាភាសាអង់គ្លេសថា Digital Skill Development Program (DSDP) ដែលជាកម្មវិធីជំនួយហិរញ្ញវត្ថុ មិនមែនជា អាហារូបករណ៍ និងមានរហូតដល់ ៣ ០០០ កន្លែង ក្នុងគោលបំណងផ្តល់ថវិកាសិក្សាដោយមិនគិតការប្រាក់ (Financial Aid without Interest)។   ជាមួយគ្នានោះដែរ ចំពោះសិស្សដែលបានថវិកាបង់ថ្លៃសិក្សាហើយអាចទៅសិក្សានៅគ្រឹះស្ថានឧត្តមសិក្សាដៃគូរបស់ ក.អ.ជ.ឌ ចំនួន ៦ រួមមាន៖ ១. បណ្ឌិត្យសភាបច្ចេកវិទ្យាឌីជីថល កម្ពុជា (CADT) ២.សាកលវិទ្យាល័យភូមិន្ទភ្នំពេញ (RUPP) ៣. សាកលវិទ្យាល័យជាតិគ្រប់គ្រង (NUM) ៤.វិទ្យាស្ថានបច្ចេកវិទ្យា កម្ពុជា (ITC) ៥.សាកលវិទ្យាល័យអាមេរិកាំងភ្នំពេញ (AUPP) ៦.សាកលវិទ្យាល័យអន្តរជាតិផារ៉ាហ្គន (Paragon)។   អត្ថប្រយោជន៍ដែលទទួលបានមានដូចជា៖ ថវិកាដើម្បីបង់ថ្លៃសិក្សារហូតដល់ចប់ថ្នាក់បរិញ្ញាបត្រ (មិនមែនអាហារូបករណ៍) កុំព្យូទ័រយួរដៃ ១គ្រឿង (ប្រសិនបើមានតម្រូវការ) ថ្លៃស្នាក់នៅ (ប្រសិនបើមានតម្រូវការ) ការប្រឹក្សាយោបល់អំពីការសិក្សា ការស្នាក់នៅ និងការអភិវឌ្ឍអាជីព ឱកាសការងារល្អ និងប្រាក់បៀវត្សខ្ពស់ក្នុងវិស័យសាធារណៈ និងឯកជន អត្ថប្រយោជន៍ផ្សេងទៀត ដែលទទួលបានតាមរយៈគ្រឹះស្ថានឧត្តមសិក្សានីមួយៗ។   លក្ខខណ្ឌនៃការជ្រើសរើសបេក្ខជនត្រូវមានលក្ខខណ្ឌ ដូចខាងក្រោម៖ មានសញ្ជាតិខ្មែរ ទទួលបានសញ្ញាបត្រមធ្យមសិក្សាទុតិយភូមិ ឬសញ្ញាបត្រសមមូល ដែលមាននិទ្ទេសរួម A B ឬ C ជាបេក្ខជនដែលបានបំពេញគ្រប់លក្ខខណ្ឌនៃការជ្រើសរើសឱ្យចុះឈ្មោះចូលរៀននៅតាមគ្រឹះស្ថានឧត្តម សិក្សាខាងលើ ឆ្លងកាត់ការប្រឡង និង/ឬការសម្ភាសន៍ បេក្ខជនមានជីវភាពក្រីក្រ មកពីជនបទដាច់ស្រយាល ជនមានពិការភាព ឬសិស្សនារី ត្រូវបានលើកទឹកចិត្ត។   គួរបញ្ជាក់ថា បើសិស្សានុសិស្សចាប់អារម្មណ៍ត្រូវបំពេញពាក្យស្នើសុំអនឡាញតាមរយៈ www.dsdp.gov.kh/registration ។ កាលបរិច្ឆេទទទួលពាក្យគិតចាប់ពី ថ្ងៃទី០១ ខែវិច្ឆិកា ឆ្នាំ២០២៤ រហូតដល់ ថ្ងៃទី១៥ ខែធ្នូ ឆ្នាំ២០២៤។ សម្រាប់ព័ត៌មានបន្ថែម សូមទាក់ទងទូរសព្ទលេខ ១២៣ ឬអ៊ីម៉ែល info@dsdp.gov.kh ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T06:27:04.328Z", "category": "ចាប់ផ្តើមអាជីវកម្ម", "views": 403, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
លោក Donald Trump សន្យាធ្វើរឿង១នេះឱ្យ មហាសេដ្ឋី Elon Musk បើសិនជាលោកជាប់ឆ្នោត	https://business-cambodia.com/articles/donald-trump-and-elon-musk-	សហរដ្ឋអាមេរិកនឹងមានការបោះឆ្នោត ជ្រើសរើសប្រធានាធិបតីអាណត្តិថ្មី នៅថ្ងៃទី០៥ ខែវិច្ឆិកា ឆ្នាំ២០២៤។ ក្នុងនោះលោក Donald Trump ដែលជាបេក្ខភាពឈរឈ្មោះមួយរូប បានប្រកាសក្តែងៗ នៅក្នុងយុទ្ធនាការរកសំឡេងឆ្នោត ឯរដ្ឋ Pennsylvania ថាលោកនឹងផ្តល់តំណែងមួយ ក្នុងជួររដ្ឋាភិបាលឱ្យទៅមហាសេដ្ឋី Elon Musk បើលោកជាប់ឆ្នោត។     ថ្លែងក្នុងបទសម្ភាសន៍Fox Business លោក Trump បានគូសបញ្ជាក់លាយសំណើចតិចៗថា លោកនឹងផ្តល់តំណែងមួយឱ្យ Elon Musk នៅក្នុងជួររដ្ឋាភិបាលរបស់លោកជា “លេខាធិការកាត់បន្ថយការចំណាយ” ដែលគាត់បានដាក់ឈ្មោះឱ្យថាជា "អ្នកជំនួញដ៏អស្ចារ្យ" និងជា "អ្នកកាត់បន្ថយការចំណាយដ៏បុិនប្រសព្វ ដែលមិនធ្វើឱ្យប៉ះពាល់ដល់ចង្វាក់ផលិតកម្ម" ។   លើសពីនេះ លោក Donald Trump ក៏បានបន្ថែមថា នៅក្នុងរដ្ឋាភិបាលរបស់លោកៗនឹងគាំទ្រ បេសសកម្ម និងជួយជ្រោមជ្រែង គម្រោងទៅកាន់ភពអង្គាររបស់មហាសេដ្ឋី Elon Musk ហើយបង្កើតអង្កការអវកាសដាច់ដោយឡែកមួយសម្រាប់ Elon គ្រប់គ្រង ក្រោមរដ្ឋាភិបាលអាមេរិក ឱ្យបានមុនពេលលោកដាច់អាណត្តិ ដើម្បីជំរុញឱ្យអាមេរិកក្លាយជាមហាអំណាចអវកាស៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T04:54:46.323Z", "category": "ភាពជាអ្នកដឹកនាំ", "views": 306, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
បច្ចេកវិទ្យាបូម FOX ដ៏អស្ចារ្យនៅលើរថយន្ត Ford Ranger Raptor ដែលអ្នកប្រើប្រាស់ភាគច្រើនមិនបានដឹង!	https://business-cambodia.com/articles/ford-ranger-raptor-x-fox-	កំពូលរថយន្ត Ford Ranger Raptor គឺមានសមត្ថភាពខ្លាំងក្នុងការបើកបរលើផ្លូវឧបសគ្គដែលអាចពុះពារគ្រប់ឧបសគ្គទាំងអស់ដែលបានឆ្លងកាត់ ដោយសារតែម៉ាស៊ីនសាំង 3.0L Twin-Turbo V6 ដែលផ្តល់នូវកម្លាំងដ៏ខ្លាំងរហូតដល់ 397PS និងកម្លាំងរមួល 583Nm មិនតែប៉ុណ្ណោះ បូមដែលបំពាក់ក្នុងរថយន្ត Ford Ranger Raptor ក៏រួមចំណែក ក្នុងការផ្តល់នូវទំនុកចិត្តលើការបើកបរនៅលើផ្លូវឧបសគ្គគ្រប់ប្រភេទ។ នៅក្នុង DNA របស់រថយន្ត Ford Ranger Raptor នីមួយៗគឺមានការបំពាក់នូវប្រព័ន្ធបូមដ៏អស្ចារ្យដែលរួមមាននូវប្រព័ន្ធបូមស្លាប្រចៀវផ្នែកខាងមុខធ្វើអំពីដែកអាលុយមីញ៉ូមទម្ងន់ស្រាល រួមភ្ជាប់ជាមួយប្រព័ន្ធជើងក្រោមផ្នែកខាងក្រោយជាមួយនឹងដែកទប់លំនឹងដែលមាន Watts Linkage ១បង្គុំ និងTrail Arm ចំនួន៤ដើម ហើយប្រព័ន្ធជើងក្រោមនេះមានសមត្ថភាពអាចឈានចូលបានជម្រៅជ្រៅ និងលើកគងលើទីទួលបានខ្ពស់។     លើសពីនេះទៅទៀត រថយន្ត Ford Ranger Raptor ក៏មានបំពាក់មកនូវបូម FOX ដែលជាប្រភេទបូមដ៏ទំនើប និងមានបច្ចេកវិទ្យា Live-Valve ដែលបានរៀបចំជាពិសេសសម្រាប់រថយន្ត Ford Ranger Raptor ប្រភេទបូមនេះគឺជាបូមអេឡិចត្រូនិច ដែលអាចកំណត់ការប្រើប្រាស់ទៅតាមស្ថានភាពផ្លូវនីមួយៗ និងរក្សាលំនឹងរបស់រថយន្ត មិនអោយប៉ះពាល់ដល់តួរថយន្ត រួមទាំងផ្តល់នូវផាសុកភាពក្នុងការបើកបរផងដែរ។     សម្រាប់បូម FOX នេះ គឺក្រុមអ្នកជំនាញរបស់ FOX បានសហការជាពិសេសជាមួយក្រុមអ្នកជំនាញ Ford Performance ក្នុងការសិក្សាអំពីស្ថានភាពក្នុងការប្រើប្រាស់ប្រចាំថ្ងៃរបស់អតិថិជន និងកំណត់នូវទម្រង់ដ៏ល្អមួយសម្រាប់តម្រូវការរបស់អ្នកប្រើប្រាស់គ្រប់រូប។ នៅក្នុងស្រទាប់បូមនេះ គឺមាននូវលំហូរប្រេង Teflon™ ដែលជាបច្ចេកវិទ្យាចុងក្រោយបង្អស់របស់ FOX ដែលធ្វើការដល់ទៅ 500 ដងក្នុងមួយវិនាទី ដែលបូមនេះអាចបត់បែនដោយខ្លូនឯង និងប៉ាន់ស្មានទៅតាមស្ថានភាពផ្លូវនីមួយៗនៅពេលបើកបរ ដើម្បីរក្សានូវកម្រិតផាសុកភាពដ៏ល្អក្នុងគ្រប់កាលៈទេសៈទាំងអស់។     ដោយសារបច្ចេកវិទ្យាដ៏ទំនើបក្នុងប្រព័ន្ធបូមដែលមានបំពាក់ក្នុងរថយន្ត Ford Ranger Raptor ទើបនាំអោយប្រព័ន្ធបូមនេះ គឺជាប្រព័ន្ធដ៏ពិសេសលើសគេ ដែលអតិថិជនប្រើប្រាស់អាចកំណត់ និងធ្វើការដោយស្វ័យប្រវត្តទៅតាមគ្រប់ស្ថានភាពផ្លូវ។ សម្រាប់មានអតិថិជនដែលមានចំណាប់អារម្មណ៍ក្នុងការបើកបរសាកល្បងទៅលើកំពូលរថយន្ត Ford Ranger Raptor សូមទំនាក់ទំនងផ្នែកលក់តាមសាខានីមួយៗ៖ សាខាព្រះមុនីវង្ស 078 999 773  សាខាទឹកថ្លា 095 939 939  សាខាទូលសង្កែ 078 935 935  សាខាជ្រោយចង្វារ 017 999 027  សាខាភ្នំពេញថ្មី 011 255 229 ឬ 077 722 999 សាខាបឹងបៃតង 099 999 747 សាខាខេត្តសៀមរាប 077 666 357 ឬ 088 9 666 357  សាខាខេត្តកំពង់ចាម 078 999 883 ឬ 088 3 999 883	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T04:51:49.590Z", "category": "PR", "views": 235, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy", "short_sentences" ] }
ជំទាវ ជា សិរី ពន្យល់បែបនេះក្រោយបញ្ចេញក្រដាសប្រាក់ធំបំផុត ២០ម៉ឺនរៀល	https://business-cambodia.com/articles/chea-serey-talk-about-new-currency	ធនាគារជាតិនៃកម្ពុជា បានចេញផ្សាយធនប័ត្រអនុស្សាវរីយ៍ប្រភេទ ២០០.០០០ រៀល និងដាក់ឱ្យចរាចរ នៅទូទាំងព្រះរាជាណាចក្រកម្ពុជា។ នេះបើយោងតាមការចុះផ្សាយរបស់ ធនាគារជាតិនៃកម្ពុជា នាព្រឹកថ្ងៃទី១៦ ខែតុលា ឆ្នាំ២០២៤។   ក្នុងនោះលោកជំទាវបណ្ឌិត ជា សិរី ទេសាភិបាល ធនាគារជាតិនៃកម្ពុជា បានលើកឡើងយ៉ាងដូច្នេះថា៖ «ការដាក់ចេញនូវធនប័ត្រ ២០០.០០០ រៀល (២០ម៉ឺនរៀល) នឹងមិនប៉ះពាល់អ្វីដល់រូបិយវត្ថុដែលមាននៅក្នុងចរាចរនៃសេដ្ឋកិច្ចកម្ពុជាឡើយ។ […] ការដាក់ចេញនូវធនប័ត្រប្រភេទថ្មីនេះ គឺគ្រាន់តែជំនួសក្រដាសប្រាក់ចាស់ តួក រហែក ដែលយើងបានដកចេញពីចរាចរ»។   លោកជំទាវបានពន្យល់បន្ថែមទៀតថា នៅពេលដែលធនាគារជាតិប្រមូលនូវប្រភេទក្រដាសប្រាក់ចាស់ៗទាំងនោះមកវិញតាមរយៈការបង់ប្រាក់ចូលពីសាធារណជន ធនាគារជាតិនឹងយកទៅធ្វើស្រាវជ្រើស។ មានន័យថា ក្រដាសប្រាក់ណាចាស់ល្មមអាចដាក់ចរចារក្នុងសេដ្ឋកិច្ចឡើងវិញ ហើយភេទក្រដាស់ប្រាក់ណាដែរខូចខ្លាំងត្រូវយកទៅកាត់ ឬដុះចោលតែម្តង។   ក្នុងករណី ក្រដាសប្រាក់នោះមិនអាចដាក់ចូលទៅក្នុងចរាចរវិញបាន គឺទី១ ត្រូវយកទៅកាត់ជាកំណាត់តូចៗ បន្ទាប់មកគឺយកទៅដុតចោលក្នុងឡរបស់ធនាគារជាតិនៃកម្ពុជា។ ហើយចំនួនដែលកាត់ និងដុតនោះ គឺធនាគារជាតិដឹងច្បាស់ថាមានទំហំប៉ុន្មាន ហើយនឹងជំនួសនូវទំហំទឹកលុយដែលបានដុតដោយក្រដាសប្រាក់ថ្មីវិញ។   ឧទាហរណ៍ ប្រសិនបើធនាគារជាតិកាត់ក្រដាសប្រាក់ ១០.០០០រៀល នោះនឹងជំនួសដោយក្រដាសប្រាក់ ១០.០០០រៀល។ បើកាត់ក្រដាសប្រាក់ ៥០០រៀល នឹងជំនួសដោយក្រដាសប្រាក់ ៥០០រៀល។ ប៉ុន្តែក៏អាចជំនួសដោយប្រភេទក្រដាសប្រាក់ថ្មី ក្នុងទំហំបរិមាណសរុបស្មើគ្នាផងដែរ។   គួរជម្រាបថា ចំពោះគោលបំណងនៃការបង្កើត ធនប័ត្រអនុស្សាវរីយ៍ប្រភេទ ២០០.០០០ រៀលនេះ ធំបំផុតក្នុងប្រវត្តិសាស្ត្ររហូតដល់ ២០លានសន្លឹក ធ្វើឡើងដើម្បីអបអរសាទរខួបលើកទី ២០ នៃការគ្រងព្រះបរមរាជសម្បត្តិព្រះករុណាព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T04:39:58.387Z", "category": "ហិរញ្ញវត្ថុ", "views": 328, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កុំមើលស្រាល! ខំធ្វើកា.រ រកស៊ីខ្លាំង តែបែរជាសល់បំណុលជុំទិស ព្រោះហេតុផលធំៗ៤នេះ	https://business-cambodia.com/articles/4-things-make-debt	បច្ចុប្បន្នមនុស្សមិនមែនម្នាក់ឬពីរនាក់ទេដែលបានធ្លាក់ក្នុងស្ថានភាពជំពាក់បំណុលគេប៉ុន្តែមានមនុស្សជាច្រើន គ្រាន់តែខុសគ្មាត្រង់ថាជំពាក់តិចនិងច្រើនប៉ុណ្ណោះ។ ដោយឡែកបើក្រឡេកទៅមើលពីមូលហេតុនៃបំណុលនេះវិញវាមានកត្តាជាច្រើន ហើយក្នុងនោះយើងនឹងលើកយកតែប៉ុន្មានចំណុចធំៗខាងក្រោមមកនិយាយប៉ុណ្ណោះ៖   ១. ប្រាក់ចំណូល តិចជាងប្រាក់ចំណាយ បូករួមទាំងចំណាយមិនចាំបាច់: ការហូបចុក សម្លៀកបំពាក់ ថ្នាំសង្កូវ គឺជាតម្រូវការចាំបាច់ក្នុងជីវភាពរស់នៅប្រចាំថ្ងៃ។ លើសពីនេះ ចន្លោះប្រហោងធំៗនៃលំហូរសាច់ប្រាក់ទៅលើសម្ភារនិយមដូចជា ដេញតាមសេរីទូរស័ព្ទដៃ យាន្តជំនិះតម្លៃថ្លៃ និងការបង់រំលស់លើរបស់មិនចាំបាច់ជាដើម។   ២. ខ្វះការយល់ដឹងអំពីផ្នែកហិរញ្ញវត្ថុ: កម្សោយនៃការយល់ដឹងអំពីហិរញ្ញវត្ថុ គឺជាឬសគល់នៃបំណុលធ្ងន់ធ្ងរ។ មនុស្សមួយចំនួនដើម្បីបង្អួតភ្នែកសង្គម ហ៊ានខ្ចីបុលគេយកមកបំប៉ោងលើការចាយវាយប្រចាំថ្ងៃ ដោយពុំបានផ្តោតលើការបង្កើតចំណូលបន្ថែម។ ការប្រើប្រាស់កម្ចីខុសបែបនេះនឹងនាំទៅរកការជំពាក់បំណុលគេវ័ណ្ឌក។   ៣. គ្មានប្រាក់សន្សំដើម្បីបង្កាគ្រាអាសន្ន: អនាគតមិនទៀង ពេលមានអាសន្នភ្លាមៗបើគ្មានប្រាក់សន្សំទេ ចង់ឬមិនចង់យើងនឹងសម្រេចចិត្តខ្ចីធនាគារឬឯកជនមួយចំនួនដែលមានការប្រាក់ថ្លៃ។ ដូច្នេះហើយនឹងបង្ករជាហេតុកើនឡើងបំណុល (ដើមជាទៅជាការប្រាក់ ការប្រាក់ទៅជាដើម)។   ៤.  ការពង្រីកឱកាសអាជីវកម្ម: ជាធម្មតាទៅហើយដែលម្ចាស់អាជីវកម្មចង់ពង្រីកសក្តានុពលរបស់ខ្លួនទើបពួកគាត់ត្រូវសម្រេចចិត្តខ្ចីប្រាប់មកពង្រីកអាជីវកម្ម តែប្រសិនបើក្នុងករណីដែលខាតបង់ដោយហេតុណាមួយនោះ បំណុលនឹងរុំរឹតខ្លួនរើលែងរួច ព្រោះអស់លទ្ធភាពបង់។   សូមបញ្ជាក់ថា ចំណុចដែលបានរៀបរាប់ខាងលើទាំង៤នេះ គ្រាន់តែជាហេតុផលមួយផ្នែកប៉ុណ្ណោះ។ ជាក់ស្តែងមនុស្សមួយចំនួនទៀត អាចនឹងមានហេតុផលចាំបាច់របស់ពួកគេ៕   អត្ថបទ៖ លីណា	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T03:32:44.324Z", "category": "ហិរញ្ញវត្ថុ", "views": 504, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារជាតិនៃកម្ពុជា បង្កើតក្រដាសប្រា.ក់ ២សែនរៀលថ្មី ដោយសារមូលហេតុធំ១នេះ	https://business-cambodia.com/articles/new-banknotes	រាជរដ្ឋាភិបាលបានអនុញ្ញាតឱ្យ ធនាគារជាតិនៃកម្ពុជា ចេញផ្សាយធនប័ត្រអនុស្សាវរីយ៍ប្រភេទ ២០០.០០០ រៀល និងដាក់ឱ្យចរាចរ នៅទូទាំងព្រះរាជាណាចក្រកម្ពុជា។ នេះបើយោងតាមការចុះផ្សាយរបស់ ធនាគារជាតិនៃកម្ពុជា នាព្រឹកថ្ងៃទី១៦ ខែតុលា ឆ្នាំ២០២៤។   ក្នុងនោះចំពោះគោលបំណងនៃការបង្កើត ធនប័ត្រអនុស្សាវរីយ៍ប្រភេទ ២០០.០០០ រៀលនេះ ធំបំផុតក្នុងប្រវត្តិសាស្ត្ររហូតដល់ ២០លានសន្លឹក ធ្វើឡើងដើម្បីអបអរសាទរខួបលើកទី ២០ នៃការគ្រងព្រះបរមរាជសម្បត្តិព្រះករុណាព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា។     គួរជម្រាបផងដែរថា ចាប់ពីថ្ងៃចេញសេចក្តីប្រកាសនេះតទៅ ធនប័ត្រអនុស្សាវរីយ៍ប្រភេទ ២០០.០០០ រៀល ត្រូវបានដាក់ឲ្យចរាចរទន្ទឹមគ្នាជាមួយនឹងធនប័ត្រជាតិប្រភេទផ្សេងៗទៀត ដែលត្រូវបានចេញផ្សាយកន្លងមក៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-16T02:09:16.553Z", "category": "ហិរញ្ញវត្ថុ", "views": 7476, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
៤ ថ្ងៃប៉ុណ្ណោះ រួសរ៉ាន់ឡើង លោកអ្នកនឹងទទួលបានការផ្ដល់ជូនពិសេស ពីក្រុមហ៊ុន តូយ៉ូតា សាខាបឹងកេងកង តែមួយគត់!	https://business-cambodia.com/articles/toyota-	ក្រុមហ៊ុន តូយ៉ូតា  សាខាបឹងកេងកង នឹងផ្តល់ជូនពិសេស លើសពីពិសេស សម្រាប់គ្រប់អតិថិនជន។  លោកអ្នកគ្រាន់តែអញ្ជើញមកកាន់សាខាយើងខ្ញុំ ធ្វើការបើកបរសាកល្បង និង ធ្វើការដោះដូររថយន្តចាស់យករថយន្តថ្មី លោកអ្នកនឹងទទួលបានការផ្តល់ជូនយ៉ាងច្រើនសន្ធឹកសន្ធាប់ មិនធ្លាប់មានពីមុនមក។ កម្មវិធីនេះនឹងប្រព្រឹត្តិទៅចាប់ពីថ្ងៃទី ១៧ ដល់ ថ្ងៃទី ២០ ខែតុលា ឆ្នាំ ២០២៤ ហើយមានតែមួយគត់នៅ ក្រុមហ៊ុន តូយ៉ូតា សាខាបឹងកេងកង។ លក្ខខណ្ឌនៃការចូលរួម គ្រាន់តែលោកអ្នកអញ្ជើញមកបើកបរសាកល្បង និងធ្វើការដោះដូររថយន្តចាស់ របស់លោកអ្នក យករថយន្តថ្មីមួយណាក៏បានពី ក្រុមហ៊ុន តូយ៉ូតា សាខាបឹងកេងកង លោកអ្នកនឹងទទួលបានការថែមជូនសេវាកម្មដូរប្រេងម៉ាស៊ីន១ ឆ្នាំពេញភ្លាមៗ។ លើសពីនេះ លោកអ្នកនឹងទទួលបានការផ្តល់ជូនពិសេសបន្ថែមទៅលើរថយន្តដែលលោកអ្នកបានកក់បន្ថែមពីសេវាកម្មដូរប្រេងម៉ាស៊ីន១ ឆ្នាំពេញនេះទៀតផង។ ការផ្តល់ជូននេះមានសម្រាប់រថយន្ត ដែលមានក្នុងទីផ្សារក្រុមហ៊ុន តូយ៉ូតា (ខេមបូឌា) ទាំងអស់! ក្រុមហ៊ុន តូយ៉ូតា សាខាបឹងកេងកង ជាសាខាមួយដែលស្ថិតនៅចំកណ្ដាលរាជធានីភ្នំពេញ ត្រង់ស្តុបបូកគោក បានត្រៀមខ្លួនរួចជាស្រេចសម្រាប់ទទួលអតិថិជនគ្រប់រូបចាប់ពីថ្ងៃទី ១៧ ដល់ ថ្ងៃទី ២០ ខែតុលា ឆ្នាំ ២០២៤ នេះ។ ទំនាក់ទំនងពីព័ត៌មានបន្ថែមលោកអ្នកអាចទាក់ទង ក្រុមហ៊ុនតូយ៉តាសាខាបឹងកេងកង 𝟎𝟏𝟕 𝟑𝟑𝟑 𝟕𝟑𝟎/𝟎𝟏𝟕 𝟓𝟓𝟓 𝟗𝟓𝟔 ឬ អញ្ជើញទៅកាន់សាខាយើងផ្ទាល់ #424 មហាវិថីព្រះមុនីវង្ស សង្កាត់បឹងកេងកង , ខណ្ឌបឹងកេងកង, រាជធានីភ្នំពេញ។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-15T05:03:16.611Z", "category": "PR", "views": 923, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ធ្លាក់ឬជាប់ក៏រៀនបាន! សាលា១នៅភ្នំពេញ ឱ្យសិស្សរៀនជំនាញ ចំនួន១ពា.ន់នាក់ ដោយឥ.តបង់ថ្លៃ	https://business-cambodia.com/articles/learn-technical-skill-free-schoolarships-for-cambodian-student	ជាឱកាសល្អមួយសម្រាប់សិស្សានុសិស្សដែលកំពុងត្រូវការអាហារូបករណ៍បន្ទាប់ពីប្រឡងចប់បាក់ឌុប មិនថាប្រឡង ជាប់ឬធ្លាក់មធ្យមសិក្សាទុតិយភូមិនោះទេ វិទ្យាស្ថានបច្ចេកទេសឧស្សាហកម្ម កំពុងប្រកាសផ្តល់អាហារូបករណ៍ ដល់សិស្សដែលទើបចប់បាក់ឌុបឆ្នាំ២០២៥នេះ ឱ្យចូលរៀនចំនួន១០៧៤នាក់ ដោយឥតបង់ថ្លៃ លើជំនាញបច្ចេកទេសនិងវិជ្ជាជីវៈ។    សម្រាប់ឆ្នាំសិក្សា២០២៤-២០២៥ នៅវិទ្យាស្ថានបច្ចេកទេសឧស្សាហកម្ម ស្ថានបច្ចេកទេសឧស្សាហកម្ម ត្រូវការជ្រើសរើសសិស្ស-និស្សិតទាំងពីរភេទ ឱ្យចូលរៀនជំនាញបច្ចេកទេស ជាជំនាញមានតម្រូវ ទីផ្សារការងារ និងមានប្រាក់ចំណូលខ្ពស់ ជាពិសេសអាចយកជំនាញទៅបង្កើតរបរដោយខ្លួនឯង។   ចំពោះការប្រឡងនិងទទួលពាក្យគឺចាប់ពីផ្សាយដំណឹងនេះរហូតដល់ថ្ងៃទី០៦ ខែធ្នូ ឆ្នាំ២០២៤ នៅការិយាល័យអប់រំបណ្តុះបណ្តាលឬនៅច្រកចូលខាងមុខ របស់វិទ្យាស្ថាន បច្ចេកទេសឧស្សាហកម្ម ដែលមានទីតាំងស្ថិតតាមរណ្ដោយមហាវិថីសហព័ន្ធរុស្ស៊ី សង្កាត់ទឹកថ្លា ខណ្ឌសែនសុខ រាជធានីភ្នំពេញ (ច្រកចូលខាងកើតរបងវត្តទឹកថ្លា)៕   សូមអានព័ត៌មានលម្អិតសម្រាប់មុខជំនាញតាមកម្រិតនីមួយៗ ដែលមាននៅក្នុងសេចក្តីប្រកាសខាងក្រោមនេះ៖	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T09:55:06.125Z", "category": "ភាពជាអ្នកដឹកនាំ", "views": 314, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកជំនាញជើងចាស់ ផ្ដែផ្ដាំ ៥ ជំហានដែលអ្នកវិនិយោគដីធ្លីថ្មីថ្មោងត្រូវពង្រឹងខ្លួនបើមិនចង់ទិញហើយលំបាក	https://business-cambodia.com/articles/buying-land-	ការវិនិយោគដីឬផ្ទះ អ្វីដែលគួរឱ្យបារម្ភបំផុតគឺវិនិយោគហើយមានបញ្ហាដែលបង្កនូវភាពស្មុគស្មាញ ឬនាំឲ្យមានការខាតបង់ប្រាក់កាក់ និងពេលវេលាជាដើម។ ដូច្នេះហើយដើម្បីចៀសផុតបញ្ហាគឺទាមទារឱ្យលោកអ្នកពិនិត្យមើលឱ្យច្បាស់សិន មុនសម្រេចចិត្តវិនិយោគអចលនទ្រព្យណាមួយយកមកធ្វើជាកម្មសិទ្ធិរបស់ខ្លួន។     ទាក់ទងនងការវិនិយោគអចលនទ្រព្យនេះដែរ លោក ង៉ែត ជូ ដែលជាអ្នកជំនាញផ្នែកហិរញ្ញវត្ថុនិងវិនិយោគមួយរូបនៅកម្ពុជា បានចេញរំលែកនូវបទពិសោធន៍ផ្ទាល់ខ្លួន និងតាមការសិក្សាស្រាវជ្រាវ នូវយុទ្ធសាស្ត្រធនាគារដីធ្លីជា៥ជំហាន លើការវិនិយោគដីឲ្យមានប្រសិទ្ធិភាព ដោយក្នុងនោះលោកបានបែងចែកជា ៥ ជំហានសំខាន់ៗ ដូចខាងក្រោម ៖   ជំហានទី១៖ ការកសាងសមត្ថភាព   ដោយហេតុថាយុទ្ធសាស្រ្តនេះតម្រូវឱ្យអ្នកវិនិយោគមានចំណេះដឹងអំពីទីផ្សារដីធ្លី និងនិន្នាការនាពេលអនាគតក៏ដូចជាមានផែនការហិរញ្ញវត្ថុច្បាស់លាស់ អ្នកវិនិយោគត្រូវកសាងសមត្ថភាពផ្នែកការទិញលក់ដីធ្លី ច្បាប់ភូមិបាល ការចរចារ ការធ្វើកិច្ចសន្យាទិញលក់ ការគ្រប់គ្រងហិរញ្ញវត្ថុផ្ទាល់ខ្លួន ការទទួលបានកម្ចីពីធនាគារ និងអ្នកដទៃ។ល។ ក្នុងដំណាក់កាលនេះ អ្នកវិនិយោគត្រូវរៀនបណ្តើធ្វើបណ្តើ ប៉ុន្តែធ្វើតូច ធ្វើតិចតួចតាមលទ្ធភាពដើម្បីយកជាបទពិសោធន៍។ អ្នកប្រហែលជាត្រូវចំណាយពេលចន្លោះពី៣-៥ឆ្នាំក្នុងជំហានទី១នេះ។   ជំហានទី២៖ ការកំណត់ទីតាំងសក្តានុពល   បន្ទាប់ពីការកសាងសមត្ថភាព និងដកបទពិសោធន៍ដោយទិញលក់ជាលក្ខណៈខ្នាតតូច អ្នកត្រូវកំណត់យកទីតាំងភូមិសាស្ត្រដែលមានសក្តានុពលខ្លាំងដើម្បីផ្តោតការវិនិយោគសម្រាប់អនាគតវែងឆ្ងាយ (ចន្លោះពី១០ទៅ១៥ឆ្នាំ) ដោយភ្ជាប់ជាមួយនឹងយុទ្ធសាស្រ្តជាក់លាក់។ និយាយឱ្យងាយយល់គឺផ្តោតលើទីតាំងភូមិសាស្រ្តដែលការពង្រីកក្រុងអាចរីកទៅដល់ក្នុងរយៈពេល១០ទៅ១៥ឆ្នាំខាងមុខ។ ឧទាហរណ៍ មហាសេដ្ឋីអចលនទ្រព្យរបស់ថៃ លោកសុងសាក់ឌី បានទិញដីស្រែប្រាំងនៅភាគខាងជើងក្រុងបាងកក (ចំនួន១៦០ហិកតា) ក្នុងចន្លោះឆ្នាំ១៩៨០-១៩៨៥។ នៅកំឡុងឆ្នាំ១៩៩៧ ទីក្រុងបាងកកបានរីកចម្រើននិងមានការអភិវឌ្ឍនៅតំបន់នោះ លោកក៏បានសង់ជាលំនៅឋាន និងអាគារពាណិជ្ជកម្មសម្រាប់លក់ និងជួល។   ជំហានទី៣៖ ការទិញដីស្តុក   តាមរយៈជំហានទី២ខាងលើ អ្នកគួរអនុវត្តធនាគារដីធ្លីដោយទិញដីស្តុកហើយផ្តោតក្នុងតំបន់សក្តានុពលដែលបានកំណត់ជាមួយនឹងគោលបំណង ឬយុទ្ធសាស្ត្រចាកចេញជាក់លាក់ដូចជាសង់ឃ្លាំងសំរាប់ជួល សង់ជាបុរី សង់ជាស្តង់លក់ទំនិញ។ល។ ក្នុងដំណាក់កាលនេះអ្នកមិនគួរទិញ-លក់ ទិញ-លក់ដូចដំណាក់កាលដកបទពិសោធន៍ដើម្បីកសាងសមត្ថភាពនោះទេ។ អ្នកគួរផ្តោតការទិញដីស្តុកឱ្យបានច្រើនយ៉ាងហោចណាស់ ក្នុងរយៈពេល១០ទៅ១៥ឆ្នាំត្រូវទិញដីស្តុកឱ្យបាន១០ទៅ២០កន្លែងដែរ។   ជំហានទី៤៖ ការថែទាំ និងតាមដានការរីកចម្រើន   ស្របគ្នានឹងជំហានទី៣ខាងលើ អ្នកត្រូវថែទាំ (ដូចជាបោះបង្គោលព្រំដីឱ្យបានរឹងមាំដើម្បីចៀសវាងជម្លោះ) និងតាមដានការរីកចម្រើននៅក្នងតំបន់ដែលអ្នកបានវិនិយោគ ដូចជាការកសាងផ្លូវ ការភ្ជាប់បណ្តាញអគ្គិសនី បណ្តាញទឹកស្អាត។ល។ អ្នកប្រហែលជាឃើញមានការរីកចម្រើនជាប់ជាប្រចាំ ហើយតម្លៃដីដែលអ្នកបានទិញស្តុកទាំងនោះក៏ចេះតែឡើងថ្លៃ។ នេះជាពេលវេលាដែលធ្វើអោយអ្នករំភើប ហើយបើមិនចេះគ្រប់គ្រងអារម្មណ៍នោះទេ អ្នកអាចសម្រេចចិត្តលក់យកប្រាក់ចំណេញដោយមិនបានប្រមូលផលធំក្រាស់ក្រែលដូចអ្វីដែលបានគ្រោងទុក។   ជំហានទី៥៖ ការចាកចេញ ឬការអភិវឌ្ឍ   នេះជាជំហានចុងក្រោយ ខណៈដីធ្លីដែលអ្នកបានទិញស្តុកអាចប្រែក្លាយជាដីដែលបម្រើឱ្យសេចក្តីត្រូវការផ្នែកសេដ្ឋកិច្ច (Fundamental needs)។ អ្នកអាចប្រមូលផលបានគួរជាទីគាប់ចិត្ត (ប្រសិនបើសម្រេចចិត្តចាកចេញដោយលក់ដីដែលបានស្តុកមួយចំនួនទៅអោយអ្នកដទៃ) ឬបន្តវិនិយោគបង្កើតជាលំហូរសាច់ប្រាក់តាមរយៈការសង់ផ្សារ បុរី ឃ្លាំងសម្រាប់ជួល។ល៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T09:52:35.326Z", "category": "អចលនទ្រព្យ", "views": 230, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជិតដាច់ឆ្នាំ ២០២៤ហើយ! ចំណូលនៅមិនច្បាស់លាស់ កុំប្រញាប់យកលុយធ្វើរឿង៤នេះ បើមិនចង់ឆ្នាំក្រោយបំណុលរុំកោះ	https://business-cambodia.com/articles/don-t-make-4-story	ធ្មេចបើកៗ ឆ្នាំ២០២៤ ជិតកន្លងផុតទៅហើយ ចំណែកឯឆ្នាំថ្មីក៏ខិតចូលមកដល់ អ្នកណាៗក៏មានក្តីប្រាថ្នាចង់សល់លុយ សល់ទ្រព្យនៅឆ្នាំថ្មីនេះដែរ ក៏ប៉ុន្តែប្រសិនជាបងប្អូននៅតែមានចំណូលនៅមិនច្បាស់លាស់ក្នុងឆ្នាំចាស់ទេ កុំប្រញាប់យកលុយទៅធ្វើរឿងទាំង៤នេះឱ្យសោះ បើមិនចង់ឆ្នាំក្រោយឱ្យបំណុលរុំកោះទេ៖   ១.ចាប់ផ្ដើមអាជីវកម្មធំពេក ការសម្រេចចិត្តចេញរកស៊ីតាមក្ដីស្រមៃគឺជារឿងល្អ ប៉ុន្តែបើអ្នកចាប់ផ្ដើមធំពេក វាអាចនាំឱ្យអ្នកមានបញ្ហា ហើយបញ្ហាប្រឈមនឹងរឹតតែធ្ងន់បើអ្នកគ្មានចំណូលសម្រាប់ទប់ទល់គ្រប់គ្រាន់។ ដើម្បីការពារខ្លួន អ្នកគួរតែចាប់ផ្ដើមពីតូចទៅសិន កុំហក់លោតខ្ពស់ពេក សន្សឹមៗសិន ទៅមុខម្ដងបន្តិចៗ ទើបអាចលូតលាស់រឹងមាំល្អមិនប្រហោងក្នុង។   ២. ប្រញាប់បង់ផ្ទះពេក ការមានផ្ទះជារបស់ខ្លួនអាចធ្វើឱ្យជីវិតរបស់អ្នកមានលំនឹង ប៉ុន្តែបើអ្នកបង់រំលស់ផ្ទះទាំងដែលចំណូលរបស់អ្នកមិនទៀងទាត់។ វាអាចធ្វើឱ្យអ្នកមានបញ្ហាបើថ្ងៃណាមួយអ្នកបាត់បង់លទ្ធភាពបង្កើតចំណូល ឬក៏បើខែណាមួយចំណូលរបស់អ្នកធ្លាក់ចុះខ្លាំង អ្នកមុខជាគ្មានលទ្ធភាពទ្រទ្រង់ជីវភាពព្រមទាំងបង់ប្រាក់ប្រចាំខែឱ្យបានទាន់ពេលឡើយ។   ៣. កុំបង់រំលស់របស់ដើម្បីបង្អួតអ្នកដទៃ នេះគឺជាការបង់រំលស់ដ៏ឆោតល្ងង់មួយដែលមិនបានជួយឲ្យចំណូលអ្នកកើនឡើងនិងជីវភាពអ្នកកាន់តែប្រសើរឡើងឡើយ។ ផ្ទុយទៅវិញធ្វើឲ្យអ្នកត្រូវចំណាយលុយអស់ច្រើនដើម្បីទិញរបស់បង្អួតអ្នកដទៃដែលធ្លាប់មើលងាយអ្នកឬទិញរបស់មកប្រើឲ្យគេមើលមកឡូយ។ មនុស្សជាច្រើនបានជួបបញ្ហាលុយកាក់ធ្លាក់នៅក្នុងបញ្ហាបំណុលដោយសារតែបង់រំលស់របស់ដើម្បីឡូយឆាយនេះឯង។  បើអ្នកបង់រំលស់ ហើយប្រើប្រាស់របស់នោះដើម្បីបង្កើតចំណូលនោះមិនជាបញ្ហានោះទេ តែបើបង់រំលស់ដើម្បីបានរបស់មកបង្អួតគេគឺមិនមែនជាការចាយលុយឆ្លាតវៃឡើយ។   ៤. វិនិយោគលើអ្វីដែលខ្វះជំនាញ ពិតហើយដែលគេនិយាយថា ការវិនិយោគគឺជាផ្លូវបង្កើតចំណូលអកម្មដ៏ល្អមួយ ប៉ុន្តែការវិនិយោគដែលខ្វះជំនាញនិងចំណេះដឹង អាចធ្វើឱ្យអ្នកទទួលបាននូវលទ្ធផលមិនល្អឡើយ។ មិនថាអ្នកមានលុយតិចឬច្រើនឡើយ មុននឹងសម្រេចចិត្តធ្វើការវិនិយោគលើអ្វីមួយ ត្រូវសិក្សាឱ្យបានច្បាស់ជាមុនសិនផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T09:09:20.818Z", "category": "ចាប់ផ្តើមអាជីវកម្ម", "views": 701, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
បុគ្គលិក HIPO ! ចង់ក្លាយជាបុគ្គលិក ចំណូលខ្ពស់ សមត្ថភាពខ្លាំង ត្រូវអនុវត្តរឿង៥នេះឱ្យបានល្អបំផុត	https://business-cambodia.com/articles/5-things-to-be-a-high-potential-employee	“HIPO”High Potential ជាបុគ្គលិកដែលមានសក្តានុពលខ្លាំង មានសមត្ថភាពខ្ពស់ អាចរកចំណូលបានច្រើន ដែលគេប្រៀបប្រដូចសត្វដំរីក្នុងទឹក។ យ៉ាងណាមិញទស្សនាវដ្តី Forbes បានសរសេរថា ប្រសិនបើបើបុគ្គលិកធម្មតា ចង់ក្លាយជាបុគ្គលិកប្រភេទ Hipo នេះគេត្រូវប្រតិបត្តិខ្លួនឯងនិងទាញយកឱកាសពីរឿងទាំង៥នេះឱ្យបានល្អបំផុត ដើម្បីដើរបានឆ្ងាយក្នុងអាជីពការងារ។   ១. ត្រូវមានការរៀនសូត្រពេញមួយជីវិត៖ បុគ្គលិកមានទេពកោសល្យខ្ពស់គឺជាបុគ្គលដែលមានចំណាប់អារម្មណ៍ខ្ពស់លើ ការរៀនសូត្រ។ ដើម្បីធ្វើជាបុគ្គលិកមានសមត្ថភាពម្នាក់គឺសំខាន់ណាស់ក្នុងការធ្វើឱ្យខ្លួនឯងមានផ្នត់គំនិតរីកចម្រើន និងមានការប្តេជ្ញាចិត្តខ្ពស់ អភិវឌ្ឍជំនាញវិជ្ជាជីវៈជាបន្តបន្ទាប់។     សូមកុំរង់ចាំឱ្យចៅហ្វាយ មកផ្តល់ការបណ្តុះបណ្តាលឬផ្តល់ឱកាសថ្មីឱ្យ ត្រូវសកម្មក្នុងការស្វែងរកវគ្គសិក្សា ឬធ្វើគម្រោងណាមួយ ដើម្បីបង្កើតជំនាញថ្មីដោយខ្លួនឯង។       ២. ត្រូវបង្កើនជំនាញទំនាក់ទំនងជានិច្ច៖ ជំនាញទំនាក់ទំនងមានសារៈសំខាន់ណាស់ដើម្បីអាចឱ្យអ្នកមានឥទ្ធិពល និងមានការបំផុសគំនិត ក្នុងអាជីព។ ទោះបីជាជំនាញទំនាក់ទំនងរបស់អ្នកខ្លាំងប៉ុណ្ណាក៏ដោយ ចង់ធ្វើជាបុគ្គលិកពូកែម្នាក់ អ្នកត្រូវតែអនុវត្តនិងពង្រឹងជំនាញនេះឱ្យបានជាប់លាប់។ របៀបដែលធ្វើទំនាក់ទំនងយ៉ាងមានឥទ្ធិពលបំផុតសម្រាប់បុគ្គលិកខ្លាំងពូកែគឺមានការស្តាប់ដ៏វៀងវៃ អាចធ្វើបទបង្ហាញដ៏ច្បាស់លាស់ មានការសរសេរដ៏មុតស្រួច និងការអធិប្បាយដ៏មានអត្ថន័យ។     ៣. ដើរចេញពីកន្លែងស្រួលៗ៖ ដើម្បីអភិវឌ្ឍសក្តានុពលពិត ចេញពីក្នុងខ្លួនរបស់អ្នក សូមដើរចេញពីតំបន់ផាសុកភាព កន្លែងដែលងាយស្រួល។ ជាបុគ្គលិកម្នាក់ដើម្បីបញ្ចេញសក្តានុពលគឺត្រូវហ៊ានសាកល្បងបញ្ចេញសមត្ថភាពដោះស្រាយបញ្ហា ហើយហ៊ានទទួលយកបញ្ហាប្រឈមនិងការលំបាកៗថ្មីៗ ដែលវាគឺជាវិធីដ៏ល្អមួយដើម្បីពង្រឹងការយល់របស់អ្នកចំពោះខ្លួនឯង និងបង្ហាញពីការត្រៀមខ្លួនរបស់អ្នកសម្រាប់ការរីកចម្រើន នៅជំហានខាងមុខ។      ៤. បណ្តុះIQឱ្យខ្ពស់ និងបង្កើនEQឱ្យជ្រៅ៖ បុគ្គលិកដែលមានសក្តានុពលខ្ពស់គឺជាបុគ្គលដែលមានទាំងបញ្ញាខ្ពស់ (IQ) និងមានបញ្ញាអារម្មណ៍ខ្ពស់ (EQ)។ ដូច្នេះដើម្បីឱ្យបុគ្គលអាចខ្លាំងក្នុងបង្កើនទំនាក់ទំនងរវាងបុគ្គលនិងបុគ្គល អាចគ្រប់គ្រងភាពតានតឹង កសាងទំនុកចិត្តខ្ពស់ បង្កើតលទ្ធផលនិងគ្រប់គ្រងក្រុមបានល្អ ធ្វើជាបុគ្គលិកមានសមត្ថភាពម្នាក់ អ្នកត្រូវតែបណ្តុះបញ្ញាIQឱ្យបានខ្ពស់ និងបង្កើនបញ្ញាEQឱ្យបានជ្រៅ។     ៥. ត្រូវតែបន្ទាបខ្លួនជានិច្ច៖ សម្រាប់ជោគជ័យនៅថ្ងៃនេះ កុំឆាប់រំជើបរំជួលខ្លាំងពេក។ ធ្វើជាបុគ្គលិកមានសមត្ថភាពម្នាក់ រឿងសំខាន់គឹការរក្សាការបន្ទាបខ្លួន ត្រូវបើកចិត្តរៀននិងស្តាប់គំនិតមនុស្សជុំវិញខ្លួនជានិច្ច ដើម្បីបន្ថែមអត្ថន័យឱ្យគំនិតខ្លួនឯង។ ពីព្រោះតំណែងការងារថ្ងៃនេះមិនអាចធានានូវភាពជោគជ័យរបស់អ្នកពេញមួយជីវិតបានទេ ប៉ុន្តែអត្តចរិតនិងសមទ្ធិផលជាក់ស្តែង ដែលអ្នកបានធ្វើនឹងអាចជះភាពវិជ្ជមានសម្រាប់កេរ្តិ៍ឈ្មោះរបស់អ្នកទៅមុខវែងឆ្ងាយបំផុត៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T09:07:50.236Z", "category": "ភាពជាអ្នកដឹកនាំ", "views": 290, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនមែនរត់ចោលស្រុកទេ! ចង់ឆាប់អស់បំណុ.ល អ្នកជំនាញភាគច្រើន ណែនាំឱ្យធ្វើរឿងធំ២នេះ	https://business-cambodia.com/articles/have-alot-of-debt-need-to-do-these-2-things	ពេលជាប់បំណុលជុំទិស ការរត់ចោលស្រុក ពុំមែនជាជម្រើសល្អឡើយ ហើយអាចប្រឈមមុខនឹងផ្លូវច្បាប់ធ្ងន់ធ្ងរទៀតផង។ ខាងក្រោមនេះ គឺជារឿងធំៗ២ ដែលអ្នកជំនាញណែនាំឲ្យធ្វើជាបន្ទាន់ ពេលជាប់បំណុលដោះមិនចេញ៖   ១/. ចាត់ចែងកាបូបលុយឡើងវិញ៖ ការចំណាយមាន២ធំៗ គឺចំណាយចាំបាច់ និងមិនសូវចាំបាច់(សម្ភារៈនិយម និងការកំសាន្ត)។  ចាប់ផ្ដើមតាមដានការចំណាយប្រចាំខែ ដោយការកត់ត្រាគ្រប់យ៉ាងទាំងអស់ មិនថាចំនួនត្រូវបង់ធនាគារ ថ្លៃម្ហូបអាហារ ទឹកភ្លើង របស់ប្រើប្រាស់ចាំបាច់ ថ្លៃសាលាកូន ថ្លៃចំណាយផ្សេងៗរបស់កូនជាដើម។   បន្ទាប់មកព្យាយាមកាត់ការចំណាយតូចៗដែលមិនចាំបាច់ចេញឱ្យអស់តាមដែលអាចធ្វើទៅបាន។ ត្រូវលៃយ៉ាងណាឱ្យចំណាយតិចជាងចំណូល រួមទាំងត្រូវកាត់ចំណាយមិនចាំបាច់ចោលឱ្យបានច្រើនតាមដែលអាចធ្វើទៅបាន។ ដំណាក់កាលនេះអ្នកជំនាញណែនាំថា សំខាន់ឱ្យតែបានលុយបង់ធនាគារប្រចាំខែគ្រប់ ការចំណាយលើរបស់ផ្សេងៗផ្អាកគិត ត្រឹមតែមានបាយ៣ពេល បំពេញក្រពះសិនទៅបានហើយ។   ២/. ចចារជាមួយម្ចាស់បំណុល៖ រឿងសំខាន់បន្ទាប់ គឺត្រូវចេះចចារជាមួយម្ចាស់បំណុល។ ទី១ ចចារជាមួយគាត់ទៅថាអ្នកមានអ្វីខ្លះ សងគាត់កន្លែងណា ពេលណា ហើយត្រូវប្រកាន់ពាក្យសច្ចៈ។ ទី២ កុំប្លុកលេខ កុំបិទទូរស័ព្ទ ជាពិសេសទៀតកុំប្លុកហ្វេសបុក ទុកឲ្យគាត់តាមដានរាល់សកម្មភាពរបស់អ្នក។ ក្នុងនោះ សម្រាប់អ្នកជាប់បំណុលធំ ស្រួលចចារទេព្រោះមានទ្រព្យបញ្ចាំស្រាប់។ អាចឲ្យម្ខាស់បំណុលដោះដូរ ឬចាត់ចែងទ្រព្យបញ្ចាំនោះតែម្តង បើអ្នកលែងមានលទ្ធភាព។ តែបើនៅមានលទ្ធភាពដែរ គួរដាក់លក់បណ្តើរៗ ហើយចាំចចារជាមួយម្ចាស់បំណុលក៏បាន។   ឧទារហរណ៍ អ្នកបានចចារជាមួយធនាគារឲ្យពន្យារការប្រាក់ ខាងធនាគារក៏ព្រមរយៈពេល ៦ខែ ទុកពេលឲ្យអ្នកមានដង្ហើមដក អាចរកលុយបន្តការបង់ទៀត។ រឿងពិតមួយដែលមិនអាចប្រកែកបាន ម្ចាស់បំណុលណាក៏ដូចម្ចាស់បំណុលណាដែរ គឺគេទុកឱកាសឲ្យកូនបំណុល ចង់ឃើញកូនបំណុលសងលុយវិញណាស់ មិនចង់ឲ្យជាប់គុបជាប់ច្រវាក់ទេ លើកលែងតែអស់ជម្រើសទើបមានករណីប្តឹងផ្តល់គ្នា។   យ៉ាងណាមិញ ការរត់គេចពីបំណុលពុំមែនជាមធ្យោបាយល្អឡើយ អ្វីគ្រប់យ៉ាងសុទ្ធសឹងតែមានដំណោះស្រាយ និងផ្លូវចេញដ៏ល្អប្រសើរ។ ដូច្នេះចូរស្វះស្វែងរកវិធីសាស្ត្រឲ្យមានប្រសិទ្ធភាពតាមដែលខ្លួនអាចធ្វើបាន ប្រសិនបើអ្នកព្យាយាមអស់លទ្ធិភាពហើយនៅតែរកច្រកចេញមិនឃើញទៀត អ្នកគួរតែទៅជួបអ្នកជំនាញដើម្បីឲ្យពួកគេជួយផ្តល់ដំបូន្មានប្រឹក្សាយោបល់ ឬយុទ្ធសាស្ត្រដើម្បីដោះស្រាយអ្វីដែលអ្នកកំពុងមានបញ្ហាប្រឈម៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T08:41:17.815Z", "category": "ហិរញ្ញវត្ថុ", "views": 654, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រុងប្រយ័.ត្ន! អគ្គនាយកដ្ឋានបច្ចេកវិទ្យា ប្រាប់ពីល្បិចបោកថ្មីទាំង៣ ដែលជនខិលខូចតែងប្រើដើម្បីបោកបញ្ឆោ.តអ្នក	https://business-cambodia.com/articles/people-be-carefully	សព្វថ្ងៃមានជនខិលខូចជាច្រើនបានប្រើប្រាស់គ្រប់ទម្រង់និងគ្រប់មធ្យោបាយដើម្បីបោកបងប្អូន ជាពិសេសគឺឆបោកតាមប្រព័ន្ធអ៊ីនធឺណេតជាដើម។ ដូច្នេះសូមបងប្អូនមានការប្រុងប្រយ័ត្នឱ្យបានខ្ពស់ ព្រោះអគ្គនាយកដ្ឋានបច្ចេកវិទ្យាឌីជីថល និងផ្សព្វផ្សាយអប់រំបានបង្ហាញនៅល្បិចបោកថ្មីទាំង៣ រួមមាន៖   ១. វីធីសាស្រ្តបន្លំខ្លួន៖ ឧក្រិដ្ឋជនប្រើឧបាយកលបន្លំខ្លួនជាស្ថាប័នរដ្ឋ ឬឯកជន ភ្ញាក់ងារផ្តល់សេវាកម្មនានាដែលអាចទុកចិត្តបាន ដោយប្រើបច្ចេកទេសវិស្វកម្មសង្គមតាមរយៈការផ្ញើ Email សារជាអក្សរ SMS ឬការហៅតាមទូរសព្ទដោយផ្ទាល់ជាដើម   ២. ឧបាយកលផ្លូវចិត្តវិទ្យា ៖ ឧក្រិដ្ឋជនប្រើបច្ចេកទេសវិស្វកម្មសង្គម ទាញយកអារម្មណ៍របស់ជនរងគ្រោះដូចជា ការបំភ័យ ភាពបន្ទាន់ និងការជឿទុកចិត្ត ដើម្បីជំរុញអារម្មណ៍ និងផ្លូវចិត្តមុនធ្វើសកម្មភាពបោកប្រាស់   ៣. វិធីសាស្រ្តវាយប្រហារលើប្រព័ន្ធបច្ចេកវិទ្យា ៖ ជាដំណាក់កាលឧក្រិដ្ឋជនធ្វើការវាយប្រហារ តាមរយៈផ្ញើតំណភ្ជាប់ក្លែងក្លាយ ទាញយកកម្មវិធីក្លែងក្លាយជាដើម ដើម្បីចម្លងមេរោគក្នុងគោលបំណងប្រមូលយកទិន្នន័យសំខាន់ៗរបស់ជនរងគ្រោះ មានដូចជាលេខសម្ងាត់គណនីបណ្តាញសង្គម គណនីធនាគារជាដើម។   គួរបញ្ជាក់ថា នាយកដ្ឋានការពារសុវត្ថិភាពបច្ចេកវិទ្យានៃអគ្គនាយកដ្ឋានបច្ចេកវិទ្យាឌីជីថលសូមណែនាំជូនប្រជាពលរដ្ឋដើម្បីការពារខ្លួន និងប្រយុទ្ធប្រឆាំងនឹងបច្ចេកទេសវិស្វកម្មសង្គមពីក្រុមឧក្រិដ្ឋជនបច្ចេកវិទ្យាផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T08:40:22.613Z", "category": "ចាប់ផ្តើមអាជីវកម្ម", "views": 392, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ភាពជាដៃគូនៃ ក្រុមហ៊ុន សែលកាត និងអង្គការផេពភី លើកកម្ពស់យុវជន ដើម្បីជំរុញសហគ្រិនភាព និងនវានុវត្តន៍	https://business-cambodia.com/articles/cellcard-partnership	ខេត្តសៀមរាប ព្រះរាជាណាចក្រកម្ពុជា(ថ្ងៃទី១៣ ខែតុលា ឆ្នាំ២០២៤)- ក្រុមហ៊ុន សែលកាត ដែលជាអ្នកផ្តល់សេវាទូរគមនាគមន៍ឈានមុខរបស់ប្រទេសកម្ពុជា មានមោទកភាពក្នុងការប្រកាសភាពជាដៃគូជាមួយអង្គការផេពភី លើកកម្ពស់យុវជន និងជាអង្គការមិនរកប្រាក់ចំណេញ ដើម្បីផ្តល់សិទ្ធិអំណាចដល់យុវជននៅកម្ពុជា។ ក្រុមហ៊ុន សែលកាត បានឧបត្ថម្ភលំដាប់ប្រាក់ សម្រាប់មហោស្រពសហគ្រិន ២០២៤ និងបានចូលរួមក្នុងព្រឹត្តិការណ៍នេះ នៅថ្ងៃទី ១២ ខែ តុលា ឆ្នាំ ២០២៤ នៅខេត្តសៀមរាប។ កម្មវិធី មហោស្រពសហគ្រិន ២០២៤នេះ គឺជាវេទិកាបង្កើតឡើង ដើម្បីជំរុញស្មារតីសហគ្រិន ដល់យុវជនកម្ពុជាទាំងអស់ ដោយធ្វើបទបង្ហាញ ពីការចាប់ផ្ដើមអាជីវកម្មប្រកបដោយនវានុត្តន៍ និងទំនាក់ទំនងជាមួយភាគីសំខាន់ៗនៅក្នុងប្រព័ន្ធអេកូឡូស៊ីនៃការផ្តើមអាជីវកម្ម។ ការចូលរួមរបស់ក្រុមហ៊ុន សែលកាតនៅក្នុងព្រឹត្តិការណ៍នេះ ស្របតាមការប្តេជ្ញាចិត្តរបស់ខ្លួន ក្នុងការជួយលើកម្ពស់ ដល់ការអភិវឌ្ឍយុវជន និងគាំទ្រនវានុត្តន៍ឌីជីថល នៅកម្ពុជា។ នៅក្នុងកម្មវិធី មហោស្រពសហគ្រិននេះ ក្រុមហ៊ុន សែលកាត ក៏មានស្តង់មួយ ដែលអាចផ្តល់ជូនអ្នកចូលរួម រួមទាំងសិស្សានុសិស្ស គ្រូបង្រៀន សហគ្រាសធុនតូច និងមធ្យម និងសហគ្រិនដែលទើបចាប់ផ្តើម អាចស្វែងយល់បន្ថែមអំពីផលិតផល និងសេវាកម្មរបស់ក្រុមហ៊ុនសែលកាត បានផងដែរ។ ក្រុមហ៊ុនបានផ្តល់ជូនពិសេស និងការបញ្ចុះតម្លៃដល់អ្នកចូលរួម ដោយលើកទឹកចិត្តពួកគេឲ្យស្វែងយល់ សម្រាប់ឲ្យក្រុមហ៊ុន សែលកាត អាចគាំទ្រសហគ្រិនភាពរបស់ពួកគេ។   លោក Johnny Wong អគ្គនាយកប្រតិបត្តិ នាយកដ្ឋានពាណិជ្ជកម្ម នៃក្រុមហ៊ុន សែលកាត បានមានប្រសាសន៍ថា "យើងខ្ញុំ ពិតជារំភើបក្នុងការចាប់ដៃគូជាមួយ អង្គការផេពភី ក្នុងព្រឹត្តិការណ៍ដ៏សំខាន់នេះ។ សហគ្រិនភាព គឺជាកម្លាំងដ៏មានឥទ្ធិពលសម្រាប់កំណើនសេដ្ឋកិច្ច និងការអភិវឌ្ឍសង្គម ហើយយើងជឿជាក់ថា យុវជនកម្ពុជាមានសក្តានុពលពេញលេញ និងជាកត្តាលិករក្នុងការធ្វើឲ្យមានបម្រែបម្រួលនេះ។ យើងខ្ញុំ មានមោទកភាពក្នុងការគាំទ្រ ការខិតខំប្រឹងប្រែងរបស់ពួកគាត់" ។ លោក មាន លុជ្យ នាយកគ្រប់គ្រងអង្គការផេពភី លើកកម្ពស់យុវជន បានមានប្រសាសន៍ថា “អង្គការផេពភី លើកកម្ពស់យុវជន មានមោទកភាព ដែលបានក្រុមហ៊ុន សែលកាត គាំទ្រកម្មវិធី មហោស្រព សហគ្រិន នៅឆ្នាំនេះ។ ទស្សនៈវិស័យ របស់យើងក្នុងការគាំទ្រយុវជន និងការអប់រំ គឺស្របគ្នាជាមួយនឹងការវិនិយោគរបស់ក្រុមហ៊ុន សែលកាត សម្រាប់នវានុវត្តន៍ឌីជីថលយុវជន ដែលគាត់ជាអនាគតនៃសេដ្ឋកិច្ចកម្ពុជា។ ខ្ញុំរីករាយណាស់ ដែលអាចឲ្យការសហការនេះ ក្លាយជាចំណែកមួយ ស្ថិតក្នុងផែនការអភិវឌ្ឍសេដ្ឋកិច្ចរបស់រាជរដ្ឋាភិបាលកម្ពុជាផងដែរ។” ការចូលរួមរបស់ក្រុមហ៊ុន សែលកាត នៅក្នុងកម្មវិធី មហោស្រពសហគ្រិន ជាមួយអង្គការផេពភី គ្រាន់តែជាឧទាហរណ៍មួយ នៃការប្តេជ្ញាចិត្តរបស់ក្រុមហ៊ុនចំពោះទំនួលខុសត្រូវសង្គម និងការយកចិត្តទុកដាក់ក្នុងការគាំទ្រយុវជននៅកម្ពុជា។ តាមរយៈការគាំទ្រគំនិតផ្តួចផ្តើមបែបនេះ ក្រុមហ៊ុន សែលកាត មានគោលបំណងបង្កើតឲ្យមានផលវិជ្ជមានជាច្រើន ដល់អនាគតរបស់ប្រទេសជាតិ។   អំពីក្រុមហ៊ុន ខេម ជ្ជីអេសអេម ម.ក ( សែលកាត)   ចាប់ដំណើរការក្នុងឆ្នាំ ១៩៩៧ ក្រុមហ៊ុន សែលកាត គឺជាប្រតិបត្តិករក្នុងស្រុកតែមួយគត់ ដែលបម្រើសេវាកម្មទូរស័ព្ទជូនអតិថិជនយូរជាងគេនៅប្រទេសកម្ពុជា មានប្រវត្តិដ៏យូរលង់ និងល្បីល្បាញ មានការច្នៃប្រឌិតខ្ពស់មុនគេក្នុងទីផ្សារកម្ពុជា និងមានបណ្តាញទូរស័ព្ទចល័តលឿនបំផុតគួរជាទីទុកចិត្ត។ ក្រុមហ៊ុននេះ ជាក្រុមហ៊ុនទូរស័ព្ទចល័តដ៏ធំមួយ ក្នុងប្រទេសកម្ពុជា ដែលមានអតិថិជនជាង ៤លាននាក់ ដែលមានសេវាគ្របដណ្តប់ទូទាំងប្រទេស និងមានបណ្តាញចែកចាយដ៏ធំទូលាយ។     ក្រុមហ៊ុននៅតែរក្សាជំហរនៅក្នុងទីផ្សារក្នុងការផ្តល់នូវសេវាទូរគមនាគមន៍ប្រកបដោយភាពច្នៃប្រឌិតខ្ពស់ និងនៅតែបន្តពង្រីកបណ្តាញសេវាគ្របដណ្តប់ដោយប្រសិទ្ធភាពបំផុត។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T07:44:23.276Z", "category": "PR", "views": 46, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សម្ដេចធិបតី ឲ្យក្រសួងសាធារណការ និងអ្នកឧកញ៉ា គិត ម៉េង ជម្រុញការសង់ផ្លូវដែកទាំង២ទិសនៅកម្ពុជា	https://business-cambodia.com/articles/railway-upgrade	ប្រមុខរាជរដ្ឋាភិបាលកម្ពុជាសម្ដេចធិបតី ហ៊ុន ម៉ាណែត បានណែនាំឲ្យឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន ជាមួយនឹងអ្នកឧកញ៉ា គិត ម៉េង ប្រធានក្រុមហ៊ុន Royal Group ធ្វើយ៉ាងណាបញ្ចប់ការចរចា MOU លើគម្រោងធ្វើឲ្យប្រសើរវិញផ្លូវដែកទាំង២ខ្សែគឺ៖ ភាគខាងជើង (ភ្នំពេញ-ប៉ោងប៉ែត) និងភាគខាងត្បូង (ភ្នំពេញ-ព្រះសីហនុ) យ៉ាងយូរនៅដាច់ឆ្នាំ២០២៤នេះ។     ការជម្រុញឲ្យភាគីទាំងពីរខាងលើ ប្រញាប់នៅក្នុងការសម្រេច MOU នេះគឺដើម្បីឈានដល់ការកែលម្អ ឲ្យបានប្រសើរជាងមុន ពីព្រោះការធ្វើដំណើរ ពិសេសដឹកជញ្ជូនទំនិញតាមផ្លូវដែកគឺចំណេញពេលវេលា និងតម្លៃ ដឹកជញ្ជូនច្រើន។ ខណៈបច្ចុប្បន្នផ្លូវដែកទាំងពីរទិញនេះនៅមិនទាន់មានភាពល្អប្រសើរសម្រាប់ការដឹកជញ្ជូននៅឡើយនោះទេ។   ថ្លែងនៅក្នុងព្រឹត្តិការណ៍អបអរសាទរខួប ២០ឆ្នាំ នៃកម្ពុជាចូលជាសមាជិកអង្គការពាណិជ្ជកម្មពិភពលោក ដែលរៀបចំឡើងនៅថ្ងៃទី១៤ ខែតុលា ឆ្នាំ២០២៤ នេះសម្ដេចធិបតីបានមានប្រសាសន៍ថា៖ «ផ្លូវដែកឥឡូវយើងមានមួយចម្ហៀងពីជើងទៅត្បូងដែលត្រូវធ្វើម៉េចចរចា ខ្ញុំបានឲ្យគោលការណ៍ទៅក្រសួងពាក់ព័ន្ធ ជាមួយនឹងក្រុមហ៊ុនពាក់ព័ន្ធដើម្បីចរចាឲ្យបាន MOU យ៉ាងយូរចុងឆ្នាំនេះ ព្រោះយើងកក់ស្ទះគាំងរាប់សិបឆ្នាំមកហើយ។ ហើយយើងមិនអាចទុកទៀតតទៅទៀតទេត្រូវពង្រឹង»។   សម្ដេចបន្ដថា៖ «អ៊ីចឹងសូមអ្នកឧកញ៉ា គិត ម៉េង ហើយខាងឯកឧត្ដម ប៉េង ពោធិ៍នា ធ្វើម៉េចចរចាឲ្យចប់ MOU រឿងផ្លូវដែកហ្នឹង ឲ្យចប់ត្រឹមដាច់ឆ្នាំនេះដើម្បីយើងចាប់ផ្ដើមធ្វើការងារពង្រឹងអាហ្នឹង។ ចប់ទោះមិនល្អឥតខ្ចោះឲ្យតែវាដើរ ផ្ដើមធ្វើដំណើរទៅហើយចាំយើងពង្រឹងទៀតជាគោលការណ៍។ អ៊ីចឹងទាំងក្រុមហ៊ុន ទាំងក្រសួងខ្ញុំឃើញបានជជែកហើយ មានឆន្ទៈក្នុងការធ្វើ។ ឥឡូវថវិកាយើងមានមួយចំនួនសម្រាប់សិ់ក្សាផ្លូវដែក ប៉ុន្ដែយើងចរចាឲ្យហើយចាំដាក់ទៅ បើមិនអ៊ីចឹងយើងចាយលុយអត់ប្រយោជន៍។ ថ្ងៃមុនយើងមាន ៣០០ លានយ័នដែលចិនគាត់បានផ្ដល់ឲ្យជំនួយឥតសំណង់សម្រាប់ផ្លូវដែកនេះឯង ប៉ុន្ដែដោយសារយើងចរចាមិនទាន់បាន។ អ៊ីចឹងរៀបអាហ្នឹងមួយ ហើយដើម្បី Upgrade អាជើងត្បូងនឹងឲ្យកាន់តែប្រសើរ»។   សូមជម្រាបថា ផ្លូវដែកទាំង២ខ្សែនេះ មានប្រវែងសរុប ៦៥០គីឡូម៉ែត្រ។ ក្នុងនោះផ្លូវដែកភាគខាងជើង មានប្រវែង ៣៨៦គីឡូម៉ែត្រ ពីភ្នំពេញ ទៅដល់ប៉ោយប៉ែត (ព្រំដែនកម្ពុជា-ថៃ) ត្រូវបានកសាងឡើងចាប់ ពីឆ្នាំ១៩២៩ ដល់ឆ្នាំ១៩៤២ ក្នុងសម័យអាណានិគមបារាំង  និងផ្លូវដែកភាគខាងត្បូង ត្រូវបានកសាង ឡើងចន្លោះឆ្នាំ១៩៦០ ដល់ឆ្នាំ១៩៦៩ ក្នុងសម័យសង្គមរាស្ត្រនិយម ក្រោមព្រះរាជកិច្ចដឹកនាំរបស់ ព្រះករុណាព្រះបាទសម្តេចព្រះនរោត្តម សីហនុ ព្រះបរមរតនកោដ្ឋ ក្រោមជំនួយរបស់ប្រទេសបារាំង អាល្លឺម៉ង់ខាងលិច និងចិន ដែលមានប្រវែងសរុប ២៦៤គីឡូម៉ែត្រ។ ផ្លូវដែកទាំងពីរខ្សែនេះ ត្រូវបានទទួល រងការខ្ទេចខ្ទាំយ៉ាងធ្ងន់ធ្ងរ ហើយផ្នែកខ្លះត្រូវបានបំផ្លាញទាំងស្រុងដោយរបបកម្ពុជាប្រជាធិបតេយ្យ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T07:35:05.595Z", "category": "ព័ត៌មានថ្មីៗ", "views": 249, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ការសិក្សា៖ មនុស្ស៥ប្រភេទនេះ ពិបាកក្លាយជាអ្នកមា.នបំផុត	https://business-cambodia.com/articles/5-types-of-people	មាន ឬក្រ រុងរឿង ឬរ៉ោករ៉ា អាស្រ័យលើឥរិយាបថដែលមនុស្សម្នាក់ៗឆ្លើយតបទៅនឹងព្រឹត្តិការណ៍កើតឡើងក្នុងជីវិត។ ខាងក្រោមនេះ គឺជាមនុស្ស៥ប្រភេទ ដែលពិបាកក្លាយជាអ្នកមានបំផុត ដោយយោងតាមការសិក្សារបស់ Making of a Millionaire៖   ១/. មនុស្សចូលចិត្តគិតស្រួលៗ៖ ជាធម្មតា មនុស្សចូលចិត្តគិតអ្វីដែលមានលក្ខណៈងាយស្រួល ចៀសជាងគិតទៅលើរឿងអ្វីដែលបង្កការលំបាក និងមានភាពស្មុគស្មាញ។ កត្តានេះហើយដែលមនុស្សភាគច្រើនពិបាកក្នុងការកសាងភាពមានបាន ព្រោះវានឹងកើតមានឡើងជាមួយការគិតដែលមានលក្ខណៈអស្ចារ្យតែប៉ុណ្ណោះ។     ២/. មនុស្សចង់ធ្វើរឿងងាយៗ៖ ផ្នែកមួយដែលរារាំងមនុស្សមិនឲ្យទទួលបានភាពមានបាន គឺមនុស្សមានទំនោរ និងទម្លាប់ចង់ធ្វើតែរឿងដែលមានភាពងាយស្រួល។ លើសពីនេះ មនុស្សភាគច្រើនចូលចិត្តរស់នៅក្នុងតំបន់សុវត្ថិភាពដែលជារនាំងមួយធ្វើឲ្យពួកគេពិបាកក្នុងការកសាងភាពបានណាស់។   ៣/. មនុស្សខ្ជិលច្រើន៖ ភាពខ្ជិលច្រអូស គឺជាឬសគល់នៃភាពល្ងង់ខ្លៅ និងសេចក្តីវិនាស។ តែទោះជាយ៉ាងណា ភាពខ្ជិលបានកើតមានឡើងចំពោះមនុស្សគ្រប់រូប គ្រាន់តែតិចឬច្រើនតែប៉ុណ្ណោះ។ ប៉ុន្តែដោយឡែក មនុស្សមួយចំនួនចូលចិត្តប្រើប្រាស់ជីវិតរស់នៅក្នុងភាពខ្ជិលច្រអូស និងនិយមប្រើពាក្យ "ចាំសិន" ហើយនេះក៏ជាមូលហេតុដែលរារាំងពួកគេមិនអាចកសាងភាពមានបានផងដែរ។   ៤/. មនុស្សចូលចិត្តបន្ទោស៖ អ្នកខ្លះ ចូលចិត្តស្តីបន្ទោសទៅកាន់អ្នកដទៃ និងមជ្ឈដា្ននខាងក្រៅនូវរាល់សំណាងអាក្រក់របស់ខ្លួន ដោយមិនឈរលើហេតុផលសមរម្យណាមួយនោះឡើយ។ ការស្តីបន្ទោស និងសកម្មភាពដែលមិនបានឆ្លុះបញ្ជាំងពីកំហុសរបស់ខ្លួន គឺជាមូលហេតុមួយដែលពិបាកក្នុងការកសាងភាពមានបានណាស់។   ៥/. មនុស្សបណ្តោយតាមយថាកម្ម៖ ពាក្យថា បណ្តោយតាមយថាកម្ម គឺជាពាក្យដ៏ពេញនិយមរបស់មនុស្សមួយភាគធំក្នុងសង្គមបច្ចប្បន្ន។ ហើយពាក្យមួយឃ្លានេះ ក៏បានធ្វើឲ្យមនុស្សបណ្តោយខ្លួនទៅតាមព្រេងវាសនា និងរស់នៅគ្មានគោលដៅសម្រាប់ខ្លួនឯងច្បាស់លាស់។ មិនតែប៉ុណ្ណោះ វាក៏ជាផ្នែកមួយដែលធ្វើឲ្យមនុស្សមិនបានខំប្រឹងប្រែងឲ្យអស់ពីលទ្ធភាព និងលើកលែងទោសឲ្យខ្លួនឯងជានិច្ចបើទោះបីជាមានរឿងអ្វីក៏ដោយ។   យ៉ាងណាមិញ លោកតាក្នុងក្រដាស១០០ដុល្លារ និងជាបិតាស្ថាបនិកសហរដ្ឋអាមេរិក លោក Benjamin Franklin បានលើកឡើងថា “ភាពឧស្សាហ៍ព្យាយាម គឺជាមាតានៃសំណាង” ។ រីឯក្នុងសុភាសិតខ្មែរ ដែលបានតាំងតែងឡើងដោយ ព្រះគ្រូធម្មបណ្ឌិត គង់ ស៊ឹម ក៏បានចែងផងដែរថា “កុំដេកចាំស្លាប់ អង្គុយចាំមាន ខ្មាសល្ងង់ទើបចេះ ខ្មាសក្រទើបមាន ដឹងខ្លួនថាល្ងង់ គង់បានជាប្រាជ្ញ កុំស្លាប់មុនរស់ រស់ហើយសឹមស្លាប់ ចូរសេពអ្នកប្រាជ្ញ កុំត្រាប់មនុស្សពាល”។ បើអ្នកចង់បានអ្វីដែលខ្លួនមិនធ្លាប់មាន ត្រូវហ៊ានធ្វើអ្វីដែលអ្នកមិនធ្លាប់ធ្វើ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T06:17:02.042Z", "category": "ហិរញ្ញវត្ថុ", "views": 1114, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ជាប់ ឬធ្លាក់ក៏រៀនបាន! អភិសន្តិបណ្ឌិត ស សុខា ប្រកាសផ្តល់អាហារូបករណ៍រាប់.រយកន្លែងដល់អ្នកចង់រៀនជំនាញ១០ នេះ	https://business-cambodia.com/articles/fail-or-pass-can	នាពេលថ្មីៗនេះ បើយោងតាមផេកអាហារូបករណ៍ ស សុខា បានឱ្យដឹងថា ឯកឧត្តមអភិសន្ដិបណ្ឌិត ស សុខា និងលោកជំទាវ កែ សួនសុភី បានសហការជាមួយវិទ្យាស្ថានខ្មែរជំនាន់ថ្មី ផ្ដល់ជូនអាហារូបករណ៍ដល់សិស្ស-និស្សិតចំនួន ៤០០កន្លែង ថ្នាក់បរិញ្ញាបត្ររង-បរិញ្ញាបត្រ ចំនួន ៣០០កន្លែង និងថ្នាក់បរិញ្ញាបត្រជាន់ខ្ពស់ចំនួន ១០០កន្លែង។   ចំពោះលក្ខខណ្ឌសម្រាប់សិស្ស-និស្សិតដាក់ពាក្យស្នើសុំ ផ្តល់ជូនសិស្ស-និស្សិតទូទាំងប្រទេស សិស្ស-និស្សិតមកពីខេត្តព្រៃវែង បាត់ដំបង និងខេត្តបន្ទាយមានជ័យ(ទទួលបានអាទិភាព) សិស្ស-និស្សិតធ្លាប់បានចូលរួមសកម្មភាពការងារសង្គម ឬ មានជីវភាពខ្វះខាត(ទទួលបានអាទិភាព) ឬ(ត្រូវភ្ជាប់ជាមួយលិខិតបញ្ជាក់ថាបានចូលរួមសកម្មភាពការងារសង្គម ឬ លិខិតបញ្ជាក់ភាពក្រីក្រចេញដោយអាជ្ញាធរមានសមត្ថកិច្ច) សិស្ស-និស្សិតត្រូវបំពេញពាក្យស្នើសុំ ប្រវត្តិរូបសង្ខេប សលាកប័ត្រឯកត្តជន (មានគំរូ) សិស្ស-និស្សិតត្រូវបំពេញកិច្ចសន្យាខិតខំរៀនសូត្រ និងគោរពតាមវិធានបទបញ្ជាផ្ទៃក្នុងរបស់ក្រុមការងារ។   សម្រាប់មុខជំនាញដែលត្រូវសិក្សាវិញមានដូចជា៖ ១. ថ្នាក់បរិញ្ញាបត្រជាន់ខ្ពស់ វិទ្យាស្ថានអប់រំ រដ្ឋបាលសាធារណៈ ២. ថ្នាក់បរិញ្ញាបត្ររង-ថ្នាក់បរិញ្ញាបត្រ អក្សរសាស្រ្តអង់គ្លេស នីតិសាស្រ្ត រដ្ឋបាលសាធារណៈ វិទ្យាសាស្រ្តកុំព្យូទ័រ គ្រប់គ្រង គណនេយ្យ ទីផ្សារ ធនាគារ និងហិរញ្ញវត្ថុ ទេសចរណ៍ សេដ្ឋកិច្ច គួរបញ្ជាក់ថា សម្រាប់ព័ត៌មានលំអិតទាក់ទងទៅជាមួយផ្តល់អាហាររូបករណ៍នេះសិស្សានុសិស្សទាំងអស់អាចធ្វើការទំនាក់ទំនងទៅកាន់ា កញ្ញា លី សុគន្ធា (០១៧ ៦៨៤ ៨៨១) កញ្ញា វីន បញ្ញាធីតាវល័ក្ខណ៍ (០៩៦ ៥៤៩ ០៧៣៣) លោក ម៉ៅ រិទ្ធច័ន្ទសំណាង ០៩៦ ៥៩១ ៦៩៤២៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T05:35:45.762Z", "category": "ចាប់ផ្តើមអាជីវកម្ម", "views": 374, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ជាស្រ្តីអាស៊ី និងជាមនុស្សដំបូងគេក្នុងប្រទេស អ្នកនិពន្ធ ហាន កាំង បានឈ្នះពានរង្វាន់ណូបែល	https://business-cambodia.com/articles/hang-kang-korea-nobel-prize	អ្នកស្រី ហាន កាំង (Han Kang) មានវ័យ៥៣ឆ្នាំ ជាអ្នកនិពន្ធនិងសរសេរ ជនជាតិកូរ៉េខាងត្បូងដំបូងគេ ដែល បានទទួលរង្វាន់ណូបែល ផ្នែកអក្សរសាស្ត្រ កាលពីថ្ងៃព្រហស្បតិ៍សប្តាហ៍មុន នៅប្រទេសស៊ុយអែត ជាមួួយនឹងសៀវភៅប្រលោមលោកមួយក្បាលដែលមានចំណងជើងថា "The Vegetarian" បោះពុម្ពផ្សាយក្នុងប្រទេសកូរ៉េកាលពីឆ្នាំ២០០៧។     ពានរង្វាន់ណូបែលរបស់ អ្នកស្រី ហាន  គឺជាការភ្ញាក់ផ្អើលមួយរបស់មហាជន ពិសេសប្រជាជាតិកូរ៉េខាងត្បូង ព្រោះមិននឹកស្មានដល់ ខណៈនាពេលកន្លងមកពានរង្វាន់ណូបែលផ្នែកអក្សរសាស្រ្តនេះ គេតែងរំពឹងទុកលើអ្នកនិពន្ធមកពីទ្វីបអាមេរិកឬអឺរ៉ុប ហើយអ្នកនិពន្ធអាស៊ីគេរំពឹងថានឹងមកពីប្រទេសចិន។   ប្រលោមលោកបែបអក្សរសាស្រ្តច្នៃប្រឌិត “The Vegetarian”- អ្នកហូបបួស បានបោះពុម្ពដំបូងបំផុតនៅប្រទេសកូរ៉េក្នុងនៅថ្ងៃទី៣០ ខែតុលា ឆ្នាំ២០០៧ និងបានពានរង្វាន់ International Booker Prize នៅប្រទេសអង់គ្លេសនាឆ្នាំ២០១៦បន្ទាប់ពីសៀវភៅចំណងជើងនេះត្រូវបានបកប្រែជាភាសាអង់គ្លេស។     សៀវភៅនេះបានលើកឡើងអំពីជីវិតស្ត្រីមេផ្ទះដែលបាក់ទឹកចិត្ត យល់សប្តិច្រើនដងអំពីការសម្លាប់សត្វ រហូតធ្វើឲ្យគ្រួសារនាងតក់ស្លុត នៅពេលនាងឈប់បរិភោគសាច់ រហូតដល់នាងឈប់បរិភោគទាំងស្រុង ហើយប្រាថ្នាចង់ក្លាយខ្លួនជាដើមឈើ។   The Vegetarian ជាសៀវភៅដំបូងរបស់ Han ដែលនាងបានបកប្រែជាភាសាអង់គ្លេស បន្ទាប់ពីនាងបានទទួលការបំផុសគំនិត អំពីបន្លែ និង រុក្ខជាតិ នៅពេលជានិស្សិតសាកលវិទ្យាល័យ នាងបានឃើញស្នាដៃរបស់អ្នកនិពន្ធជនជាតិកូរ៉េឈ្មោះ Yi Sang។   យ៉ាងណាមិញចំពោះការឈ្នះពានរង្វាន់នេះ ប្រធានាធិបតីកូរ៉េលោក Yoon Suk Yeol បាននិយាយនៅក្នុងសេចក្តីថ្លែងការណ៍មួយថា "នេះគឺជាសមិទ្ធិផលដ៏អស្ចារ្យមួយសម្រាប់អក្សរសិល្ប៍កូរ៉េខាងត្បូង និងជាឱកាសសម្រាប់ការប្រារព្ធពិធីជាតិ"។   ចំពោះសមទ្ធិផលរបស់អ្នកស្រី ហាន កាំង នៅក្នុងពេលនេះ ធ្វើឱ្យមនុស្សក្នុងប្រទេសមានការភ្ញាក់ផ្អើលនិងជឿជាក់ថានេះជាពេលមួយដែល វិស័យអក្សរសាស្រ្តក្នុងប្រទេសកូរ៉េខាងត្បូងដល់បរិបទដែលត្រូវផ្លាស់ប្តូរ ពីព្រោះអ្នកស្រីក៏ជាគ្រូបង្រៀន ការសរសេរច្នៃប្រឌិតនៅវិទ្យាស្ថានដ៏ល្បីក្នុងប្រទេសកូរ៉េផងដែរ។     គួរជម្រាបផងដែរថាពានរង្វាន់ណូបែល (Nobel Prizes) គឺជាពានរង្វាន់បែងចែក ចំនួនវិស័យ៥ ដាច់ដោយឡែកពីគ្នា មានដូចជា៖ រូបវិទ្យា គីមីវិទ្យា សរីរវិទ្យាឬឱសថ អក្សរសាស្ត្រនិងសន្តិភាព សម្រាប់ប្រគល់ជូនអ្នកទាំងឡាយណា ដែលបានធ្វើសមិទ្ធផលដ៏អស្ចារ្យផ្តល់អត្ថប្រយោជន៍បំផុតដល់មនុស្សជាតិ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T05:05:08.887Z", "category": "ភាពជាអ្នកដឹកនាំ", "views": 139, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សម្ដេចធិបតី ហ៊ុន ម៉ាណែត ប្រកាសរកក្រុមហ៊ុនស្ដារទន្លេមេគង្គដែលស្ថិតនៅក្នុងតំបន់ទាំងនេះ	https://business-cambodia.com/articles/mekong-river-restore	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជានាពេលថ្មីៗនេះ បានប្រកាសរកក្រុមហ៊ុនឯកជន ដើម្បីធ្វើការស្ដារទន្លេមេគង្គនៅផ្នែកខាងលើ ដែលស្ថិតនៅក្នុងភូមិសាស្ដ្រខេត្ដក្រចេះ និងខេត្ដកំពង់ចាម ដើម្បីធ្វើយ៉ាងណាសម្រួលដល់ការដឹកជញ្ជូនទំនិញតាមផ្លូវទឹកឲ្យកាន់តែប្រសើរ  ខណៈបច្ចុប្បន្នផ្លូវទឹកទន្លេនៅតំបន់នោះមានខ្សាច់ច្រើន។ ហើយមួយផ្នែកទៀតដើម្បីសម្រួលដល់ការដឹកជញ្ជូនគ្រាប់ស្វាយចន្ទី ដែលរាជរដ្ឋាភិបាលគ្រោងរៀបចំអភិវឌ្ឍន៍វិស័យមួយនេះនៅតំបន់លើខាងលើនាពេលខាងមុខផងដែរ។   ថ្លែងនៅក្នុងព្រឹត្តិការណ៍អបអរសាទរខួប ២០ឆ្នាំ នៃកម្ពុជាចូលជាសមាជិកអង្គការពាណិជ្ជកម្មពិភពលោក ដែលរៀបចំឡើងនៅថ្ងៃទី១៤ ខែតុលា ឆ្នាំ២០២៤ នេះសម្ដេចធិបតីបានមានប្រសាសន៍ថា៖ «ឥឡូវកំពុងរកអ្នកស្ដារទន្លេ វាកក់ពិសេសនៅខាងលើ។ វិស័យឯកជនពីណាចាប់អារម្មណ៍? នៅខាងលើច្រើនព្រោះឥឡូវយើងមាននៅខាងក្រោម ប៉ុន្ដែនៅខាងកំពង់ចាម នៅខាងក្រចេះអីនៅមានខ្សាច់ច្រើននៅទីនោះដែលយើងត្រូវស្ដារ ព្រោះបន្ដិចទៀតនៅតំបន់នោះធ្វើម៉េចឲ្យផ្លូវទឹកយើងតភ្ជាប់»។   សម្ដេចធិបតីនាយករដ្ឋមន្ដ្រីបន្ដថា «យើងធ្វើផ្លូវ ៥០C ពីកំពង់ធំទៅកំពង់ឆ្នាំងមានផែមួយពហុបំណង យើងគ្រោងរៀបចំធ្វើម៉េចអភិវឌ្ឍន៍វិស័យស្វាយចន្ទីនៅទិសខាងនោះ ដើម្បីធានាការដឹកជញ្ជូន អុីចឹងត្រូវការស្ដារបន្ថែមទៀតភ្ជាប់ជាមួយ។ អុីចឹងការបង្កើនការយកចិត្ដទុកដាក់ ដាក់ចេញគោលការណ៍»។   សូមជម្រាបផងដែរ យោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ បានបង្ហាញថា រាជរដ្ឋាភិបាលបានដាក់ចេញនូវផែនការណ៍ក្នុងការសិក្សារនិងស្ដារផ្លូវទឹកពីភ្នំពេញទៅទន្លេបិទតាមដងទន្លេមេគង្គ, សិក្សានិងស្ដារផ្លូវទឹកពីភ្នំពេញទៅខេត្ដកំពង់ឆ្នាំង, ស្ដារផ្លូវទឹកទន្លេសាបពីកំពង់ឆ្នាំងទៅខេត្ដពោធិ៍សាត់, ស្ដារផ្លូវទឹកទន្លេសាបពីពោធិ៍សាត់ទៅខេត្ដសៀមរាប និងផ្លូវទឹកពីកំពង់ផែស្វយ័តភ្នំពេញទៅដល់ព្រំដែនវៀតណាមជាដើម៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T04:35:09.811Z", "category": "អចលនទ្រព្យ", "views": 450, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនផលិតយន្តហោះខ្នាតយក្ស Boeing បង្ខំចិត្តកាត់បុគ្គលិ.កជិត ២ម៉ឺ.ននាក់ ដោយសារបញ្ហាធំ១នេះ	https://business-cambodia.com/articles/boeing-lay-off-employee	ក្រុមហ៊ុនផលិតយន្តហោះខ្នាតយក្សរបស់អាម៉េរិក Boeing បានប្រកាសនឹងកាត់បន្ថយបុគ្គលិកចំនួន ១៧,០០០នាក់ ស្មើនឹង១០% នៃកម្លាំងពលកម្មសរុបរបស់ខ្លួន និងពន្យារពេលប្រគល់យន្តហោះប្រភេទ 777X ទៅឱ្យអតិថិជនជាលើកដំបូងផងដែរ។ នេះបើយោងតាមការឲ្យដឹងពីទីភ្នាក់ងារសារព័ត៌មាន CNN ចុះនាថ្ងៃទី១៣ ខែតុលា ឆ្នាំ២០២៤។   លោក Kelly Ortberg ដែលជានាយកប្រតិបត្តិ បានសរសេរក្នុងសារទៅកាន់និយោជិតយ៉ាងដូច្នេះថា៖ «យើងនឹងកំណត់ទំហំបុគ្គលិកថ្មីឡើងវិញ ស្របតាមស្ថានភាពហិរញ្ញវត្ថុបច្ចុប្បន្ន ដើម្បីផ្តោតលើអាទិភាព។ ក្នុងរយៈពេលប៉ុន្មានខែខាងមុខនេះ យើងនឹងកាត់បន្ថយបុគ្គលិកសរុបចំនួន ១០%រួមមាន អ្នកដឹកនាំ អ្នកគ្រប់គ្រង និងបុគ្គលិកទូទៅ»។   ក្នុងនោះជុំវិញការសម្រេចចិត្តកាត់បុគ្គលិកទ្រុងទ្រាយធំនេះ លោក Kelly Ortberg បានបញ្ជាក់ថា ដោយសារដោះស្រាយបញ្ហាហិរញវត្ថុ បន្ទាប់ពីការធ្វើកូដកម្មដែលកំពុងអូសបន្លាយជាង១ខែមកហើយ ធ្វើឡើងពីសំណាក់កម្មករចំនួន ៣៣,០០០នាក់ នៅតំបន់ West Coast នាំឱ្យមានការផ្អាកដំណើរការផលិតយន្តហោះប្រភេទ 737 MAX, 767 និង 777។   គួរជម្រាបផងដែរថា ក្រុមហ៊ុន Boeing នឹងចេញផ្សាយរបាយការណ៍ហិរញ្ញវត្ថុត្រីមាសទីបីរបស់ខ្លួននៅចុងខែតុលានេះ ខណៈរំពឹងថានឹងសម្រេចបានប្រាក់ចំណូលចំនួន ១៧,៨ពាន់លានដុល្លារ និងកត់ត្រាការខាតបង់ស្មើនឹងជិត ១០ដុល្លារក្នុងមួយហ៊ុន៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-14T03:59:01.953Z", "category": "ហិរញ្ញវត្ថុ", "views": 310, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនចង់ទិញផ្ទះហើយស្ដាយក្រោយ ឬមានបញ្ហា អ្នកទិញគួរប្រើប្រាស់ក្បួនមួយនេះ	https://business-cambodia.com/articles/buying-house-2	ជាទូទៅទិញផ្ទះមិនមែនគ្រាន់តែទៅមើលហើយឃើញស្អាត រួចចិត្ដចុះកុងត្រាទិញតែម្ដងនោះទេ ជួនកាលអ្នកខ្លះចុះកុងត្រាហើយរស់មិនបានប៉ុន្មានផងក៏មានបញ្ហា។ អ៊ីចឹងមុននឹងទិញផ្ទះ លោកអ្នកគួរតែប្រៀបធៀបក៏ដូចជាដឹងពីក្បួនទិញផ្ទះសិនដើម្បីកុំឱ្យស្ដាយក្រោយពេលទិញរួច។ ហើយពេលនេះដែរ Business Cambodia នឹងលើកបង្ហាញក្បួន «ប្រៀបធៀប ១០០ទិញ១» ដើម្បីជាជំនួយ ធ្វើឱ្យលោកអ្នកកាន់តែងាយស្រួលសម្រេចទិញផ្ទះដែលខ្លួនពេញចិត្ដ និងមិនមានការស្ដាយក្រោយ នៅថ្ងៃខាងមុខ។     ១. តម្លៃ   នៅពេលគិតរឿងតម្លៃលោកអ្នកតែងតែគិតថាតើតម្លៃផ្ទះណាមួយដែលសាកសមជាមួយនឹងកត្តាហិរញ្ញវត្ថុរបស់លោកអ្នក។ ជាទូទៅបើតាមការស្ដាប់ពីអ្នកជំនាញគាត់តែងតែនិយាយនៅពេលដែល លោកអ្នក ទិញផ្ទះលោកអ្នកគួរតែទិញផ្ទះកុំឱ្យលើស ៣០% នៃប្រាក់ចំនូលរបស់ខ្លួនឯង។ ចំណុចនេះគឺធ្វើឱ្យ ងាយ ស្រួលយល់ និងមិនស្មុកស្មាញពេកនោះទេ។   ២. តំបន់   បន្ទាប់ពីគិតទៅលើម្លៃហើយអ្វីដែលត្រូវគិតបន្ដគឺតំបន់។ មិនមែនទិញ ផ្ទះតម្លៃសមរម្យ ហើយបែជាគម្រោងដែល លោកអ្នករស់នៅ គឺនៅឆ្ងាយពីកន្លែងធ្វើ ឬឆ្ងាយពីផ្សារក៏មិនល្អដែរ។ ដូច្នេះទេលោកអ្នកត្រូវមើលដែរថាតើលោកអ្នកនៅចំតំបន់អភិវឌ្ឍន៍ដែរ ឬយ៉ាងណា ហើយ ងាយស្រួល សម្រាប់ឱ្យលោកអ្នកធ្វើដំណើរឬអត់? ដូច្នេះមានន័យថាលោក អ្នកត្រូវ ជ្រើសរើសតំបន់ណាមួយដែលមាន ផ្លូវចេញចូលគ្រប់គ្រាន់ មានផ្សារ សាលារៀនជាដើម។   ៣. ម៉ូតផ្ទះ   ការមើលម៉ូតផ្ទះក៏ជារឿងសំខាន់ផងដែរ ជួនកាលលោកអ្នកអាចមិនសូវគិតពីរឿងនេះនោះទេ។  ប៉ុន្តែជាក់ស្ដែងនៅក្នុងការទិញផ្ទះលោកអ្នកគួរមើលដែរថាការទិញផ្ទះនេះយ៉ាងម៉េច? តើវាសមស្របទៅតាមការចង់បានរបស់លោកអ្នកដែរឬយ៉ាងណា ថាតើម៉ូតផ្ទះ និងតម្លៃអាចឱ្យលោក អ្នកអាចទទួលយកបានឬទេ? ៤. គម្រោង   នេះជារឿងសំខាន់នៅពេលដែលលោកអ្នក ទៅមើលគម្រោង លោកអ្នកគួរសិក្សាមើល ថាតើម្ចាស់ គម្រោង ជាអ្នកណា? ហើយគម្រោងនេះទៀតសោតមានច្បាប់ត្រឹមត្រូវដែលឬទេ? ហើយរឿង ដែល លោកអ្នកគួរសិក្សាឱ្យកាន់តែច្បាស់ទៀតនោះ គឺទាក់ទងនឹងគុណភាពសំណង់។ ជាពិសេសត្រូវដឹងថាគម្រោង ដែលោកអ្នកទិញគឺមានកាអភិវឌ្ឍទៅលើអ្វីខ្លះ? មានសួនច្បារឬផ្សាដែលឬទេ? ព្រោះថាជាទូទៅគម្រោង នីមួយៗតែងតែផ្សាភ្ជាប់ជាមួយនឹងអ្វីដែលមនុស្សត្រូវការដូចជា ផ្សារ សាលារៀនជាដើម។   ៥. លក្ខខណ្ឌបង់ប្រាក់ឬអាត្រាការប្រាក់   បំណុចចុងក្រោយពាក់ព័ន្ធនិងរឿងនេះក៏សំខាន់ដែរ តួរយ៉ាងលោកអ្នកត្រូវ សិក្សាមើលដែរថា តើអាត្រាការប្រាក់យ៉ាងម៉េច? សាកសមជាមួយលោកអ្នកឬអត់? ហើយនៅពេលដែលបង់ទៅ គួរមើលថាតើប៉ុន្មានឆ្នាំទើបដាច់។ ពេលខ្លះម៉ូតផ្ទះក៏ដូចជាតម្លៃបូករួមជាមួយ និងតំបន់គឺត្រូវចិត្តរបស់ លោកអ្នកហើយ តែងាកមកមើលតម្លៃនៃអាត្រាការប្រាក់វិញគឺពិបាកទទួលយកក៏មានដែរ។ នេះគឺជា ចំណុចសំខាន់ដែលលោកអ្នកគួរតែចេះថ្លឹងថ្លែងប្រៀបធៀបវាឱ្យច្បាស់។   ចំណុចទាំង ៥ ខាងលើគ្រាន់តែចំណុចគោលៗ មួយចំនួនដែលអាចឱ្យលោកអ្នកយកមក សិក្សាប្រៀបធៀបបានដើម្បីចៀសការខកចិត្តទៅថ្ងៃក្រោយ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-13T10:42:20.083Z", "category": "អចលនទ្រព្យ", "views": 284, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនសូវចុះសម្រុង! បុគ្គលិក៣ប្រភេទ ទៅធ្វើការនៅកន្លែងណា ឈ្លោះជាមួយក្រុមការងារនៅកន្លែងនោះ	https://business-cambodia.com/articles/3-things-make-empolyee-bad-attitude-	នៅក្នុងក្រុមហ៊ុនឬកន្លែងធ្វើការភាគច្រើន គឺមានបញ្ហាមនុស្ស ដូចជាបញ្ហាបុគ្គលិកឈ្លោះគ្នា ធ្វើការងារមិនហការគ្នាជាដើម។   យ៉ាងណាមិញខាងក្រោមនេះជាការសិក្សាពីសាកលវិទ្យាល័យ Harvard អំពីបុគ្គលិកមានអត្តចរិតលក្ខណៈ៣ប្រភេទ ទៅធ្វើការនៅកន្លែងណា ឈ្លោះជាមួយក្រុមការងារកន្លែងនោះ មិនខុសពីប្រេង ដាក់ចូលទឹកនោះទេ ពោលគឺមិនសូវចុះសម្រុងគេនិងឧស្សាហ៍បង្កជម្លោះ។   ១. អត្តចរិតនិស្ស័យកំណើត៖ បុគ្គលិកចរិតនៅផ្ទះយ៉ាងម៉េចគឺយកមកប្រើ នៅកន្លែងធ្វើការទាំងអស់តែម្តង មិនសម្របខ្លួនតាមការតម្រូវការការងារ ហើយប្រកាន់ទម្លាប់រស់តាមនិស្ស័យកំណើតរបស់ខ្លួន មិនខ្វល់ថាអត្តចរិតនោះប៉ះពាល់ឬមិនប៉ះពាល់អ្នកដទៃជុំវិញខ្លួននោះទេ ពោលគឺគេមិនខ្វល់ហើយតែងតែ ខ្វែងគំនិតគ្នាជាមួយអ្នកដទៃឬខឹងនឹងបុគ្គលណាដែលមិនគាំទ្រគំនិតរបស់ពួកគេ មិនតាមចិត្តរបស់គេ។   ២. ច្រណែនអ្នកមានជំនាញដូចគ្នា ៖ នៅក្នុងក្រុមហ៊ុនមួយមាន បើមានបុគ្គលិកច្រើននាក់នៅក្នុងជំនាញតែមួយ នឹងធ្វើឱ្យពួកគេមានទំនាស់ផលប្រយោជន៍ និងច្រណែនគ្នាច្រើនជាមិនខាន។ យ៉ាងណាមិញកត្តានេះក៏កើតឡើងចេញពីមូលហេតុរបស់បុគ្គលិកដែលមានចំណេះជំនាញដូចគ្នា ទំហំការងារប៉ុនគ្នាឬប្រហាក់ប្រហែលគ្នា ទើបធ្វើឱ្យពួកគេមានអារម្មណ៍ច្រណែនច្រើនឬមិនចង់ឱ្យគេរីកចម្រើនជាងខ្លួន ជៀសវាងធ្វើឱ្យគេមើលមកថាខ្លួនគ្មានសមត្ថភាព។   ៣. ធ្វើការដើរបញ្ច្រាសពីគេ ៖ បុគ្គលិកដែលអនុវត្តលើការងារបានដើរប្រញ្ចោសគ្នា មានចរិតមានៈ មិនស្តាប់ឬទទួលយកយោបល់អ្នកណាឡើយ គិតថាគំនិតខ្លួនបែបនេះល្អឬគ្រាន់បើជាងគេហើយ មានលក្ខណៈខុសគេខ្លាំង គ្មានវិន័យការងារ និយាយស្តីគ្មានសណ្តាប់ធ្នាប់ជាដើម។     យ៉ាងណាបុគ្គលិកប្រភេទនេះ កើតឡើងដោយសារ មូលហេតុនៃអត្តសញ្ញាណរបស់ពួកគេ តាំងពី ទំនាក់ទំនង ទីកន្លែងរស់នៅ រង្វង់គ្រួសារ ឬជាប់ក្អែលវប្បធម៌ពីក្រុមហ៊ុនចាស់ជាដើម។   ជាការពិតណាស់គ្មានស្ថាប័នណាដែលថាគ្មានបញ្ហាបុគ្គលិកឈ្លោះគ្នានោះទេ ប៉ុន្តែដើម្បីអាចកាត់បន្ថយបញ្ហានេះឱ្យនៅទាបបំផុត អ្នកដឹកនាំគឹមានតួនាទីចម្រាញ់មនុស្ស ដាក់ពួកគេធ្វើការឱ្យត្រូវកន្លែង សង្កេតមើល និងបង្កើតក្រុមការងារដែលមានអត្តចរិត ផ្នត់គំនិតស្រដៀងគ្នាហើយបញ្ចូលយុទ្ធសាស្រ្តចិត្តវិទ្យាផ្សេងៗ ដើម្បីឱ្យមនុស្សរួមគ្នាធ្វើការងារជាធ្លុងមួយបានល្អប្រសើរ មិនចេញផ្កាភ្លើងរាល់ថ្ងៃក្នុងការិយាល័យ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-13T09:38:25.005Z", "category": "ភាពជាអ្នកដឹកនាំ", "views": 2257, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ថែសុខភាព ខណៈកម្ពុជានឹងបន្ដមានភ្ញៀវធ្លាក់ ផ្គររន្ទះ និងខ្យល់កន្ដ្រាក់រយៈពេល ៣ ថ្ងៃ ស្ទើរពេញផ្ទៃប្រទេស	https://business-cambodia.com/articles/rain-in-three-day	យោងតាមការព្យាករណ៍អាកាសធាតុរបស់ក្រសួងធនធានទឹក និងឧតុនិយម នៅថ្ងៃទី១៣ ខែតុលា ឆ្នាំ២០២៤ បានឲ្យដឹងថា ខ្យល់មូសុងឦសានដែលបក់លើសមុទ្រចិនខាងត្បូងចាប់ផ្តើមមានឥទ្ធិពលខ្លាំង ខណៈសម្ពាធទាប បន្តគ្របដណ្តប់លើភាគខាងក្រោមនៃអាងទន្លេមេគង្គ និងលើព្រះរាជាណាចក្រកម្ពុជា។ ស្ថានភាពបែបនេះនឹងធ្វើឱ្យ ចាប់ពីថ្ងៃទី១៣ ដល់ថ្ងៃទី១៥ ខែតុលា ឆ្នាំ២០២៤ មានដូចខាងក្រោម៖   ១-តំបន់វាលទំនាប៖ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៣°C។ ខ្យល់បក់មក ពីទិសឦសាននិងបូព៌ មានល្បឿនមធ្យម ៤.៥ម៉ែត្រ/វិនាទី។ ខេត្តបន្ទាយមានជ័យ បាត់ដំបង ពោធិ៍សាត់ សៀមរាប កំពង់ឆ្នាំង កំពង់ធំ កំពង់ចាម ត្បូងឃ្មុំ ព្រៃវែង ស្វាយរៀង កណ្តាល តាកែវ និងភ្នំពេញ អាចមានភ្លៀងធ្លាក់ជាមួយផ្គររន្ទះ និងខ្យល់កន្ត្រាក់គ្របដណ្តប់លើផ្ទៃ ដី៥៥%។   ២-តំបន់ខ្ពង់រាប៖ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៣°C។ ខ្យល់បក់ មកពីទិសឦសាននិងបូព៌ មានល្បឿនមធ្យម ៣ម៉ែត្រវិនាទី។ ខេត្តកំពង់ស្ពឺ ប៉ៃលិន ឧត្តរ មានជ័យ ព្រះវិហារ ស្ទឹងត្រែង ក្រចេះ រតនគិរី មណ្ឌលគិរី តំបន់ជួរភ្នំក្រវាញ និងជួរភ្នំដងរែក អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្តប់លើផ្ទៃដី៣៥%។   ៣-តំបន់មាត់សមុទ្រ៖ សីតុណ្ហភាពមធ្យមអប្បបរមា២៣°C និងសីតុណ្ហភាពមធ្យមអតិបរមា៣៣°C ។ ខ្យល់បក់ មកពីទិសឦសាន មានល្បឿន មធ្យម ២,៥ ម៉ែត្រវិនាទី។ ខេត្តកោះកុង ព្រះសីហនុ កំពត កែប និងជួរភ្នំបូកគោ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់ គ្របដណ្តប់លើ ផ្ទៃដី១៥%។ -រលកសមុទ្រមានកម្ពស់មធ្យមអប្បបរមា០,៥០ម៉ែត្រ និងកម្ពស់មធ្យមអតិបរមា១,២០ម៉ែត្រ ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-13T09:36:13.299Z", "category": "ព័ត៌មានថ្មីៗ", "views": 261, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជាប់ឬធ្លាក់បាក់ឌុប! យុវជនគួរមាន ជំនាញគោល១ និងជំនាញ៤អមជីវិត ឱ្យរឹងមាំ រកចំណូលបានខ្ពស់	https://business-cambodia.com/articles/hard-and-soft-skill-youth-should-has-for-good-life	ជាប់ឬធ្លាក់បាក់ឌុបមិនមែនជាភាពជោគជ័យចុងក្រោយក្នុងជីវិតនោះទេ ទោះមិនបានជោគជ័យជំហានមួយនេះយើងនៅតែអាចជោគជ័យនៅជំហានបន្ទាប់តាមរយៈ ការសង្វាតរៀនសូត្រ ការតស៊ូអត់ធ្មត់ និងការបន្តរៀនសូត្រពេញមួយជីវិត។   ស្របគ្នានេះដែរ ដោយយោងតាមរយៈការលើកឡើងនៅក្នុងគេហទំព័រផ្ទាល់ខ្លួនរបស់ លោក ង៉ែត ជូ អ្នកជំនាញហិរញ្ញវត្ថុមួយរូបរបស់កម្ពុជា ធ្លាប់បានឱ្យដឹងថាយុវជនគួរមានជំនាញគោល១ និងជំនាញ៤អមទៀត ទោះជាប្រឡងធ្លាក់ឬជាប់បាក់ឌុបក្តី ដើម្បីមានជីវិតល្អប្រសើរ។       ឧទាហរណ៍ថាប្រសិន យុវជនមានជំនាញគោលណាមួយរួមមានដូចជា ជំនាញវិស្វកម្មសំណង់ស៊ីវិល ជំនាញជួសជុលគ្រឿងយន្តកសិកម្ម ជំនាញគណនេយ្យ ជំនាញគ្រប់គ្រង ជំនាញវិជ្ជសាស្ត្រ ជំនាញគីមីចំណីអាហារ ជាដើម អ្នកក៏គួរតែមានជំនាញល្អបំផុត៤ខាងក្រោមនេះអមផងដែរ ដើម្បីប្រាកដថាយើងអាចមានជំនាញទន់នឹងរកចំណូលបានច្រើន។      ១.ជំនាញសហគ្រិនភាព៖ ជាជំនាញដែលមានគំនិតច្នៃប្រឌិត និងបង្កើតនូវគំនិតអាជីវកម្មដើម្បីដោះស្រាយបញ្ហានានាក្នុងសង្គម។ ដំបូងយុវជនអាចប្រើជំនាញគោលសំរាប់ធ្វើការងារយកប្រាក់ខែចិញ្ចឹមជីវិត និងក្រុមគ្រួសារ និងប្រើជំនាញសហគ្រិនភាពដើម្បីជួយអោយក្រុមហ៊ុនដែលខ្លួនធ្វើការកាន់តែមានភាពរីកចំរើនខ្លាំង។ បន្ទាប់មកអាចនឹងបង្កើតអាជីវកម្មផ្ទាល់ខ្លួនប្រសិនបើមានចំណង់ និងសមត្ថភាពច្បាស់លាស់។     ២. ជំនាញគ្រប់គ្រងហិរញ្ញវត្ថុផ្ទាល់ខ្លួន និងវិនិយោគ៖ចាប់ពីពេលនេះតទៅការចេះធ្វើការ ឬប្រកបរបរអាជីវកម្មដើម្បីរកចំណូលចិញ្ចឹមគ្រួសារតែមួយមុខមិនគ្រប់គ្រាន់ទេ គឺទាមទារអោយចេះគ្រប់គ្រងលុយកាក់ និងទ្រព្យសម្បត្តិដែលរកបានដោយលំបាកអោយមានប្រសិទ្ធិភាព។ ជាពិសេសចេះយកប្រាក់ដែលរកបានទៅបង្កើតប្រាក់បន្ថែមតាមរយៈការវិនិយោគដើម្បីសំរួលបន្ទុកដល់ការទ្រទ្រង់ជីវភាពគ្រួសារ និងការអប់រំកូនៗអោយបានល្អ។     ៣. ជំនាញប្រាស្រ័យទាក់ទង និងធ្វើការងារជាក្រុម៖ ទោះជាបំពេញការងារជាអ្វីក៏ដោយ ជាសហគ្រិនក៏ដោយ ឬជាអ្នកវិនិយោគក៏ដោយ បុគ្គលគ្រប់រូបគប្បីមានជំនាញប្រាស្រ័យទាក់ទងល្អ និងសមត្ថភាពក្នុងការធ្វើការងារជាក្រុមអោយមានប្រសិទ្ធិភាពខ្ពស់។ បើមិនដូច្នោះទេគឺពុំមានឱកាសទទួលបានជោគជ័យក្នុងការបំពេញការងារឡើយ។     ៤.ជំនាញភាសាបរទេស៖ មានជំនាញគោលហើយ យុវជនគួប្បីមានជំនាញឬត្រូវតែអាចប្រើប្រាស់ភាសាបរទេសបាន សម្រាប់បម្រើអោយការសិក្សាស្រាវជ្រាវសុីជម្រៅ លម្អិតនិងទូលំទូលាយ អាចប្រាស្រ័យទាក់ទងក្នុងការងារបានល្អជាពិសេសការពង្រីកទំនាក់ទំនងនិងឱកាស។     គួរជម្រាបផងដែរថា លោក ង៉ែត ជូ អ្នកជំនាញផ្នែកហិរញ្ញវត្ថុ ផ្នែកអចលទ្រព្យ និងជាប្រធានក្រុមប្រឹក្សាភិបាល F.I Vision Capital Plc. ដែលទទួលបាននូវភាពជោគជ័យក្នុងជីវិតតាមរយៈបទពិសោធន៍យ៉ាងក្រាស់ក្រែលរបស់លោកក្នុងការកសាងជីវិតរបស់លោក៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-13T09:29:59.901Z", "category": "ភាពជាអ្នកដឹកនាំ", "views": 318, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុនអាកាសចរណ៍ល្បី១នៅខ្មែរ ប្រកាសរើ.សរើសនារីបម្រើការលើយន្តហោះជាច្រើននាក់ មានតែលក្ខខណ្ឌ៧ នេះអាចជាប់ហើយ	https://business-cambodia.com/articles/choose-cabin-crew	ការងារជានារីអាកាសចរណ៍គឺជាក្តីស្រមៃរបស់នារីភាគច្រើន ព្រោះមើលពីខាងក្រៅពួកគេមានការតុបតែងខ្លួនស្អាតៗរៀងរាល់ថ្ងៃ ធ្វើការក្នុងកន្លែងត្រជាក់ ទទួលបានប្រាក់ខែខ្ពស់ ជាពិសេសនោះ គឺមានឱកាសបានទៅក្រៅប្រទេសច្រើន។ ហើយនាពេលនេះឱកាសល្អ បានមកដល់ហើយសម្រាប់នារីដែលចង់ក្លាយជានារីបម្រើការលើយន្តហោះ ព្រោះក្រុមហ៊ុន កម្ពុជា អង្គរ អ៊ែរ កំពុងតែប្រកាសបុគ្គលិកផ្នែក Cabin Crew ជាច្រើននាក់   ចំពោះលក្ខខណ្ឌនៃការជ្រើសរើសវិញមានដូចជា៖ ១. បេក្ខនារីជាសញ្ជាតិខ្មែរ ២. កម្រិតបរិញ្ញាបត្រភាសាអង់គ្លេស ៣. តម្រូវការចេះភាសាអង់គ្លេសកម្រិត TOEIC 550, TOEFL 550, IELTs 5.0 ៤. អាយុយ៉ាងតិច ២១ឆ្នាំ ៥. នៅលីវ ៦. បុរសមានកម្ពស់អប្បបរិមា ១៧៥ Cm នារីមានកម្ពស់ ១៦៥Cm ៧. គីឡូគឺសមស្របជាមួយកម្ពស់ គួរបញ្ជាក់ថា បេក្ខជនដែលចាប់អារម្មណ៍សូមអញ្ជើញមកដាក់ពាក្យផ្ទាល់នៅក្រុមហ៊ុនអាកាសចរណ៍ជាតិ កម្ពុជា អង្គរ អ៊ែរ ដែលមានអាស័យដ្ឋាននៅអគារលេខ 206A មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន រាជធានីភ្នំពេញ។ ព័ត៌មានបន្ថែមសូមទំនាក់ទំនងមកកាន់: ០២៣ ៦៦០ ០០៣៦ ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-13T07:21:32.162Z", "category": "ចាប់ផ្តើមអាជីវកម្ម", "views": 594, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ទំនេរសៅរ៍ អាទិត្យ ចង់បានចំណូ.លថែម! មកស្គាល់វេបសាយខ្មែរ៣ ដែលប្រមូលម្តុំដោយការងារ.ក្រៅម៉ោងជាច្រើនកន្លែង	https://business-cambodia.com/articles/website-3-search-for-work	នាពេលនេះ ការងារក្រៅម៉ោង ឬការងារ Part time កំពុងតែពេញនិយមខ្លាំង ពិសេសគឺមានការចាប់អារម្មណ៍ពីសំណាក់យុវជន សិស្សនិស្សិតជាដើម។ ជាទូទៅការងារ Part time គឺមានតិចជាងការងារពេញម៉ោង ឬ Full Time ប៉ុន្តែប្រាក់ចំណូលដែលរកបាន គឺអាស្រ័យទៅលើសមត្ថភាព របស់មនុស្សម្នាក់ៗផងដែរ។ ដើម្បីផ្ដល់ភាពងាយស្រួលដល់យុវជន សិស្សនិស្សិត ដែលចង់ស្វែងរកការងារក្រៅម៉ោងធ្វើបងប្អួនអាចឆែកវេបសាយ៣ នេះបានដែលប្រមូលផ្ដុំការងារក្រៅម៉ោង យ៉ាងសម្បូរបែប៖   ១. វេបសាយ Khmer24 ចំពោះវេបសាយនេះដែរ ប្រសិនជាសិស្សនិស្សិតចង់បានការងារធ្វើក្រៅម៉ោងយើងគ្រាន់តែចុចវេបសាយមួយឈ្មោះថា khmer24 ហើយលោកអ្នកនឹងឃើញពាក្យមួយថា Category ដូច្នេះលោកអ្នកអាចជ្រើសការងារណាមួយក្នុងចំណោមការទាំងអស់នោះ បន្ទាប់មកយើងចុចពាក្យ Part Time វានឹងចេញលោតចេញជាម៉ោងសម្រាប់យើងជ្រើសរើសផងដែរ។ មិនតែប៉ុណ្ណោះនៅក្នុងវេបសាយនេះដែរ គឺមានទិន្នន័យជាច្រើន មានទាំងការងារជាអ្នកឌីហ្សាញ គ្រូបង្រៀនតាមផ្ទះ គ្រូបង្រៀនក្រៅម៉ោងនឹងឱកាសការងារជាច្រើនទៀតផងដែរ។   ២. វេបសាយ bongthom សម្រាប់វេបសាយនេះ ក៏មិនខុសគ្នាពីវេបសាយខាងលើដែរ ដោយសិស្សនិស្សិតទាំងអស់ចង់បានការងារធ្វើអាចចុចពាក្យ https://www.bongthom.com/ នោះវានឹងលោតការងារក្រៅម៉ោងជាច្រើន ហើយប្រសិនជាលោកអ្នកចេញចិត្តការងារណាចុចទៅលើពាក្យនោះទៅ នឹងចេញលក្ខខណ្ឌដែលលោកអ្នកត្រៀមខ្លួនដើម្បីទៅធ្វើការងារទាំងនោះ ៣. វេបសាយ CamHR CamHR គឺជាវេបសាយ ដែលប្រមូលផ្ដុំទៅដោយការងារជាច្រើនមុខដំណែង និងសឹងតែគ្រប់វិស័យ។ អ្វីដែលពិសេសនោះ ក្នុងវេបសាយនេះក៏មានមុខងារ ប្រមូលផ្ដុំការងារសម្រាប់អ្នកគ្មានបទពិសោធន៍សោះផងដែរ។ ដើម្បីរកមើលការងារដែលមិនទាមទារបទពិសោធសូមចូលទៅកាន់ វេបសាយ CamHR រួចចុចលើមុខងារ Jobs និងកំណត់ត្រង់ប្រអប់ “បទពិសោធន៍ការងារ” ហើយជ្រើសរើសយកពាក្យថា “គ្មានបទពិសោធ” នោះបងប្អូនអាចអូសមើលប្រភេទការងារជាច្រើន ជាមួយនឹងប្រាក់ខែសមរម្យផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-13T07:05:10.917Z", "category": "ចាប់ផ្តើមអាជីវកម្ម", "views": 10293, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រកលុ.យបង់ធនាគារលែងទាន់? ចង់រៀបចំក.ម្ចីឡើងវិញ ត្រូវធ្វើរឿងធំៗទាំង៥នេះ	https://business-cambodia.com/articles/hard-debt	ការរៀបចំកម្ចីឡើងវិញត្រូវបានគេប្រើប្រាស់ជាច្រើនសម្រាប់សម្រួលដល់ការសងប្រាក់ទៅកាន់ធនាគារ នៅក្នុងកាលៈទេសៈដែលមានវិបត្តិសេដ្ឋកិច្ច ឬចំណូលធ្លាក់ ដោយការកែប្រែនូវលក្ខខណ្ឌមួយចំនួនដែលមាននៅក្នុងកិច្ចព្រមព្រៀងប្រាក់កម្ចី។ ប្រសិនបើអ្នកកំពុងរកលុយបង់ធនាគារលែងទាន់ ចង់រៀបចំកម្ចីឡើងវិញ អាចអនុវត្តតាមជំហានខាងក្រោម៖   ១/. ប្រមូលឯកសារហិរញ្ញវត្ថុ៖ មុនពេលទាក់ទងធនាគាររបស់អ្នក សូមប្រមូលឯកសារពាក់ព័ន្ធទាំងអស់ដែលគាំទ្រការលំបាកផ្នែកហិរញ្ញវត្ថុរបស់អ្នក។ អាចរាប់បញ្ចូលទាំងរបាយការណ៍ប្រាក់ចំណូល របាយការណ៍ធនាគារ របាយការណ៍បង់ពន្ធ និងឯកសារផ្សេងៗទៀតដែលបង្ហាញពីអសមត្ថភាពរបស់អ្នកក្នុងការទូទាត់ប្រាក់កម្ចីបច្ចុប្បន្ន។   ២/. ទាក់ទងនាយកដ្ឋានរៀបចំរចនាសម្ព័ន្ធប្រាក់កម្ចីរបស់ធនាគាររបស់អ្នក៖ ទាក់ទងទៅកាន់ធនាគារ ដើម្បីស្វែងរកព័ត៌មានទំនាក់ទំនងសម្រាប់នាយកដ្ឋានរៀបចំរចនាសម្ព័ន្ធប្រាក់កម្ចីរបស់ពួកគេ។ ពន្យល់ថាអ្នកកំពុងជួបប្រទះការលំបាកផ្នែកហិរញ្ញវត្ថុ ហើយចង់ពិភាក្សាអំពីជម្រើសនៃការរៀបចំរចនាសម្ព័ន្ធប្រាក់កម្ចី។   ៣/. ផ្តល់ព័ត៌មានហិរញ្ញវត្ថុទៅកាន់ធនាគារ៖ ធនាគារទំនងជានឹងស្នើសុំព័ត៌មានហិរញ្ញវត្ថុរបស់អ្នក រួមទាំងប្រាក់ចំណូល ការចំណាយ និងទ្រព្យសម្បត្តិរបស់អ្នក។ ពួកគេក៏នឹងចង់យល់ពីមូលហេតុនៃបញ្ហាហិរញ្ញវត្ថុរបស់អ្នកផងដែរ។ ត្រៀមខ្លួនក្នុងការពិភាក្សាអំពីស្ថានភាពរបស់អ្នកដោយបើកចំហ និងស្មោះត្រង់ និយាយការពិត បង្ហាញឱ្យគេឃើញថាអ្នកពិតជាមានទំនួលខុសត្រូវ ប៉ុន្តែរកលុយសងមិនទាន់ព្រោះតែមានបញ្ហាហិរញ្ញវត្ថុពិតមែន។   ៤/. ពិភាក្សាអំពីជម្រើសនៃការរៀបចំរចនាសម្ព័ន្ធឡើងវិញ៖ នៅពេលដែលធនាគារមានការយល់ដឹងច្បាស់លាស់អំពីស្ថានភាពហិរញ្ញវត្ថុរបស់អ្នក ពួកគេនឹងពិភាក្សាអំពីជម្រើសនៃការរៀបចំរចនាសម្ព័ន្ធឡើងវិញដែលមានសក្តានុពលជាមួយអ្នក។   ៥/. ពិនិត្យ និងចុះហត្ថលេខាលើកិច្ចព្រមព្រៀងថ្មី៖ ប្រសិនបើអ្នកយល់ព្រមលើការរៀបចំរចនាសម្ព័ន្ធប្រាក់កម្ចីឡើងវិញ ធនាគារនឹងផ្តល់ឱ្យអ្នកនូវកិច្ចព្រមព្រៀងរៀបចំរចនាសម្ព័ន្ធឡើងវិញដែលបង្ហាញពីលក្ខខណ្ឌថ្មីនៃប្រាក់កម្ចីរបស់អ្នក។ ពិនិត្យមើលកិច្ចព្រមព្រៀងនេះដោយប្រុងប្រយ័ត្ន ដើម្បីធានាថាអ្នកយល់ពីការផ្លាស់ប្តូរទាំងអស់។   នៅពេលដែលអ្នកពេញចិត្តនឹងកិច្ចព្រមព្រៀងរៀបចំរចនាសម្ព័ន្ធឡើងវិញ សូមចុះហត្ថលេខាលើវា ហើយប្រគល់វាទៅធនាគារវិញ។ បន្ទាប់មកប្រាក់កម្ចីរបស់អ្នកនឹងត្រូវរៀបចំរចនាសម្ព័ន្ធឡើងវិញតាមលក្ខខណ្ឌថ្មី។   សូមចងចាំថា ការរៀបចំរចនាសម្ព័ន្ធប្រាក់កម្ចី គឺជាការសម្រេចចិត្តដ៏ធ្ងន់ធ្ងរ ដែលអ្នកគួរតែយកចិត្តទុកដាក់ឱ្យបានខ្លាំង។ វាមានសារៈសំខាន់ណាស់ក្នុងការយល់ដឹងពីផលប៉ះពាល់ដែលអាចកើតមានលើពិន្ទុឥណទានរបស់អ្នក និងស្ថានភាពហិរញ្ញវត្ថុទាំងមូល មុនពេលដំណើរការ។ ប្រឹក្សាជាមួយទីប្រឹក្សាហិរញ្ញវត្ថុ ប្រសិនបើអ្នកមានការសង្ស័យ ឬកង្វល់ណាមួយ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-12T09:46:33.844Z", "category": "ហិរញ្ញវត្ថុ", "views": 7023, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ការដាក់បង្ហាញជាផ្លូវការនូវម៉ូឌែល Xiaomi 14T Series ជាមួយនឹងការថតរូប ពេលយប់ដ៏អស្ចារ្យ និង AI កម្រិតខ្ពស់របស់ Xiaomi	https://business-cambodia.com/articles/xiaomi-14-t-series	[Mogan Tower, ភ្នំពេញ, ថ្ងៃទី 10 ខែតុលា ឆ្នាំ 2024] – Xiaomi មានមោទនភាពក្នុងការដាក់បង្ហាញ ត្រកូលស្មាតហ្វូនចុងក្រោយបំផុតរបស់ខ្លួនគឺ Xiaomi 14T Series ដែលរចនាឡើងសម្រាប់អ្នកចូលចិត្តថតរូប ដែលស្វែងរកសមត្ថភាពថតរូបកម្រិតកំពូល។ បច្ចេកវិទ្យានៃការថតរូបស្មាតហ្វូនកំពូលនេះ គឺផ្តោតលើការថតរូបពេលយប់ដ៏ពិសេសដោយ Xiaomi 14T Series បានបំពេញបន្ថែមដោយមុខងារ AI ដ៏មានឥទ្ធិពល។ ជាមួយនឹងបច្ចេកវិទ្យា AI-enhanced imaging technology កម្រិតខ្ពស់ អ្នកប្រើប្រាស់អាចរីករាយជាមួយនឹងរូបភាពច្បាស់ រស់រវើកទាំងពេលយប់ និងពេលថ្ងៃ។ ការរួមបញ្ចូលគ្នានៃការរចនាយ៉ាងរលើបរលោង ល្បឿនដំណើរការ MediaTek ដែលមានអនុភាព និងអេក្រង់ AMOLED ដ៏គួរឱ្យភ្ញាក់ផ្អើល គឺXiaomi 14T Series បញ្ចូលមុខងារ AI យ៉ាងរលូនសម្រាប់ការប្រើប្រាស់ច្រើន ដោយផ្តល់នូវបទពិសោធន៍ដែលមិនអាចប្រៀបផ្ទឹមបានសម្រាប់អ្នកដែលស្វែងរកអ្វីដែលល្អបំផុតពីទូរស័ព្ទបស់ពួកគេ។     ការអភិវឌ្ឍន៍ដល់ការថតរូបពេលយប់ជាមួយនឹង លេនអុបទិក Leica ជំនាន់ចុងក្រោយ Xiaomi 14T Series បានផ្តល់នូវបទពិសោធន៍ថតរូបពិសេសសម្រាប់អ្នកប្រើប្រាស់។ ជាមួយនឹងសមត្ថភាពពិសេសក្នុងការថតនៅទីមានពន្លឺទាប Xiaomi 14T និង Xiaomi 14T Pro ចាប់យកទិដ្ឋភាពពេលយប់ដ៏អស្ចារ្យ និងទេសភាពទីក្រុងដ៏រស់រវើកជាមួយនឹងភាពលម្អិត។     បច្ចេកវិទ្យា AI LM computational photography នៅក្នុង FusionLM ដែលដំណើរការដោយ Xiaomi AISP។ Xiaomi 14T Series បានធ្វើឲ្យប្រសើរឡើងនូវ Dynamic range និងnoise បង្កើនភាពលម្អិត និងពណ៌រស់រវើក បើទោះបីនៅក្នុងទីពន្លឺទាបក៏ដោយ។ ការប្រើប្រាស់ទិន្នន័យ Raw Data ដ៏ធំពី FusionLM ស៊េរីនេះគាំទ្រ UltraHDR បង្កើនបទពិសោធន៍ HDR រឹតតែល្អ។ លើសពីនេះ PortraitLM នៅក្នុងបច្ចេកវិទ្យា AISP បានធ្វើឲ្យ Master Portrait mode រឹតតែល្អឥតខ្ចោះ ចាប់ពី 23mm ដល់ទៅ 75mm ធានាបាននូវរូបភាពPortrait លម្អិតជាមួយនឹងកម្រិតកាន់តែច្បាស់ និងបែបធម្មជាតិ។   Xiaomi 14T Pro មានប្រព័ន្ធកាមេរ៉ាបីដែលអាចប្រើបានដែលមាន Focal length ប្រាំចាប់ពី 15mm ទៅ 120mm។ វាបានផ្តល់នូវភាពងាយស្រួលក្នុងការថតរូបក្នុងលក្ខខណ្ឌផ្សេងៗគ្នា។ កាមេរ៉ាមេទំហំ 50MP មាន Aperture &fnof;/1.6 ធំ និងកែវលេន Leica Summilux ចុងក្រោយបង្អស់ ដែលបានបំពាក់មកជាមួយនឹង Light Fusion 900 image sensor ។ ជាមួយនឹង sensor size ទំហំធំ 1/1.31" Dual Native ISO Fusion Max និនិង 13.57EV dynamic range ខ្ពស់នេះ បានធ្វើឲ្យការចាប់យកពន្លឺបានច្រើនជាងមុនដល់ទៅ 32% ដែលធានាបាននូវរូបភាពរស់រវើក និងលម្អិត ។ ទូរស័ព្ទនេះក៏បំពាក់មកនូវ លេន 7P aspherical high-transmittance ដើម្បីចាប់យកពន្លឺកាន់តែច្រើន និងជំនួយដល់ការថតរូប high dynamic range ផងដែរ។   Xiaomi 14T មានសេនស័ររូបភាព IMX906 កម្រិតខ្ពស់របស់ Sony និងប្រព័ន្ធកាមេរ៉ាបីគ្រាប់ មាន focal lengths ចំនួន 4 ចាប់ពី 15mm ដល់ 100mm។ កាមេរ៉ាមេទំហំ 50MP ជាមួយនឹងកម្រិត Aperture &fnof;/1.7 ដ៏ធំ និងលេនអុបទិក Leica Summilux optical lens ផ្តល់នូវពណ៌រស់រវើក និងច្បាស់លម្អិតបំផុត សូម្បីតែនៅក្នុងពន្លឺតិចក៏ដោយ។ កាមេរ៉ាទំហំ 12MP ultra-wide ដែលមាន focal length15mm ក៏ធានាបាននូវការថតទេសភាពយ៉ាងច្បាស់ និងលម្អិតផងដែរ។   លើសពីសមត្ថភាពថតរូបដ៏គួរឱ្យចាប់អារម្មណ៍នេះ Xiaomi 14T Series ក៏មានសមត្ថភាពខ្លាំងក្នុងការថតវីដេអូផងដែរ ដែលជួយបង្កើនភាពងាយស្រួលក្នុងការថតវីដេអូបែបភាពយន្ត។ Movie mode ក្នុងសមាមាត្រដើម 2.39:1 ដែលមាន Cinematic Blur និង Rack Focus សម្រាប់ផ្លាស់ប្តូររសជាតិនៃភាពយន្ត ខណៈពេលដែលមុខងារ Director ណែនាំចំណុចទាក់ទាញសម្រាប់ការថតបែបភាពយន្តអាជីពជាមួយនឹងការគ្រប់គ្រងប៉ារ៉ាម៉ែត្រកម្រិតខ្ពស់។  ក្នុងពេលជាមួយគ្នានេះ MasterCinema ថតវីដេអូ HDR នៅក្នុង 10-bit Rec ។ 2020 format និងផ្តល់នូវការថតវីដេអូ 4K ក្នុងល្បឿន 30fps ដោយចាប់យកព័ត៌មានលម្អិតរឹតតែច្បាស់នៅក្នុងពន្លឺ និងស្រមោល ដែលបង្ហាញពី dynamic range ដូចទៅនឹងអ្វីដែលមនុស្សមើលឃើញ។     ការប្រើប្រាស់ AI កម្រិតខ្ពស់សម្រាប់ភាពងាយស្រួលប្រចាំថ្ងៃ Xiaomi 14T Series បាននាំនូវភាពច្នៃប្រឌិត និងផលិតភាពទៅកម្រិតថ្មីបន្ទាប់ជាមួយនឹងសមត្ថភាព AI កម្រិតខ្ពស់តាមរយៈការស្វែងរកសំឡេង អត្ថបទ រូបភាព និងវីដេអូ ពង្រឹងការងារប្រចាំថ្ងៃ រួមទាំងផ្តល់នូវភាពងាយស្រួលទៀតផង។ សមត្ថភាព AI របស់ Xiaomi 14T Series ផ្តល់សិទ្ធិអំណាចដល់អ្នកប្រើប្រាស់ក្នុងការបង្កើនផលិតភាពរបស់ពួកគេ ការធ្វើដំណើរកាន់តែឆ្លាតវៃ និងបង្កើតមាតិកាដោយមិនចាំបាច់ប្រឹងប្រែងខ្លាំងពេក។   ដោយមានការសហការជាមួយ Google ដល់កម្រិតខ្ពស់ Xiaomi 14T Pro បានណែនាំ Circle to Search ជាមួយ Google បានក្លាយជាឧបករណ៍ Xiaomi ដំបូងបង្អស់ដែលផ្តល់ជូននូវមុខងារច្នៃប្រឌិតនេះ។ អ្នកប្រើប្រាស់អាចស្វែងរកភ្លាមៗនូវអ្វីដែលពួកគេឃើញនៅលើទូរសព្ទរបស់ពួកគេដោយមិនចាំបាច់ប្តូរកម្មវិធី។ លើសពីនេះ Xiaomi 14T ភ្ជាប់មកជាមួយកម្មវិធី Google Gemini ។ ជជែកជាមួយ Gemini ដើម្បីទទួលបានជំនួយក្នុងការសរសេរ ការរៀន ការធ្វើផែនការ និងអ្វីៗជាច្រើនទៀត។   ដើម្បីបង្កើនផលិតភាព អ្នកបកប្រែ AI យកឈ្នះលើឧបសគ្គភាសា ដើម្បីបង្កើនទំនាក់ទំនងក្នុងអំឡុងពេលប្រជុំ និងការហៅទូរសព្ទ។ AI Notes និង AI Recorder បង្កើនប្រសិទ្ធភាពក្នុងការបំលែងការនិយាយជាសំឡេងទៅអត្ថបទ ការសម្គាល់សំឡេងអ្នកនិយាយផ្សេងៗគ្នាបានត្រឹមត្រូវនិងការសង្ខេបរហ័ស ខណៈពេលដែលការបកប្រែតាមពេលវេលាជាក់ស្តែងធានានូវអន្តរកម្មពហុភាសាយ៉ាងរលូន។   ខាងផ្នែកច្នៃប្រឌិត AI Image Editing ពង្រីករូបភាពយ៉ាងឆ្លាតវៃ ដើម្បីបង្កើនការមើលឃើញ ខណៈពេលដែល AI Eraser Pro ដកធាតុដែលមិនចង់បានចេញពីរូបភាពបានយ៉ាងល្អឥតខ្ចោះ។ AI Film បង្កើតវីដេអូខ្លីៗបែបភាពយន្តដោយងាយស្រួល  និង AI Portrait បង្កើតរូបតំណាងផ្ទាល់ខ្លួន ដែលផ្តល់សិទ្ធិអំណាចដល់អ្នកប្រើក្នុងការបង្ហាញស្ទីលពិសេសរបស់ពួកគេយ៉ាងងាយស្រួល។   Xiaomi 14T Series ប្តេជ្ញាបន្តបង្កើនបទពិសោធន៍ software ដែលនាំឱ្យមានការកែលម្អកម្មវិធីជាង 600 ចាប់តាំងពីខែមករា ឆ្នាំ 2024 ដែលលទ្ធផលគឺមានការកើនឡើង 9.8% លើល្បឿនក្នុងប្រព័ន្ធ។ ការកែលម្អ រួមមានការធ្វើឱ្យប្រសើរឡើងនៃពហុភាសា ការធ្វើសមកាលកម្មលក្ខណៈពិសេសជាមួយ Android និងកាត់បន្ថយភាពស្មុគស្មាញរាល់ពេញចេញចូលនិងភាពលែងត្រូវការតទៅទៀតនៃកម្មវិធី ដែលធ្វើឲ្យមានបទពិសោធន៍ប្រើប្រាស់កាន់តែរលូន និងឆ្លើយតបកាន់តែរហ័ស។ Xiaomi 14T Series ក៏ណែនាំមុខងារច្នៃប្រឌិតថ្មីចំនួនបីផងដែរ ដូចជាការធ្វើសមកាលកម្មការហៅទូរសព្ទ ការបិទកម្មវិធី និងការផ្ទេរការចាក់សារឡើងវិញ ដែលធានាបាននូវការតភ្ជាប់ដ៏រលូន និងការផ្លាស់ប្តូររវាងឧបករណ៍ដោយមិនលំបាក បង្កើនផលិតភាព និងភាពងាយស្រួលយ៉ាងខ្លាំង។ លើសពីនេះ មុខងារ Link to Windows ផ្តល់ជូនបទពិសោធន៍ កុំព្យូទ័រ PC ដែលរួមបញ្ចូលគ្នា ដោយកាត់បន្ថយគម្លាតរវាងបទពិសោធន៍ទូរស័ព្ទ និងកុំព្យូទ័រលើតុ។     អេក្រង់ដ៏អស្ចារ្យ រលូនបំផុត អេក្រង់ CrystalRes ទំហំ 6.67” ដែលផ្តល់នូវកម្រិតភាពច្បាស់ 1.5K ដ៏អស្ចារ្យ (2712 x 1220) ជាមួយនឹងដង់ស៊ីតេភីកសែល 446 ppi ។ អេក្រង់កម្រិតខ្ពស់នេះផ្តល់នូវការមើលឃើញដ៏រស់រវើក និង រលូន ដែលត្រូវបានពង្រឹងដោយជម្រៅពណ៌ 12 bit គួរឱ្យចាប់អារម្មណ៍។ Refresh rate កម្រិតខ្ពស់ដល់ទៅ 144Hz អ្នកប្រើប្រាស់កាន់តែរីករាយនឹងការប្រើប្រាស់ប្រចាំថ្ងៃ ដែល ធានាឱ្យមានចលនារលូន និងការផ្លាស់ប្តូររលូនឥតខ្ចោះ ។ ផ្តល់ជូននូវការគ្របដណ្តប់ពណ៌ DCI-P3 និងកម្រិតពន្លឺខ្ពស់បំផុត 4000 nits អេក្រង់  ផ្តល់នូវរូបភាពដ៏អស្ចារ្យទាំងក្នុង និងក្រៅ ដែលធ្វើអោយរាល់អន្តរកម្មកាន់តែទាក់ទាញ និងរីករាយ។ អេក្រង់ AI ជំនាន់ក្រោយកែតម្រូវសីតុណ្ហភាពពណ៌ និងពន្លឺយ៉ាងឆ្លាតវៃ ដោយផ្អែកលើសេណារីយ៉ូនៃការប្រើប្រាស់ និងពេលវេលានៃថ្ងៃ ដោយធានាបាននូវផាសុកភាពភ្នែកល្អបំផុត។   Xiaomi 14T Series ផ្តល់នូវគុណភាពសំឡេងពិសេសជាមួយនឹងវិញ្ញាបនបត្រ Hi-Res Audio Wireless និងឧបករណ៍ សំឡេងស្តេរ៉េអូសម្រាប់សំឡេងដ៏ពីរោះ។ បំពាក់ដោយបច្ចេកវិទ្យា Dolby Atmos® អ្នកប្រើប្រាស់អាចទទួលបានបទពិសោធន៍ដ៏សម្បូរបែប ជាមួយនឹងសំឡេង 3D បង្កើនភាពរីករាយនឹងភាពយន្ត តន្ត្រី និងហ្គេមរបស់ពួកគេ។     ល្បឿនដំណើរការខ្លាំង រលូតឥតអាក់ Xiaomi 14T Series Xiaomi 14T Series ផ្តល់នូវដំណើរការពិសេសជាមួយនឹងប្រព័ន្ធដំណើរការដ៏ទំនើប និងប្រព័ន្ធត្រជាក់កម្រិតខ្ពស់ បង្កើនការងារប្រចាំថ្ងៃជាមួយនឹងល្បឿន និងប្រសិទ្ធភាពដែលមិនអាចប្រៀបផ្ទឹមបាន។   Dimensity 9300+ បង្កើនល្បឿន 37% នៅក្នុងដំណើរការ CPU ។ រួមនឹង GPU Immortalis-G720 កម្រិតខ្ពស់ ដែលផ្តល់នូវការធ្វើឱ្យប្រសើរឡើង 44% នៅក្នុងដំណើរការក្រាហ្វិក ការរួមបញ្ចូលគ្នាដ៏មានអានុភាពនេះល្អឥតខ្ចោះនៅក្នុងកម្មវិធី AI និងការលេងហ្គេម ដោយផ្តល់នូវបទពិសោធន៍ដ៏អស្ចារ្យ និងល្អឥតខ្ចោះ។ ធ្វើឱ្យប្រសើរឡើងដោយ Xiaomi Surge T1 Tuner សម្រាប់ការតភ្ជាប់ដែលមានស្ថេរភាព និងដំណើរការកាន់តែប្រសើរឡើង និងប្រព័ន្ធ Xiaomi 3D IceLoop សម្រាប់ការគ្រប់គ្រងកម្តៅប្រកបដោយប្រសិទ្ធភាព Xiaomi 14T Pro ធានានូវដំណើរការខ្ពស់បំផុតដោយមិនឡើងកំដៅ ដែលធ្វើឱ្យវាក្លាយជាជម្រើសចុងក្រោយសម្រាប់អ្នកលេងហ្គេមទូរសព្ទ និងអ្នកកិច្ចការនិងកម្មវិធីធំៗ។   Xiaomi 14T ដំណើរការដោយប្រព័ន្ធដំណើរការ AI ថ្មី MediaTek Dimensity 8300-Ultra បង្កើនល្បឿន 20% នៃដំណើរការស៊ីភីយូ និងការធ្វើឱ្យប្រសើរឡើង 60% នៅក្នុង ដំណើរការ GPU  ធ្វើឱ្យកិច្ចការច្រើនយ៉ាងរលូន និងមានប្រសិទ្ធភាពជាងមុន ខណៈពេលដែលអាយុកាលថ្មរឹតតែវែងជាងមុន ហើយមានប្រសិទ្ធភាពកាន់តែខ្លាំង។   Xiaomi 14T Series បំពាក់នូវថ្មដ៏មានថាមពល និងសមត្ថភាពសាកថ្មលឿន ធានាបាននូវការសាកថ្មលឿន និងការប្រើប្រាស់ដែលអាចទុកចិត្តបាន។ Xiaomi 14T Pro មានភាពលេចធ្លោជាលើកដំបូងនៅក្នុង Xiaomi T Series ដែលបង្ហាញសមត្ថភាពសាកឥតខ្សែ 50W បន្ថែមលើថ្ម 5000mAh ។ លើសពីនេះ 120W HyperCharge  អនុញ្ញាតឱ្យសាកពេញត្រឹមតែ 19 នាទី ប៉ុណ្ណោះ។ ទន្ទឹមនឹងនេះ Xiaomi 14T ត្រូវបានបំពាក់ដោយថាមពលថ្ម 5000mAh ដ៏រឹងមាំ និង 67W HyperCharge  សម្រាប់ការសាកថ្មលឿនតាមខ្សែ។   សមត្ថភាពដ៏មានអានុភាព មកជាមួយនឹងភាពទំនើបទាន់សម័យ Xiaomi 14T Series បានរួមបញ្ចូលគ្នានូវសមត្ថភាពយ៉ាងរលូន និងការរចនាដ៏ប្រណីតដោយមានការរចនាម៉ូដបែបលោហធាតុ រលើបេលោង និងគែមអេក្រង់ស្តើងបំផុត 1.7mm ដែលជួយបង្កើនបទពិសោធន៍នៃការបង្ហាញអេក្រង់។ ទូរស័ព្ទទាំងពីរនេះមានកម្រិត IP68 ដែល ធានាភាពធន់នឹងទឹក និងធូលីដែលធន់មាំទាំងទូរស័ព្ទ និងផ្លូវចិត្ត។ Xiaomi 14T Pro បំពាក់នូវស៊ុមធ្វើពីលោហធាតុចម្រាញ់ ដែលបន្ថែមនូវភាពទំនើបទាន់សម័យ និងផ្តល់នូវភាពធន់ខ្លាំងជាង 116% ធន់នឹងការពត់កោង និងការខូចខាតបើប្រៀបធៀបទៅនឹងជំនាន់មុន។ ខ្នងកោង 3D បង្កើនផាសុកភាព និងការក្តាប់ជាប់ ខណៈពេលដែលគ្រឿងតុបតែងធ្វើពីលោហធាតុ បន្ថែមភាពប្រណីត។ Xiaomi 14T Pro មានជម្រើសបីពណ៌៖ Titan Gray, Titan Blue និង Titan Black ។ Xiaomi 14T មានជាពណ៌ Titan Gray, Titan Blue, Titan Black និង Lemon Green។ Lemon Green វ៉ារ្យ៉ង់គឺផលិតចេញពីវត្ថុធាតុដើម PU ដែលមានមូលដ្ឋានលើជីវសាស្រ្ត មានបួនស្រទាប់ ដោយរួមបញ្ចូលនូវវត្ថុធាតុដើមជីវៈចំនួន 50% រួមទាំងសរសៃក្រូចឆ្មា និង PET កែច្នៃ 100% ធ្វើឱ្យវាក្លាយជាជម្រើសដែលមិនប៉ះពាល់ដល់បរិស្ថាន។¹º     តម្លៃ និងការដែលអាចរកទិញបាន Xiaomi 14T Pro នឹងមានជម្រើសពណ៌ចំនួន 3 គឺ Titan Gray, Titan Blue និង Titan Black។ Xiaomi 14T នឹងមានជម្រើស 4 ពណ៌គឺ Titan Gray, Titan Blue, Titan Black និង Lemon Green។ Xiaomi 14T Pro ភ្ជាប់មកជាមួយជម្រើសផ្ទុកទិន្នន័យចំនួន2 ដែលមានតម្លៃចាប់ពី 629 ដុល្លារ។ Xiaomi 14T ភ្ជាប់មកជាមួយជម្រើសផ្ទុកទិន្នន័យចំនួន 2 ដែលមានតម្លៃចាប់ពី 399 ដុល្លារ។   រូបភាពផលិតផលមាននៅទីនេះ៖ Xiaomi 14T Xiaomi 14T Pro     Xiaomi 14T Xiaomi 14T Pro Design • Colors: Titan Gray, Titan Blue, Titan Black, Lemon Green⁸ • Dimensions:¹º - 160.5mm x 75.1mm x 7.80mm (Glass) - 160.5mm x 75.1mm x 7.95mm (PU) • Weight:¹º - 195 grams (Glass) - 193 grams (PU) • IP68 dust and water resistance⁹ • Colors: Titan Gray, Titan Blue, Titan Black⁸ • Dimensions: 160.4mm x 75.1mm x 8.39mm¹º • Weight: 209 gram¹º • IP68 dust and water resistance⁹ Display • Next-generation AI display • 6.67" CrystalRes AMOLED display • Up to 144Hz refresh rate¹ • 2712 X 1220 1.5K 446ppi • Brightness: 4000 nits (peak) • Color gamut: DCI-P3 • 68 billion colors - Dolby Vision®, HDR10+ - Up to 3840Hz PWM dimming • TÜV Rheinland Low Blue Light (Hardware Solution) Certified • TÜV Rheinland Flicker Free Certified • TÜV Rheinland Circadian Friendly Certified • Next-generation AI display • 6.67" CrystalRes AMOLED display • Up to 144Hz refresh rate¹ • 2712 X 1220 1.5K 446ppi • Brightness: 4000 nits (peak) • Color gamut: DCI-P3 • 68 billion colors - Dolby Vision®, HDR10+ - Up to 3840Hz PWM dimming • TÜV Rheinland Low Blue Light (Hardware Solution) Certified • TÜV Rheinland Flicker Free Certified • TÜV Rheinland Circadian Friendly Certified Performance • MediaTek Dimensity 8300-Ultra - CPU: 1x Cortex-A715, up to 3.35GHz 3x Cortex-A715, up to 3.2GHz 4x Cortex-A510, up to 2.2GHz - GPU: Arm Mali-G615 MC6 - AI: MediaTek NPU 780 - 4nm power-efficient manufacturing process • RAM: LPDDR5X 8533Mbps • Storage: UFS 4.0 • Available configurations - 12GB, 256GB+8GB Ultra Space - 12GB, 512GB+16GB Ultra Space • MediaTek Dimensity 9300+ - CPU: 1 X Cortex-X4, up to 3.4GHz 3 X Cortex-X4, up to 2.85GHz 4 X Cortex-A720, up to 2.0GHz - GPU: Immortalis-G720 MC12 - AI: MediaTek NPU 790 (Generative AI) - 4nm power-efficient manufacturing process • RAM: LPDDR5X 8533Mbps • Storage: UFS 4.0 • Available configurations - 12GB, 256GB+8GB Ultra Space - 12GB, 512GB+16GB Ultra Space   - 12GB, 1TB+32GB Ultra Space   Camera and Audio Rear Camera • 50MP Leica main camera - Sony's IMX906 image sensor - f/1.7, 2.0μm Super Pixel - OIS - 23mm equivalent focal length • 50MP Leica telephoto camera - f/1.9 - 50mm equivalent focal length • 12MP Leica ultra-wide camera - f/2.2 - 15mm equivalent focal length - 120-degree FOV Front Camera • 32MP in-display selfie camera - f/2.0 - 25mm equivalent focal length - 80.8° FOV • Stereo speakers • Hi-Res & Hi-Res Audio Wireless Certified, Dolby Atmos® Rear Camera • 50MP Leica main camera - Light Fusion 900 image sensor - f/1.6, 2.4μm Super Pixel - OIS - 23mm equivalent focal length • 50MP Leica telephoto camera - f/2.0 - 60mm equivalent focal length • 12MP Leica ultra-wide camera - f/2.2 - 15mm equivalent focal length - 120-degree FOV Front Camera • 32MP in-display selfie camera - f/2.0 - 25mm equivalent focal length - 80.8° FOV • Stereo speakers • Hi-Res & Hi-Res Audio Wireless Certified, Dolby Atmos®   Software   • Xiaomi HyperOS     • Xiaomi HyperOS   Connectivity • Dual SIM (nano SIM + nano SIM or nano SIM + eSIM or eSIM + eSIM)¹² • 5G SA/NSA, 4G LTE FDD/LTE TDD, 3G UMTS, 2G GSM • Supports 4X4 MIMO • Wi-Fi 6E capability¹³ • BLUETOOTH®5.4 • NFC14 • Dual SIM (nano SIM + nano SIM or nano SIM + eSIM or eSIM + eSIM)¹² • 5G SA/NSA, 4G LTE FDD/LTE TDD, 3G UMTS, 2G GSM • Supports 4X4 MIMO • Wi-Fi 7 capability¹³ • BLUETOOTH®5.4 • NFC¹⁴ Battery and Charging • 5000mAh (typ) battery • 1600 battery life cycles • 67W HyperCharge⁶ • USB Type-C • 5000mAh (typ) battery • 1600 battery life cycles • 120W HyperCharge, 50W Wireless HyperCharge⁷ • USB Type-C   1 អេក្រង់មាន refresh rate ខ្ពស់បំផុត 144Hz ។ Refresh rate អាចមានភាពខុសប្លែកគ្នាបន្តិចបន្តួចនៅក្រោមចំណុចប្រទាក់កម្មវិធីផ្សេងគ្នា និងគុណភាពរូបភាពហ្គេម។ សូមយោងទៅលើបទពិសោធន៍ជាក់ស្តែង។ 2 Gemini គឺជាពាណិជ្ជសញ្ញារបស់ Google LLC ។ កម្មវិធីទូរស័ព្ទ Gemini មាននៅលើឧបករណ៍ដែលបានជ្រើសរើស ភាសា និងប្រទេស។ តម្រូវឱ្យភ្ជាប់អ៊ីនធឺណិត។ ពិនិត្យការឆ្លើយតបសម្រាប់ភាពត្រឹមត្រូវ។ 3 Circle to Search ជាមួយ Google នឹងមាននៅថ្ងៃទី 6 ខែតុលា ឆ្នាំ 2024។ មាននៅលើឧបករណ៍ដែលបានជ្រើសរើស និងតម្រូវឲ្យភ្ជាប់អ៊ីនធឺណិត។ ដំណើរការលើកម្មវិធី និងផ្ទៃដែលត្រូវគ្នា។ លទ្ធផលអាចប្រែប្រួលអាស្រ័យលើការដែលមើលឃើញ។ 4 ភាពអាចរកបាននៃមុខងារ AI អាចប្រែប្រួលអាស្រ័យលើតំបន់។ សូមពិនិត្យមើលគេហទំព័រក្នុងស្រុករបស់អ្នកសម្រាប់ព័ត៌មានបន្ថែម។ លក្ខណៈពិសេស AI មានតាមរយៈ OTA ចាប់ផ្តើមពីថ្ងៃទី 26 ខែកញ្ញា ឆ្នាំ 2024។ 5 ទិន្នន័យដែលទទួលបានពីគេហទំព័រផ្លូវការរបស់ MediaTek ។ លទ្ធផលជាក់ស្តែងអាចប្រែប្រួល។ 6 សូមពិគ្រោះជាមួយអ្នកលក់ក្នុងតំបន់អំពីភាពអាចរកបាននៃអាដាប់ទ័រថាមពលនៅក្នុងប្រអប់។ 7 ទិន្នន័យដែលទទួលបានពី Xiaomi Internal Labs ។ បើប្រៀបធៀបជាមួយ Xiaomi 13T Pro ។ 8 ពណ៌ដែលអាចរកបានអាចប្រែប្រួលទៅតាមតំបន់។ 9 ឧបករណ៍នេះត្រូវបានបញ្ជាក់ឱ្យមានភាពធន់នឹងទឹក និងធូលីទាំងស្រុងនៅក្រោមលក្ខខណ្ឌមន្ទីរពិសោធន៍ជាក់លាក់ដែលមិនទាក់ទងទៅនឹងលក្ខខណ្ឌប្រើប្រាស់ធម្មតា។ ការធានាមិនគ្របដណ្តប់ការខូចខាតដោយអង្គធាតុរាវ ដែលបណ្តាលមកពីលក្ខខណ្ឌផ្សេងក្រៅពីលក្ខខណ្ឌសាកល្បងទេ។ ការការពារការចូលអាចកាន់តែយ៉ាប់យ៉ឺនដោយសារតែការប្រើប្រាស់ និងការរហែក ការខូចខាតរាងកាយ និង/ឬ ត្រូវការការរុះរើសម្រាប់ការជួសជុល។ សម្រាប់ព័ត៌មានបន្ថែម សូមមើលគេហទំព័រផ្លូវការរបស់ Xiaomi ។ 10 ទិន្នន័យដែលត្រូវបានសាកល្បងនៅក្នុង Xiaomi Internal Labs លទ្ធផលជាក់ស្តែងអាចប្រែប្រួល។ 11 លទ្ធផលអាចប្រែប្រួលអាស្រ័យលើការផ្គូផ្គងរូបភាព ឬសំឡេង។ 12 ស៊ីមពីរអាចប្រែប្រួលអាស្រ័យលើភាពអាចរកបានក្នុងតំបន់។ ការប្រើប្រាស់ eSIM ទាមទារគម្រោងសេវាឥតខ្សែ។ គម្រោងសេវាកម្មនេះអាចស្ថិតនៅក្រោមការរឹតបន្តឹងជាក់លាក់នៃការប្រើប្រាស់លើការប្តូរសេវា និងការរ៉ូមីង (សូម្បីតែបន្ទាប់ពីការផុតកំណត់នៃកិច្ចសន្យា)។ ភាពអាចរកបានរបស់ eSIM អាចប្រែប្រួលអាស្រ័យលើប្រទេស/តំបន់ និងក្រុមហ៊ុនផ្តល់សេវាទូរសព្ទ។ សម្រាប់ព័ត៌មានលម្អិត សូមទាក់ទងក្រុមហ៊ុនទូរសព្ទរបស់អ្នកសម្រាប់ព័ត៌មានបន្ថែម។ 13 សមត្ថភាព Wi-Fi 7/Wi-Fi 6E/Wi-Fi 6 អាចប្រែប្រួលអាស្រ័យលើភាពអាចរកបានក្នុងតំបន់ និងការគាំទ្របណ្តាញ។ ការតភ្ជាប់ Wi-Fi (រួមទាំងប្រេកង់ Wi-Fi ស្តង់ដារ Wi-Fi និងលក្ខណៈពិសេសផ្សេងទៀតដែលបានផ្តល់សច្ចាប័នក្នុង IEEE Standard 802.11 specifications) អាចប្រែប្រួលអាស្រ័យលើភាពអាចរកបានក្នុងតំបន់ និងការគាំទ្របណ្តាញ។ មុខងារអាចត្រូវបានបន្ថែមតាមរយៈ OTA នៅពេល និងកន្លែងដែលអាចអនុវត្តបាន។ 14 ភាពអាចរកបាន NFC អាចប្រែប្រួលរវាងទីផ្សារ។ 15 ដូចគ្នាជាមួយ Xiaomi Pad 6S Pro 12.4, Xiaomi Pad 6, Xiaomi 14, Xiaomi 14 Ultra និង Xiaomi 14T និង Xiaomi 14T Pro ។ 16 ទិន្នន័យដំណើរការ CPU និង GPU ដែលត្រូវបានសាកល្បងដោយ Xiaomi Internal Labs បើប្រៀបធៀបទៅនឹង Dimensity 9200+។ ទិន្នន័យដំណើរការ CPU ត្រូវបានសាកល្បងដោយផ្អែកលើការធ្វើតេស្ត Geekbench 6 multi-core ។ ទិន្នន័យដំណើរការ GPU ត្រូវបានសាកល្បងដោយផ្អែកលើ GFXbench 5 1440P AztecRuins Vulkan ។ 17 សម្រាប់តែអ្នកប្រើប្រាស់ Google One និង YouTube Premium ថ្មីតែប៉ុណ្ណោះ។ លក្ខខណ្ឌត្រូវបានអនុវត្ត។ តម្លៃនៃការជាវប្រចាំខែចាប់ផ្តើមនៅចុងបញ្ចប់នៃការសាកល្បង។ អាចបោះបង់នៅពេលណាក៏បាន។ 18 ការផ្តល់ជូនពិសេសនេះគឺមានសម្រាប់តែអ្នកប្រើប្រាស់ Spotify Premium ថ្មីប៉ុណ្ណោះ ដោយប្តូរយកគម្រោងបុគ្គល។ Spotify រក្សាសិទ្ធិក្នុងការលុបចោលការផ្សព្វផ្សាយនៅពេលណាក៏បាន។ លក្ខខណ្ឌត្រូវបានអនុវត្ត។ 19 មាននៅលើភាសាជ្រើសរើស។ តម្រូវឱ្យភ្ជាប់អ៊ីនធឺណិត។ ពិនិត្យការឆ្លើយតបសម្រាប់ភាពត្រឹមត្រូវ។ 20 ត្រូវការការតភ្ជាប់អ៊ីនធឺណិត។ ពិនិត្យការឆ្លើយតបសម្រាប់ភាពត្រឹមត្រូវ។ 21 ទិន្នន័យដែលទទួលបានពី Xiaomi Internal Labs ។ បើប្រៀបធៀបជាមួយ Xiaomi 13T Pro ។   អំពី សាជីវកម្ម Xiaomi សាជីវកម្ម Xiaomi ត្រូវបានបង្កើតឡើងក្នុងខែមេសា ឆ្នាំ 2010 ហើយបានចុះបញ្ជីនៅក្នុងក្រុមប្រឹក្សាភិបាលនៃផ្សារហ៊ុនហុងកុងនៅថ្ងៃទី 9 ខែកក្កដា ឆ្នាំ 2018 ។ Xiaomi គឺជាក្រុមហ៊ុនផលិតគ្រឿងអេឡិចត្រូនិកប្រើប្រាស់ និងឆ្លាតវៃដែលមានស្មាតហ្វូន និងផ្នែករឹងឆ្លាតវៃដែលភ្ជាប់ដោយ IoT ជាស្នូល។ ដោយចាប់យកទស្សនៈរបស់យើងអំពី "បង្កើតមិត្តជាមួយអ្នកប្រើប្រាស់ និងក្លាយជាក្រុមហ៊ុនដ៏ត្រជាក់បំផុតនៅក្នុងចិត្តអ្នកប្រើប្រាស់" Xiaomi បន្តការបង្កើតអ្វីដែលថ្មីជាមួយនឹងបទពិសោធន៍អ្នកប្រើប្រាស់ដែលមានគុណភាពខ្ពស់ និងប្រសិទ្ធភាពប្រតិបត្តិការនានា។ ក្រុមហ៊ុនបង្កើតផលិតផលដ៏អស្ចារ្យដោយឥតឈប់ឈរជាមួយនឹងតម្លៃដ៏សមរម្យ ដើម្បីអនុញ្ញាតឱ្យមនុស្សគ្រប់គ្នានៅក្នុងពិភពលោករីករាយនឹងជីវិតកាន់តែប្រសើរឡើងតាមរយៈបច្ចេកវិទ្យាដ៏ច្នៃប្រឌិត។   Xiaomi គឺជាក្រុមហ៊ុនស្មាតហ្វូនឈានមុខគេមួយរបស់ពិភពលោក ជាមួយនឹងការនាំចេញស្មាតហ្វូនទូទាំងពិភពលោករបស់ខ្លួនបានជាប់ចំណាត់ថ្នាក់ក្នុងចំណោម MAU កំពូលទាំងបី និងជាសកល (រួមទាំងស្មាតហ្វូន និងថេប្លេត) ឈានដល់ 641.2 លានក្នុងខែធ្នូ ឆ្នាំ 2023។ ក្រុមហ៊ុនក៏បានបង្កើតនូវអ្នកប្រើប្រាស់ឈានមុខគេរបស់ពិភពលោក AIoT ( AI+IoT) ) ឈានដល់ឧបករណ៍ឆ្លាតវៃប្រមាណ 739.7 លានគ្រឿងដែលភ្ជាប់ទៅរបស់ខ្លួន (មិនរាប់បញ្ចូលស្មាតហ្វូន កុំព្យូទ័រយួរដៃ និងថេប្លេត) គិតត្រឹមថ្ងៃទី 31 ខែធ្នូ ឆ្នាំ 2023។ នៅខែតុលា ឆ្នាំ 2023 Xiaomi បានដំឡើងកំណែយុទ្ធសាស្ត្ររបស់ខ្លួនទៅជាប្រព័ន្ធអេកូឆ្លាតវៃ "Human × Car × Home" ដែលរួមបញ្ចូលគ្នាយ៉ាងរលូនផ្ទាល់ខ្លួន។ ឧបករណ៍ ផលិតផលផ្ទះឆ្លាតវៃ និងរថយន្ត។ Xiaomi តែងតែផ្តោតសំខាន់លើមនុស្សជាតិ ហើយប្តេជ្ញាផ្តល់នូវ បទពិសោធន៍តភ្ជាប់ដ៏ទូលំទូលាយ និងប្រសើរជាងមុន ។ ផលិតផល Xiaomi មានវត្តមាននៅក្នុងប្រទេស និងតំបន់ជាង 100 ជុំវិញពិភពលោក។ នៅក្នុងខែសីហា ឆ្នាំ 2023 Xiaomi ត្រូវបានបញ្ចូលក្នុងបញ្ជី Fortune Global 500 សម្រាប់ឆ្នាំទី 5 ជាប់ៗគ្នា ដោយជាប់ចំណាត់ថ្នាក់លេខ 360 ។   Xiaomi គឺជាធាតុផ្សំនៃ Hang Seng Index, Hang Seng China Enterprises Index, Hang Seng TECH Index និង Hang Seng China 50 Index។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-12T08:09:32.058Z", "category": "PR", "views": 223, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លឿនៗ! ក្រុមហ៊ុនអាកាសចរណ៍១ ផ្តល់សំបុត្រយន្តហោះហ្វ្រីដល់សិស្សទើបប្រឡងទី១២ ខណៈនេះជាថ្ងៃផុតកំណត់	https://business-cambodia.com/articles/free-air-ticket	ដើម្បីចូលរួមអបអរការប្រឡងមធ្យមសិក្សាទុតិយភូមិ (បាក់ឌុប) ឆ្នាំ២០២៤ ក្រុមហ៊ុនអាកាសចរណ៍ជាតិ កម្ពុជា អង្គរ អ៊ែរ (Cambodia Angkor Air) បានប្រកាសចែកសំបុត្រយន្តហោះឥតគិតថ្លៃ ដល់សិស្សានុសិស្ស។   ក្នុងនោះ ដើម្បីទទួលបានសំបុត្រឥតគិតថ្លៃ សិស្សានុសិស្សទាំងអស់គ្រាន់តែបង្ហាញកាត់សិស្សទី១២ មកកាន់ទីស្នាក់ការកណ្តាលរបស់ កម្ពុជា អង្គរ អ៊ែរ នៅរៀងរាល់ម៉ោងធ្វើការ (ថ្ងៃច័ន្ទដល់ថ្ងៃសុក្រ ចាប់ពីម៉ោង ០៩:០០am - ១២:០០am និងម៉ោង ១៤:០០pm - ១៧:០០pm)។   គួរជម្រាបផងដែរថា ក្រុមហ៊ុនអាកាសចរណ៍ជាតិ កម្ពុជា អង្គរ អ៊ែរ (Cambodia Angkor Air) មានអាស័យដ្ឋាននៅអគារលេខ 206A មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន រាជធានីភ្នំពេញ។ ការផ្តល់ជូននេះមានសុពលភាព ចាប់ពីថ្ងៃទី១១ រហូតដល់ថ្ងៃទី២៥ ខែតុលា ឆ្នាំ២០២៤៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-12T08:02:04.759Z", "category": "ហិរញ្ញវត្ថុ", "views": 243, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
Peugeot ប្រារព្ធខួប 214 ឆ្នាំនៃឧត្តមភាព និងការច្នៃប្រឌិតនៅកម្ពុជា	https://business-cambodia.com/articles/peugeot-car	Peugeot (ពើហ្សូ)ដែលជាឈ្មោះល្បីល្បាញនៅក្នុងឧស្សាហកម្មរថយន្តពិភពលោក មានមោទកភាពក្នុងការប្រារព្ធខួបលើកទី 214 របស់ខ្លួននៅក្នុងប្រទេសកម្ពុជា។ ព្រឹត្តិការណ៍ដ៏សំខាន់នេះកត់សម្គាល់លើសមិទ្ធិផលដ៏ពិសេសជាងពីរសតវត្សដែលទាក់ទងនឹង ភាពច្នៃប្រឌិតឥតឈប់ឈរ និងកេរ្តិ៍ដំណែលដែលបង្កើតឡើងនៅលើសិល្បៈក្នុងការឆ្នៃរថយន្តប្រកបដោយ គុណភាព។ ត្រូវបានបង្កើតឡើងក្នុងឆ្នាំ 1810 Peugeot (ពើហ្សូ) បានរីកចម្រើនពីសហគ្រាសខ្នាតតូចដែលដំណើរការដោយគ្រួសារទៅជាក្រុមហ៊ុនផលិតរថយន្តដ៏ល្បីបំផុតមួយរបស់ពិភពលោក ដែលទទួលស្គាល់ចំពោះការប្តេជ្ញាចិត្តរបស់ខ្លួនលើ ឧត្តមភាព និងបច្ចេកវិទ្យាទំនើប។   កេរ្តិ៍ដំណែលទាក់ទាញនៃការរចនា និងដំណើរការ   ភាពទាក់ទាញរបស់Peugeot(ពើហ្សូ)គឺស្ថិតនៅក្នុងសមត្ថភាពរបស់វាក្នុងការបញ្ចូលគ្នានូវសោភ័ណភាពដ៏គួរឱ្យទាក់ទាញ អមមកជាមួយនឹងគុណភាពដ៏ប្រសើរ។រថយន្តនិមួយៗត្រូវបានផលិតឡើងដោយការយកចិត្តទុកដាក់យ៉ាងម៉ត់ចត់ គិតទាំងព័ត៌មានលម្អិតរបស់រថយន្ត ការផ្គុំបញ្ចូលគ្នាដ៏ល្អឥតខ្ចោះនៃរចនា ផាសុកភាព និងមុខងាររបស់រថយន្ត។   ជារួមប្រវត្តិដ៏សំបូរបែបរបស់ម៉ាកយីហោនេះ គឺស្ថិតនៅក្នុងការច្នៃប្រឌិត រាប់តាំងពីការផលិតរថយន្ត រហូតដល់ ធាតុផ្សំនៃការរចនា ដំណើរការផលិតដ៏ល្អឥតខ្ចោះ ដែលកំណត់និន្នាការនៅក្នុងឧស្សាហកម្មនេះ។   នៅក្នុងប្រទេសកម្ពុជា រថយន្ត Peugeot (ពើហ្សូ)បានក្លាយខ្លួនជានិមិត្តរូបនៃភាពប្រណីត និងភាពជឿជាក់ ដោយផ្តល់ជូននូវរថយន្តជាច្រើនប្រភេទដែលបំពេញតាមចំណង់ចំណូលចិត្តពិសេសរបស់អ្នកប្រើប្រាស់ក្នុងស្រុក។ ការប្តេជ្ញាចិត្តរបស់ម៉ាកយីហោចំពោះគុណភាព និងការពេញចិត្តចំពោះ អតិថិជនរបស់ខ្លួន បានអនុញ្ញាតឱ្យវារីកចម្រើននៅក្នុងទីផ្សារកម្ពុជា ដែលបង្ហាញថា អតិថិជនពេញចិត្តចំពោះភាពឆើតឆាយ និងបច្ចេកវិទ្យាទំនើបរបស់រថយន្ត។ Peugeot (ពើហ្សូ) បន្តនូវសន្ទុះដ៏រឹងមាំរបស់ខ្លួន ដោយសម្រេចបានការលក់ជាសកលរហូតដល់ចំនួន 1,124,268 នៅឆ្នាំ 2023 ពោលគឺកើនឡើង 6% បើធៀបនឹងឆ្នាំ 2022។ កំណើននេះបង្ហាញពីវត្តមានរបស់ម៉ាកយីហោដែលកំពុងកើនឡើង ដែលជំរុញដោយការផ្តោតជាយុទ្ធសាស្ត្ររបស់ខ្លួនលើការធ្វើអន្តរភាវូបនីយកម្ម។ គួរកត់សម្គាល់ថាការលក់នៅខាងក្រៅ EU29 ឥឡូវនេះតំណាងឱ្យ 28.2% នៃការលក់សរុបទូទាំងពិភពលោក ដែលឆ្លុះបញ្ចាំងពីការកើនឡើង 0.8 ពិន្ទុធៀបនឹងឆ្នាំមុន។ លើសពីនេះ ប្រទេសចំនួន 17 សម្រេចបានចំណែកទីផ្សារល្អបំផុតរបស់ពួកគេក្នុងរយៈពេល 15 ឆ្នាំ ដោយពង្រឹងភាពទាក់ទាញជាសកលរបស់ Peugeot (ពើហ្សូ) និងការប្រកួតប្រជែងទីផ្សារ។   លោកស្រី ហៃ រដ្ឋា ប្រធានគ្រប់គ្រងទូទៅក្រុមហ៊ុន Peugeot Cambodia បានថ្លែងថា៖ «យើងមានមោទកភាពយ៉ាងខ្លាំងក្នុងការប្រារព្ធខួបលើកទី 214ឆ្នាំរបស់ Peugeot (ពើហ្សូ) នៅកម្ពុជា។ «ព្រឹត្តិការណ៍ដ៏សំខាន់នេះ មិនមែនគ្រាន់តែជាការអបអរសាទរប្រវត្តិសាស្ត្ររបស់យើងប៉ុណ្ណោះទេ ប៉ុន្តែក៏ជាការឆ្លុះបញ្ចាំងពីការប្តេជ្ញាចិត្តរបស់យើងក្នុងការបន្តជំរុញព្រំដែននៃការច្នៃប្រឌិត និងការនាំយករថយន្តល្អៗ ទំនើប ទាន់សម័យ សន្សំសំចៃ គុណភាពខ្ពស់ ដើម្បីសមស្របនឹងតម្រូវការអតិថិជន របស់យើងនៅក្នុងប្រទេសកម្ពុជា»។   រថយន្តពើហ្សូ ទទួលបានពានរង្វាន់រថយន្តប្រចាំឆ្នាំទៅលើការសន្សំសំចៃប្រេងសាំងតិចបំផុត Best Saving SUV ការរចនារូបរាងស្អាតបំផុត និងរថយន្តល្អបំផុត។ ជាការពិតណាស់ រថយន្តដំបូងរបស់ពើហ្សូដែលមានកង់បីត្រូវបានបង្កើតឡើងដោយដៃមានឈ្មោះថា Armand Peugeot ក្នុងឆ្នាំ 1810 និងក្រោយមកពើហ្សូក៏បានវិវឌ្ឍន៏ខ្លួនក្នុងការផលិតរថយន្តជាច្រើនទៀត ដូចជារថយន្តម៉ូឌែល 2008 3008 និង5008 ដែលមានរូបស្អាតទាក់ទាញ រថយន្តអគ្គិសនី រថយន្តបែបស្ព័រដែលទាន់សម័យ និងទំនើបហើយមានការគាំទ្រខ្លាំងពីសំណាក់អតិថិជន។ ការផលិតរថយន្តទាំងនេះ បានបង្ហាញថាក្រុមហ៊ុនមានការយកចិត្តទុកដាក់ខ្លាំងចំពោះតម្រូវការ អតិថិជន។ កម្មវិធីគម្រប់ខួបនេះនឹងនាំ អតិថិជនដែលនិយមស្រឡាញ់គាំទ្ររថយន្ត Peugeot (ពើហ្សូ) និងអ្នកជំនាញក្នុងវិស័យរថយន្តដើម្បីមកទទួលយកបទពិសោធន៍ដ៏អស្ចារ្យនៃការបង្ហាញពីប្រវត្តិម៉ាកយីហោ Peugeot (ពើហ្សូ) ម៉ូដែលរថយន្ត Peugeot (ពើហ្សូ) នាពេលបច្ចុប្បន្ន និងចក្ខុវិស័យសម្រាប់អនាគត។ អ្នកចូលរួមនឹងមានឱកាសដើម្បីស្វែងយល់អំពីម៉ូដែលរបស់ Peugeot (ពើហ្សូ) 2008 3008 5008 ដែលមានរូបរាងស្អាត ល្អ គួរឲ្យទាក់ទាញ រួមទាំងការទទួលបានបទពិសោធន៍ថ្មីក្នុងការបើកបរសាកល្បង។េះសម្រាប់ព័ត៌មានបន្ថែម ក្នុងកក់ការបើកសាកល្បងលោក អ្នកអាចធ្វើការទាក់ទងបានតាម 𝟎𝟕𝟔 𝟕𝟑 𝟖𝟒 𝟑𝟔𝟖 \| 𝟎𝟗𝟓 𝟗𝟗𝟗 𝟔𝟐𝟗 សាខាកាល់ម៉ែត ឬ 𝟎𝟗𝟓 𝟕𝟕𝟕 𝟏𝟔𝟎 សាខាពោធិ៍ចិនតុង។   អំពី Peugeot (ពើហ្សូ)   ត្រូវបានបង្កើតឡើងក្នុងឆ្នាំ 1810 Peugeotគឺជាក្រុមហ៊ុនផលិតរថយន្តឈានមុខគេលើពិភពលោកដែលមានកេរ្តិ៍ឈ្មោះក្នុងការលាយបញ្ចូលគ្នានូវបច្ចេកវិទ្យាទំនើបជាមួយនឹងការរចនាដ៏ប្រណីត។ ក្នុងរយៈពេល ២១៤ ឆ្នាំកន្លងមកនេះ Peugeot បានបង្កើតរថយន្តដែលបង្កប់នូវការអនុវត្ត រចនាបទ និងនិរន្តរភាព ដោយបន្តកំណត់ស្តង់ដារថ្មីនៅក្នុងឧស្សាហកម្មរថយន្ត។ ជាមួយនឹងការប្តេជ្ញាចិត្តចំពោះការច្នៃប្រឌិត និងការពេញចិត្តរបស់អតិថិជន រថយន្ត Peugeot ត្រៀមខ្លួនជាស្រេចដើម្បីរៀបចំអនាគតនៃការចល័ត។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T14:59:16.228Z", "category": "PR", "views": 66, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ត្រូវដឹង! ចង់ធ្វើលិខិតឆ្លងដែននេះគឺជាតម្លៃ និងឯកសារដែលចាំបាច់ត្រូវយកទៅ ពេលធ្វើលិខិតឆ្លងដែន	https://business-cambodia.com/articles/want-to-make-a-passport-this-is-the-price	បើនិយាយពីការធ្វើលិខិតឆ្លងដែននៅមានមនុស្សតិចនៅឡើយទេដែលបានយល់ដឹងពីរបៀបធ្វើក៏ដូចជាឯកសារសំខាន់ៗដែលចាំបាច់ភ្ជាប់ជាមួយនៅពេលជាដើម ដោយហេតុកាលពីពេលថ្មីៗនេះ ឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ នៃអគ្គនាយកដ្ឋានអត្តសញ្ញាណកម្ម បានផុសនៅលើផេកផ្លូវការរបស់លោក អំពីឯកសារ ក៏ដូចជាតម្លៃក្នុងការធ្វើលិខិតឆ្លងដែនផងដែរ រួមមាន ៖   ១. ឯកសារសម្រាប់ធ្វើលិខិតឆ្លងដែន សម្រាប់ពលរដ្ឋដែលមានអាយុ១៥ឆ្នាំឡើង ត្រូវមានអត្តសញ្ញាណប័ណ្ណសញ្ជាតិខ្មែរច្បាប់ដើម ឬសេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត រួមជាមួយសៀវភៅស្នាក់នៅ ឬសៀវភៅគ្រួសារ (ច្បាប់ដើម) ឬឯកសារផ្សេងទៀតដែលបញ្ជាក់អំពីអត្តសញ្ញាណសញ្ជាតិខ្មែរ ចេញដោយអាជ្ញាធរមានសមត្ថកិច្ច។ សម្រាប់កុមារដែលមានអាយុក្រោម ១៥ឆ្នាំ ត្រូវមានសំណើសុំ ឬការអនុញ្ញាតជាលាយលក្ខអក្សរពីឪពុកម្តាយ ឬអាណាព្យាបាល ដោយមានភ្ជាប់មកជាមួយនូវឯកសារសម្គាល់គ្រួសារ និងសេចក្តីចម្លងសំបុត្រកំណើត។   ២.បែបបទ នៃការផ្តល់លិខិតឆ្លងដែន អ្នកស្នើសុំលិខិតឆ្លងដែនធម្មតា ត្រូវបំពេញពាក្យសុំលិខិតឆ្លងដែនមួយច្បាប់ ដែលត្រូវផ្តិតស្នាមម្រាមដៃ ថតរូប និងចុះហត្ថលេខាផ្ទាល់នៅនាយកដ្ឋានលិខិតឆ្លងដែន ឬសាខាលិខិតឆ្លងដែន ភ្ជាប់មកជាមួយនូវឯកសារច្បាប់ដើម   ៣.តម្លៃ និងរយៈពេលអតិបរមាសម្រាប់ការផ្តល់សេវា (ថ្ងៃធ្វើការ)    សម្រាប់មនុស្សចាស់  មានសុពលភាព ១០ឆ្នាំ សេវាធម្មតា តម្លៃ ១០០$   រយៈពេល ១៥ថ្ងៃនៃថ្ងៃធ្វើការ  សេវាឆាប់រហ័សកម្រិតមធ្យម តម្លៃ ១៥០$   រយៈពេល ០៧ថ្ងៃនៃថ្ងៃធ្វើការ  សាវាឆាប់រហ័ស តម្លៃ ២០០$   រយៈពេល ០១ថ្ងៃនៃថ្ងៃធ្វើការ     សម្រាប់កូនក្មេង អាយុក្រោម០៦ឆ្នាំ មានសុពលភាព ០៥ឆ្នាំ សេវាធម្មតា តម្លៃ ៨០$   រយៈពេល ១៥ថ្ងៃនៃថ្ងៃធ្វើការ  សេវាឆាប់រហ័សកម្រិតមធ្យម តម្លៃ ១២០$   រយៈពេល ០៧ថ្ងៃនៃថ្ងៃធ្វើការ  សេវាឆាប់រហ័ស តម្លៃ ១៦០$   រយៈពេល ០១ថ្ងៃនៃថ្ងៃធ្វើការ        ចំពោះការផ្តល់សេវាឆាប់រហ័សនៅតាមបណ្តាសាខា នឹងត្រូវផ្តល់ជូនក្នុរយៈពេល ៣(បី)ថ្ងៃ យ៉ាងយូរ។   ៤.ទីតាំងផ្តល់សេវា -នាយកដ្ឋានលិខិតឆ្លងដែន នៅភូមិតាង៉ូវ សង្កាត់និរោធ ខណ្ឌច្បារអំពៅ រាជធានីភ្នំពេញ -សាខាលិខិតឆ្លងដែន ផ្សារទំនើបអ៊ីអន២ -សាខាលិខិតឆ្លងដែន ខេត្តបាត់ដំបង ខេត្តកោះកុង និងក្រុងប៉ោយប៉ែត ខេត្តបន្ទាយមានជ័យ សម្រាប់ព័ត៌មានបន្ថែម សូមDownload កម្មវិធី GDI eServices ឬ ទាក់ទងលេខ ១២៧១ / ០១៧ ៨៩៨ ៩១៥ រៀងរាល់ម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T09:49:01.504Z", "category": "ព័ត៌មានថ្មីៗ", "views": 349, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កត្ដាទាំងនេះធ្វើ អេមីរ៉ាតអារ៉ាប់រួម កែប្រែខ្លួនពីប្រទេសវាលខ្សាច់រហោដ្ឋានទៅជាប្រទេសទំនើបបំផុត	https://business-cambodia.com/articles/united-arab-emirates-development	កាលពីដើមឡើយប្រទេសអេមីរ៉ាត អារ៉ាប់រួម (United Arab Emirates (UAE)) គ្រាន់តែជាប្រទេសគ្រប់ដណ្ដប់ទៅដោយវាលខ្សាច់តែប៉ុណ្ណោះ។ ប៉ុន្ដែបច្ចុប្បន៍ប្រទេសនេះមានការរីកចម្រើននិងទំនើបខ្លាំង រហូតក្លាយជាប្រទេសសេដ្ឋកិច្ចធំជាងគេទីបីនៅមជ្ឈិមបូព៌ា និងជាប្រទេសដែលមានទ្រព្យសម្បត្តិច្រើនជាងគេក្នុងតំបន់ដោយផ្អែកលើមូលដ្ឋានសម្រាប់មនុស្សម្នាក់ៗ។ ជាក់ស្ដែង GDP របស់ប្រទេសនេះនៅក្នុងឆ្នាំ ២០២៣ ត្រូវបានប៉ាន់ប្រមាណថាមានចំនួន ៥០៩ ពាន់លានដុល្លារ។ ក្នុងនោះដែរកត្តាកត្ដាសំខាន់ៗដែលធ្វើឲ្យប្រទេសវាយខ្សាច់មួយនេះប្រែក្លាយខ្លួនជាអ្នកមានបានមានដូចខាងក្រោម៖     ១. អំណោយផលពីធនធានធម្មជាតិ   តាមរយះគេហទំព័រ Britannica បានអោយដឹងថា ប្រេងត្រូវបានគេរកឃើញនៅទីក្រុង អាប៊ូដាប៊ី ក្នុងឆ្នាំ  ១៩៥៨ ហើយចាប់ផ្តើមផលិតនៅទីក្រុងឌូបៃ នៅឆ្នាំ ១៩៦៩ ។ មានអណ្តូងប្រេងនៅឆ្នេរសមុទ្រ Ḥaql Fatḥ, Fallah និង Rāshid ។  រដ្ឋាភិបាលនៃប្រទេសអេមីរ៉ាតនេះមានសិទ្ធិគ្រប់គ្រងលើក្រុមហ៊ុនផលិតប្រេងទាំងអស់។ ទីក្រុង អាប៊ូដាប៊ី ទទួលខុសត្រូវលើការផលិតប្រេងប្រហែល  ៩៥ ភាគរយរបស់ប្រទេស ហើយការផលិតប្រេង និង ឧស្ម័នធម្មជាតិ បានរួមចំណែកប្រហែល ១/៣ នៃផលិតផលក្នុងស្រុកសរុបរបស់ប្រទេស បើទោះបីជាវិស័យប្រេង និងឧស្ម័នផ្តល់ការងារត្រឹមតែផ្នែកតូចមួយនៃកម្លាំងពលកម្មក៏ដោយ។ ការផលិតនេះជួយផ្គង់ផ្គង់ក្នុងស្រុកព្រមទាំងនាំចេញផងដែរ។   ក្នុងឆ្នាំ ២០០៩ អេមីរ៉ាត់ អារ៉ាប់រួម បានចុះកិច្ចសន្យាជាមួយក្រុមហ៊ុនថាមពលអគ្គិសនីកូរ៉េដើម្បីសាងសង់រ៉េអាក់ទ័រនុយក្លេអ៊ែរចំនួន ៤ នៅក្នុងប្រទេសនៅឆ្នាំ ២០២០។ ទីក្រុងអាប៊ូដាប៊ី និងទីក្រុងឌូបៃ ក៏បានចាប់ផ្តើមវិនិយោគលើថាមពលកកើតឡើងវិញផងដែរ ។ ក្នុងឆ្នាំ ២០១៣ រដ្ឋធានីអាប៊ូដាប៊ីបានបើករោងចក្រថាមពលពន្លឺព្រះអាទិត្យដ៏ធំបំផុតមួយរបស់ពិភពលោក ដែលជារោងចក្រថាមពលមានទំហំ ១០០ មេហ្គាវ៉ាត់ ដែលមានសមត្ថភាពផ្តល់ថាមពលដល់ផ្ទះ ២០,០០០ ខ្នង។ ដោយឡែករដ្ឋាភិបាលអារ៉ាប់ក៏បានផ្តោតសំខាន់វិនិយោគលើវិស័យអប់រំ ហេដ្ឋារចនាសម្ព័ន្ធ និងទេសចរណ៍ផងដែរ។   ២. ការនាំចេញ   ការនាំចេញត្រូវបានគ្របដណ្ដប់ដោយ ប្រេងឥន្ធនៈ (ប្រេងឆៅ, ប្រេងចម្រេញ) និង ឧស្ម័នធម្មជាតិ ។ ដៃគូពាណិជ្ជកម្មសំខាន់ៗរួមមាន ចិន ឥណ្ឌា ជប៉ុន កូរ៉េខាងត្បូង និងបណ្តាល ប្រទេសអឺរ៉ុបខាងលិច ។ ឆ្នាំ ២០២២ ប្រទេសអារ៉ាបានជាប់ជាប្រទេសដែលនាំចេញប្រេងឆៅធំជាងគេរបស់ពិភពលោក។នៅចន្លោះខែកក្កដា ឆ្នាំ 2023 និងខែកក្កដា ឆ្នាំ 2024 ការនាំចេញរបស់អារ៉ាប៊ីសាអូឌីតបានកើនឡើង SAR3.15B (3.47%) ពី SAR90.8B ទៅ SAR93.9B ខណៈដែលការនាំចូលកើនឡើង SAR6.04B (9.03%) ពី SAR66.9B ទៅ SAR72.9B ។   ៣. ប្រព័ន្ធកែច្នៃ   ដូចគ្នានឹងប្រទេសដទៃដែរអារ៉ាប់បានពឹងផ្អែកលើ វិស័យទេសចរណ៍ សំណង់ និងសេវាកម្មហិរញ្ញវត្ថុព្រោះការកើនឡើងនៅក្នុងសេដ្ឋកិច្ចចាប់តាំងពីចុងទសវត្សរ៍ឆ្នាំ ១៩៩០ ជាពិសេសនៅពេលដែលប្រទេសនេះបានព្យាយាមទាក់ទាញភ្ញៀវទេសចរ និងអាជីវកម្មបរទេស។ ដើម្បីអភិវឌ្ឍវិស័យទេសចរណ៍ និងធុរកិច្ចរបស់ខ្លួន រដ្ឋាភិបាលបានលើកទឹកចិត្តដល់ គម្រោង ហេដ្ឋារចនាសម្ព័ន្ធ សំខាន់ៗ ជាពិសេសការសាងសង់កន្លែងស្នាក់នៅ និងប្រព័ន្ធដឹកជញ្ជូន ដូចជាសណ្ឋាគារ រមណីយដ្ឋាន ភោជនីយដ្ឋាន និងការពង្រីកព្រលានយន្តហោះ។ ជាក់ស្តែងនាពេលថ្មីៗ នេះយើងឃើញថាអារ៉ាប់បានសាងសង់អគារដ៏ប្រណិតជាច្រើនដូចជា(Museum of The Future, Burj Khalifa) ដែលចាអគារពាណិជ្ជកម្ម និងកន្លែងកំសាន្តដើម្បីទាក់ទាញទេសចរណ៍។   យ៉ាងណាមិញអារ៉ាប់រួម បន្តផ្តោតលើការអភិវឌ្ឍទីតាំងរបស់ខ្លួនជាមជ្ឈមណ្ឌលសកលសម្រាប់អាជីវកម្ម និងហិរញ្ញវត្ថុ ។បន្តបញ្ជាក់អោយដឹងទៀតថាការប្ដេជ្ញាចិត្តរបស់ UAE ចំពោះកំណើនសេដ្ឋកិច្ចត្រូវបានបង្ហាញដោយកិច្ចខិតខំប្រឹងប្រែងរបស់ខ្លួនក្នុងការទាក់ទាញការវិនិយោគ និងពង្រឹងជំហររបស់ខ្លួននៅក្នុងទីផ្សារពិភពលោក។ តាមរយៈភាពជាដៃគូយុទ្ធសាស្ត្រ និងកិច្ចព្រមព្រៀងពាណិជ្ជកម្ម អារ៉ាប់រួម បានក្លាយជាមជ្ឈមណ្ឌលសកលសម្រាប់ អាជីវកម្ម ពាណិជ្ជកម្ម និងការវិនិយោគ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T09:48:56.290Z", "category": "អចលនទ្រព្យ", "views": 68, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឯកឧត្ដម ស៊ុន ចាន់ថុល បង្ហាញចំនួនផ្ទះដែលត្រូវរើចេញ ពេលគម្រោងព្រែកជីកហ្វូណនតេជោចាប់ផ្ដើមសាងសង់	https://business-cambodia.com/articles/funan-techo-canal-and-house	ចំនួនផ្ទះប្រជាពលរដ្ឋដែលរងផលប៉ះពាល់ពេលគម្រោងព្រែកជីកហ្វូណនតេជោចាប់ផ្ដើមសាងសង់គឺមានចំនួនសរុបជាង ២ ពាន់ផ្ទះ។ ក្នុងនោះផ្ទះដែលត្រូវរើលចេញពីគម្រោងនេះគឺមានសរុបចំនួន ៤០០ ផ្ទះ។ នេះបើតាមការលើកឡើងពីឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជានាពេលថ្មីៗនេះ។      ថ្លែងនៅក្នុងដំណើរទស្សនៈកិច្ចនៅសហរដ្ឋអាមេរិកកាលពីពេលកន្លងទៅបានបញ្ជាក់ដូច្នេះថា «...ខ្ញុំបានសិក្សាត្រូនហោះទាំងអស់ ដឹងតាំងអស់ពីដើម ១៥៨៥ ផ្ទះ ឥឡូវឡើងដល់ ២៣០៥ ផ្ទះដោយសារអី ពីមុនយើងខ្ញុំអត់បានកន្លែងកាប៉ាល់បត់ ឥឡូវបត់មិនកើតអុីចឹងអូត្រូវបន្ថែមកន្លែងហ្នឹង។ យើងមិនបានគិតកន្លែងធ្វើផែទៀត យើងមិនបានគិតកន្លែងចាក់សាំង អុីចឹងកន្លែងខ្លះយើងពង្រីកទៅវាឡើងពី ១៥៨៥ ផ្ទះឡើងដល់ ២៣០៥ ផ្ទះ»។   ឯកឧត្ដមឧបនាយករដ្ឋមន្ដ្រីបន្ដថា «ក្នុង ២៣០៥ ផ្ទះហ្នឹងមិនមែនទាំងអស់ទៀតកន្លែងខ្លះប៉ះរបងគាត់បន្ដិចទៅ មែនទែន ៤០០ ផ្ទះទេដែលត្រូវរើចេញទាំងអស់ ក្រៅពីនោះតិចតូចប៉ះប៉ូវឲ្យគាត់បាន»។     សូមជម្រាបថា គម្រោងព្រែកជីកហ្វូណនតេជោនេះបានបើកការដ្ឋានសាងសង់កាលពីថ្ងៃទី៥ ខែសីហា ឆ្នាំ២០២៤ មានប្រវែង ១៨០ គីឡូម៉ែត្រ ដោយចាប់ផ្ដើមពីចំណុចព្រែកតាកែវនៃទន្លេមេគង្គ ឆ្លងកាត់តាម ព្រែកតាឯកនៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ស្រុកកោះធំ និង បន្តរហូត ដល់ សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និង ខេត្ត កែប។   តែទោះជាយ៉ាងណាគម្រោងដ៏ធំមួយនេះ នៅមិនទាន់ដំណើរការសាងសង់នៅឡើយនោះទេ ហើយបើតាមការលើកឡើងពីឯកឧត្ដម ស៊ុន ចាន់ថុល គម្រោងនេះនឹងចាប់ផ្ដើមដាក់គ្រឿងចក្រសាងសង់ នៅពេលដែលការដោះស្រាយផលប៉ះពាល់របស់ប្រជាពលរដ្ឋសម្រេចរួចរាល់សិន។ ខណៈការដោះស្រាយនេះអាចចាយពេលចន្លោះពី ៦ ខែ ទៅ ១ ឆ្នាំឯណោះទើបរួចរាល់៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T09:31:13.317Z", "category": "អចលនទ្រព្យ", "views": 383, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ផ្តល់កំព្យូទ័រ១គ្រឿង! អាហារូបករណ៍ សម្ដេចតេជោ៥០០កន្លែង លើជំនាញចំណូ.លខ្ពស់ នៅសាលាល្បីៗ៦	https://business-cambodia.com/articles/cadt-schoolarship-cambodia-news	អាហារូបករណ៍ទេពកោសល្យឌីជីថលតេជោ កំពុងប្រកាសជ្រើសរើសសិស្ស ឱ្យរៀនជំនាញបច្ចេកវិទ្យាឌីជីថល លើថ្នាក់បរិញ្ញាបត្រចំនួន ៥០០កន្លែង នៅគ្រឹះស្ថានឧត្តមសិក្សាល្បីៗ ចំនួន៦ ដោយសិស្សដែលប្រឡងជាប់នឹងទទួលបានកំុព្យូទ័រយួរដៃ ម្នាក់១គ្រឿងនិង FREE ថ្លៃសិក្សា ១០០% រហូតដល់ចប់ថ្នាក់បរិញ្ញាបត្រ។   តាមរយៈក្រសួងប្រៃសណីយ៍និងទូរគមនាគមន៍ (ក.ប.ទ.) អាហារូបករណ៍ទេពកោសល្យឌីជីថលតេជោ ក្នុងឆ្នាំសិក្សាថ្មីនេះ កម្មវិធីអាហារូបករណ៍ទេពកោសល្យឌីជីថលតេជោ នឹងផ្តល់អាហារូបករណ៍ចំនួន ៥០០ កន្លែង សម្រាប់ថ្នាក់បរិញ្ញាបត្រជំនាញបច្ចេកវិទ្យាឌីជីថលដូចខាងក្រោម៖   ១. អាហារូបករណ៍ទេពកោសល្យឌីជីថលតេជោ ចំនួន ៣០០ កន្លែង៖   - នៅបណ្ឌិត្យសភាបច្ចេកវិទ្យាឌីជីថលកម្ពុជា ចំនួន ២០០ កន្លែង   - នៅវិទ្យាស្ថានបច្ចេកវិទ្យាកម្ពុជា (សាលាតិចណូ) ចំនួន ៤០ កន្លែង   - នៅសាកលវិទ្យាល័យភូមិន្ទភ្នំពេញ ចំនួន ៣០ កន្លែង   - នៅសាកលវិទ្យាល័យអន្តរជាតិផារ៉ាហ្គន ចំនួន ២០ កន្លែង   - នៅសាកលវិទ្យាល័យជាតិគ្រប់គ្រង ចំនួន ១០ កន្លែង   - នៅសាកលវិទ្យាល័យអាមេរិកាំងភ្នំពេញ ចំនួន២០០កន្លែង            ចំពោះអត្ថប្រយោជន៍នៃអាហារូបករណ៍និស្សិតជ័យលាភី នឹងទទួលបានអត្ថប្រយោជន៍ដូចជា កំុព្យូទ័រសម្រាប់ប្រើរៀនសូត្រ ការរ៉ាប់រងថ្លៃសិក្សា ១០០%មាន តម្លៃចាប់ពី ៣១០០ - ២៤៧០០ ដុល្លារអាមេរិក និងមានឱកាសទទួលបានការងារល្អ និងប្រាក់បៀវត្សខ្ពស់ក្នុងក្រសួង ស្ថាប័ន ឬក្រុមហ៊ុនបច្ចេកវិទ្យា។     ក្នុងនោះលក្ខខណ្ឌនៃការជ្រើសរើស បេក្ខជន-បេក្ខនារី ទាំងអស់ត្រូវឆ្លងកាត់ការប្រឡងប្រជែងដែលរៀបចំដោយ គណៈកម្មការអាហារូបករណ៍ ដោយមានលក្ខខណ្ឌដូចខាងក្រោម៖   - ជាសិស្សជាប់សញ្ញាបត្រមធ្យមសិក្សាទុតិយភូមិឆ្នាំសិក្សា២០២៤ដែលមាននិទ្ទេសរួម A B ឬ C   - ឆ្លងកាត់ការប្រឡងប្រជែងលើវិញ្ញាសាគណិតវិទ្យា តក្កវិទ្យា និងភាសាអង់គ្លេស ព្រមទាំងវិញ្ញាសាសម្ភាសន៍ផ្ទាល់មាត   - សិស្សដែលមានជីវភាពក្រីក្រ មកពីតំបន់ដាច់ស្រយាល ជនមានពិការភាព និងសិស្សនារីត្រូវបានលើកទឹកចិត្ត។   យ៉ាងណាមិញសម្រាប់កាលបរិច្ឆេទ និងកន្លែងទទួលពាក្យ ចុះឈ្មោះប្រឡងត្រូវធ្វើតាមប្រព័ន្ធអនឡាញដាច់ដោយឡែកពីគ្នា៖   ក. ចំពោះបេក្ខជន បេក្ខនារីដែលដាក់ពាក្យប្រឡងជ្រើសរើសការសិក្សានៅ បណ្ឌិត្យសភាបច្ចេកវិទ្យាឌីជីថលកម្ពុជា វិទ្យាស្ថានបច្ចេកវិទ្យាកម្ពុជា សាកលវិទ្យាល័យភូមិន្ទភ្នំពេញ សាកលវិទ្យាល័យអន្តរជាតិផារ៉ាហ្គន និង សាកលវិទ្យាល័យជាតិគ្រប់គ្រង សូមចុះឈ្មោះប្រឡងតាមតំណភ្ជាប់ https://www.cadt.edu.kh/scholarship/ ចាប់ពីថ្ងៃជូនដំណឹងនេះ រហូតដល់ថ្ងៃទី២២ ខែវិច្ឆិកា ឆ្នាំ២០២៤។ សម្រាប់ព័ត៌មានបន្ថែមសូមទាក់ទងតាមទូរសព្ទលេខ ០១៥ ៣៣៥ ៨៧៧ / ០៧៧ ៣៣៥ ៨៧៧។   ខ. ចំពោះបេក្ខជន បេក្ខនារីដែលដាក់ពាក្យប្រឡងជ្រើសរើសការសិក្សានៅ សាកលវិទ្យាល័យអាមេរិកាំងភ្នំពេញ សូមចុះឈ្មោះប្រឡងដោយផ្ទាល់ជាមួយសាកលវិទ្យាល័យអាមេរិកាំងភ្នំពេញ តាមរយៈតំណភ្ជាប់ https://www.aupp.edu.kh/.../techo-digital-talent.../ ចាប់ពីថ្ងៃជូនដំណឹងនេះ រហូតដល់ថ្ងៃទី១១ ខែវិច្ឆិកា ឆ្នាំ២០២៤។ សម្រាប់ព័ត៌មានបន្ថែមសូមទាក់ទងតាមទូរសព្ទលេខ ០៩៣ ៣៦៦ ៦២៣ / ០៦៩ ២៦៦ ៦២៣ ឬអ៊ីមែល admissions@aupp.edu.kh ។   គួរជម្រាបផងដែរថាអាហារូបករណ៍ទេពកោសល្យឌីជីថលតេជោ នេះគឺជាមូលនិធិរបស់រដ្ឋាភិបាល ក្រោមការយកចិត្តទុកដាក់ជាប្រចាំលើអនាគតយុវជន យុវនារី ក្នុងយុគសម័យឌីជីថល តាមរយៈក្រសួងប្រៃសណីយ៍និងទូរគមនាគមន៍ (ក.ប.ទ.) អាហារូបករណ៍ទេពកោសល្យឌីជីថលតេជោ ត្រូវបានបង្កើតឡើងចាប់តាំងពីឆ្នាំ២០២១ មកម្ល៉េះ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T08:40:31.619Z", "category": "ភាពជាអ្នកដឹកនាំ", "views": 476, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មកស្គាល់ក្បួនបោ.កទាំង៥ ល្បីកក្រើកនៅថៃ ខណៈកំពុងជួបវិបត្តិបំណុ.លគ្រួសារធ្ងន់ធ្ងរមិនធ្លាប់មាន	https://business-cambodia.com/articles/debt-in-thailand	ការស្ទង់មតិដោយសកលវិទ្យាល័យសភាពាណិជ្ជកម្មថៃ ដែលបានធ្វើឡើងកាលពីដើមខែកញ្ញា បានបង្ហាញថា ពលរដ្ឋថៃ ក្នុងមួយគ្រួសារជំពាក់បំណុលជាមធ្យម ១ម៉ឺន៨ពាន់ដុល្លារ ដោយកើនឡើង ៨,៤% បើធៀបនឹងឆ្នាំ២០២៣ ខណៈតួលេខនេះហក់ខ្ពស់បំផុតចាប់តាំងពីការស្ទង់មតិក្នុងឆ្នាំ២០០៩ មក។   ក្នុងនោះ លោក Pol Col Krissana Pattanacharoen អ្នកនាំពាក្យរដ្ឋាភិបាលថៃ ធ្លាប់បានលើកបង្ហាញអំពីក្បួនបោកល្បីកក្រើកទាំង៥ ក្នុងប្រទេសថៃ រួមមានដូចខាងក្រោម៖   ១/. ការងារចំណូលខ្ពស់តាមអនឡាញ៖ ជនខូចខិលបានធ្វើការផ្ញើសារ ផ្សព្វផ្សាយពាណិជ្ជកម្ម ឬខលទៅផ្ទាល់ៗ ដោយសន្យាជាមួយជនរងគ្រោះថានឹងផ្ដល់ឱកាសការងារល្អ ចំណូលខ្ពស់ ងាយស្រួលរកលុយតាមអនឡាញ។ ប៉ុន្តែតម្រូវឱ្យពួកគេត្រូវបង់ប្រាក់ថ្លៃសេវាជួយរកការងារឱ្យជាមុនសិន ទើបទទួលបានការងារ លុះបានលុយហើយជនឆបោកទាំងនោះក៏បាត់ស្រមោលឈឹងតែម្ដង។   ២/. ការផ្សព្វផ្សាយលក់ទំនិញប្រេនៗ៖ ក្រុមអ្នកឆបោក បានបង្ហោះនៅលើបណ្ដាញសង្គមលក់ទំនិញស្អាតៗទាក់ទាញ ដែលមានតម្លៃទាបខ្លាំងដូចជាការ order ដោយផ្ទាល់ពី website ល្បីៗមួយចំនួន។ ពេលមានអ្នកបញ្ជាទិញទំនិញទាំងនោះ ក្រុមខូចខិលបានស្នើឱ្យធ្វើការបង់បា្រក់ជាមុន ក្រោយជនរងគ្រោះផ្ញើលុយទៅរួច គឺគ្មានអ្នកណាទទួលបានអីវ៉ាន់ឡើយ។   ៣/. រៀនវគ្គខ្លីតាមអនឡាញ៖ ជនឆបោក បានធ្វើការផ្សព្វផ្សាយពាណិជ្ជកម្មអំពីការបង្រៀនជំនាញតាមអនឡាញ ដូចជារបៀបកាត់តវីដេអូសម្រាប់អ្នកមិនទាន់ចេះសោះជាដើម។ វគ្គសិក្សាដែលពួកគេបង្កើត ច្រើនតែជាជំនាញដែលទាក់ទាញ ប៉ុន្តែពេលចុះឈ្មោះចូលរៀនគឺតែងតែទាមទារឱ្យបង់ប្រាក់មុន ក្រោយបានលុយពួកគេក៏ទៅបាត់ឈឹង។   ៤/. សេវាជួយផ្សព្វផ្សាយផលិតផល៖ ជនខូចខិល បានតាំងខ្លួនជាអ្នកជំនាញ ហើយធានាលើការជួយផ្សព្វផ្សាយផលិតផលឱ្យលក់ដាច់ និងចំណាយលុយតិចជាងជួល Influencer ដោយពួកគេអះអាងថា គេមានក្រុម មានផេកធំៗអាចជួយទាញអតិថិជនឱ្យបានច្រើន។ ក្រោយបញ្ចុះបញ្ចូលឱ្យជនរងគ្រោះជឿជាក់ ពួកគេក៏ទាមទារឱ្យបង់ប្រាក់មុន ពេលបានលុយហើយក៏លែងឆ្លើយតបតែម្ដង។   ៥/. ការផ្សាយពាណិជ្ជកម្មរកជួលអ្នកបម្រើសេវាផ្លូវភេទ៖ ល្បិចបោកមួយនេះ ភាគច្រើនអូសទាញបានជាយុវជនដែលត្រូវការលុយកាក់ខ្លាំងឱ្យក្លាយជាជនរងគ្រោះ។ ប៉ុន្តែលោក Krissana មិនបានបកស្រាយលម្អិតពីរបៀបដែលជនខិលខូចធ្វើការអូសទាញឡើយ។   យ៉ាងណាមិញ លោក Krissana បានគូសបញ្ជាក់ផងដែរថា៖ «ជនរងគ្រោះភាគច្រើនត្រូវជាប់អន្ទាក់របស់ពួកឆបោកដោយសារតែត្រូវការលុយ និងចង់ចំណេញលុយ»។ ដូច្នេះហើយលោកបានផ្ដាំដល់មនុស្សគ្រប់គ្នាថា កុំជឿអ្វីដោយងាយឱ្យសោះ ព្រោះថារបស់ដែលចំណេញស្រួលហានិភ័យក៏ខ្ពស់ខ្លាំងដែរ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T07:59:54.319Z", "category": "ហិរញ្ញវត្ថុ", "views": 5745, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
គិតតាមចំនួនឆ្នាំ! នេះជាប្រា.ក់ឧបត្ថម្ភសម្រាប់មន្ត្រីរាជការ ចង់ចូលនិវត្តន៍មុនអាយុ	https://business-cambodia.com/articles/retirement-money-support	យោងតាមឯកសារ ការទូរទាត់និងផលប្រយោជន៍របស់មន្ត្រីរាជការ បានបង្ហាញថា ប្រាក់ឧបត្ថម្ភដល់មន្រ្តីរាជការ ដែលចង់ចូលនិវត្តន៍មុនអាយុកាលកំណត់ ត្រូវបែងចែកជា៤ ករណីធំៗ ដូចខាងក្រោម៖   ១/. ករណីធ្វើការតិចជាង ២០ឆ្នាំ ទទួលបានប្រាក់ឧបត្ថម្ភ បៀវត្សមូលដ្ឋានមុនពេលចូលនិវត្តន៍ ១០ខែ ហើយគ្មានប្រាក់ប្រចាំខែទេ។   ២/. ករណីធ្វើការបាន ២០ឆ្នាំ ទទួលបានប្រាក់ឧបត្ថម្ភបៀវត្សមូលដ្ឋានមុនពេលចូលនិវត្តន៍ គុណ ៧ខែ និងទទួលបានប្រាក់ប្រចាំខែ ៦០% នៃប្រាក់បៀវត្សមូលដ្ឋានចុងក្រោយ។   ៣/. ករណីធ្វើការបាន ២១ឆ្នាំ គុណ ៦២% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២២ឆ្នាំ គុណ ៦៤% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៣ឆ្នាំ គុណ ៦៦% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៤ឆ្នាំ គុណ ៦៨% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៥ឆ្នាំ គុណ ៧០% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៦ឆ្នាំ គុណ ៧២% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៧ឆ្នាំ គុណ ៧៤% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៨ឆ្នាំ គុណ ៧៦% នៃបៀវត្សមូលដ្ឋានមុនពេលចូលនិវត្តន៍ ករណីធ្វើការបាន ២៩ឆ្នាំ គុណ ៧៨% នៃបៀវត្សមូលដ្ឋានមុនពេលចូលនិវត្តន៍ (និងប្រាក់ឧបត្ថម្ភទទួលបាន ស្មើនឹងបៀវត្សមូលដ្ឋានមុនពេលចូលនិវត្តន៍ គុណនឹង ៧ខែដូចគ្នា)។   ៤/. ករណីធ្វើការចាប់ពី ៣០ឆ្នាំឡើងទៅ គុណនឹង ៨០% នៃបៀវត្សមូលដ្ឋានមុនពេលចូលនិវត្តន៍ និងប្រាប់ឧបត្ថម្ភទទួលបាន ស្មើនឹងបៀវត្សមូលដ្ឋានមុនពេលចូលនិវត្តន៍ គុណនឹង ៧ខែ។   គួរជម្រាបផងដែរថា រាល់ករណីធំៗទាំង៤ខាងលើ នៅមានប្រាក់អត្ថប្រយោជន៍ផ្សេងៗទៀត។   ដើម្បីឲ្យកាន់តែជ្រាបច្បាស់ សូមអានលិខិតខាងក្រោម៖	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T06:34:11.199Z", "category": "ហិរញ្ញវត្ថុ", "views": 13497, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្តៅៗ! ឥណ្ឌូនេស៊ីប្រកាស បិទមិនឱ្យលក់ iPhone16 ក្នុងប្រទេស បើក្រុមហ៊ុន Apple មិនធ្វើរឿង១នេះ	https://business-cambodia.com/articles/apple-in-indonesia-news	ម៉ូឌែលទូរស័ព្ទ iPhone 16 ដែលទើបនឹងចេញថ្មីៗពីក្រុមហ៊ុនបច្ចេកវិទ្យាយក្ស Apple អាចនឹងត្រូវបានហាមឃាត់ពីទីផ្សារ លក់ទិញដូររបស់ឥណ្ឌូនេស៊ី ប្រសិនបើក្រុមហ៊ុនអាមេរិកនេះ មិនបង្ហាញការប្តេជ្ញាចិត្តវិនិយោគនៅឥណ្ឌូនេស៊ី។   តាមរយៈកាសែត CNA បានចុះផ្សាយថា រដ្ឋមន្ត្រីឧស្សាហកម្មឥណ្ឌូនេស៊ី លោក Agus Gumiwang Kartasasmita បានបញ្ជាក់ថា ការលក់ទូរស័ព្ទApple នឹងមិនត្រូវបានអនុញ្ញាតនៅក្នុងប្រទេសនេះទេ រហូតទាល់តែក្រុមហ៊ុន បំពេញការប្តេជ្ញាចិត្តក្នុងការវិនិយោគ និងបន្តការបញ្ជាក់អំពីតម្រូវការផលិតកម្ម ក្នុងស្រុករបស់ខ្លួន។   លោក Agus បាននិយាយនៅក្នុងព្រឹត្តិការណ៍មួយ ធ្វើឡើងនៅសណ្ឋាគារ Kempinski Hotel Grand Ballroom ក្នុងទីក្រុង Jakarta កាលពីថ្ងៃទី ០៨ ខែតុលា ឆ្នាំ២០២៤ យ៉ាងដូច្នេះថា "iPhone 16 របស់ Apple មិនអាចលក់បាននៅឡើយទេ នៅក្នុងប្រទេសឥណ្ឌូនេស៊ី ដោយសារការបន្តនៃវិញ្ញាបនប័ត្រ TKDN នៅតែមិនទាន់សម្រេច”។     លោកបានបន្ថែមថាជាការពិត Apple ក៏ធ្លាប់ទទួលបានវិញ្ញាបនបត្រសម្រេច TKDN ដូច្នេះហើយ ទើបកន្លងមក ឥណ្ឌូនេស៊ីអនុញ្ញាតឲ្យផលិតផលនេះ ដាក់លក់នៅក្នុងប្រទេសឥណ្ឌូនេស៊ី។   យ៉ាងណាវិញ្ញាបនបត្រ TKND បានផុតកំណត់ចាប់តាំងពីពេលនោះមក ហើយត្រូវតែបន្តកុងត្រានេះជាថ្មី ប៉ុន្តែមកទល់ពេលនេះ Appleមិនបានបង្ហាញពីការបេ្ញជ្តាចិត្ត បន្តវិញ្ញាបនប័ត្រ TKND ឡើយ។   លោកបានគូសបញ្ជាក់ថា "ការសម្រេចបាននូវការវិនិយោគរបស់ក្រុមហ៊ុន Apple នៅឥណ្ឌូនេស៊ី កន្លងមកបានត្រឹមតែ  1.48 trillion rupiah , ប្រហែលជា $94.53 million USD ប៉ុណ្ណោះ ដែលខុសពីការរំពឹងទុករបស់ឥណ្ឌូនេស៊ីគឺចំនួន 1.71 trillion rupiah ។     គួរបញ្ជាក់ផងដែរថា វិញ្ញាបនប័ត្រ TKND គឺសម្តៅដល់សមាសធាតុក្នុងស្រុកឬសេវាកម្មក្នុងស្រុករបស់ប្រទេសឥណ្ឌូនេស៊ី។ ដើម្បីទទួលបានវិញ្ញាបនបត្រនេះ ផលិតផលរបស់ Apple ត្រូវតែបំពេញតាមតម្រូវការតម្លៃនៃ សមាសភាគក្នុងស្រុកយ៉ាងហោចណាស់៤០ភាគរយ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T06:11:31.156Z", "category": "ភាពជាអ្នកដឹកនាំ", "views": 1301, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រោយភ្ជុំសាំងឡើងថ្លៃ! នេះជាតម្លៃប្រេងសាំងថ្មី ដែលក្រសួងប្រកាសឱ្យលក់ពីថ្ងៃនេះដល់ទី២០ ខែតុលា	https://business-cambodia.com/articles/station-expensive-after-phum-ben-day	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែកញ្ញា ឆ្នាំ២០២៤ នឹងត្រូវលក់នៅក្នុងតម្លៃ ៣.៩៥០ រៀល/ក្នុង១លីត្រសម្រាប់សាំងធម្មតា Gasoline 92  និង ៣,៨០០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។   បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺឡើងថ្លៃ ៥០រៀល ចំណែកម៉ាស៊ូតវិញគឺឡើងថ្លៃ ១០០រៀលដែរ។ ខណៈដែលតម្លៃប្រេងសាំងចាស់មានតម្លៃ ៣.៩០០ រៀល/ក្នុង១លីត្រសម្រាប់សាំងធម្មតា EA92  និង ៣,៧0០ រៀល/ក្នុង១លីត្រ សម្រាប់ប្រេងម៉ាស៊ូត។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T05:50:05.867Z", "category": "ព័ត៌មានថ្មីៗ", "views": 448, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ជាបេក្ខនារីដំបូងគេ នាំទង់ជាតិខ្មែរទៅ Miss Universe! នេះជាប្រវត្តិការងារ បវរកញ្ញាកម្ពុជា ប៊ី សុធារី	https://business-cambodia.com/articles/miss-be-sotheary-cambodian-	ជាបវរកញ្ញាកម្ពុជាដំបូងគេ ដែលបានចូលរួមក្នុងការប្រកួត “Miss Universe" កញ្ញា ប៊ី សុធារី ជាស្រ្តីខ្មែរដែលបានកើតក្នុងឆ្នាំ១៩៩៨ និងបានធំដឹងក្តីឡើងជាមួយនឹងការស្រឡាញ់វិស័យបង្ហាញនិងដើរម៉ូត តាំងពីអាយុ១៤ឆ្នាំ។     គេហទំព័ររបស់ Miss Charm  បានបញ្ជាក់ថា កញ្ញា ប៊ី សុធារី គឺជាបេក្ខភាពដែលមានបទពិសោធន៍ការងារច្រើនបំផុត ក្នុងការប្រកួតប្រជែងលើវិស័យសម្រស់។ ក្នុងនោះ កញ្ញា សុធារី គឺជាជ័យលាភីលេខ២ក្នុងកម្មវិធី Super Model International ២០១៥ ហើយក៏ជាបេក្ខនារីនៅ Miss South East Asia ២០១៤ ។   បវរកញ្ញារាងខ្ពស់ស្រឡះ១.៧៦រូបនេះក៏បានឈ្នះពានរង្វាន់ពិសេសពី Miss Elegance and Best Evening Gown នៅ Miss South East Asia ក្នុងឆ្នាំ២០១៤។ នៅឆ្នាំ២០១៦ នាងបានជាប់ជាបវរកញ្ញា តំណាងប្រទេសកម្ពុជាសម្រាប់ទៅប្រកួត Miss Universe ២០១៧។   ខណៈពេលនោះនាងគឺជាជនជាតិខ្មែរដំបូងគេហើយ ដែលបានចូលរួមក្នុងការប្រលងបវរកញ្ញាចក្រវាល។ កាលពីឆ្នាំ២០២៣ កញ្ញាក៏បានតំណាងប្រទេសកម្ពុជាទៅប្រកួតក្នុងកម្មវិធី Miss Charm International ផងដែរ។       ចំពោះគោលបំណងនិងផែនការរបស់សុធារី កញ្ញាចង់ក្លាយជាគំរូល្អសម្រាប់យុវជន និងនាំប្រទេសកម្ពុជាឱ្យមានការទទួលស្គាល់ខ្លាំង នៅលើឆាកសកលលោក។   យ៉ាងណាមិញក្រៅពីការងារបង្ហាញម៉ូត នាងក៏ជាបុគ្គលដែលមានសមត្ថភាពអាចលេងបាល់ទះបានផងដែរ។ នៅក្នុងសហគមន៍ នាងបានក្នុងគម្រោង សប្បុរសធម៌ជាច្រើន។ នៅពេលទំនេរ សុធារីចូលចិត្តចូលចិត្តស្តាប់តន្ត្រី និងការអាន។   គួរជម្រាបផងដែរថាកម្មវិធីប្រឡងបវរកញ្ញា ចក្រវាលឬ “Miss Universe” គឺជាកម្មវិធីប្រកួតសម្រស់ លំដាប់អន្តរជាតិដ៏ធំទី២ បង្កើតឡើងក្នុងឆ្នាំ ១៩៥២ ជាកម្មវិធីមានទីស្នាក់ការនៅទីក្រុងញ៉ូយ៉ក សហរដ្ឋអាមេរិក ដែលមានលក្ខណៈស្តង់ដារខ្ពស់និងមានការទទួលស្គាល់ពីស្ថាប័នធំៗជាច្រើន ដូចជាអង្គការសហប្រជាជាតិជាដើម៕      អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T04:17:43.441Z", "category": "ភាពជាអ្នកដឹកនាំ", "views": 922, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រៀមដី! ក្រុមហ៊ុនរបស់កូរ៉េ នឹងជ្រើសខេត្ត១របស់កម្ពុជា ដើម្បីបង្កើតរោងចក្រកែឆ្នៃសំណល់ផ្លាស្ទិកទៅជាប្រេងឥន្ទនៈ	https://business-cambodia.com/articles/daehan-corporation	ព្រះសីហនុ គឺជាខេត្ដមួយដែលបានភាពទាក់ទាញខ្លាំងសម្រាប់អ្នកវិនិយោគទាំងនៅក្នុងស្រុក និងក្រៅស្រុក ដោយសារខេត្ដនេះជាប៉ូលសេដ្ឋកិច្ចដ៏សំខាន់នៅក្នុងប្រទេសកម្ពុជា ហើយក៏ជាខេត្ដមួយដែលមានតំបន់ទេសចរណ៍ អាចទាក់ទាញភ្ញៀវទេសចរណ៍ជាច្រើនផងដែរ។ ហើយនាពេលថ្មីៗនេះ ក្រុមហ៊ុន Daehan របស់កូរ៉េ កំពុងតែមានគម្រោងបង្កើតរោងចក្រកែឆ្នៃសំណល់ផ្លាស្ទិក ទៅជាប្រេងឥន្ទនៈអាចប្រើប្រាស់បាននៅខេត្តព្រះសីហនុ។ ជាក់ស្តែង កាលពីព្រឹកថ្ងៃទី១០ ខែតុលា ឆ្នាំ២០២៤ លោក ឡុង ឌីម៉ង់ អភិបាលរងខេត្តព្រះសីហនុ ទទួលជំនួបសម្តែងការគួរសមជាមួយលោក Kim Jung Hwan នាយកប្រតិបត្តិក្រុមហ៊ុន DAEHAN Corporation ប្រទេសកូរ៉េ ដែលមានបំណងមកកែឆ្នៃសំណល់ប្លាស្ទិក ទៅជាឥន្ធនៈ នៅទីលានចាក់សំរាមស្រុកព្រៃនប់ផងដែរ។ គួរបញ្ជាក់ថា បច្ចុប្បន្ននេះទីលានចាក់សំរាមអូរតាសេក ស្រុកព្រៃនប់ ទទួលសំរាមប្រមាណជា ៦០០-៧០០តោន/ថ្ងៃឯណោះ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T04:16:42.773Z", "category": "ចាប់ផ្តើមអាជីវកម្ម", "views": 2874, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនធ្លាប់មានតែម្ដង! បង់រំលស់ផ្ទាល់ជាមួយបុរីត្រឹម 9%ក្នុងមួយឆ្នាំពីបុរី ប៉េង ហួត	https://business-cambodia.com/articles/never-installment-with-borey-9-from-borey-peng-huoth	ជាមួយរយៈពេល 19ឆ្នាំនៃភាពជោគជ័យក្នុងទីផ្សារអចលនទ្រព្យក្នុងប្រទេសក្រុមហ៊ុនបុរី ប៉េង ហួត សូមផ្ដល់ជូននូវកម្មវិធីពិសេសអស្ចារ្យមិនធ្លាប់មានពីមុនមក គឺ 19ឆ្នាំ Biggest Offer ជាមួយនឹងការបង់រំលស់ជាមួយបុរីផ្ទាល់ ដោយអត្រាការប្រាក់ត្រឹមតែ 9%ប៉ុណ្ណោះក្នុងមួយឆ្នាំ ដែលមានរយៈពេលរហូតទៅដល់ 19ឆ្នាំ ដោយមិនចាំបាច់សិក្សាចំណូល។ មិនតែប៉ុណ្ណោះ ក៏មានការផ្ដល់ជូនជាច្រើនទៀតដូចជា ការបញ្ចុះតម្លៃ និងគោលការណ៍បង់ប្រាក់ងាយស្រួល ក៏ដូចជាអត្ថប្រយោជន៍ផ្សេងៗទៀត។ សូមជម្រាបថា ការផ្តល់ជូនខាងលើនេះ គឺពិតជាពិសេសមិនធ្លាប់មានពីមុនមកឡើយយសម្រាប់ការបង់រំលស់ជាមួយក្រុមហ៊ុនអចលនទ្រព្យក្នុងទីផ្សារបច្ចុប្បន្ន។ ជាមួយគ្នានេះដែរ ក្រុមហ៊ុនបុរី ប៉េង ហួត ក៏បានចេញនូវម៉ូតផ្ទះថ្មីសន្លាងចុងក្រោយគេជាច្រើន ដែលស័ក្តិសមឥតខ្ចោះសម្រាប់គ្រួសារសម័យថ្មីដែលផ្តល់នូវប្រណិតភាព និងផាសុកភាពក្នុងការរស់នៅ រួមមាន វីឡា ព្រីន ម៉ូតថ្មី, វីឡា ព្រីនសេស៍, វីឡា ឃ្វីន ម៉ូតថ្មី, វីឡា ចាស្មីនណា ម៉ូដឺន, វីឡា ភ្លោះ ម៉ូតថ្មី, និង វីឡា ភ្លោះ ម៉ូដឺន ។ គួររម្លឹកផងដែរថា គម្រោងបុរី ប៉េង ហួត មានទីតាំងស្ថិតនៅតំបន់សំខាន់ៗក្នុងរាជធានីភ្នំពេញរួមមានគម្រោង ហ្គ្រេនស្តា ផ្លាទីនីម (បឹងស្នោ) ស្ថិតក្នុងខណ្ឌច្បារអំពៅមានផ្ទៃដីសរុបប្រមាណ ៤០០ហិកតាជាសហគមន៍ទំនើបចម្រុះហ៊ុមព័ទ្ធទៅដោយហេដ្ឋារចនាសម្ព័ន្ធសំខាន់ៗយ៉ាងសម្បូរបែប។ នៅភាគខាងត្បូងនៃរាជធានីភ្នំពេញរួមមានគម្រោងធំៗដូចជាគម្រោងដឹស្តា ដាយមិន(ផ្លូវ ៦០ម៉ែត្រ)មានទីតាំងស្ថិតតាមបណ្តោយមហាវិថីសម្តេចតេជោ ឬហៅកាត់ថាផ្លូវ ៦០ម៉ែត្រ និងគម្រោងដឹស្តា មេរា ហ្កាដិន (ផ្លួវ ៥០ម៉ែត្រ) មានទីតាំងស្ថិតតាមបណ្តាយផ្លូវក្រវ៉ាត់ក្រុងទី២ ឬហៅកាត់ថាផ្លូវ ៥០ម៉ែត្រ។ រីឯភាគខាងជើងនៃរាជធានីភ្នំពេញក៏មានគម្រោង ដឹស្តា មុនីរាហ៍ ដែលមានទីតាំងស្ថិតនៅតាមបណ្តោយផ្លូវជាតិ 6A តែម្តង។  គ្រប់គម្រោងរបស់ក្រុមហ៊ុនមានប្រភេទផ្ទះជាច្រើនយ៉ាងសម្បូរបែប រាប់ចាប់ពីខុនដូ វីឡាកូនកាត់ ហ្សបហោស៍ វីឡាភ្លោះ រហូតដល់វីឡាទោល ហើយក្នុងប្រភេទផ្ទះនីមួយៗមានច្រើនម៉ូដច្រើនជម្រើសអាស្រ័យទៅតាមតម្រូវការរបស់អតិថិជនគ្រប់លំដាប់ថ្នាក់។ សូមអញ្ជើញមកទទួលការផ្ដល់ជូនដ៏មិនធ្លាប់មាននេះ ជាមួយសហការីលក់របស់បុរី ប៉េង ហួត នៅគ្រប់ការិយាល័យលក់ ឬទាក់ទងតាមលេខទូរសព្ទ 016/017 59 6789 ដើម្បីជ្រាបព័ត៌មានកាន់តែច្បាស់។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T04:09:26.718Z", "category": "PR", "views": 870, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ធនាគារ ព្រីនស៍ ត្រូវបានទទួលស្គាល់ជាមួយនឹងពានរង្វាន់ International Banker ៥ ឆ្នាំជាប់ៗគ្នា ដែលបង្ហាញពីការប្តេជ្ញាចិត្តបន្តរបស់ខ្លួនឆ្ពោះទៅរកភាពល្អឥតខ្ចោះ និងសមិទ្ធិផលក្នុងឧស្សាហកម្មធនាគារ	https://business-cambodia.com/articles/prince-bank-has-been-recognized-with-the-international-banker-award-for-five-consecutive-years	ធនាគារ ព្រីនស៍ គឺជាធនាគារឈានមុខគេក្នុងប្រទេសកម្ពុជា ហើយបានបង្កើតឡើងយ៉ាងរឹងមាំក្នុងនាមជាអ្នកត្រួសត្រាយផ្លូវឈានមុខគេក្នុងវិស័យហិរញ្ញវត្ថុ ដោយទទួលបានការទទួលស្គាល់យ៉ាងទូលំទូលាយសម្រាប់ការអនុវត្ត និងការបង្កើតថ្មីដ៏ពិសេសរបស់ខ្លួន។ កាលពីពេលថ្មីៗនេះ ធនាគារ ព្រីនស៍ បានសម្រេចនូវព្រឹត្តិការណ៍ដ៏គួរឱ្យកត់សម្គាល់មួយតាមរយៈការឈ្នះពានរង្វាន់ International Banker ជាលើកទី ៥។ ពានរង្វាន់ដ៏មានកិត្យានុភាពនេះ គឺជាសក្ខីភាពមួយចំពោះការប្តេជ្ញាចិត្តឥតងាករេរបស់ធនាគារ ព្រីនស៍ ចំពោះឧត្តមភាព ភាពជាអ្នកដឹកនាំ និងការច្នៃប្រឌិតក្នុងវិស័យធនាគារ។ ពានរង្វាន់ International Banker គឺជាកិត្តិយសដ៏គួរឱ្យចង់បាននៅក្នុងឧស្សាហកម្មហិរញ្ញវត្ថុសកល ដែលទទួលស្គាល់ជាស្ថាប័នដែលបង្ហាញពីដំណើរការល្អ យុទ្ធសាស្ត្រនៃការគិតឆ្ពោះទៅមុខ និងសេវាកម្មអតិថិជនដ៏ល្អប្រសើរ។ ភាពជោគជ័យម្តងហើយម្តងទៀតរបស់ធនាគារ ព្រីនស៍ ក្នុងការទទួលបានពានរង្វាន់នេះ បញ្ជាក់ពីសមត្ថភាពជាប់លាប់របស់ខ្លួនក្នុងការកំណត់ស្តង់ដារសម្រាប់ឧត្តមភាព និងជំរុញឱ្យមានការរីកចម្រើនក្នុងវិស័យធនាគារ។ ជ័យលាភីនីមួយៗតំណាងឱ្យរយៈពេលមួយឆ្នាំពេញនៃការខិតខំប្រឹងប្រែងយ៉ាងសកម្ម ចក្ខុវិស័យជាយុទ្ធសាស្រ្ត និងការប្តេជ្ញាចិត្តយ៉ាងខ្ជាប់ខ្ជួនក្នុងការពង្រឹងបទពិសោធន៍ធនាគារសម្រាប់អតិថិជនរបស់ខ្លួន។ លោក ហ៊ន់ សុរចនា ប្រធាននាយកប្រតិបត្តិ និងនាយកគ្រប់គ្រង នៃធនាគារ ព្រីនស៍ ម.ក   ដំណើររបស់ធនាគារ ព្រីនស៍ ក្នុងការឈ្នះពានរង្វាន់ International Banker ចំនួន ៥ ដងពីឆ្នាំ ២០២០ ដល់ឆ្នាំ ២០២៤ គឺជាខ្សែរឿងនៃភាពអត់ធ្មត់ និងការព្យាករណ៍ជាយុទ្ធសាស្ត្រ។ ធនាគារបានបន្តសម្របខ្លួនទៅនឹងការផ្លាស់ប្តូរទិដ្ឋភាពហិរញ្ញវត្ថុសកល និងក្នុងស្រុក ដោយទទួលយកភាពជឿនលឿននៃបច្ចេកវិទ្យា និងការអនុវត្តដំណោះស្រាយទំនើបៗ ដើម្បីបំពេញតម្រូវការទូទៅរបស់អតិថិជនខ្លួន។ តាមរយៈការរួមបញ្ចូលបច្ចេកវិទ្យា ធនាគារឌីជីថលប្រកបដោយភាពច្នៃប្រឌិត ធនាគារ ព្រីនស៍ បានផ្លាស់ប្តូរបទពិសោធន៍របស់អតិថិជន ធ្វើឱ្យធនាគារកាន់តែមានភាពងាយស្រួល សុវត្ថិភាព និងប្រសិទ្ធភាព។ វេទិកាឌីជីថលដ៏រឹងមាំរបស់ធនាគារមិនត្រឹមតែជួយសម្រួលប្រតិបត្តិការប៉ុណ្ណោះទេ ប៉ុន្តែថែមទាំងផ្តល់ឱ្យអតិថិជននូវបទពិសោធន៍ធនាគារប្រកបដោយភាពរលូន ដែលឆ្លុះបញ្ចាំងពីការយកចិត្តទុកដាក់របស់ធនាគារចំពោះឧត្តមភាពផ្នែកបច្ចេកវិទ្យា និងការពេញចិត្តរបស់អតិថិជន។ ធនាគារ ព្រីនស៍ ផ្តល់ជូននូវផលិតផលជាច្រើនប្រភេទដូចជា ឥណទានអាជីវកម្មពិសេសផ្ដល់ជូនជាពិសេសសម្រាប់សហគ្រិនស្រ្តី ឥណទានរថយន្ត ឥណទានទិញផ្ទះ គណនីប្រាក់បញ្ញើមានកាលកំណត់ គណនីសន្សំឆ្លាតបៀលដឺ គណនីសន្សំឆ្លាត គណនីទ្វេទ្រព្យ និងគណនីអាជីវករឆ្លាត ដែលធានានូវសេវាកម្ម និងផលិតផលល្អបំផុតសម្រាប់អតិថិជនរបស់ខ្លួន។ សមិទ្ធិផលរបស់ធនាគារ ព្រីនស៍ មិនត្រឹមតែជាការឆ្លុះបញ្ចាំងពីភាពខ្លាំងខាងក្នុងរបស់ខ្លួនប៉ុណ្ណោះទេ ប៉ុន្តែវាក៏ជាសមត្ថភាពក្នុងការសម្របខ្លួន និងប្រមើលនិន្នាការទីផ្សារផងដែរ។ វិធីសាស្រ្តយុទ្ធសាស្រ្តរបស់ធនាគារក្នុងការកំណត់អត្តសញ្ញាណ និងការផ្តល់ទុនលើឱកាសដែលកំពុងរីកចម្រើនបានអនុញ្ញាតឱ្យវាបន្តឆ្ពោះទៅមុខក្នុងការប្រកួតប្រជែង។ ជំហរសកម្មរបស់ខ្លួនក្នុងការដោះស្រាយបញ្ហាប្រឈមទីផ្សារ និងការចាប់យកឱកាសរីកចម្រើនបានដើរតួនាទីយ៉ាងសំខាន់ក្នុងការទទួលស្គាល់ម្តងហើយម្តងទៀតដោយពានរង្វាន់ International Banker។ ការឈ្នះពានរង្វាន់ International Banker ចំនួន ៥ ដងក៏បង្ហាញពីសមត្ថភាពរបស់ធនាគារក្នុងការផ្តល់នូវលទ្ធផលដ៏ពិសេសជាប់លាប់លើផ្នែកផ្សេងៗនៃប្រតិបត្តិការរបស់ខ្លួន។ មិនថាតាមរយៈការអនុវត្តហិរញ្ញវត្ថុ សេវាកម្មអតិថិជន ការច្នៃប្រឌិត ឬអភិបាលកិច្ចសាជីវកម្មទេ ធនាគារ ព្រីនស៍ បានបង្ហាញនូវវិធីសាស្រ្តដ៏ទូលំទូលាយ និងវិធីសាស្រ្តរួមឆ្ពោះទៅកម្រិតឧត្តមភាព។ សមិទ្ធិផលនេះគឺជាសូចនាករច្បាស់លាស់នៃភាពរឹងមាំរបស់ធនាគារ និងសមត្ថភាពរបស់ខ្លួនក្នុងការរក្សាបាននូវស្តង់ដារខ្ពស់នៃការអនុវត្តតាមពេលវេលា។ ជាចុងក្រោយ សមិទ្ធផលនៃភាពជោគជ័យម្តងហើយម្តងទៀតរបស់ធនាគារ ព្រីនស៍ ក្នុងកម្មវិធីពានរង្វាន់ International Banker គឺជាសក្ខីភាពមួយចំពោះការអនុវត្តដ៏ពិសេសរបស់ខ្លួន ស្មារតីច្នៃប្រឌិត និងការប្តេជ្ញាចិត្តមិនផ្លាស់ប្តូរចំពោះឧត្ដមភាពរបស់ខ្លួន។ សមិទ្ធិផលរបស់ធនាគារឆ្លុះបញ្ចាំងពីសមត្ថភាពរបស់ខ្លួនក្នុងការដឹកនាំ និងរៀបចំអនាគតនៃធនាគារ ដែលជំរុញដោយមូលដ្ឋានគ្រឹះដ៏រឹងមាំនៃបច្ចេកវិទ្យា ការអនុវត្តប្រកបដោយក្រមសីលធម៌ និងផ្តោតលើតម្រូវការអតិថិជន។ ជាមួយគ្នានេះ ធនាគារ ព្រីនស៍ ក៏បានបន្តកំណត់ស្តង់ដារថ្មីនៅក្នុងឧស្សាហកម្ម ការឈ្នះពានរង្វាន់ International Banker ចំនួន ៥ ឆ្នាំជាប់ៗគ្នា របស់ខ្លួនជាព្រឹត្តិការណ៍ដ៏សំខាន់មួយនៅក្នុងដំណើរនៃភាពជោគជ័យរបស់ខ្លួន និងជាសញ្ញាបង្ហាញនៃភាពជាអ្នកដឹកនាំដ៏យូរអង្វែងរបស់ខ្លួននៅលើឆាកហិរញ្ញវត្ថុពិភពលោក៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T03:46:43.443Z", "category": "PR", "views": 812, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
តិចអត់ដឹង! អាជីវកម្មរកចំណូ.លបាន លើសពី ១៨លា.នរៀលឡើងត្រូវបង់ពន្ធ ខណៈនេះជាចំនួនភាគរ.យត្រូវបង់	https://business-cambodia.com/articles/income-tax	ប្រាក់ចំណូលសំដៅលើចំនួនប្រាក់សរុបដែលក្រុមហ៊ុនទទួលបានពីការលក់ទំនិញ ឬសេវាកម្មរបស់ខ្លួនក្នុងរយៈពេលជាក់លាក់មួយ ដូចជាត្រីមាស ឬឆ្នាំសារពើពន្ធ។ នេះរាប់បញ្ចូលទាំងទម្រង់នៃប្រាក់ចំណូល ដូចជាការលក់ ថ្លៃឈ្នួល ការប្រាក់ដែលរកបានពីការវិនិយោគ និងលំហូរប្រាក់ចំណូលផ្សេងទៀត។   ក្នុងនោះ យោងតាមអនុក្រឹតស្តីពីប្រាក់ចំណូលពន្ធប្រចាំឆ្នាំ និងប្រាក់បៀវត្សជាប់ពន្ធប្រចាំខែថ្មី ដែលចេញផ្សាយដោយរាជរដ្ឋាភិបាលកម្ពុជាក្នុងឆ្នាំ២០២៤ បានកំណត់ពន្ធលើប្រាក់ចំណូលដូចខាងក្រោម៖   ពី ០៛ ដល់ ១៨,០០០,០០០៛ អត្រាពន្ធ ០% ពី ១៨,០០,០០១៛ ដល់ ២៤,០០០,០០០៛ អត្រាពន្ធ ៥% ពី ២៤,០០០,០០១៛ ដល់ ១០២,០០០,០០០៛ អត្រាពន្ធ ១០% ពី ១០២,០០០,០០១៛ ដល់ ១៥០,០០០,០០០៛ អត្រាពន្ធ ១៥% លើសពី ១៥០,០០០,០០០៛ អត្រាពន្ធ ២០% ៕   ដើម្បីឲ្យកាន់តែជ្រាបច្បាស់ សូមអានលិខិតខាងក្រោម៖	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T03:39:15.997Z", "category": "ហិរញ្ញវត្ថុ", "views": 5768, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
BENTLEY - The New Flying Spur Mulliner ស៊េរីថ្មីឆ្នាំ 2025 នឹងមកដល់កម្ពុជាឆាប់ៗនេះ! ប្រណីតភាព អំណាច ឥទ្ធិផលនៃកំពូលរថយន្តពីចក្រភពអង់គ្លេស	https://business-cambodia.com/articles/bentley-the-new-flying-spur-mulliner2025	The New Flying Spur Mulliner ស៊េរីថ្មីឆ្នាំ 2025 របស់ Bentley នេះរួមបញ្ចូលបច្ចេកវិទ្យាទំនើបចុងក្រោយបង្អស់ ជាមួយនឹងប្រណីតភាពគ្មានដែនកំណត់ សាកសមបំផុតនឹងឈ្មោះកំពូលរថយន្តប្រណីតថ្លៃថ្នូរ ជាទីគោរពកោតសរសើរ លម្អវត្តមានដ៏មានអំណាចរបស់អ្នកប្រើប្រាស់ ។     ក្រឡេកមកមើលភាពលម្អិត និង ស្រស់ស្អាតនៃការរចនាផ្ទៃខាងក្នុងរថយន្តដែលយកលំនាំនៃរូបរាងគុជត្បូង ។ ស្ទើរតែគ្រប់កន្លែង មិនថាជាប្រភេទកៅអីម៉ាស្សា ទ្វាររថយន្ត តាបឡូរថយន្តទាំងមូលគឺ ដណ្តប់ដោយស្បែក គុណភាពកំពូល ដេរផ្ចិតផ្ចង់ដោយដៃផ្ទាល់ពីអ្នកជំនាញនៅចក្រភពអង់គ្លេស ។     Seat Auto Climate and Postural Adjust ជាប្រព័ទ្ធកៅអីម៉ាស្សា ផ្លាស់ប្តូរ សម្ពាធខ្យល់ និង សីតុណ្ហភាពកៅអីខុសគ្នាៗដោយស្វ័យប្រវត្តិ ដើម្បី បញ្ចៀសភាពចុករួយនៃការធ្វើដំណើរក្នុងរថយន្ត ។ អេក្រង់ Touchscreen Remote អនុញ្ញាតឲ្យអ្នកដំណើរខាងក្រោយ ផ្លាស់ប្តូរប្រព័ទ្ធកំសាន្តទាំងអស់ក្នុងយានយន្ត តន្ត្រី កម្រិតភាពភ្លឺ ងងឹត ដំបូល សីតុណ្ហភាព ក្តៅ ត្រជាក់ ។ ប្រព័ន្ធបន្សុតខ្យល់ពិសេស ដែលធានាអនាម័យ និង ខ្យល់ផាសុខភាពបំផុតនៅក្នុងយានយន្ត បន្ថែមដោយមុខងារស្វ័យប្រវត្តិ បិទបើកការស្រូបទាញខ្យល់បរិយាកាសពីខាងក្រៅ និង ជំនួសដោយមុខងារសម្អាតខ្យល់ក្នុងយានយន្ត ។     រូបរាងខាងក្រៅប្លែក រំលេចជាមួយនឹងប៉ាណាសំណាញ់ក្បាច់រចនានៃរូបរាងត្បូងដែលបង្កប់នូវភាពប្រណីតថ្លៃថ្នូរ Mulliner Floating Diamond ទាក់ទាញចំណាប់អារម្មណ៍ពេលបើកបរតាមដងវិថីនានា ។     មិនត្រឹមតែប៉ុណ្ណោះរថយន្តនេះគឺបំពាក់ដោយ ៖ កង់ Mulliner ទំហំ 22 អ៊ីញ ពន្លិចប្លែកជាមួយនឹងនិមិត្តសញ្ញាអក្សរ B នៅចំកណ្តាល ដែលមិនវិលជុំវិញទោះបីជាយានយន្តកំពុងបើកបរ ។ និមិត្តសញ្ញា Flying B ដ៍ល្បីល្បាញនឹងផុសឡើង សម្តែងរិទ្ធិអំណាចនៅខាងមុខរថយន្ត អមបន្ថែមដោយភ្លើងនាំដំណើរ ស្វាគមន៍ម្ចាស់យានយន្តក្នុងការធ្វើដំណើរគ្រប់កាលៈទេសៈ។     The New Flying Spur Mulliner ឆ្នាំ 2025 បំពាក់បច្ចេកវិទ្យា Ultra Performance Hybrid Powertrain រួមបញ្ចូលម៉ាស៊ីនសាំង V8 4.0 លីត្រ turbocharged ជាមួយនឹងការប្រើប្រាស់កម្លាំងអគ្គិសនី ។ កាន់តែពិសេសគឺរថយន្តនេះផ្តល់ជម្រើសក្នុងការបើកបររហូតដល់ទៅ 5 ខុសៗគ្នាដូចជា EV Drive Mode, Hybrid Mode, Charge Mode, Hold Mode and Sport Mode.     លក្ខណះពិសេសបំផុតនៃម៉ូឌែល Mulliner គឺជាភាពឥតដែនកំណត់ក្នុងការផ្លាស់ប្តូរ ឌីស្សាញច្នៃ អត្តសញ្ញាណ ជម្រើសពណ៌មិនថាផ្នែកខាងក្នុងឬខាងក្រៅ និង ជឿជាក់ផលិតនូវរថយន្តក្នុងក្តីស្រម៉ៃតាមចំណង់ចំណូលរបស់លោកអ្នក ឲ្យប្រាកដចេញជារូបរាងពិតៗ ។   សម្រាប់ព័ត៌មានបន្ថែម សូមទំនាក់ទំនងតាមរយៈ  ៖ គេហទំព័រផ្លូវការ :  https://www.facebook.com/share/5EeUDR8X5xwjY9eM/?mibextid=LQQJ4d  លេខទូរស័ព្ទ : 095 666 921 អាស័យដ្ឋានទីតាំងផ្នែកលក់ :#ដីឡូត៍ ១០៥ (MX08 CBD4) Phnom Penh City Center តំបន់អភិវឌ្ឍន៍បឹងកក់ សង្កាត់ស្រះចក ខណ្ឌដូនពេញ រាជធានីភ្នំពេញ  Google Map	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T03:39:00.301Z", "category": "PR", "views": 275, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy", "short_sentences" ] }
ប្រទេសអ្នកមាននៅទ្វីបអាមេរិកខាងជើងនឹងបើកស្ថានឯកអគ្គរាជទូតនៅរាជធានីភ្នំពេញនាពេលឆាប់ៗខាងមុខ	https://business-cambodia.com/articles/embassy-of-canada	ប្រទេសកាណាដា ដែលជាប្រទេសធំមួយនៅក្នុងទ្វីបអាមេរិកខាងជើង គ្រោងនឹងបើកស្ថានឯកអគ្គរាជរដ្ឋទូតរបស់ខ្លួននៅរាជធានីភ្នំពេញក្នុងពេលឆាប់ៗខាងមុខ។ នេះយោងតាមការដកស្រង់ពីអង្គភាពអ្នកនាំពាក្យរាជរដ្ឋាភិបាលនៅថ្ងៃទី១១ ខែតុលា ឆ្នាំ២០២៤។     ប្រភពដដែលបានបញ្ជាក់ថា ក្នុងឱកាសនៃជំនួប ឯកឧត្តម Justin Trudeau បានសម្ដែងនូវការស្វាគមន៍ និងក្ដីសោមនស្សរីករាយដែលបានជួបពិភាក្សាការងារជាមួយសម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា និងបានគូសបញ្ជាក់ពីការបន្តពង្រឹងទំនាក់ទំនង និងកិច្ចសហប្រតិបត្តិការនៃប្រទេសទាំងពីរឱ្យកាន់តែរឹងមាំថែមទៀត។ ឯកឧត្តម Justin Trudeau បានជម្រាបជូនសម្ដេចបវរធិបតីថា ក្នុងការពង្រឹងទំនាក់ទំនងលើវិស័យការទូត ដោយកាណាដាគ្រោងបើកស្ថានឯកអគ្គរាជរដ្ឋទូត នៅរាជធានីភ្នំពេញនាពេលឆាប់ៗខាងមុខ។   ចំពោះទំនាក់ទំនងលើវិស័យពាណិជ្ជកម្ម កាណាដានឹងបញ្ជូនគណ:ប្រតិភូពាណិជ្ជកម្ម មកបំពេញទស្សនកិច្ចនៅកម្ពុជាដើម្បីជួបពិភាក្សាជាមួយក្រសួងពាណិជ្ជកម្ម និងក្រសួងពាក់ព័ន្ធកម្ពុជា អំពីការជំរុញ និងលើកកម្ពស់ពាណិជ្ជកម្មទ្វេភាគី ដោយប្រទេសទាំងពីរនៅមានសក្ដានុពលជាច្រើនទៀត។ ឯកឧត្តមនាយករដ្ឋមន្ត្រីកាណាដាក៏បានបង្ហាញពីសុទិដ្ឋិនិយមចំពោះទំនាក់ទំនងពាណិជ្ជកម្មរវាងកាណាដា និងអាស៊ានបន្ទាប់ពីកិច្ចព្រមព្រៀងពាណិជ្ជកម្មសេរី អាស៊ាន-កាណាដាត្រូវបានអនុម័តនាពេលខាងមុខនេះ។   ជាការឆ្លើយតប សម្ដេចបវរធិបតីបានសម្ដែងនូវសេចក្ដីសប្បាយរីករាយចំពោះវឌ្ឍនភាពដ៏ល្អប្រសើរ នៃទំនាក់ទំនងដ៏យូរអង្វែងរវាងកម្ពុជា-កាណាដា និងបានថ្លែងអំណរគុណកាណាដាដែលបានចូលរួមក្នុងកិច្ចខិតខំប្រឹងប្រែងស្វែងរកសុខសន្ដិភាពនៅកម្ពុជា តាមរយៈការបញ្ជូនកងរក្សាសន្ដិភាពនៅទសវត្សរ៍ឆ្នាំ១៩៩០ ការរួមចំណែកបោសសម្អាតមីន និងការផ្ដល់ជំនួយអភិវឌ្ឍន៍ផ្សេងៗមកកម្ពុជា ។   បន្ថែមលើសពីនោះ សម្ដេចបវរធិបតីបានជម្រាបជូនឯកឧត្តម Justin Trudeau ថា កាណាដាជាដៃគូពាណិជ្ជកម្មទ្វេភាគីលំដាប់ទី៧ របស់កម្ពុជា ដែលការណ៍នេះបានរួមចំណែកដល់ការអភិវឌ្ឍសង្គម-សេដ្ឋកិច្ចកម្ពុជា ដូចជាការបង្កើតការងារ និងការអភិវឌ្ឍជំនាញវិជ្ជាជីវៈសម្រាប់យុវជនកម្ពុជា។ សម្ដេចបវរធិបតីក៏បានគូសបញ្ជាក់ពីវឌ្ឍនភាពថ្មីៗនៃកិច្ចសហប្រតិបត្តិការនៃប្រទេសទាំងពីរ ដូចជាការរៀបចំពិព័រណ៍ពាណិជ្ជកម្ម ដែលទើបបានបញ្ចប់នៅទីក្រុងម៉ុងរ៉េអាល់ និងគម្រោងបើកស្ថានឯកអគ្គរាជទូតកម្ពុជានៅកាណាដា ជាដើម។   សម្ដេចបវរធិបតីក៏បានគូសបញ្ជាក់ផងដែរថា រាជរដ្ឋាភិបាលកម្ពុជាបានដាក់ចេញកម្មវិធីកែទម្រង់ស៊ីជម្រៅជាច្រើន ដើម្បីឆ្លើយតបទៅនឹងតម្រូវការ និងសំណូមពររបស់វិស័យឯកជន ជាមួយនឹងការកែលម្អបរិយាកាសវិនិយោគឱ្យកាន់តែល្អប្រសើរ និងមានលក្ខណៈអំណោយផល ព្រមទាំងបានដាក់ចេញនូវវិធានការលើកទឹកចិត្តនានា សំដៅជួយវិស័យឯកជនឱ្យកាន់តែរីកចម្រើនថែមទៀត៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-11T01:47:25.601Z", "category": "ព័ត៌មានថ្មីៗ", "views": 638, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
តិចអត់ដឹង! ដីមិនប្រើប្រាស់ទំហំលើស ៥ ហិកតាអាចរួចការបង់ពន្ធឲ្យតែស្ថិតនៅក្នុងលក្ខខណ្ឌទាំងនេះ	https://business-cambodia.com/articles/five-hectares	កាលពីពេលថ្មីៗនេះ រាជរដ្ឋាភិបាលបានសម្រេចអនុញ្ញាឲ្យដីដែលមិនប្រើប្រាស់ទំហំចាប់ពី ៥ ហិកតាចុះក្រោម គឺមិនតម្រូវឲ្យមានការបង់ពន្ធទៀតនោះឡើយ។ ដោយគោលការណ៍នេះនឹងចាប់ផ្ដើមអនុវត្ដចាប់ពីឆ្នាំ២០២៥ ខាងមុខនេះតទៅ។   យ៉ាងណាយោងតាមសេចក្ដីជូនដំណឹងរបស់ក្រសួងសេដ្ឋកិច្ច និងហិរញ្ញវត្ថុ ដីពីការបន្ដ និងបន្ថែមការលើកទឹកចិត្ដពន្ធដារចំពោះវិស័យអចលនទ្រព្យនៅកម្ពុជា កាលពីថ្ងៃទី៩ ខែតុលា ឆ្នាំ២០២៤ បានឲ្យដឹងដែរថា ចំពោះដីដែលលើសពី ៥ហិកតា គឺអាចរួចពន្ធលើដីធ្លីមិនបានប្រើប្រាស់ ស្របតាមលក្ខខណ្ឌណាមួយដូច ខាងក្រោម៖   - ដឹកសិកម្មកំពុងបង្កបង្កើនផលដោយមានការបញ្ជាក់ពីគណៈកម្មការ ឬអនុគណៈកម្មការវាយតម្លៃដីសម្រាប់ ពន្ធលើដីធ្លីមិនបានប្រើប្រាស់ - ដីកំពុងបម្រើសកម្មភាពរសេដ្ឋកិច្ចរបស់រូបវន្តបុគ្គលឬនីតិបុគ្គលដែលបានចុះបញ្ជីពន្ធដារនៅរដ្ឋបាលសារពើពន្ធ - ដីមានសំណង់ ឬគ្មានសំណង់ស្ថិតក្រោមកិច្ចសន្យាជួល - ដីដែលជាកម្មសិទ្ធិរបស់រាជរដ្ឋាភិបាល ឬស្ថាប័នរាជរដ្ឋាភិបាល - ដីសម្បទានសេដ្ឋកិច្ចដែលជួលពីរដ្ឋ, ដីធ្លីរបស់សហគមន៍ - ដីជាកម្មសិទ្ធិរបស់រដ្ឋ ដែលបានជួលទៅឱ្យនីតិបុគ្គល ឬរូបវន្តបុគ្គលណាមួយ សម្រាប់ប្រើប្រាស់ជាសកម្មភាព រសេដ្ឋកិច្ចផ្សេងៗតាមកិច្ចសន្យា ឬកិច្ចព្រមព្រៀងរវាងភាគីទាំងពីរ - ដីដែលស្ថិតនៅក្នុងតំបន់សេដ្ឋកិច្ចពិសេស ដែលបម្រើផ្ទាល់ដល់សកម្មភាពកសិកម្ម ឧស្សាហកម្ម និងសេវាកម្ម - ដីដែលត្រូវបានចុះបញ្ជីជាទ្រព្យសម្បត្តិរបស់សហគ្រាសក្នុងវិស័យអប់រំ សិក្សាធិការ និងបណ្តុះបណ្តាល វិជ្ជាជីវៈសម្រាប់គោលដៅបម្រើការងារក្នុងវិស័យដូចបានរៀបរាប់ខាងដើម។   ក្នុងករណីដែលដីនេះត្រូវបានលក់ ឬមិនត្រូវបានប្រើប្រាស់តាមគោលដៅខាងលើ ត្រូវបំពេញកាតព្វកិច្ចពន្ធដារតាមច្បាប់ជាធរមាន។ រាល់ ការលើកលែង ការអនុគ្រោះ និងការព្យួរពន្ធខាងលើនេះ ពុំមានអានុភាពប្រតិសកម្មចំពោះប្រាក់ពន្ធ រួមទាំង ទណ្ឌកម្មរដ្ឋបាល (ពន្ធបន្ថែម និងការប្រាក់) ដែលបានបង់រួចហើយនោះទេ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T12:50:53.380Z", "category": "អចលនទ្រព្យ", "views": 343, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រដ្ឋបន្ដលើកលែងពន្ធប្រថាប់ត្រាលើការផ្ទេរសិទ្ធិកាន់កាប់អចលនទ្រព្យដល់ដាច់ឆ្នាំ២០២៥ ខណៈនេះជាលក្ខខណ្ឌ	https://business-cambodia.com/articles/free-taxation	កាលពីថ្ងៃទី៩ ខែតុលា ឆ្នាំ២០២៤ ក្រសួងសេដ្ឋកិច្ច និងហិរញ្ញវត្ថុ បានចេញសេចក្ដីជូនដំណឹងស្ដីពីការបន្ដ និងបន្ថែមការលើកទឹកចិត្ដពន្ធដារចំពោះវិស័យអចលនទ្រព្យនៅកម្ពុជា។ ដោយនៅក្នុងសេចក្ដីជូនដំណឹងនោះក្រសួងបានប្រកាសបន្ដការ លើកលែងពន្ធប្រថាប់ត្រាលើការផ្ទេរកម្មសិទ្ធិ ឬសិទ្ធិកាន់កាប់លំនៅឋានគ្រប់ប្រភេទ ដែលមានលក្ខណៈជាបុរី ដែលមានតម្លៃក្រោម ឬស្មើ ៧០ ០០០ (ប្រាំពីរម៉ឺន) ដុល្លារអាមេរិក រហូតដល់ដំណាច់ឆ្នាំ២០២៥។   ហើយក្នុងនោះក៏អនុគ្រោះពន្ធប្រថាប់ត្រាលើការផ្ទេរកម្មសិទ្ធិ ឬសិទ្ធិកាន់កាប់លំនៅឋានគ្រប់ប្រភេទ ដែលមានលក្ខណៈជាបុរី និងមានតម្លៃលើស ៧០ ០០០ (ប្រាំពីរម៉ឺន) ដុល្លារអាមេរិក ដោយអនុញ្ញាតឱ្យដកទំហំទឹកប្រាក់ ៧០ ០០០ (ប្រាំពីរម៉ឺន) ដុល្លារអាមេរិក ចេញពីមូលដ្ឋានគិតពន្ធប្រថាប់ត្រា សម្រាប់ការទិញលំនៅឋានក្នុងគម្រោងអភិវឌ្ឍន៍ លំនៅឋានជាបុរី ដែលមានអាជ្ញាបណ្ណអាជីវកម្មអចលនវត្ថុ និងបានចុះបញ្ជីត្រឹមត្រូវ រហូតដល់ដំណាច់ឆ្នាំ ២០២៥ ផងដែរ។   តាមការបញ្ជាក់នៅក្នុងសេចក្ដីជូនដំណឹងដដែលនោះបានបញ្ជាក់ដែរថា រាល់ការផ្ទេរកម្មសិទ្ធិដែលទទួលបានការលើកលែងនិងអនុគ្រោះពន្ធខាងលើនេះ ត្រូវបំពេញនូវលក្ខខណ្ឌដូចខាងក្រោម៖   - ការទទួលកម្មសិទ្ធិ ឬសិទ្ធិកាន់កាប់អចលនទ្រព្យដែលមានតម្លៃក្រោម ឬស្មើ ឬលើស ៧០ ០០០ (ប្រាំពីរម៉ឺន) ដុល្លារអាមេរិក តាមតម្លៃទីផ្សារជាក់ស្តែងដែលមានចែងនៅក្នុងកិច្ចសន្យាទិញ-លក់ ចាប់ពីថ្ងៃទី២៥ ខែកុម្ភៈ ឆ្នាំ២០២០ ដល់ដំណាច់ឆ្នាំ២០២៥ និងមកធ្វើការប្រកាសបង់ពន្ធប្រថាប់ត្រានៅក្នុងអំឡុងពេលនេះ   - ការទទួលកម្មសិទ្ធិ ឬសិទ្ធិកាន់កាប់អចលនទ្រព្យ (លំនៅឋានគ្រប់ប្រភេទ) ពីក្រុមហ៊ុនអភិវឌ្ឍន៍លំនៅឋាន ដែលបានចុះបញ្ជីនៅក្រសួងសេដ្ឋកិច្ចនិងហិរញ្ញវត្ថុ (បច្ចុប្បន្ននិយ័តករអាជីវកម្មអចលនវត្ថុនិងបញ្ចាំ) ឬនៅ មន្ទីរសេដ្ឋកិច្ចនិងហិរញ្ញវត្ថុខេត្ត និង   - ក្រុមហ៊ុនអភិវឌ្ឍន៍លំនៅឋានទាំងអស់ ត្រូវធ្វើកិច្ចសន្យាទិញ-លក់ឱ្យបានត្រឹមត្រូវដោយផ្អែកលើតម្លៃទីផ្សារ ជាក់ស្តែង។ ក្នុងករណីចាំបាច់ អគ្គនាយកដ្ឋានពន្ធដារនៃក្រសួងសេដ្ឋកិច្ចនិងហិរញ្ញវត្ថុ អាចនឹងធ្វើការត្រួត ពិនិត្យឡើងវិញ ចំពោះក្រុមហ៊ុនអភិវឌ្ឍន៍លំនៅឋានដែលបានឆ្លៀតឱកាសបន្ថយតម្លៃទិញ-លក់ខុសពីទីផ្សារ ជាក់ស្តែង ធ្វើឱ្យប៉ះពាល់ដល់ចំណូលពន្ធដារ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T12:05:34.838Z", "category": "អចលនទ្រព្យ", "views": 323, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន Mitsu (Cambodia) Co.,Ltd បានបើកសម្ពោធជាផ្លូវការនូវយានដ្ឋានដៃគូសហការនៅខេត្តកំពង់ចាម	https://business-cambodia.com/articles/mitsu-cambodia-co-ltd-	(កំពង់ចាម)៖ ក្រុមហ៊ុន Mitsu (Cambodia) Co.,Ltd បានបើកសម្ពោធជាផ្លូវការនូវយានដ្ឋានដៃគូរសហការនៅខេត្តកំពង់ចាមដែលមានឈ្មោះថា យានដ្ឋាន ចិត្តា ហ្គារ៉ាស់។ យានដ្ឋាន ចិត្តា ហ្គារ៉ាស់ ជាយានដ្ឋានថែទាំរថយន្តបែបទំនើប ដែលមានបម្រើសេវាកម្ម ប្តូរប្រេងម៉ាស៊ីន ប៉ូលា កូដធីង ជួសជុល និងថែទាំរថយន្តគ្រប់ប្រភេទ ដោយផ្តោតលើសេវាកម្ម ជាមួយផលិតផលគុណភាព និងសេវាកម្មលក្ខណៈស្តង់ដារ ប្រកបដោយជំនាញវិជ្ជាជីវៈ។ យានដ្ឋាន ចិត្តា ហ្គារ៉ាស់ ត្រូវបានក្លាយជាយានដ្ឋានដៃគូរសហការរបស់ក្រុមហ៊ុន Mitsu (Cambodia) Co.,Ltd និងប្រកាសសម្ពោធដាក់ដំណើរការជាផ្លូវការនាថ្ងៃទី ៨ ខែ តុលា ឆ្នាំ២០២៤ ដោយមានការចូលរួមពីសំណាក់ លោក Warot Somboonterdtana នាយករង ក្រុមហ៊ុន Mitsu (Cambodia) Co.,Ltd ព្រមជាមួយថ្នាក់ដឹកនាំ បុគ្គលិក និងភ្ញៀវកិត្តិយសជាច្រើននាក់ផងដែរ។ បើតាមនាយករងបានឱ្យដឹងថាឈានដល់ដំណាក់កាលនេះ ក្រុមហ៊ុន Mitsu (Cambodia) Co.,Ltd បានធ្វើដំណើរការអាជីវកម្មរបស់ខ្លួនដ៏វែងឆ្ងាយ និងអភិវឌ្ឍន៍បទពិសោធន៍របស់ខ្លួនជាបន្តបន្ទាប់ មិនថាទៅលើការលក់រថយន្តដែលសុទ្ធតែជារថយន្តដែលមានគុណភាពជប៉ុនដូចជា Mitsubishi Pajero, Mitsubishi Triton, Mitsubishi Xpander & Mitsubishi Xpander Cross និងម៉ូដែលចុងក្រោយគេបំផុតនោះគឺ Mitsubishi XForce ក្រុមហ៊ុនក៏ផ្តោតទៅលើវិស័យថែទាំជួសជុលរថយន្តនៅក្នុងប្រទេសកម្ពុជាផងដែរ ដោយផ្តោតលើការអភិវឌ្ឍន៍លើសេវាកម្ម ដោយផ្តល់ប្រសិទ្ធភាពចំណាយលើការជួសជុលថែទាំ ដែលអាចជួយសន្សំសំចៃដល់ម្ចាស់រថយន្តលើការជួសជុលថែរក្សារថយន្តអតិថិជនរបស់យើងផងដែរ។ លោកបន្តថាការបើកដំណើរការដៃគូរសហការជាមួយ យានដ្ឋាន ចិត្តា ហ្គារ៉ាស់ ក៏ជាផ្នែកមួយដែលឆ្លុះបញ្ចាំង ពីបេសកកម្ម និងចក្ខុវិស័យមួយ ក្នុងការនាំមកនូវ សេវាកម្មថែទាំ និងផលិតផលគុណភាពស្តង់ដារ ដែលអាចធានាបានថា អតិថិជនរបស់យើងទទួលបាននូវការសន្សំសំចៃខ្ពស់ ជាមួយប្រសិទ្ធភាពយូរអង្វែង និងបង្កើននូវសុវត្ថិភាពក្នុងការបើកបរ។ ទន្ទឹមនឹងនេះដែរនាយករងក្រុមហ៊ុនបានបន្ថែមថា ក្នុងឆ្នាំនេះក្រុមហ៊ុននឹងពង្រីក យានដ្ឋានដៃគូរសហការចំនួន ៥ បន្ថែមទៀតទូទាំងប្រទេស ដើម្បីធ្វើអោយអតិថិជនរបស់ក្រុមហ៊ុន Mitsu (Cambodia) Co.,Ltd ទទួលបានផលិតផលគុណភាព និងសេវាកម្មលក្ខណៈស្តង់ដារ ប្រកបដោយជំនាញវិជ្ជាជីវៈ។ បន្ថែមពីនេះទៀតក្រុមហ៊ុន Mitsu (Cambodia) Co.,Ltd នឹងបន្តផ្តល់នូវការបណ្តុះបណ្តាលបច្ចេកទេសទៅតាមជំនាញនីមួយៗឱ្យបានត្រឹមត្រូវ និងផ្តល់ព័ត៌មានណែនាំម្ចាស់យានដ្ឋាន ដើម្បីរក្សាឱ្យបាននូវប្រសិទ្ធភាពនៃការថែទាំ ការសន្សំសំចៃខ្ពស់ និងបង្កើនសុវត្ថិភាព ក្នុងការបើកបរជូនអតិថិជនផងដែរ។ Mitsu (Cambodia) Co.,Ltd នឹងខិតខំប្រឹងប្រែងនាំមកនូវកម្រិតស្តង់ដារថ្មីមួយទៀត នៃសេវាកម្ម ប្តូរប្រេងម៉ាស៊ីន ប៉ូលា កូដធីង ជួសជុល និងថែទាំរថយន្តសម្រាប់អតិថិជននៅខេត្តកំពង់ចាម និងទីផ្សារកម្ពុជា ដើម្បីភាពរីកចម្រើនជាបន្តបន្ទាប់។ គួរបញ្ជាក់ថា យានដ្ឋាន ចិត្តា ហ្គារ៉ាស់ មានទីតាំងស្ថិតនៅភូមិ ថ្នល់បែកលិច ឃុំ ស្វាយទាប ស្រុក ចំការលើ ខេត្ត កំពង់ចាម៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T10:05:09.738Z", "category": "PR", "views": 142, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ធ្វើការ៣២ឆ្នាំ! មេរៀនដឹកនាំ៣ ពីមេធំប្រេន Nike ធ្វើការពីបុគ្គលិ.កហាត់ការ រហូតគេតែងតាំងជាCEO	https://business-cambodia.com/articles/elliott-hill-leadership-can-teach-us	នៅឆ្នាំ១៩៨៨ កាលនោះគឺជាឆ្នាំធម្មតារបស់និស្សិតបញ្ចប់ការសិក្សាថ្មីថ្មោងម្នាក់ឈ្មោះ Elliott Hill បានកាន់CV បោះជំហានដើរចូល ទីស្នាក់ការកណ្តាលរបស់ក្រុមហ៊ុន NIKE ដើម្បីធ្វើជាបុគ្គលិកហាត់ការ។ បច្ចុប្បន្ននេះលោក Elliott Hill បានក្លាយជាអ្នកដឹកនាំក្រុមហ៊ុនសម្ភារៈកីឡាធំបំផុត NIKE មានប្រាក់ខែគោល ១.៥លានដុល្លារ។   យ៉ាងណាមិញក្រោយចំណាយពេលជាង៣២ឆ្នាំ បុរសអាយុ៦០ឆ្នាំម្នាក់នេះ ត្រូវបានក្រុមប្រឹក្សាភិបាលនៃក្រុមហ៊ុន NIKE តែងតាំងជា CEO ដែលនឹងឡើងកាន់តំណែងនៅ៤ថ្ងៃខាងមុខនេះ ពោលគឺថ្ងៃទី១៤ ខែតុលា ឆ្នាំ២០២៤។ ឆ្លងកាត់តាមបទពិសោធន៍ការងារនិងអតីតភាពការងាររបស់ អនាគត CEO លោក Elliott Hill មានវិធីដឹកនាំ៣ ដែលយើងអាចទុកជាមេរៀនបាន ដកស្រង់ពីទស្សនាវដ្តី Forbes។   ១. ប្រឈមមុខ ទទួលស្គាល់ស្ថានភាព និងដោះស្រាយ៖ អំឡុងពេលដែលមានភាពច្របូកច្របល់ ស្ថានភាពក្រុមហ៊ុនគ្មានស្ថេរភាព អ្នកដឹកនាំមិនគួរប្រតិកម្មហើយរុះរើការផ្លាស់ប្តូរណាមួួយភ្លាមៗនោះទេ។   ចូរប្រឈមមុខហើយក្រឡកមើលស្ថានភាពបន្តិច និងទទួលស្គាល់នូវរដូវកាលដែលក្រុមហ៊ុន កំពុងស្ថិតនៅដោយ ដោយព្យាយាមតម្រឹមទិសដៅខ្លួនឱ្យស្របតាមបរិបទនៃរដូវកាល គឺជាវិធីសាស្រ្តដោះស្រាយបញ្ហាដ៏សមរម្យមួយ ពោលគឺត្រូវសម្របខ្លួនសិន។   ២. សម្រេចចិត្តផ្អែកលើទិន្នន័យ៖ ជំនាញ១ដែលក្រុមហ៊ុនជាច្រើនមើលរំលងគឺការថែរក្សាអណ្តូងរ៉ែមាសព័ត៌មាន លើវិធីសាស្រ្តដែលអាចដំណើរការបានម្តងទៀត។ រាល់ការសម្រេចចិត្តនៅក្នុងភាពជាអ្នកដឹកនាំ សំខាន់បំផុតគឺត្រូវផ្អែកលើទិន្នន័យ។ ដូច្នេះដើម្បីដោះស្រាយបញ្ហាដ៏ស្មុគស្មាញដែលអ្នកនឹងប្រឈមមុខចូរថែរក្សាទិន្នន័យដែលធ្លាប់ធ្វើបានជោគជ័យឱ្យបានល្អបំផុត។   ៣. មិនធ្វើឱ្យភាគីណាមួយប៉ះពាល់ខ្លាំង ដោយសារការផ្លាស់ប្តូរ៖ ការផ្លាស់ប្តូរ ប្រាកដជាមានភាគីជាច្រើនដែលរងផលប៉ះពាល់គ្រប់ពេលដែលក្រុមហ៊ុនឆ្លងកាត់។ ជាឧទាហរណ៍ ក្រុមហ៊ុន NIKE បានសម្រេចចិត្តដកលោក John Donahoe នាយកប្រតិបត្តិចាស់។   ប៉ុន្តែដើម្បីមិនឱ្យប៉ះពាល់ភាគីណាមួយ NIKE មិនដកលោកចេញពីក្រុមហ៊ុនទាំងស្រុងនោះទេដោយគេ បានជ្រើសរើសឱ្យគាត់បន្តនៅក្នុងក្រុមប្រឹក្សាភិបាលរបស់ NIKE រហូតដល់ខែមករា ឆ្នាំ ២០២៥។ យុទ្ធសាស្រ្តនេះនឹងកាត់បន្ថយបញ្ហាឱ្យនៅទាប ហើយជាការគោរពចំពោះភាគីពាក់ព័ន្ធទាំងអស់។   ទន្ទឹមនឹងការតែងតាំងតំណែងនេះ លោក Elliott Hill ត្រូវបានគេចាត់ទុកថាជាចាស់ទុំម្នាក់ដែលអាចដឹកនាំក្រុមហ៊ុនបាន បន្ទាប់ពីលោកបានបន្តវិវត្តន៍តាំងពីអ្នកហាត់ការ បុគ្គលិកធម្មតា ជាប្រធានផ្នែកកីឡា ជាប្រធានភូមិសាស្ត្រ និងផ្នែកលក់ជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T10:01:15.788Z", "category": "ភាពជាអ្នកដឹកនាំ", "views": 129, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជិតឡើងមករៀននៅភ្នំពេញ ពិបាករកបន្ទប់ជួល នេះជាវេបសាយខ្មែរ៤ អាចរកមើលបន្ទប់ជួល តម្លៃសមរម្យបាន	https://business-cambodia.com/articles/when-you-go-to-pp	សម្រាប់ប្អូនៗដែលទើបតែប្រឡងចប់ទី១២ ប្រាកដជាពិបាករកកន្លែងស្នាក់នៅហើយព្រោះថាមិនសូវជាស្គាល់ផ្លូវច្បាស់ ពេលនេះលែងពិបាកក្នុងការស្វែងរកបន្ទប់ជួលទៀតហើយ  ខណៈយើងអាចរកបាននៅលើប្រព័ន្ធអនឡាញបាន តាមរយ:វេបសាយ ហ្វេសប៊ុកផេក ឬហ្វេសប៊ុកគ្រុបជាដើម។ ដូច្នេះ Business Cambodia សូមណែនាំវេបសាយចំនួន៣ ដែលគេនិយមស្វែងរកបន្ទប់ជួល ទាំងនៅភ្នំពេញ និងតាមបណ្ដាខេត្តនានា៖   ១.  វេបសាយ www.Khmer24.com នេះគឺជាវេបសាយដ៏ល្បីល្បាញនៅក្នុងប្រទេសកម្ពុជា ដែលនរណាៗក៏ធ្លាប់ស្គាល់វេបសាយ Khmer24 ដែរ។ នៅលើវេបសាយនេះបងប្អូនអាចស្វែងរកបន្ទប់ជួលសម្រាប់ស្នាក់នៅ ទាំងនៅតាមបណ្ដាខេត្ត និងក្នុងក្រុងភ្នំពេញផងដែរ។ មិនមានអ្វីស្មុគស្មាញច្រើនទេ ប្រសិនបើលោកអ្នកចង់រកបន្ទប់ជួល គឺគ្រាន់តែចូលទៅវេបសាយខាងលើ រឿងវាយពាក្យថាបន្ទប់ជួល ឬពាក្យមានន័យស្រដៀងនេះ គឺវានឹងលោតតាមលំដាប់លំដោយឲ្យយើងរើសមើល ហើយថែមទាំងមានរូបភាព ព័ត៌មានលម្អិតអំពីទីតាំង និងលេខទំនាក់ទំនងមកជាមួយ ដើម្បីឲ្យយើងងាយស្រួល សួរនាំផងដែរ។   ២.  ហ្វេសប៊ុកគ្រុប បន្ទប់ជួលភ្នំពេញ  នៅក្នុងគ្រុបហ្វេសប៊ុកនេះ គឺមានម្ចាស់បន្ទប់ជួលជាច្រើនពាន់នាក់ ដែលគាត់បានប្រមូលផ្ដុំគ្នានៅក្នុងគ្រុបនេះ។ លោកអ្នកអាចចូលទៅកាន់គ្រុបនេះដើម្បីស្វែងរកបន្ទប់ជួលបាន ព្រោះមានការបង្ហោះជាច្រើនអំពីបន្ទប់ដាក់ជួល។ ហើយមួយវិញទៀតលោកអ្នកក៏អាចចូលទៅផុស ស្វែងរកបន្ទប់ជួលបាន ក្នុងករណីត្រូវការបន្ទាន់ផ្សេងៗ។   ៣. វេបសាយ www.KhmerHome.com  លោកអ្នកអាចស្វែងរកបន្ទប់ជួល ផ្ទះជួល ឬអាផាតមិន ជាច្រើននៅលើវេបសាយមួយនេះ។ ដើម្បីអាចងាយស្រួលរក បងប្អូនគ្រាន់តែចូលទៅកាន់វេបសាយខាងលើ ស្វែងរកនៅក្នុងប្រអប់ស្វែងរក ដាក់ថាបន្ទប់ជួល នោះវានឹងលោតចេញឲ្យយើងបានឃើញ និងពិនិត្យរាល់ព័ត៌មានលម្អិតបាន   ៤. វេបសាយ homekh.click ក្នុងវេបសាយមួយនេះ មានដាក់បង្ហាញនូវបន្ទប់ជួលជាច្រើនជម្រើស ភ្ជាប់ជាមួយទំហំ តម្លៃ ទីតាំង និងលេខទំនាក់ទំង។ ក្រៅពីបន្ទប់ជួលក៏មានផ្ទះជួល លក់ឡាន-ម៉ូតូ និងផ្ទះល្វែង-ផ្ទះវីឡាសម្រាប់លក់ ជាដើម៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T09:55:19.883Z", "category": "ចាប់ផ្តើមអាជីវកម្ម", "views": 896, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កុំលេងសើច! មិនចង់រស់នៅភ័យមុខភ័យក្រោយ ជំពាក់គេជុំទិស ត្រូវជៀសអន្ទាក់នៃលុ.យទាំង៣នេះ	https://business-cambodia.com/articles/3-bad-things-with-money	តម្រូវការជីវិត ក្រៅពីចិញ្ចឹមក្រពះ លុយ ឡាន ផ្ទះ កសាងគ្រួសារផ្ទាល់ខ្លួន គឺជារឿងដ៏ក្តៅគគុកមួយធ្វើឲ្យមនុស្សភាគច្រើនគេងមិនលក់ បក់មិនល្ហើយ បើដើរខុសមួយជំហានច្បាស់ជំពាក់គេជុំទិសមិនខាន។ ខាងក្រោមនេះ គឺជាអន្ទាក់ធំៗទាំង៣ ដែលអ្នកត្រូវជៀសវាង បើមិនចង់រស់នៅភ័យមុខភ័យក្រោយ៖   ១/. ទិញផ្ទះលើសពីសមត្ថភាព៖ មនុស្សវ័យចន្លោះ ២០-៣០ឆ្នាំ ឬវ័យកណ្តាលតែងមានការងារជាប់លាប់មួយ ហើយខ្លះក៏កំពុងមានគ្រួសារផ្ទាល់ខ្លួនផងដែរ ដូច្នេះការទិញផ្ទះអាចជាតម្រូវការចំបាច់សម្រាប់ពួកគេ។ ប៉ុន្តែអ្នកខ្លះបានចំណាយលុយច្រើនលើសលុប ឬអាចធ្វើការបង់រំលស់ផ្ទះដែលមានតម្លៃខ្ពស់ហួសពីសមត្ថភាពរបស់ខ្លួនដែលបណ្តាលឲ្យពួកគេធ្លាក់ទៅក្នុងស្ថានភាពលំបាកខាងផ្នែកហិរញ្ញវត្ថុ។   ២/. ទិញឡានលើសពីសមត្ថភាព៖ វ័យខ្ទង់៣០ឆ្នាំ គឺជាពេលវេលាសមល្មមដែលគួរមានយានជំនិះសមរម្យមួយសម្រាប់ខ្លួនឯងនិងគ្រួសារ ដែលអាចសម្រួលដល់ការធ្វើដំណើរកាន់តែមានសុវត្ថិភាពជាងមុន។ ដោយឡែក ប្រសិនបើពួកគេចំណាយលុយច្រើនទៅលើឡានទំនើបទាំងអស់នោះ វានឹងធ្វើឲ្យប៉ះពាល់យ៉ាងធ្ងន់ធ្ងរដល់សុខភាពហិរញ្ញវត្ថុ។   ៣/. ខ្ចីលុយគេមកវិនិយោគ ឬរកស៊ីលើរបរដែលខ្លួនគ្មានចំណេះដឹង៖ វាមិនខុសទេប្រសិនបើចង់ខ្ចីលុយគេមករកស៊ី ប៉ុន្តែវានឹងក្លាយទៅជាកំហុសដ៏ធ្ងន់ធ្ងរមួយ ប្រសិនបើរកស៊ីលើវិស័យដែលខ្លួនគ្មានចំណេះដឹងទាល់តែសោះ។ មនុស្សមិនតិចឡើយដែលធ្លាក់ខ្លួនចូលក្នុងបំណុលយ៉ាងជ្រៅ ព្រោះតែឃើញគេរកស៊ីរបរមួយកាក់កប ក៏តាំងទៅខ្ចីលុយធនាគារមករកស៊ីរបរដូចគេទាំងដែលខ្លួនឯងគ្មានចំណេះដឹងខាងហ្នឹងសោះ ចុងក្រោយរកស៊ីខាតកប់ដើម រីឯខាងលុយធនាគារក៏ជំពាក់ដោះមិនចេញ។   យ៉ាងណាមិញ លុយមួយកាក់មួយសេនដែលរកបានចេញពីញើសឈាមខ្លួនឯង ពិតជាមានតម្លៃណាស់ បើចាយខុសនាំឱ្យខាតទ្រព្យ ចង់មានត្រូវរក្សាទម្លាប់ចំណាយលុយឱ្យបានត្រឹមត្រូវ ដូចសុភាសិតខ្មែរបុរាណពោលថា “កុំហូបតាមឃ្លាន កុំហ៊ានតាមចង់”៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T09:35:16.101Z", "category": "ហិរញ្ញវត្ថុ", "views": 409, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នករកស៊ីគួរដឹង! របៀបផុស ៣នេះ បើអ្នកលក់ដូរកាន់តែផុស ហ្វេសប៊ុកនឹងកាន់តែបិទមិនសូវឱ្យអតិថិជនឃើញ	https://business-cambodia.com/articles/don-t-post-this-3	នាពេលបច្ចុប្បន្ននេះ អ្នករកស៊ីលក់អនឡាញជាច្រើនកំពុងតែជួបនៅបញ្ហាធំ ដោយមានបងប្អូនមួយចំនួនឆ្ងល់ថា ហេតុអ្វីគាត់ផុសរាល់ថ្ងៃតែគ្មានអ្នកមើលសោះ ផុសហើយស្ងាត់ឆឹងលក់មិនបានទេ ខណៈគាត់ខំប្រឹងផុសជារៀងរាល់ថ្ងៃ។ ថ្ងៃនេះដែរ ចាបក្រហមសូមបង្ហាញនៅរបៀបផុស៣ បើសិនបងប្អូនខំផុសកាន់តែខ្លាំងនោះហ្វេសប៊ុកនឹងកាន់តែបិទមិនឱ្យឃើញ   ១. ផុសមាតិកាដែលគ្មានគុណភាព បងប្អូនមានដឹងទេថា ទោះបីជាប្រឹងផុសយ៉ាងណាក៏ដោយក៏គ្មានអ្នកមើលដែរ ប្រសិនជាបងប្អូនផុសមាតិកាដែលគុណភាព គ្មានភាពច្នៃប្រឌិតនោះ ដូច្នេះហើយមិនថាបងប្អូនផុសជារូបភាពផលិតផល វីដេអូ ត្រូវតែឌីហ្សាញឱ្យបានទាក់ទាញជាពិសេសនោះ គឺខេបសិនតែម្តងត្រូវធ្វើយ៉ាងណាឱ្យមានភាពទាក់ទាញពីអតិថិជន។ ប៉ុន្តែមុននឹងផុសរូបអ្វីមួយបងប្អូនដឹងឱ្យច្បាស់ ហ្វេសប៊ុកមិនគាំទ្រឱ្យផុសរូបភាពស៊ិចស៊ីហួសហេតុពេក ឬមុខមានមុនធំអ្វីនោះទេដូច្នេះប្រសិនបើអ្នកផុសមាតិកាដែលប្រឆាំងទៅនឹងច្បាប់ហ្វេសប៊ុកដោយមិនដឹងខ្លួន ដូចជាផុសនិយាយអួតហួសពីការពិត សរសេរផុស ប្រៀបធៀបពណ៌សម្បុរ អួតពីផលិតផលនិយាយអវិជ្ជមានខ្លាំងពេកជាដើម។ហេតុនេះអ្នកគួរតែចំណាយពេលសិក្សាមើកថា តើមាតិកាប្រភេទណាខ្លះ ប្រឆាំងនិងហ្វេសប៊ុក ដើម្បីជៀសវាងពីកំហុសដោយមិនដឹងខ្លួន។    ២. ផុសមាតិកាប្រៀបធៀបគ្នា មានអ្នករកស៊ីមួយចំនួន ពួកគាត់ចូលចិត្តផុសរូបប្រៀបធៀបមុននិងក្រោយពេលប្រើផលិតផល ដើម្បីបង្ហាញពីលទ្ធផលនៃការការប្រើប្រាស់ផលិតផលរបស់ខ្លួន ឧទាហរណ៍ដូចជាពីដៃសម្បុរខ្មៅ ទៅជាស ឬរូបរាងអីជាដើមប៉ុន្ដែអ្នកមានដឹងទេថា ការផុសបែបនេះ Facebook របស់អ្នកអាចនឹងជួយបញ្ហានៅថ្ងៃណាមួយ។   ប្រិយមិត្តអ្នកអានមានដឹងទេថាហ្វេសប៊ុក មានគោលការណ៍មួយយ៉ាងតឹងរឹង គឺបញ្ហាប្រកាន់ពូជសាសន៍ និងពណ៌សម្បុរ ហើយការផុសរូប Before & After នៅលើផេក បង្ហាញរូបភាព ដៃពីខ្មៅ ទៅស បែបនេះ រ៉ូបូតរបស់ហ្វេសប៊ុកមិនបានគិតថា វាជាការបង្ហាញពីលទ្ធផលនៃការប្រើផលិតផលទេ ប៉ុន្ដែវាគិតថាយើងកំពុងតែប្រឆាំងគោលការណ៍របស់ហ្វេសប៊ុក ដោយធ្វើការរើសអើងពណ៌សម្បុរ និងពូជសាសន៍ផងដែរ។   ដូច្នេះអ្នកដែលឧស្សាហ៍ផុសបែបនេះហ្វេសប៊ុកនឹងទម្លាក់ Engagement លែងសូវឱ្យមនុស្សឃើញ ជាហេតុទាញឱ្យផេករបស់អ្នកធ្លាក់ឬពេលផុសទៅមិនសូវឱ្យមានអ្នកឃើញច្រើនផងដែរ បែបនេះបងប្អូនត្រូវតែប្រុងប្រយ័ត្ន។ ៣.ផុសលក់ច្រើនពេក ផុសលក់ច្រើន មិនមែនមានន័យថា អាចលក់ដាច់ច្រើនតាមផុសនោះទេ តែផ្ទុយទៅវិញប្រសិនបើអ្នកគិតតែផុសលក់ផលិតផលសុទ្ធ និងធ្វើឱ្យផេករបស់អ្នកធ្លាក់ការមើលឃើញ (Reach) ទៅវិញទេ។ ដោយហេតុថាមនុស្សមិនសូវចូលចិត្តមើលពាណិជ្ជកម្មត្រង់ៗនោះទេ ប្រសិនបើអ្នកគិតតែពីផុសលក់សុទ្ធ ហើយអ្នកតាមដានផេករបស់អ្នកឧស្សាហ៍អូសរំលងផុសរបស់អ្នក ខាងរ៉ូបូតរបស់ហ្វេសប៊ុកនឹងគិតថា មាតិកានៅលើផេករបស់អ្នកគួរឱ្យធុញ និងអាចធ្វើឱ្យមនុស្សបិទហ្វេសប៊ុកទៅប្រើកម្មវិធីផ្សេង ហើយហ្វេសប៊ុកនឹងទម្លាក់ការមើលឃើញទៅលើផុសលើផេករបស់អ្នក។   ដូចនេះហើយនៅលើផេករបស់លោកអ្នក គួរកុំគិតតែផុសពីផលិតផលលក់ពេក បងប្អូនអាចផុសអ្វីជាមួយជាការសំណើចដល់អតិថិជន ហើយយើងអាចធ្វើពីប្រភេទវីដេអូនិយាយពីព័ត៌មានអីទូទៅហើយចាំទាញផលិតផលយើងចូលបន្តិចៗនៅចុងវីដេអូក៏បានដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T09:31:36.769Z", "category": "ចាប់ផ្តើមអាជីវកម្ម", "views": 958, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ខ្មែរក៏ចូលTOP ! មកដឹងពីរង្វាន់ របស់បវរកញ្ញាលេខ១ ក្នុងកម្មវិធី MISS COSMO បានធ្វើនៅវៀតណាម	https://business-cambodia.com/articles/miss-cosmo-award-prize-and-cambodia-top	កម្មវិធីបវរកញ្ញា MISS Cosmo ២០២៤ ដែលបានប្រព្រឹត្តទៅ នៅប្រទេសវៀតណាម បានបញ្ចប់ទៅដោយរកឃើញបវរកញ្ញាលេខ១ និងជាម្ចាស់ម្កុដហើយ ខណៈនោះបវរកញ្ញាតំណាងកម្ពុជា អ៊ិន លក្ខិណា ក៏បានចូលTOP10 និងជាប់ជា Social Ambassador Award ផងដែរ។   នារាត្រីប្រកាសម្កុដនៃការប្រកួត នាទីក្រុងហូជីមិញ កាលពីថ្ងៃទី០៥ ខែតុលា គេបានរកឃើញម្ចាស់ម្កុដ MISS Cosmo International ២០២៤ គឺកញ្ញា Ketut Permata Juliastrid Sari បរវកញ្ញាមកពីកោះបាលី ប្រទេសឥណ្ឌូនេស៊ី។   ជាស្រ្តីមានអាយុ២១ឆ្នាំ នាងបានផ្តួលគូប្រកួតយកឈ្នះក្នុងចំំណោមបេក្ខជនមកពីជាង៥០ប្រទេសរួមទាំងម្ចាស់ផ្ទះវៀតណាមផងដែរ ជាមួយនឹងជំនាញធ្វើបទបង្ហាញអំពីប្រធានបទគម្រោងកៃច្នៃប្លាស្ទិច បូកផ្សំភាពស្រស់ស្អាតរបស់នាង។   តាមប្រភពពីសារព័ត៌មានវៀតណាមបានឱ្យដឹងថា ក្នុងការក្លាយជាម្ចាស់ម្កុដ Miss Cosmo ២០២៤នេះ កញ្ញា Ketut Permata Juliastrid Sari ដែលអ្នកឈ្នះ និងជាបវរកញ្ញាលេខ១ នាងនឹងទទួលបានម្កុដ Mis Cosmo ,រង្វាន់ជាទឹកប្រាក់ USD 100,000 កាដូទូរស័ព្ទម៉ូឌែលថ្មីបំផុត រថយន្តទំនើប ឈុតគ្រឿងអលង្ការ កញ្ចប់ថែទាំសុខភាព VIP ការស្នាក់នៅមួយឆ្នាំក្នុងផ្ទះប្រណីតមួយឆ្នាំពេញនិងការផ្តល់សេវាកម្មសម្រស់ពិសេសៗជាច្រើនទៀត។         គួរជម្រាបផងដែរថាកម្មវិធីបវរកញ្ញា Miss Cosmo ឆ្នាំ២០២៤ បានដឹកនាំដោយលោក Trần Việt Bảo Hoàng ជានាយកប្រតិបត្តិ និងរៀបចំទៅបានយ៉ាងរលូនសម្រាប់បវរកញ្ញាទាំងអស់ រួមជាមួយព្រឹត្តិការណ៍ជាច្រើន ដែលបានធ្វើឡើងនៅទីក្រុងហាណូយ ហូជីមិញ នីញប៊ិញ ឡុងអាន និងដាឡាតជាដើម៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T08:15:22.532Z", "category": "ភាពជាអ្នកដឹកនាំ", "views": 5302, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ការប្រារព្ធពិធីអបអរសារទរនូវឧត្តមភាពធុរកិច្ចក្នុងប្រទេសកម្ពុជាឆ្នាំ ២០២៤ ការទទួលស្គាល់ម៉ាកយីហោ នយោជក និងថ្នាក់ដឹកនាំធុរកិច្ច	https://business-cambodia.com/articles/celebrating-business-excellence-in-cambodia-2024-brand-recognition-employers-and-business-leaders	កម្ពុជា ថ្ងៃទី ៩ ខែតុលា ឆ្នាំ ២០២៤ - ជាមួយនឹងចំណេះដឹងផ្នែកអាជីវកម្ម មធ្យោបាយ និងជំនាញជាង 20 ឆ្នាំនៅក្នុងទ្វីបអាស៊ី Influential Brands® ត្រូវបានគេទទួលស្គាល់យ៉ាងទូលំទូលាយថាជាអ្នកជំរុញនូវភាពរីកចម្រើនដោយប្រារព្ធការអបអរសាទរ "ជើងឯកនៃឧត្តមភាព" និងជំរុញការផ្លាស់ប្តូរចំណេះដឹងក្នុងចំណោមក្រុមហ៊ុនកំពូលៗនៅក្នុងតំបន់អាស៊ី។ ក្រុមហ៊ុននេះមានទីស្នាក់ការកណ្តាលនៅប្រទេសសិង្ហបុរី។   លោក Jorge Rodriguez នាយកគ្រប់គ្រង Influential Brands® មានប្រសាសន៍ថា “យើងមានសេចក្តីសោមនស្សរីករាយក្នុងការទទួលស្គាល់ភាពល្អឥតខ្ចោះនៃអាជីវកម្ម និងភាពធន់ដែលបានបង្ហាញដោយក្រុមហ៊ុននៅកម្ពុជាក្នុងអំឡុងពេលបរិយាកាសធុរកិច្ចមិនច្បាស់លាស់កន្លងមក។ ប៉ុន្មានឆ្នាំកន្លងមកនេះ វាមិនមែនជារឿងងាយស្រួលនោះទេ ប៉ុន្តែខ្ញុំជឿថា វាក៏បង្ហាញឱ្យក្រុមហ៊ុននូវឱកាសមួយចំនួនដើម្បីពង្រឹង និងជំរុញអាជីវកម្មរបស់ពួកគេ។ តាមរយៈបណ្តាញដ៏ធំទូលាយរបស់យើងជាសកល និងជាតំបន់ យើងជឿជាក់ថាក្រុមហ៊ុនកម្ពុជានឹងទទួលបានអត្ថប្រយោជន៍តាមរយៈការផ្លាស់ប្តូរ និងការបង្កើតបណ្តាញជាមួយនឹងក្រុមហ៊ុនល្អបំផុតនានានៅក្នុងតំបន់។”   នៅក្នុងឆ្នាំដែលអាជីវកម្មកំពុងផ្លាស់ប្តូរ និងសម្របខ្លួនដើម្បីប្រឈមមុខនឹងពិភពឌីជីថលថ្មី Influential Brands® ស្វែងរកការទទួលស្គាល់ម៉ាកយីហោដែលអាចបង្កើតថ្មី និងរក្សាភាពស៊ីចង្វាក់ជាមួយអ្នកប្រើប្រាស់ បុគ្គលិក និងអ្នកពាក់ព័ន្ធជាទូទៅ។   កាលពីថ្ងៃទី 9 ខែតុលា ឆ្នាំ 2024 នៅសណ្ឋាគារ Novotel Phnom Penh BKK 1 Influential Brands (ASIA) បានជួបជាមួយនាយកប្រតិបត្តិជាន់ខ្ពស់ជាង 40 នាក់ ដែលបង្ហាញពីគោលបំណង គោលដៅ និងការប្តេជ្ញាចិត្តរបស់ខ្លួន ដើម្បីអបអរភាពល្អឥតខ្ចោះនៃអាជីវកម្មនៅតំបន់អាស៊ី។ ព្រឹត្តិការណ៍នេះត្រូវបានគាំទ្រផ្នែកទំនាក់ទំនងសាធារណៈនិងដៃគូទំនាក់ទំនងដោយក្រុមហ៊ុន TWPR។ លោក ប៊ុន បូរ៉ាថៃ ដែលជាតំណាងនៃ Influential Brands® ប្រចាំប្រទេសកម្ពុជាបានមានប្រសាសន៍ថា “គោលដៅរបស់យើង គឺនាំយកម៉ាកយីហោកម្ពុជាទៅកាន់ជួរមុខនៃតំបន់អាស៊ី។ យើងជឿជាក់ថាសក្តានុពលដែលមិនទាន់អាចប្រើប្រាស់បានរបស់កម្ពុជាអាចឆ្លើយតបនឹងអតិថិជននៅទូទាំងតំបន់ បង្កើតឱកាសសម្រាប់ការរីកចម្រើន កិច្ចសហប្រតិបត្តិការ និងការផ្លាស់ប្តូរវប្បធម៌។”   ដោយផ្អែកលើប្រធានបទនៃភាពជាអ្នកដឹកនាំ ម៉ាកយីហោ និងការចូលរួមរបស់និយោជិត ដែលជាមូលដ្ឋានគ្រឹះសម្រាប់អាជីវកម្មណាមួយ ពានរង្វាន់ទាំងប្រាំមានដូចខាងក្រោម៖ ពានរង្វាន់តាមប្រភេទនីមួយៗអនុវត្តទៅតាមលក្ខណៈវិនិច្ឆ័យជាក់លាក់មួយដោយផ្អែកលើការវិភាគទិន្នន័យបែបបរិមាណ និងបែបគុណភាព។   ពានរង្វាន់ម៉ាកយីហោកំពូល និងឆ្នើម ម៉ាកយីហោត្រូវតែមានការយល់ឃើញជាវិជ្ជមាននៅក្នុងក្រសែភ្នែករបស់អ្នកប្រើប្រាស់/អ្នកទិញទំនិញ។ ខ្សែស្រឡាយទូទៅក្នុងចំណោមម៉ាកយីហោឆ្នើម គឺជាការសង្កត់ធ្ងន់របស់ពួកគេទៅលើការច្នៃប្រឌិត ភាពស៊ីសង្វាក់ក្នុងការផ្តល់សេវាកម្មតាមការសន្យា និងភាពស្មោះត្រង់ជាច្រើនឆ្នាំនៃការបម្រើតម្រូវការទីផ្សារ។ កិច្ចខិតខំប្រឹងប្រែងបែបនេះត្រូវបានវាយតម្លៃដោយអ្នកប្រើប្រាស់ ហើយត្រូវបានឆ្លុះបញ្ចាំងនៅក្នុងចំណែកទីផ្សារ។     ពានរង្វាន់និយោជកឆ្នើម និយោជកត្រូវតែមានការយល់ឃើញជាវិជ្ជមាននៅក្នុងក្រសែភ្នែករបស់បុគ្គលិកផ្ទាល់របស់ពួកគេ។ ការវាស់វែងមួយចំនួនរួមមានការចូលរួមរបស់បុគ្គលិកប្រកបដោយអត្ថន័យ វប្បធម៌ក្រុមហ៊ុនរឹងមាំ និងការអនុវត្តធនធានមនុស្សពាក់ព័ន្ធក្នុងយុគសម័យឌីជីថល។   ជារៀងរាល់ឆ្នាំ អ្នកប្រើប្រាស់ជាង 25,000 នាក់/អ្នកទិញទំនិញ និងបុគ្គលិកជាង 50,000 នាក់ត្រូវបានស្ទង់មតិនៅទូទាំងតំបន់អាស៊ី។ លោក Jorge Rodriguez នាយកគ្រប់គ្រងនៃ Influential Brands® បានមានប្រសាសន៍បន្ថែមថា "យើងស្វាគមន៍ក្រុមហ៊ុនទាំងនៅក្នុងវិស័យ B2B និង B2C ដើម្បីចូលរួមជាមួយ Influential Brands Asia ។ សមាជិករបស់យើង គឺជាក្រុមហ៊ុនល្បីឈ្មោះមួយចំនួនមកពីតំបន់អាស៊ី រួមទាំងក្រុមហ៊ុនអាស៊ីដូចជា AirAsia, ThaiBev, Central Group, Chow Tai Fook, UOB, CapitaLand, Frasers Hospitality, Changi Airport, Gardens by the Bay, Bangkok Bank, Grab, Shopee និងក្រុមហ៊ុនជាសកលដូចជា Coca Cola, Estee Lauder, Shiseido, Pernod Ricard, Simmons, Sephora ជាដើម។ តាមរយៈការសហការគ្នាជាមួយក្រុមចម្រុះនៃ ‘Best in Business’ យើងមានមោទនភាពក្នុងការគាំទ្រពួកគេបង្កើតអាជីវកម្មដ៏ជោគជ័យដែលបង្កើតតម្លៃ និងត្រូវបានទទួលស្គាល់សម្រាប់សារៈសំខាន់ និងឧត្តមភាពរបស់ពួកគេ។”   ការយល់ដឹងបឋមពីការស្ទង់មតិក៏បង្ហាញថា ជំងឺរាតត្បាត កូវីដ-១៩ បានដើរតួនាទីក្នុងការការសម្រេចចិត្តរបស់អ្នកប្រើប្រាស់។ នៅពេលសួរអំពីអ្វីដែលសំខាន់បំផុតនៅពេលទិញទំនិញ តម្លៃសាច់ប្រាក់ គឺជាកត្តាចម្បងដែលមានរហូតទៅដល់ 56% បន្ទាប់មក កត្តាគុណភាពយូរអង្វែង មាន 13% និងបន្ទាប់មកទៀតគឺ តម្លៃទាប ដែលមាន 10% ក្នុងចំណោមកត្តាផ្សេងទៀត។ បើប្រៀបធៀបទៅនឹងលទ្ធផលកាលពីឆ្នាំមុន មានការកើនឡើងគួរឱ្យកត់សម្គាល់នៃភាគរយនៃអ្នកប្រើប្រាស់ដែលបានជ្រើសរើសជម្រើសទាំងនេះ។ ម៉ាកយីហោ និង ភាពងាយស្រួល ក៏ជាការកត្តាពិចារណាដ៏សំខាន់ផងដែរ ដែលទាក់ទងទៅនឹង ការធានា សេវាកម្ម និង សុវត្ថិភាព។   អ្នកឈ្នះពានរង្វាន់នីមួយៗនឹងត្រូវប្រកាសនៅខែធ្នូ ឆ្នាំ 2024 ហើយការទទួលស្គាល់ពានរង្វាន់ជាផ្លូវការនឹងប្រារព្ធឡើងនៅខែមីនា ឆ្នាំ 2025 ទាំងនៅក្នុងប្រទេសសិង្ហបុរី និងប្រទេសថៃ។   អំពី INFLUENTIAL BRANDS®  Influential Brands® គឺជាវេទិការិះរកគំនិត ស្រាវជ្រាវ និងការទទួលស្គាល់អាជីវកម្មដើម្បីអបអរ “ជើងឯកនៃឧត្តមភាព” នៅក្នុងតំបន់អាស៊ី។   ការចាក់ឬសយ៉ាងស៊ីជម្រៅនៅក្នុងជំនឿរបស់យើង គឺជាតម្រូវការក្នុងការលើកកម្ពស់វប្បធម៌ដែលផ្តល់កិត្តិយសដល់ការអនុវត្តជាគំរូនៃម៉ាកយីហោឈានមុខគេនៅអាស៊ី ក៏ដូចជាការប្តេជ្ញាចិត្តរបស់ពួកគេចំពោះភាពខុសប្លែក។ យើងសាទរជាមួយភាពរីករាយរបស់ក្រុមហ៊ុននានាជុំវិញកិច្ចខិតខំប្រឹងប្រែងអាជីវកម្មដែលទទួលបានជោគជ័យរបស់ពួកគេ ដែលបានបន្ថែមតម្លៃ និងបន្សល់ទុកនូវទស្សនទានសំខាន់ៗនៅក្នុងឧស្សាហកម្មរៀងៗខ្លួន។ តាមរយៈសកម្មភាពនេះ យើងសង្ឃឹមថាវានឹងរួមចំណែកដល់ផ្នែកចំណេះដឹងនៃការអនុវត្តល្អបំផុត ដើម្បីឱ្យក្រុមហ៊ុនអាចបង្កើតក្រុមហ៊ុនប្រកបដោយគុណភាព និងមានអត្ថន័យ ដែលជះឥទ្ធិពលទៅដល់បរិស្ថាន ស្តង់ដាររស់នៅ បែបផែនជីវិត និងអនាគតរបស់យើង។   ក្រុមគ្រួសារនៃម៉ាកយីហោរបស់ Influential Brands រួមមានម៉ាកយីហោសកល និងតំបន់មកពីជាង 15 ប្រទេសនៅទូទាំងពិភពលោក។ គេហទំព័រ៖ www.influentialbrands.com  ទំព័រ Facebook៖ Influential Brands Facebook។ សម្រាប់ព័ត៌មានបន្ថែម សូមទំនាក់ទំនង៖ អ៊ីម៉ែល៖ management@influentialbrands.com	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T07:26:47.621Z", "category": "PR", "views": 81, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
តិចអត់ដឹង! អ្នកមានប្រា.ក់ខែចាប់ពី ១,៥លា.នរៀលឡើងត្រូវបង់ពន្ធ ខណៈនេះជាចំនួនភាគរ.យត្រូវបង់	https://business-cambodia.com/articles/salary-tax	បុគ្គលិកមួយចំនួនធំដែលកំពុងបម្រើការងារក្នុងក្រុមហ៊ុន ឬស្ថាប័នភាគច្រើន ហាក់ផ្តោតតែតួលេខនៃប្រាក់ខែគោលជាក់ស្តែងប៉ុណ្ណោះ ដោយពុំបានចាប់អារម្មណ៍លើអត្រាប្រាក់បៀវត្សកម្រិតណាដែលត្រូវកាត់ពន្ធចូលរដ្ឋឡើយ។   ក្នុងនោះ យោងតាមអនុក្រឹតស្តីពីប្រាក់ចំណូលពន្ធប្រចាំឆ្នាំ និងប្រាក់បៀវត្សជាប់ពន្ធប្រចាំខែថ្មីលើការអនុវត្តអត្រាពន្ធលើប្រាក់បៀវត្សថ្មី ដែលចេញផ្សាយដោយរាជរដ្ឋាភិបាលកម្ពុជាក្នុងឆ្នាំ២០២៤ បានកំណត់ពន្ធលើប្រាក់បៀវត្សដូចខាងក្រោយ៖   ពី ០៛ ដល់ ១,៥០០,០០០៛ អត្រាពន្ធ ០ % ពី ១,៥០០,០០១៛ ដល់ ២,០០០,០០០៛ អត្រាពន្ធ៥% ពី ២,០០០,០០១៛ ដល់ ៨,៥០០,០០០៛អត្រាពន្ធ ១០% ពី ៨,៥០០,០០១៛ (ប្រាំបីលានប្រាំសែនរៀល) ដល់ ១២,៥០០,០០០៛ អត្រាពន្ធ ១៥% លើសពី ១២,៥០០,០០០៛ អត្រាពន្ធ ២០% ៕   ដើម្បីឲ្យកាន់តែជ្រាបច្បាស់ សូមអានលិខិតខាងក្រោម៖	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T06:56:55.619Z", "category": "ហិរញ្ញវត្ថុ", "views": 1306, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ងាត់ៗ! ឡាវសំងំធ្វើរឿងធំ១នេះ ដើម្បីជំរុញសេដ្ឋកិច្ចប្រទេស និងធ្វើឲ្យលុយគីបមានត.ម្លៃឡើងវិញ	https://business-cambodia.com/articles/lao-do-1-thing	កាលពីពេលថ្មីៗនេះ រដ្ឋាភិបាលឡាវ បានចុះកិច្ចព្រមព្រៀងជាមួយក្រុមហ៊ុន PTL  Holding Co., Ltd. បង្កើតធនាគារមាសមួយឈ្មោះ Lao Bullion Bank ដើម្បីបង្កើតទុនបម្រុងមាស និងពង្រឹងស្ថិរភាពហិរញ្ញវត្ថុ ពិសេសពង្រឹងប្រាក់គីបឡាវ។ នេះយោងតាមការឲ្យដឹងពីទីភ្នាក់ងារសារព័ត៌មាន The Laotian Time ចុះនាថ្ងៃទី២៨ ខែកញ្ញ ឆ្នាំ២០២៤។     រដ្ឋមន្ត្រីក្រសួងហិរញ្ញវត្ថុ លោក Santiphab Phomvihane បានលើកឡើងថា ធនាគារមាសនេះនឹងជួយសម្រួលដល់ការប្រមូលមូលនិធិ ពិសេសធ្វើឲ្យតម្លៃប្រាក់គីបរបស់ឡាវកាន់តែប្រសើរឡើង។ មិនតែប៉ុណ្ណោះ វានឹងអាចរក្សាទុកធនធានដែលមានស្រាប់ក្នុងប្រទេស ដែលនឹងធ្វើឲ្យឡាវមានស្ថិរភាពសេដ្ឋកិច្ចដោយខ្លួនឯង ព្រមទាំងអាចបំពេញនូវស្តង់ដារទីផ្សារក្នុងតំបន់ និងពិភពលោកបានថែមទៀតផង។     ក្នុងនោះ ធនាគារមាសមាសខាងលើ នឹងចាប់ផ្តើមបើកដំណើរការសម្រាប់ដំណាក់កាលដំបូងក្នុងខែកញ្ញា ហើយនឹងចាប់ផ្តើមដំណើរការពេញលេញរបស់ខ្លួន នៅខែវិច្ឆិកា ឆ្នាំ២០២៤។   គួរជម្រាបថាផងដែរថា ឡាវបានក្លាយជាប្រទេសឈានមុខគេមួយក្នុងពិភពលោក ទាក់ទងនឹងការជីកយករ៉ែ និងផលិតមាស ដោយប្រទេសនេះជាប់ចំណាត់ថ្នាក់លេខ៣ ក្នុងតំបន់អាស៊ាន និងលេខ៦ នៅអាស៊ី។ តាមការស្ទង់មតិបឋម បានប៉ាន់ប្រមាណថាឡាវ មានប្រហែល ៥០០ ទៅ ១,០០០ តោននៃទុនបម្រុងមាសរបស់ខ្លួន៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T02:56:51.764Z", "category": "ហិរញ្ញវត្ថុ", "views": 338, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
បវរកញ្ញាបញ្ញាវន្ត័! កម្មវិធីប្រកួត WMU កម្ពុជានឹងធ្វើម្ចាស់ផ្ទះ ជាមួយបវរកញ្ញា មកពីប្រទេសជិត១០០	https://business-cambodia.com/articles/world-miss-university-cambodia-2024-news	កម្ពុជាបានត្រៀមខ្លួនរួចជាស្រេចដើម្បីទទួលធ្វើជាម្ចាស់ផ្ទះនៃ កម្មវិធីបវរកញ្ញានិស្សិតអន្តរជាតិ World Miss University Cambodia 2024 នៅកំឡុងខែធ្នូ ឆ្នាំ២០២៤ខាងមុខនេះ  ដែលមានបវរកញ្ញាមកពីជិត១០០ប្រទេសជុំវិញពិភពលោក ដើម្បីតំណាងសាកលវិទ្យាល័យនិងប្រទេសរបស់ពួកគេ ក្នុងការបង្ហាញទេពកោសល្យ សមត្ថភាព ចំណេះដឹងនិងសម្រស់ ។   តាមរយៈគេហទំព័រ World Miss University Cambodia Organizing Committee បានឱ្យដឹងថា កម្មវិធីប្រកួតបវរកញ្ញាឯកសកលវិទ្យាល័យពិភពលោកលើកទី៣២នេះ ក៏បានផ្តល់ឱកាសសម្រាប់បងប្អូននិស្សិតស្រីកម្ពុជាដែលមកពីថ្នាក់បរិញ្ញាបត្រ ថ្នាក់អនុបណ្ឌិត និងបណ្ឌិតមកពីគ្រប់ទិសទី ទាំងអស់កំពុងមានអាយុចាប់ពី១៨-២៧ឆ្នាំ មានក្តីស្រមៃនិងចំណាប់អារម្មណ៍ចង់ តំណាងឱ្យប្រទេសកម្ពុជាដើម្បីបង្ហាញសក្តានុពលនិងធនធាននិស្សិតកម្ពុជា ទៅកាន់ពិភពលោកផងដែរ។   ក្នុងនោះស្ថាប័នកម្ពុជានៃ WMU ដែលគាំទ្រដោយអង្គសហប្រជាជាតិនេះ ក៏កំពុងទទួលពាក្យស្នើសុំចូលរួមប្រឡងកញ្ញាឯកសាកលវិទ្យាល័យពិភពលោកនេះ ដើម្បីស្វែងរកបេក្ខនារីថ្នាក់ជាតិដើម្បីប្រកួតតំណាងប្រទេសកម្ពុជានៅខែធ្នូ ឆ្នាំ២០២៤នេះ ដែលមានកម្ពុជាធ្វើជាម្ចាស់ផ្ទះ។     យ៉ាងណាមិញការទទួលពាក្យក៏នឹងផុតកំណត់ នៅថ្ងៃទី១០ ខែតុលា ឆ្នាំ២០២៤នេះហើយ ដោយការប្រកួតត្រឹមថ្នាក់ជាតិ គឺនឹងប្រារព្ធឡើងនៅថ្ងៃទី៣១ ខែតុលា ឆ្នាំ២០២៤នេះ  ខណៈជ័យលាភីបវរកញ្ញាឯកនិស្សិត នឹងទទួលបានទឹកប្រាក់អាហារូបករណ៍សរុប ៤៨លានរៀល៕           អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T02:53:52.793Z", "category": "ភាពជាអ្នកដឹកនាំ", "views": 5350, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អគ្គនាយកដ្ឋានពន្ធដារបញ្ជាក់ច្បាស់ៗ ដីលើសពី៥ហិកតានឹងត្រូវរួចពន្ធដីធ្លីមិនបានប្រើប្រាស់ បើស្របតាមលក្ខខណ្ឌទាំងនេះ	https://business-cambodia.com/articles/land-no-vat	ចំពោះប្រិយមិត្តអ្នកអានគ្រប់ៗគ្នា ដែលតែងតែមានចម្ងល់ឆ្ងល់ថា តើដីដែលមានទំហំលើសពី៥ហិកតាជាប់ពន្ធដែលឬទេ? នាពេលនេះដែរ សូមបងប្អូនឈប់ឆ្ងល់ទៀតព្រោះអគ្គនាយកដ្ឋានពន្ធដារបានបញ្ជាក់ៗច្បាស់ថា ដីលើសពី៥ហិកតានឹងត្រូវរួចពន្ធដីធ្លីមិនបានប្រើប្រាស់ បើស្របតាមលក្ខខណ្ឌទាំងនេះ៖   ដីកសិកម្មកំពុងបង្កបង្កើនផលដោយមានការបញ្ជាក់ពីគណៈកម្មការ ឬអនុគណៈកម្មការវាយតម្លៃដីសម្រាប់ពន្ធលើដីធ្លីមិនបានប្រើប្រាស់ ដីកំពុងបម្រើសកម្មភាពសេដ្ឋកិច្ចរបស់រូបវន្តបុគ្គលឬនីតិបុគ្គល ដែលបានចុះបញ្ជីពន្ធដារនៅរដ្ឋបាលសារពើពន្ធ ដីមានសំណង់ ឬគ្មានសំណង់ស្ថិតក្រោមកិច្ចសន្យាជួល ដីដែលជាកម្មសិទ្ធិរបស់រាជរដ្ឋាភិបាល ឬស្ថាប័នរាជរដ្ឋាភិបាល ដីសម្បទានសេដ្ឋកិច្ចដែលជួលពីរដ្ឋ, ដីធ្លីរបស់សហគមន៍ ដីជាកម្មសិទ្ធិរបស់រដ្ឋ ដែលបានជួលទៅឱ្យនីតិបុគ្គល ឬរូបបវន្តបុគ្គលណាមួយសម្រាប់ប្រើប្រាស់ជាសកម្មភាពសេដ្ឋកិច្ចផ្សេងៗតាមកិច្ចសន្យា ឬកិច្ចព្រមព្រៀងរវាងភាគីទាំងពីរ ដីដែលស្ថិតនៅក្នុងតំបន់សេដ្ឋកិច្ចពិសេស ដែលបម្រើផ្ទាល់ដល់សកម្មភាពកសិកម្ម ឧស្សាហកម្ម និងសេវាកម្ម ដីដែលត្រូវបានចុះបញ្ជីជាទ្រព្យសម្បត្តិរបស់សហគ្រាសក្នុងវិស័យអប់រំ សិក្សាធិការ និងបណ្តុះបណ្តាលវិជ្ជាជីវៈសម្រាប់គោលដៅបម្រើការងារក្នុងវិស័យដូចបានរៀបរាប់ខាងដើម។   គួរបញ្ជាក់ថា ក្នុងករណីដែលដីនេះត្រូវបានលក់ឬមិនត្រូវបានប្រើប្រាស់តាមគោលដៅខាងលើ ត្រូវបំពេញកាតព្វកិច្ចពន្ធដារតាមច្បាប់ជាធរមាន៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T02:38:37.984Z", "category": "ចាប់ផ្តើមអាជីវកម្ម", "views": 511, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
DKT Mekong៖ ការចាត់ទុកសុខភាពបន្តពូជជាបញ្ហាអាទិភាពដែលត្រូវគិតគូរនៅក្នុងប្រទេស កម្ពុជា	https://business-cambodia.com/articles/dkt-mekong	កិច្ចពិភាក្សាតុមូល និងវគ្គសំណួរចម្លើយពីអ្នកចូលរួម នឹងការដាក់ឱ្យប្រើប្រាស់វិធីពន្យាកំណើត សិទ្ធិ និងសុខភាពផ្លូវភេទ និងសុខភាពបន្តពូជ ក្លាយទៅជាចំណុចផ្ដោតសំខាន់នៅក្នុងកម្មវិធី “តោះ និយាយអំពីសុខភាពផ្លូវភេទ និងបន្តពូជ” ។   DKT Mekong មានកិត្តិយសសូមគោរពអញ្ជើញសហគមន៍មូលដ្ឋានសុខាភិបាល និងអ្នកជំនាញ ផ្នែកសុខភាព និងសិទ្ធិស្ដីពីការបន្តពូជ និងពន្យារកំណើតក្នុងប្រទេសកម្ពុជា មកកាន់កម្មវិធីបើក ចំហស្ដីពីសុខភាព និងសិទ្ធិស្ដីពីការបន្តពូជ និងពន្យារកំណើតក្នុងប្រទេសកម្ពុជា!   កម្មវិធី “តោះ និយាយអំពីសុខភាពផ្លូវភេទ និងបន្តពូជ”នឹងមានការអញ្ជើញចូលរួមពីភាគីពាក់ព័ន្ធសំខាន់ៗមកពីមូលដ្ឋានសុខាភិបាល និងវិស័យសុខភាព និងសិទ្ធិស្ដីពីការបន្តពូជ និងពន្យារ កំណើតមកកាន់កម្មវិធី កិច្ចពិភាក្សាក្រុមធំដែលមានលក្ខណៈបំផុសគំនិត និងវគ្គសំណួរចម្លើយ ពីអ្នកចូលរួមនៅថ្ងៃចន្ទ ទី១៤ ខែតុលា ឆ្នាំ២០២៤។ ព្រឹត្តិការណ៍នេះនឹងរៀបចំឡើងកណ្ដាលរាជ ធានី ភ្នំពេញនៅសណ្ឋាគារ Oakwood។ ព្រឹត្តិការណ៍នេះតំណាងឱ្យព្រឹត្តិការណ៍ដ៏សំខាន់មួយក្នុង វិស័យ SRHR ដែលបានពង្រីកយ៉ាងឆាប់រហ័សក្នុងប្រទេសកម្ពុជា។  ក្នុងនាមជាអ្នកឧបត្ថម្ភចម្បង នៃកម្មវិធី “តោះ និយាយអំពីសុខភាពផ្លូវភេទ និងបន្តពូជ” ព្រឹត្តិការណ៍នេះក៏ជាការចូលជា ផ្លូវការនៃអង្គការមិនរកប្រាក់ចំណេញ និងអង្គការមិនមែនរដ្ឋាភិបាលអន្តរជាតិ DKT Mekong មកកាន់ទីផ្សារកម្ពុជា ព្រមទាំងលើកឡើងអំពីគំរូដែលមានភាពយូរអង្វែង និងពិសេសប្លែក  ទាំង ផលិតផលពន្យារកំណើត ផែនការពន្យារកំណើត និងផលិតផលសុខភាពបន្តពូជ និងផ្លូវភេទ។ សំខាន់ជាងនេះទៅទៀតនោះ សមាជិកវិស័យថែទាំសុខភាព នឹងទទួលបានឱកាសក្នុងការស្ដាប់ ទទួលបានចម្លើយ និងចែករំលែកចំណេះដឹងជាមួយនឹងវាគ្មិនជំនាញល្បីៗក្នុងប្រទេសកម្ពុជា និង ការតស៊ូមតិផ្នែកសុខភាព និងសិទ្ធិស្ដីពីការបន្តពូជ និងពន្យារកំណើត។   តាំងនាមជាអ្នករៀបចំកម្មវិធី និងជាម្ចាស់តំណាងក្រុមហ៊ុន DKT Mekong នឹងចាប់ផ្តើមព្រឹត្តិការណ៍ ព្រមទាំងណែនាំក្រុមដល់សហគមន៍កម្ពុជា។ ដោយទទួលបានឈ្មោះជាស្ថាប័នឈានមុខគេក្នុង ការផ្គត់ផ្គង់ផលិតផលសុខភាពផ្លូវភេទ និងបន្តពូជនៅប្រទេសវៀតណាមអស់រយៈពេល30 ឆ្នាំ កន្លងមកហើយពោលគឺចាប់តាំងពីឆ្នាំ 1993 មក DKT Mekong បានដើរតួនាទីយ៉ាងសំខាន់ ក្នុងការផ្សព្វផ្សាយ និងអប់រំផ្នែកសុខភាព និងសិទ្ធិស្ដីពីការបន្តពូជ និងពន្យារកំណើតនៅក្នុងសហ គមន៍ងាយរងគ្រោះនៅទូទាំងតំបន់អាស៊ីអាគ្នេយ៍។ ថ្ងៃនេះក្រុមការងារបានសហការជាមួយនឹងក្រុមហ៊ុនចែកចាយ DKSH និងMeet Heng ដើម្បីផ្គត់ ផ្គង់ផលិតផលសុខភាពបន្តពូជមានគុណភាពខ្ពស់ និងតម្លៃសមរម្យក្នុងព្រះរាជាណាចក្រ កម្ពុជា។ តំណាងមកពីដៃគូសំខាន់ៗនីមួយៗ នឹងធ្វើការចែករំលែកមតិយោបល់របស់ពួកគេ អំពីថា តើទំនាក់ ទំនងការងារនេះ នឹងជួយគាំទ្រដល់កិច្ចខិតខំប្រឹងប្រែងបច្ចុប្បន្នបែបណាខ្លះក្នុងការកែ លម្អស្ថាន ភាពសុខភាព និងសិទ្ធិស្ដីពីការបន្តពូជ និងពន្យារកំណើតក្នុងប្រទេសកម្ពុជា។ កម្មវិធីនេះ មានវត្តមានឯកឧត្តមសាស្ត្រាចារ្យ កន អូន ប្រធាន CAGE និងជាប្រធាននាយកដ្ឋាន រោគស្ត្រីនៅមន្ទីរពេទ្យកាល់ម៉ែត រួមជាមួយនឹងវាគ្មិនបន្ថែម និងគណៈកម្មាការតំណាងឱ្យគ្រូពេទ្យជំ នាញដែលកំពុងធ្វើការនៅជួរមុខ ដើម្បីពង្រីក SRHR និងលើកកម្ពស់លទ្ធភាពទទួលបានថ្នាំពន្យារ កំណើត និងការថែទាំសុខភាពស្ត្រីនៅទូទាំងប្រទេស។   ដោយពិចារណាអំពីសារៈសំខាន់នៃក្រុមទាំងបីក្នុងវិស័យ សុខភាព និងសិទ្ធិស្ដីពីការបន្តពូជ និង ពន្យារកំណើត ដូច្នេះតួនាទីរបស់អង្គការសង្គមស៊ីវិលក្នុងការ លើកកម្ពស់ការយល់ដឹង និងផ្ដល់ សេវាថែទាំសុខភាពបន្តពូជ ក៏ជាប្រធានបទមួយសម្រាប់កិច្ច ពិភាក្សាតុមូលនេះផងដែរ។ របៀបវារៈរបស់យើង ក៏មានបញ្ចូលនូវវគ្គពិភាក្សាអំពីបញ្ហាប្រឈម និងឱកាសជាក់លាក់ក្នុងការ លើកកម្ពស់ការប្រើប្រាស់វិធីសាស្ត្រពន្យារកំណើត និងផែនការពន្យារកំណើតក្នុងប្រទេសកម្ពុជា។ បទដ្ឋានវប្បធម៌ និងការយល់ខុស (Stigma) អំពីបញ្ហាភេទ ផ្លូវភេទ និងសមភាពយេនឌ័រ គឺជា ឧបសគ្គដ៏ធំដែលត្រូវដោះស្រាយ ដូចមានបង្ហាញជូននៅក្នុងតារាងស្ថិតិនាពេលថ្មីៗនេះ។   របាយការណ៍ស្ទង់មតិប្រជាសាស្ត្រ និងសុខភាពថ្មីៗ (ឆ្នាំ2021-2022) បានបង្ហាញថា ស្ត្រីកម្ពុជា 9% ដែលមានអាយុពី 15-19 ឆ្នាំ មានផ្ទៃពោះ ក្នុងនោះ 7% បានសម្រាលកូនរួចរាល់ ហើយ 3% កំពុង ពរពោះ និង 2% មានបញ្ហាបាត់បង់គភ៌។ អត្រានៃការរំលូតកូនដោយប្រើថ្នាំ មានការកើនឡើង ស្របទៅតាមចំនួននៃការមានផ្ទៃពោះ ហើយកើនឡើងច្រើននៅក្នុងតំបន់ទីក្រុង (11%) បើធៀប ទៅនឹងតំបន់ជនបទ (7%)។   របាយការណ៍ទីភ្នាក់ងារ UNAIDS ឆ្នាំ2024 ប៉ាន់ស្មានថាមានការឆ្លងមេរោគអេដស៍ថ្មីចំនួន 1,400 ករណីនៅក្នុងឆ្នាំ 2022 ដែលក្នុងនោះមានអ្នកឆ្លងមេរោគជាបុរសចំនួន 79%។ ទោះបីជាមានការ ធ្លាក់ចុះគួរឱ្យកត់សម្គាល់នូវករណីឆ្លងថ្មី ចាប់តាំងពីពេលផ្ទុះជំងឺនេះយ៉ាងណាក្ដី ប៉ុន្តែការធ្លាក់ចុះ មានភាពយឺត ជាពិសេសក្នុងចំណោមប្រជាជនសំខាន់ ដូចជាស្ត្រីបម្រើការងារក្នុងវិស័យកម្សាន្ត ក្រុម បុរសរួមជាមួយបុរស ស្ត្រីកែភេទ និងអ្នកចាក់គ្រឿងញៀន។   ការប្រាស្រ័យទាក់ទងច្បាស់លាស់ និងដោយបើកចំហ គឺជាចំណុចដ៏សំខាន់ ប្រសិនបើការថែទាំ សុខភាព និងដំណោះស្រាយនៃការរៀបចំផែនការពន្យារកំណើត ត្រូវបានអនុវត្តទ្រង់ទ្រាយធំ និងអាចសម្រេចបាននូវលទ្ធផលវិជ្ជមាននៅទូទាំងប្រទេស។ បរិបទសង្គមនេះ បានធ្វើឱ្យកម្មវិធី “តោះ និយាយអំពីសុខភាពផ្លូវភេទ និងបន្តពូជ” កាន់តែមានសារៈសំខាន់ក្នុងការលើកឡើងអំពី ប្រធានបទដ៏រសើបមួយនេះយកមកពិភាក្សាក្នុងលក្ខណៈបើកចំហ ដែលប្រធានបទទាំងនេះ នឹង ត្រូវលើកយកមកពិភាក្សាដោយអ្នកជំនាញ និងផ្សព្វផ្សាយទៅកាន់អ្នកជំនាញផ្នែកថែទាំសុខភាព ដែលបម្រើការងារក្នុងវិស័យសាធារណៈ។   តំណាងថ្នាក់ដឹកនាំរបស់ DKT Mekong លោក Rodrigo Portugues បានចែករំលែក មតិយោបល់របស់លោកថា “[នៅ DKT Mekong] យើងជឿថាការសន្ទនាបែបបើកចំហ និង ប្រកបដោយព័ត៌មានគ្រប់ជ្រុងជ្រោយអំពីសុខភាពផ្លូវភេទ និងបន្តពូជ គឺជាគន្លឹះក្នុងការពង្រឹង ការ ទទួលបានសេវា ព្រមទាំងបញ្ឈប់ការយល់ខុស (Stigma)។ កម្មវិធី “តោះ និយាយអំពីសុខភាព ផ្លូវភេទ និងបន្តពូជ” ផ្ដល់ជាវេទិកាដ៏សំខាន់សម្រាប់អ្នកជំនាញ និងស្ថាប័នថែទាំសុខភាពមក ជួបជុំគ្នា ចែករំលែកចំណេះដឹង និងរួមចំណែករួមគ្នាទៅក្នុងវិស័យថែទាំសុខភាពបន្តពូជក្នុង ប្រទេសកម្ពុជា។”   សូមកត់ចំណាំកាលបរិច្ឆេទ និងត្រៀមខ្លួនចូលរួម “តោះ និយាយអំពីសុខភាពផ្លូវភេទ និងបន្តពូជ” នឹងផ្ដល់ចម្លើយជូនអ្នកនូវគ្រប់ចម្លើយទាំងអស់ ដែលអ្នកចង់បានពាក់ព័ន្ធនឹងការពន្យារកំណើត ការរៀបចំផែនការពន្យារកំណើត និងសុខភាពផ្លូវភេទ។   ដើម្បីចុះឈ្មោះចូលរួមកម្មវិធី “តោះ និយាយអំពីសុខភាពផ្លូវភេទ និងបន្តពូជ”ស្នើសុំការសន្ទនា ឬ សំណួរបន្ថែម សូមទាក់ទងមកកាន់៖ Brains Communication Daniel Marchette daniel@brains-comm.com +855 093 999 012 DKT International ជាស្ថាប័នមេរបស់DKT Mekong ត្រូវបានរៀបចំបង្កើតឡើងនៅក្នុងឆ្នាំ1989 ជាស្ថាប័នមិនស្វែងរកប្រាក់ចំណេញ ដែលផ្ដោតលើការងារដោះស្រាយតម្រូវការសុខភាពសកល សំខាន់ៗតាមរយៈការធ្វើទីផ្សារតាមបណ្ដាញសង្គម។ ស្ថាប័ននេះផ្ដោតទៅលើការរៀបចំផែនការពន្យារកំណើត ការបង្ការជំងឺអេដស៍/មេរោគអេដស៍ និង ការរំលូតកូនដោយសុវត្ថិភាព។ ស្ថាប័ន DKT International នេះសម្រេចបាននូវឥទ្ធិពលសុខភាពសំខាន់ តាមរយៈប្រតិបត្តិការ របស់ខ្លួនក្នុងវិស័យឯកជន ព្រមទាំងគាំទ្រដល់គំនិតផ្ដួចផ្ដើមសុខភាពសាធារណៈ។ ស្ថាប័ននេះ ធ្វើការសហការជាញឹកញាប់ជាមួយនឹងមូលដ្ឋានសុខាភិបាលរបស់រដ្ឋ ដើម្បីធានានូវវិសាលភាពទីផ្សារទូលំទូលាយ។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-10T01:21:57.197Z", "category": "PR", "views": 1251, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ចាំមើលទាំងអស់គ្នា! នេះគឺជាថ្ងៃដែលក្រសួងអប់រំនឹងចេញលទ្ធផលប្រឡងបាក់ឌុបឆ្នាំ២០២៤	https://business-cambodia.com/articles/exam-update	ការប្រឡងសញ្ញាបត្រមធ្យមសិក្សាទុតិយភូមិ ឬប្រឡងបាក់ឌុប ត្រូវបានបញ្ចប់ជាស្ថាពរហើយនៅថ្ងៃទី៩ ខែតុលា ឆ្នាំ២០២៤ ដោយដំណើរការអស់រយៈពេល ២ ថ្ងៃរួចមក។ ដោយក្នុងនោះបេក្ខជនដែលបានប្រឡងគឺនៅរង់ចាំតែថ្ងៃប្រកាសលទ្ធផលទៀតតែប៉ុណ្ណោះ ដើម្បីបានដឹងថាការប្រឡងរបស់ខ្លួននោះទទួលបានលទ្ធផលបែបណា។     ជាមួយគ្នានេះដែរ យោងតាមការបញ្ជាក់ពីក្រសួងអប់រំ យុវជន និងកីឡា នៅថ្ងៃទី៩ ខែតុលា បានឲ្យដឹងថា លទ្ធផលប្រឡងបាក់ឌុបឆ្នាំ២០២៤ នេះ នឹងចេញលទ្ធផលដូចតទៅ៖   រាជធានីភ្នំពេញ និងខេត្ដកណ្ដាល នឹងចេញលទ្ធផលនៅថ្ងៃទី៣០ ខែតុលា ឆ្នាំ២០២៤ បណ្ដាខេត្ដផ្សេងៗទៀត នឹងចេញលទ្ធផលនៅថ្ងៃទី៣១ ខែតុលា ឆ្នាំ២០២៤   សូមជម្រាបផងដែរថា សម្រាប់ការប្រឡងសញ្ញាបត្រមធ្យមសិក្សាទុតិយភូមិ ២០២៤ បានប្រព្រឹត្តទៅចំនួន ២ ថ្ងៃ ដោយក្នុងនោះនៅថ្ងៃទី០៨ និង០៩ ខែតុលា ឆ្នាំ២០២៤ ខណៈមានបេក្ខជនចូលរួមប្រឡងមានសរុបជាង១៣ម៉ឺននាក់(១៣៧.០៤០នាក់) ក្នុងនោះស្រីមាន ៧៤.៨៨២នាក់៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T10:08:30.879Z", "category": "ព័ត៌មានថ្មីៗ", "views": 309, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
យុវជនម្នាក់ កីឡា១! ខេត្តបាត់ដំបងនឹង ប្រកួតកីឡាយុវជន ចំនួន៤ប្រភេទ យកពានរង្វាន់ថ្នាក់ជាតិ	https://business-cambodia.com/articles/batambong-sport-national-club-competiton	ស.ស.យ.ក ខេត្តបាត់ដំបង នឹងរៀបចំព្រឹត្តិការណ៍ការប្រកួតកីឡា ក្រោមប្រធានបទ"យុវជនម្នាក់លេងកីឡាមួយប្រភេទប្រចាំជីវិត និងចៀសឆ្ងាយពីគ្រឿងញៀន" ដោយព្រឹត្តិការណ៍នេះគឺជាការប្រកួតកីឡាពានរង្វាន់សម្តេចក្រឡាហោម ស ខេង ឆ្នាំ២០២៤ ដែលនឹងប្រព្រឹត្តទៅពីថ្ងៃទី០១ ខែវិច្ឆិកា ដល់ពាក់កណ្តាលខែធ្នូ ឆ្នាំ២០២៤ នៅខេត្តបាត់ដំបង។   ក្នុងនោះប្រភេទកីឡាដែលនឹងប្រកួតរួមមាន៖ កីឡាវាយសី, កីឡាប៊ូល និងប៉េតង់, កីឡាបាល់ទាត់ និងកីឡាបាល់ទះ។ គោលបំណងនៃកម្មវិធីនេះគឺរៀបចំឡើង ដើម្បីឱ្យប្រជាជន ជាពិសេសយុវជនមានសុខភាពល្អ បង្កើននូវសាមគ្គីភាព, មិត្តភាព ចៀសឆ្ងាយពីអំពើអបាយមុខ កាត់បន្ថយភាពអសកម្មផ្សេងៗក្នុងសង្គម និងរួមចំណែកលើកកម្ពស់វិស័យកីឡាកម្ពុជាឱ្យកាន់តែរីកចម្រើនទៅមុខ។   សូមបញ្ជាក់ថាយោងតាមសេចក្តីជូនដំណឹងរបស់គណៈកម្មការរៀបចំការប្រកួតរបស់សហភាពសហព័ន្ធយុវជនកម្ពុជា ខេត្តបាត់ដំបងបានឱ្យដឹងថា ការប្រគល់និងទទួលពាក្យចូលរួមប្រកួតនឹងបើកចាប់ពីថ្ងៃផ្សាយដំណឹងនេះតទៅ រហូតដល់ថ្ងៃទី៣០ ខែតុលា ឆ្នាំ២០២៤ វេលាម៉ោង១៩:០០៕             អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T10:04:20.425Z", "category": "ភាពជាអ្នកដឹកនាំ", "views": 76, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កម្មវិធីដឹកនាំដោយកូនខ្មែរ១នេះ កំពុងទទួលបរវកញ្ញាមកពី៧៦ប្រទេស ខណៈកម្ពុជាត្រៀមធ្វើម្ចាស់ផ្ទះ	https://business-cambodia.com/articles/miss-planet-cambodia-news	កម្មវិធីបរវកញ្ញាដឹកនាំដោយកូនខ្មែរ Miss Planet international បច្ចុប្បន្នកំពុងទទួលបវរកញ្ញាជាង៧៦ប្រទេសមកពីជុំវិញពិភពលោក ចូលមកកាន់ព្រះរាជាណាចក្រកម្ពុជា ដើម្បីចូលរួមប្រកួត Miss Planet international  ឆ្នាំ២០២៤ ដែលកម្ពុជាទទួលធ្វើជាម្ចាស់ផ្ទះចាប់ពីថ្ងៃទី១៩ ដល់ថ្ងៃទី២៧ ខែវិច្ឆិកា ឆ្នាំ២០២៤ខាងមុខនេះ។   តាមប្រភពផ្លូវការរបស់គេហទំព័រ Miss Planet international បានឱ្យដឹងថាគឺជាកម្មវិធីបវរកញ្ញាផែនដីនេះជាកម្មវិធី ដែលដឹកនាំដោយកូនខ្មែរ បានបង្កើតឡើងក្នុងឆ្នាំ២០១៩ ដោយលោកស្រី Halley Amin ជាផលិតករជនជាតិខ្មែរនិងលោក Pedro Francisco ជាសហស្ថាបនិកព្រមទាំងជានាយកប្រតិបត្តិកម្មវិធីផង។   លោកក៏ជាផលិតករដ៏ល្បីឈ្មោះ មានការទទួលស្គាល់ខ្ពស់នៅប្រទេសឥណ្ឌា ដោយធ្លាប់ធ្វើការជាមួយស្ថាប័ន Miss Universe ក្នុងវិស័យបវរកញ្ញាតាំងពីឆ្នាំ២០០៧។   គួរជម្រាបផងដែរថា កម្មវិធីប្រកួតបវរកញ្ញាផែនដី នេះបង្កើតឡើងក្នុងគោលបំណងរួមមួយគឺ ដើម្បីលើកកម្ពស់ការអភិរក្សភពផែនដីនិងជីវិតមនុស្ស ស្របតាមគោលការណ៍របស់អង្គការសហប្រជាជាតិ។   បេសកកម្មរបស់កម្មវិធីគឺដើម្បីបំផុសគំនិតនិងផ្តល់សិទ្ធិអំណាចដល់បេក្ខជន ដែលប្រាថ្នាចង់ធ្វើជាគំរូល្អនៅក្នុងសហគមន៍របស់ពួកគេនិងជុំវិញពិភពលោក ជំរុញឱ្យមានការផ្លាស់ប្តូរប្រសើរឡើងក្នុងសង្គម ពង្រីងសេចក្តីស្រឡាញ់ចំពោះមនុស្ស បរិស្ថាននិងថែរក្សាផែនដី៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T09:40:54.442Z", "category": "ភាពជាអ្នកដឹកនាំ", "views": 6330, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រកស៊ីយូរៗអីវ៉ាន់ក៏អស់ បំណុលក៏កើន! ម្ចាស់អាជីវកម្ម ប្រញាប់ធ្វើរឿង ៤នេះ ឆាប់សងលុយគេអស់ មុខរបរក៏សល់	https://business-cambodia.com/articles/you-should-make-when-you-no-money	ជារឿងធម្មតាទេ នៅពេលដែលយើងចង់ចេញរកស៊ីយើងតែងតែជួបនៅបញ្ហាខ្វះទុនបង្វិលអីជាដើម ជាហេតុធ្វើឱ្យម្ចាស់អាជីវកម្មខ្លះត្រូវការខ្ចីទុនមកពង្រីកមុខរបរបន្ថែម។ ប៉ុន្តែ ការខ្ចីលុយគេមករកស៊ីនេះប្រសិនជាយើងមិនចេះគ្រប់គ្រងមិនចេះចាត់ចែងទេនោះបំណុលនឹងកាន់តែកើន ចំណែករបរក៏កាន់តែជួបហានិភ័យ។ ជាមួយគ្នានោះដែរ ខាងក្រោមនេះជាដំណោះស្រាយ៤ បើម្ចាស់អាជីវកម្មណារកស៊ីយូរៗអស់អីវ៉ាន់ហើយបំណុលក៏កើនអាចសាកល្បងធ្វើបាន៖   ១. ពិនិត្យលំហូរសាច់ប្រាក់ឱ្យបានច្បាស់ ក្នុងនាមជាម្ចាស់អាជីវកម្ម ត្រូវពិនិត្យរាល់បញ្ចីចំណូលចំណាយ ដើម្បីឱ្យបានដឹងថា តើលុយចេញទៅច្រកណាខ្លះ តើវាមានហៀរចេញទៅច្រកណាដែលមិនសំខាន់ឬទេ? តើច្រកចេញនៃលុយក្នុងអាជីវកម្មសំខាន់ៗមានដូចជា ចំណាយលើការផលិត (វត្ថុធាតុដើម ឬទិញពីអ្នកផ្គត់ផ្គង់), ចំណាយលើបុគ្គលិក, ចំណាយប្រតិបត្តិការ ឬចំណាយលើការធ្វើទីផ្សារ និងចំណាយថ្លៃទីតាំងអាជីវកម្មជាដើម។   ២. រកវិធីកាត់បន្ថយអតិថិជនដែលជំពាក់ ជាធម្មតាការរកស៊ីមិនខ្វះទេភ្ញៀវជំពាក់យើង ហើយក៏មានម្ចាស់អាជីវកម្មជាច្រើនកប់លុយចោលព្រោះតែឱ្យគេជំពាក់ហ្នឹងដែរ។ ដូច្នេះក្នុងដំណាក់កាលនេះ អ្នកត្រូវប្រញាប់ចរចាជាមួយនឹងដៃគូ ដែលកំពុងជំពាក់ ឱ្យគេសងខ្លះ ដើម្បីបានសាច់ប្រាក់មកបង្វិលក្នុងអាជីវកម្ម។ ចំពោះអ្នកយកទំនិញទៅក្រោយៗ សូមកាត់បន្ថយពេលវេលាជំពាក់ ឧទាហរណ៍ថា រាល់ដងឱ្យជំពាក់ ៩០ថ្ងៃ លើកនេះ កាត់មកសល់ត្រឹម៣០ថ្ងៃអីបានហើយ ដើម្បីកាត់បន្ថយការកប់លុយចោលច្រើន។   ៣. សរុបបំណុលដែលមាន រឿងសំខាន់បំផុតដែលមិនគួររំលងទាល់តែសោះនោះគឺត្រូវធ្វើយ៉ាងណាឱ្យយើងអាចស្គាល់ស្ថានភាពរបស់ខ្លួនឯងច្បាស់។ បើដឹងថាខ្លួនមានបំណុល ត្រូវកត់ត្រាបំណុលទាំងអស់នោះចូលក្នុងបញ្ជីឱ្យបានច្បាស់លាស់។ បន្ទាប់មកពិនិត្យមើលថាតើបំណុលណាបន្ទាន់ បំណុលណាមិនបន្ទាន់ និងរកវិធីដោះស្រាយវាតាមចំណាត់ថ្នាក់ ត្រូវដឹងថាគួរបង្កើតលុយពីប្រភពណាដើម្បីអាចដោះបំណុលបាន។ បន្ទាប់ពីសរុបរួចហើយ ឆាប់សម្រុកដោះបំណុលណាដែលមានការប្រាក់ខ្ពស់ជាងគេមុន កុំទុកវាយូរ ព្រោះការប្រាក់កាន់តែទុក កាន់តែកើន។   ៤. បង្កើនការលក់ មុននឹងសម្រុកធ្វើទីផ្សារ ត្រូវពិនិត្យមើលសិនតើផលិតផលសព្វថ្ងៃនេះត្រូវនឹងតម្រូវការរបស់សង្គមដែរទេ? តើគួរបង្កើតចំណុចពិសេសអ្វីដើម្បីទាក់ទាញអតិថិជនជាងមុន?   បន្ទាប់មកសឹមចាំចាប់ផ្ដើមធ្វើទីផ្សារ ដើម្បីទាក់ទាញភ្ញៀវ ក្នុងនោះដែរកុំភ្លេចឱ្យសោះក្បួនធ្វើទីផ្សារ ០៛។ ការធ្វើទីផ្សារគឺជាចំណុចសំខាន់ដើម្បីឱ្យអាជីវកម្មអ្នករស់ ប៉ុន្តែក៏មិនមានន័យថាទាល់តែជះលុយច្រើនធ្វើទីផ្សារ ទើបអាចទទួលបានលទ្ធផលល្អនោះទេ។ ដោយលោកអ្នកអាចប្រើប្រាស់ក្បួនធ្វើទីផ្សារ ០៛ ដែលវាអាចជួយកាត់បន្ថយការចំណាយបានច្រើន ដោយគ្រាន់តែប្រើប្រាស់នូវធនធានដែលអ្នកមានឱ្យអស់លទ្ធភាព។ ធនធានមានដូចជាហ្វេសប៊ុកផេកដោយនាពេលបច្ចុប្បន្ននេះប្រភេទវីដេអូ Reels គឺហ្វេសប៊ុករុញជាខ្លាំង និងកម្មវិធី Tik Tok ជាដើមដូច្នេះយើងត្រូវព្យាយាមបង្កើតមាតិកាដូចជារៀនធ្វើវីដេអូ ព្រោះមនុស្សឥឡូវចូលចិត្តមើលវីដេអូ។ វិធីទាំងអស់នោះមិនត្រឹមតែកាត់បន្ថយចំណាយទេ ប៉ុន្តែវាអាចជួយឱ្យម្ចាស់អាជីវកម្មដូចជាអ្នកទទួលបាននូវចំណេះដឹងថ្មីៗថែមទៀតផង៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T09:28:46.539Z", "category": "ចាប់ផ្តើមអាជីវកម្ម", "views": 844, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កត្ដាធំៗ ៤ ជម្រុញឲ្យសិង្ហបុរីក្លាយជាប្រទេសរីកចម្រើនខ្លាំងនៅប៉ុន្មានទសវត្សរ៍ ចុងក្រោយនេះ	https://business-cambodia.com/articles/singpore	ប្រទេសសិង្ហបុរីគ្រាន់តែជាកោះមួយប៉ុណ្ណោះតែអាចក្លាយជាកូននាគរបស់អាស៊ីបានដោយសារប្រទេសនេះបានរីកចម្រើនខាងផ្នែកសេដ្ឋកិច្ចរបស់ខ្លួនយ៉ាងឆាប់រហ័សក្នុងរយះពេលត្រឹមតែប៉ុន្មានទសវត្សរ៍ប៉ុណ្ណោះ។ ក្នុងនោះដែរមានហេតុផលធំ ៤ ដែលជួយជម្រុញឲ្យសេដ្ឋកិច្ចប្រទេសមួយនេះរីកចម្រើនខ្លាំង។     ១ . ការផលិតនិងទីផ្សារសេរី   យោងតាមគេហទំព័រ Bloomberg Originals បានអោយដឹងថា នៅឆ្នាំ 1965 បន្ទាប់ពីសិង្ហបុរីទទួលបានឯករាជ្យ នាយករដ្ឋមន្ត្រីដំបូងបង្អស់លោក Lee Quan Yu និងថ្នាក់ដឹកនាំផ្សេងទៀតបានទទួលស្គាល់នូវបញ្ហាសេដ្ឋកិច្ចដែលកើតមាន ប៉ុន្តែប្រទេសនេះពុំមានធនធានធម្មជាតិដែលអាចជួយលើកស្ទួយសេដ្ឋកិច្ចរបស់ខ្លួនបានទេ។ ដោយហេតុនេះ ពួកគេបានសម្រេចចិត្តវិនិយោគលើវិស័យឧស្សាហកម្មដើម្បីអោយមានទីផ្សារពាណិជ្ជកម្មទើបអាចជាផ្លូវទាក់ទាញមូលធនបរទេសបាន។ ម៉្យាងវិញទៀតក៏បានទប់ស្កាត់នូវអត្រាកើនឡើងនៃអ្នកអត់ការងារធ្វើនៅក្នុងស្រុកផងដែរ ។ ក្រោយមកលោក Lee បានដាក់មូលដ្ឋានគ្រឹះប្រព័ន្ធហិរញ្ញវត្ថុនិងច្បាប់អោយមានស្ថេរភាព ។ មួយវិញទៀតរដ្ឋាភិបាលបានយកចិត្តទុកដាក់ទៅលើប្រព័ន្ធដឹកជញ្ជូនសាធារណ: ហេដ្ឋារចនាសម្ព័ន ថែទាំសុខភាព ដើម្បីអោយប្រាកដថាមានប្រសិទ្ធភាព។   ការផ្តោតខ្លាំងលើការផលិតចំពោះការនាំចេញ ជាពិសេសក្នុងការចម្រាញ់ប្រេង និងប្រេងបន្ថែមទៀតធ្វើឱ្យការប្រើប្រាស់ទីតាំងភូមិសាស្ត្រយុទ្ធសាស្ត្ររបស់ប្រទេសសិង្ហបុរី និងសមត្ថភាពហេដ្ឋារចនាសម្ព័ន្ធដើម្បីគាំទ្រសេដ្ឋកិច្ច។ តាមពិតទៅប្រទេសនេះជាផ្ទះរបស់អ្នកសាងសង់អណ្តូងប្រេងធំជាងគេចំនួនពីររបស់ពិភពលោក( SembCorp Marine និង Keppel Corporation ) ។ បន្ថែមពីនេះទៀតសិង្ហបុរីក៏បានពឹងផ្អែកលើវិស័យទេសចរណ៍មួយចំនួនផងដែរតាមរយះការបង្កើតកន្លែងកំសាន្ត កាស៉ីណូ ជាដើមដើម្បីទាញយកនូវផលប្រយោជន៍ពីការកំសាន្តរបស់អ្នកមាន។   ២. គាំទ្រអាជីវកម្ម   តាមគេហទំព័រ Nova SBE បានអោយដឹងថានៅដើមដំបូង ប្រទេសសិង្ហបុរីបានញាំញីដោយ កង្វះលំនៅឋានរ៉ាំរ៉ៃ និង កង្វះលទ្ធភាពទទួលបានការអប់រំ ដែលនាំឱ្យរដ្ឋ ផ្តល់អាទិភាពដល់ការកសាងលំនៅដ្ឋានសាធារណៈ និង ការវិនិយោគលើប្រព័ន្ធអប់រំល្អ ។ ប្រការនេះបាននាំអោយប្រទេសសិង្ហបុរីក្លាយជាកន្លែងដ៏ទាក់ទាញបំផុតសម្រាប់អ្នកវិនិយោគ ដោយសារវាភាគច្រើនត្រូវបានគេមើលឃើញថាមានសង្គមដែលមានសណ្តាប់ធ្នាប់ជាងប្រទេសជិតខាង។នៅចុងទស្សវត្សរ៍ឆ្នាំ 1970 និងដើមទសវត្សរ៍ទី 80 សិង្ហបូរីគឺជាប្រទេសផលិតដ៏ធំនៅអាស៊ីអាគ្នេយ៍ ដែលបានក្លាយជាប្រទេសមួយក្នុងចំណោមប្រទេសដំបូងគេដែលបានក្លាយទៅជាឧស្សាហកម្មរួមជាមួយនឹង " AsianTigers " 3 ផ្សេងទៀតនៅក្នុងអ្វីដែលភាគច្រើនជាតំបន់ជនបទនៅអាស៊ី។ " ខ្លា " ទាំងនេះ ត្រូវបានកំណត់លក្ខណៈដោយជួបប្រទះកំណើនសេដ្ឋកិច្ចយ៉ាងឆាប់រហ័សដោយផ្អែកលើការផលិត។ នៅក្នុងករណីរបស់ប្រទេសសិង្ហបុរី ការរីកដុះដាលនៃការផលិតនេះត្រូវបានពន្យល់ដោយ ឧស្សាហកម្មផលិតកប៉ាល់ ដែលបង្កើតការរួមផ្សំជាមួយនឹងកំពង់ផែពាណិជ្ជកម្មដ៏សំខាន់របស់ខ្លួន និងការផលិតគ្រឿងអេឡិចត្រូនិក។    ប្រទេសសិង្ហបុរីជាប្រទេសមានទីផ្សារសេរី ដូច្នេះហើយទើបធ្វើឱ្យវាក្លាយជាគោលដៅដ៏គួរឱ្យទាក់ទាញសម្រាប់អាជីវកម្មដែលកំពុងស្វែងរកការបង្កើត ឬពង្រីកប្រតិបត្តិការរបស់ពួកគេ។ រដ្ឋាភិបាលក៏ផ្តល់សេវាកម្មគាំទ្រមួយចំនួនដល់អាជីវកម្មផងដែរ ដូចជាតំបន់ពាណិជ្ជកម្មសេរី និងបណ្តាញអ្នកបង្កើតអាជីវកម្ម។សិង្ហបុរីក៏ជាសមាជិកនៃអង្គការពាណិជ្ជកម្មពិភពលោក (WTO) ដែលផ្តល់ឲ្យអាជីវកម្មចូលទៅកាន់ទីផ្សារដ៏ធំនៃអតិថិជនសក្តានុពល។   ៣. ប្រព័ន្ធនយោបាយមានស្ថិរភាព   សិង្ហបុរីមានប្រព័ន្ធនយោបាយមួយដែលមានស្ថិរភាពជាមួយនឹងរដ្ឋាភិបាលដ៏រឹងមាំដែលប្ដេជ្ញាចិត្តចំពោះកំណើនសេដ្ឋកិច្ច។ នៅលើសន្ទស្សន៍ការយល់ឃើញពីអំពើពុករលួយ (២០២៣) ប្រទេសសិង្ហបុរីជាប់ចំណាត់ថ្នាក់ លេខ៥ក្នុងចំណោមប្រទេសចំនួន១៨០ ។ នេះផ្តល់ទំនុកចិត្តដល់អាជីវកម្មនាពេលអនាគតរបស់ប្រទេស និងធ្វើឱ្យពួកគេកាន់តែមានទំនោរទៅបណ្តាក់ទុននៅសិង្ហបុរី។ រដ្ឋាភិបាលក៏មានផែនការរយៈពេលវែងសម្រាប់ការអភិវឌ្ឍន៍សេដ្ឋកិច្ច ដែលផ្តល់ឱ្យអាជីវកម្មនូវផែនទីបង្ហាញផ្លូវច្បាស់លាស់សម្រាប់អនាគត។ ចុងក្រោយ សឹង្ហបូរី ក៏ជាប្រទេសដែលមានសន្តិភាព មានអត្រាឧក្រិដ្ឋកម្មទាប។ នេះធ្វើឱ្យវាក្លាយជាកន្លែងប្រកបអាជីវកម្មប្រកបដោយសុវត្ថិភាព និងទាក់ទាញអ្នកវិនិយោគមកពីជុំវិញពិភពលោក។   ៤. កម្លាំងពលកម្មដែលមានជំនាញខ្ពស់   ដូចដែលយើងបានដឺងហើយថាសិង្ហបុរីបានបោះទុនរបស់ខ្លួនយ៉ាងច្រើនដើម្បីវិនិយោគទៅលើវិស័យអប់រំ។ ហេតុនេះហើយទើបនៅក្នុងសន្ទស្សន៍មូលធនមនុស្សរបស់ធនាគារពិភពលោកឆ្នាំ 2019 សិង្ហបុរីជាប់ចំណាត់ថ្នាក់ជាប្រទេសល្អបំផុត ក្នុងពិភពលោកក្នុងការអភិវឌ្ឍន៍មូលធនមនុស្ស។ កុមារដែលកើតនៅថ្ងៃនេះក្នុងប្រទេសសិង្ហបុរីនឹងមានផលិតភាព 88% នៅពេលធំឡើង ប្រសិនបើពួកគេទទួលបានការអប់រំពេញលេញ និងសុខភាពពេញលេញ។ កម្លាំងការងាររបស់សិង្ហបុរីក៏មានច្រើនភាសាផងដែរ ដោយមានមនុស្សជាច្រើននិយាយភាសាអង់គ្លេស កុកងឺ ម៉ាឡេ និងតាមីល។ នេះធ្វើឱ្យអាជីវកម្មមានភាពងាយស្រួលក្នុងប្រតិបត្តិការក្នុងប្រទេសសិង្ហបុរី ដោយសារពួកគេអាចទំនាក់ទំនងជាមួយបុគ្គលិក និងអតិថិជនរបស់ពួកគេជាភាសាដែលពួកគេចូលចិត្ត។ រដ្ឋាភិបាលក៏ផ្តល់ការលើកទឹកចិត្តមួយចំនួនដើម្បីទាក់ទាញ និងរក្សាបុគ្គលិកដែលមានជំនាញ ដូចជាការបន្ធូរបន្ថយពន្ធ និងការឧបត្ថម្ភធនសម្រាប់ការបណ្តុះបណ្តាល។ សិង្ហបុរី ជាប់ចំណាត់ថ្នាក់លេខ 2 ទូទាំងពិភពលោកសម្រាប់ទេពកោសល្យល្អបំផុត យោងទៅតាមសន្ទស្សន៍ប្រកួតប្រជែងទេពកោសល្យសកលឆ្នាំ ២០២២ ។   យ៉ាងណាមិញប្រទេសនេះក៏ទទួលបានការចាប់អារម្មណ៍យ៉ាងខ្លាំងពីបណ្តាលប្រទេសជាច្រើនក្នុងពិភពលោកដោយសារតែសម្ទុះកើនឡើងសេដ្ឋកិច្ចដ៏គួរអោយកត់សម្គាល់របស់ខ្លួន៕   អត្ថបទ៖ លីណា	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T09:22:49.106Z", "category": "អចលនទ្រព្យ", "views": 141, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនលោក Donald Trump គ្រោងបោះទុន១.៥ ពាន់លានដុល្លារវិនិយោគនៅប្រទេសក្បែរខាងកម្ពុជា	https://business-cambodia.com/articles/trump-organization	ក្រុមហ៊ុន Trump Organization ដែលជាក្រុមហ៊ុនអភិវឌ្ឍន៍អចលនទ្រព្យដ៏ធំគ្រប់គ្រងដោយលោក Donald Trump អតីតប្រធានាធិបតីសហរដ្ឋអាមេរិក គ្រោងនឹងសាងសង់អគារសណ្ឋាគារ ទីលានវាយកូនហ្គោល និងលំនៅឋានតម្លៃ ១.៥ ពាន់លានដុល្លារ នៅភាគខាងជើងប្រទេសវៀតណាម។ ខណៈគម្រោងនេះគឺជាការការបណ្តាក់ទុនរួមគ្នាជាមួយបុត្រសម្ព័ន្ធក្រុមហ៊ុនក្នុងស្រុកវៀតណាម Kinhbac City (KBC)។     នៅក្នុងសេចក្តីថ្លែងការណ៍មួយរបស់ក្រុមហ៊ុន KBC ដែលដកស្រង់ដោយសារព័ត៌មាន Reuters កាលពីថ្ងៃទី៨ ខែតុលា ឆ្នាំ២០២៤ បានឲ្យដឹងថា អនុស្សរណៈនៃការយោគយល់គ្នារវាងក្រុមហ៊ុនទាំងពីរត្រូវបានចុះហត្ថលេខាកាលពីចុងខែកញ្ញាក្នុងអំឡុងពេលដំណើរទស្សនកិច្ចរបស់ប្រធានាធិបតីវៀតណាម To Lam ទៅកាន់សហរដ្ឋអាមេរិក។   ប្រភពដដែលបន្ដថា កាលពីពាក់កណ្ដាលខែកញ្ញា តំណាងក្រុមហ៊ុនរបស់លោក Trump Organization  បានធ្វើដំណើរទស្សនៈកិច្ចផ្ទាល់នៅខេត្ដ Hug Yen និងបានជួបជាមួយអជ្ញាធរដើម្បីពិភាក្សាលើគម្រោងវិនិយោគមួយនេះផងដែរ។     បើតាមការបញ្ជាក់ពីលោក Eric Trump អនុប្រធានប្រតិបត្ដិក្រុមហ៊ុន និងជាកូនប្រុសទី២ របស់លោក Trump បាននិយាយថា៖ «យើងរីករាយក្នុងការចូលទៅកាន់ទីផ្សារវៀតណាម។ វៀតណាមមានសក្ដានុពលខ្លាំងនៅក្នុងវិស័យសណ្ឋាគារ និងឧស្សាហកម្មកម្សាន្ដ»។   គួរបញ្ជាក់ផងដែរថា តាមការវិភាគរបស់ Reuters នៅក្នុងខែសីហា បានឲ្យដឹងថា សណ្ឋាគារ ទីលានវាយកូនហ្គោល និងរមណីយដ្ឋាន គឺជាអាជីវកម្មដែលបង្កើតប្រភពចំណូលដ៏ធំជូនដល់ក្រុមហ៊ុនរបស់អតីតប្រធានាធិបតីសហរដ្ឋអាមេរិកមួយនេះ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T09:11:01.031Z", "category": "អចលនទ្រព្យ", "views": 192, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានដឹងទេ? ឆាប់ៗខាងមុខនេះ ក្រុមហ៊ុនជាង១០០ នាំឱកាសការងាររា.ប់ម៉ឺ.នកន្លែងដល់កូនខ្មែរអាចត្រៀម CV ឱ្យហើយបាន	https://business-cambodia.com/articles/are-you-ready	បងប្អូនដែលកំពុងតែស្វែងរកការងារធ្វើ ឬបងប្អូនដែលចង់ផ្លាស់ប្តូរការងារអាចត្រៀម CV បណ្តើរៗបាន ខណៈឆាប់ៗខាងមុខនេះនឹងមានក្រុមហ៊ុនដល់ទៅជាង១០០ បាននាំឱកាសការងារដល់ទៅ៣ម៉ឺនកន្លែងដល់យុវជនជំនាន់ក្រោយផងដែរ។   បើតាមការបង្ហោះលើផេក National Employment Agency បានឱ្យដឹងថា នៅថ្ងៃទី២៦-២៧ ខែតុលា ឆ្នាំ២០២៤ ខាងមុខនេះ NEA នឹងធ្វើមហាព្រឹត្តិការណ៍ការងារប្រចាំឆ្នាំដ៏ធំគឺ "ពិព័រណ៍ការងារ និងផលិតភាពជាតិ ឆ្នាំ២០២៤។ ដូច្នេះបងប្អូន កុំភ្លេចរៀបចំ CV ដើម្បីដាក់ពាក្យស្វែងរកការងារឲ្យបានច្រើនកុះករឱកាសការងារសរុបជាង ៣ម៉ឺនកន្លែង ពីក្រុមហ៊ុនធំៗ១៥០ នៅអគារពីព័រណ៍កោះពេជ្រ ចាប់ពីម៉ោង ៨ព្រឹក ដល់ ៨យប់ ។ គួរបញ្ជាក់ថា សម្រាប់បងប្អូនដែលមានបំណងចង់ធ្វើការកុំភ្លេចរៀបចំ CV ទុកឱ្យហើយនឹងត្រៀមខ្លួនទុកផងណា។ សម្រាប់ព័ត៌មានបន្ថែមអាចទំនាក់ទៅកាន់លេខ 077 232378 / 016 786655 (Telegram) ឬអាចតាមដាននៅផេកផ្លូវការរបស់ National Employment Agency បានផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T08:55:51.807Z", "category": "ព័ត៌មានថ្មីៗ", "views": 535, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អភិជនតជំនាន់! នេះជាគ្រួសារកំពូលអ្នកមានបំផុត៩ នៅជុំវិញពិភពលោក និងវិស័យខ្លាញ់ដែលគេកំពុងរកស៊ីកើបលុ.យ	https://business-cambodia.com/articles/world-9-richest-famiy-throught-generation-	ត្រកូលអភិជនមួយចំនួននៅជុំវិញពិភលោក គឺមានទ្រព្យតជំនាន់ ខ្លះតាំងពីជំនាន់តាទួតតដល់ចៅទួត តាមរយៈការរកស៊ីនៅក្នុងឧស្សាហកម្មផ្សេងៗ តាំងពីការលក់រាយរបស់កំបុិកកំប៉ុក រហូតដល់ទំនិញប្រណីតៗ  ទូរគមនាគមន៍ និងបច្ចេកវិទ្យាលំដាប់ខ្ពស់។   យ៉ាងណាមិញខាងក្រោមនេះគឺជាគ្រួសារអភិជន ជាកំពូលគ្រួសារអ្នកមានបំផុតទាំង៩នៅជុំវិញពិភពលោក និងវិស័យខ្លាញ់ហូរហៀរតជំនាន់ ដែលពួកគេកំពុងរកស៊ីកើបលុយ៖   ១. គ្រួសារ Walton៖ Walton គឺជាត្រកូលគ្រួសារអ្នកមានបំផុតនៅសហរដ្ឋអាមេរិក មានទ្រព្យសម្បត្តិសុទ្ធប្រមាណ ៣៤៧លានដុល្លារអាមេរិក។ ទ្រព្យសម្បត្តិដ៏ច្រើន របស់ពួកគេនេះ គឺបានមកពីការរកស៊ី លើក្រុមហ៊ុន Walmart ជាទីផ្សារលក់ឥវ៉ាន់ដុំនិងរាយធំបំផុតក្នុងពិភពលោក។ គ្រួសារនេះទទួលបានទ្រព្យសម្បត្តិពីកេរ្តិ៍ដំណែលរបស់លោក Sam Walton ជាស្ថាបនិកនៃ Walmart ដែលបានបង្កើតឡើងតាំងពីឆ្នាំ១៩១៨ បច្ចុប្បន្នមានបុគ្គលិកជាង ២.២ លាននាក់នៅទូទាំងពិភពលោក។     ២. គ្រួសារ Al Nahyan ៖ អភិជនមកពីគ្រួសារ Al Nahyan ជាប់ខ្សែរាជវង្ស Abu Dhabi នៃប្រទេសអារ៉ាប់។  ពួកគេបានកាន់កាប់ទ្រព្យសម្បត្តិជាច្រើន តាំងពីឆ្នាំ១៩៧៣ រកស៊ីលើវិស័យវិនិយោគ ក្នុងក្រុមហ៊ុនវិនិយោគ Mubadala ជាអ្នកកៀរករទុន ដែលមានទ្រព្យសម្បត្តិរួមដ៏ច្រើនសន្ធឹកសន្ធាប់គឺ ១ទ្រីលានដុល្លារ អាមេរិកនិងទ្រព្យសម្បត្តិសុទ្ធ៣០៥ពាន់លានដុល្លារអាមេរិក ។     ៣. គ្រួសារ Bernard Arnault ៖ គ្រួសារសហគ្រិនបារាំង Bernard Arnault គឺជាអ្នកនៅពីក្រោយក្រុមហ៊ុនប្រណីតៗគឺ LVMH ដែលជាមេធំ ទំនិញប្រណីតដ៏ធំបំផុតរបស់ពិភពលោក ។   ជាមួយនឹងទ្រព្យសម្បត្តិសុទ្ធចំនួន ១៩១.៨ ពាន់លានដុល្លារ លោក Bernard និងគ្រួសាររបស់គាត់ស្ថិតក្នុងចំណោមអ្នកមានបំផុតក្នុងពិភពលោកឆ្នាំ នៅឆ្នាំ២០២៤នេះ។ កូនរបស់គាត់ទាំង៥នាក់ សុទ្ធតែអ្នកដឹកនាំ នៅក្នុងម៉ាកផ្សេងៗនៅក្រោមឆ័ត្រ LVMH ដូចជា LV, Dior, Channel , Gucci ជាដើម។     ៤. គ្រួសារ Hermes ៖ គ្រួសារកាបូប Hermès ជាអ្នករចនាកាបូបម៉ូដប្រណីតៗបំផុតរបស់ Hermès ពិសេសកាបូប Kelly នៅប្រទេសបារាំង ដែលត្រូវបានបង្កើតឡើងក្នុងឆ្នាំ ១៨៣៧ គ្រួសារម្ចាស់ក្រុមហ៊ុនកាបូប Hermès បានក្លាយជានិមិត្តសញ្ញា នៃភាពឆើតឆាយជាងគេរបស់ស្រ្តីៗអភិជន ធ្វើឱ្យគ្រួសារនេះមានបាន អាចកាន់កាប់ទ្រព្យសម្បត្តិសុទ្ធចំនួន ១៥១ ពាន់លានដុល្លារ។   ៥. គ្រួសារ Koch ៖ ជាម្ចាស់គ្រប់គ្រងលើក្រុមហ៊ុន Koch Industries ជាក្រុមហ៊ុនឯកជនធំជាងគេទីពីរនៅសហរដ្ឋអាមេរិក បង្កើតឡើងដោយលោក Fred C. Koch រកស៊ីដំបូងក្នុងវិស័យឥន្ទនៈ តាំងពីឆ្នាំ១៩៤០។ ត្រកូល Koch នេះមានចំណូលមកពីការរកស៊ី ប្រេង និងការផលិតក្រដាស សារធាតុគីមី និងគ្រឿងអេឡិចត្រូនិច ព្រមទាំងមានទ្រព្យសម្បត្តិសុទ្ធ១៤៤ពាន់លានដុល្លារ។ នាពេលបច្ចុប្បន្នលោក Charles មានវ័យ៨៨ឆ្នាំ ដែលជាកូនប្រុសរបស់លោក Fred C. Koch នៅតែសកម្មក្នុងការដឹកនាំក្រុមហ៊ុននេះ។   ៦. គ្រួសារ Al Thani៖ ជាគ្រួសារដែលកំពុងសម្បូរអំណាចបំផុតនៅប្រទេសអ្នកមាន កាតា គ្រួសារ Al Thani នេះមានទ្រព្យសម្បត្តិ ១៣៣ ពាន់លានដុល្លារ ដែលបានចំណូលមកពីការវិនិយោគជាសម័្ពន្ធដ៏ធំ ដូចជាកម្មវិធីកីឡានៅកាតា និងអាជីវកម្មបូមប្រេងផងដែរ។     ៧. គ្រួសារ Mars Family៖ ក្រុមគ្រួសារ Mars ជាម្ចាស់ក្រុមហ៊ុន Mars Inc. នៅអាមេរិក ដែលជាផលិតផលជាទីស្រឡាញ់របស់ក្មេងៗនៅជុំវិញពិភពលោក ពួកគេមានទ្រព្យសម្បតិ្តសុទ្ធជាង១២០ពាន់លានដុល្លារពីការផលិតផលស្ករគ្រាប់ M&M's និង Snickers។     ៨. គ្រួសារ Ambani៖ ជាគ្រួសារមកពីអាស៊ី គ្រួសារ Ambani គឺជាអ្នកមានបំផុតនៅក្នុងតំបន់អាស៊ី ជាម្ចាស់ Reliance Industries ស្តេចត្រាញ់ប្រេងនិងឧស្ម័ន។ ទ្រព្យសម្បត្តិរបស់ពួកគេមានចំនួនច្រើន ស្មើនឹងជិតមួយភាគដប់នៃ GDP របស់ប្រទេសឥណ្ឌា ដែលធ្វើឲ្យពួកគេក្លាយជាបុគ្គលដ៏មានឥទ្ធិពលលើសលប់នៅក្នុងសេដ្ឋកិច្ចឥណ្ឌា។   ៩. គ្រួសារ Carlos Slim Helu៖ លោក Carlos Slim Helú ជាគ្រួសារពាណិជ្ជករដ៏ល្បីមកពីប្រទេសម៉ិកស៊ិកកូ មានទ្រព្យសម្បត្តិសុទ្ធ៩០ពាន់លានដុល្លារ។ គ្រួសារនេះកំពុងរកស៊ីវិនិយោគយ៉ាងទូលំទូលាយនៅក្នុងវិស័យទូរគមនាគមន៍ តាមរយៈក្រុមហ៊ុនមេគឺ Grupo Carso ដែលមានយីហោដូចជា Telmex និង América Móvil ជាដើម។     សូមបញ្ជាក់ផងដែរថាចំពោះ ទ្រព្យសម្បតិ្តសុទ្ធគឺសម្តៅទៅលើទ្រព្យសម្បត្តិទាំងអស់ក្រោយការទូទាត់ដកបំណុលរួច ចំណែកឯទ្រព្យសម្បតិ្តរួមសម្តៅទៅលើទ្រព្យសកម្ម ពោលគឺជាទ្រព្យបង្វិលសម្រាប់ធ្វើអាជីវកម្ម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T08:37:00.864Z", "category": "ភាពជាអ្នកដឹកនាំ", "views": 348, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រឹម១ឆ្នាំ នៅតំបន់អាស៊ី ខាតបង់ប្រា.ក់ជាង ៣៧ពាន់លា.ន$ ដោយសារករណីឆបោ.ក តាមរូបភាពទាំងនេះ	https://business-cambodia.com/articles/lost-money-in-east-and-southeast-asia	របាយការណ៍អង្គការសហប្រជាជាតិ (UN) បានព្រមានថា ការក្លែងបន្លំតាមអ៊ីនធឺណេតបានបណ្តាលឲ្យមានការខាតបង់ទឹកប្រាក់ ៣៧ពាន់លានដុល្លារ សម្រាប់ជនរងគ្រោះនៅអាស៊ីបូព៌ា និងអាស៊ីអាគ្នេយ៍ កាលពីឆ្នាំ២០២៣។ នេះបើយោងតាម The Economic Times ចុះផ្សាយនាថ្ងៃទី០៨ ខែតុលា ឆ្នាំ២០២៤។   ក្នុងនោះ ការវិភាគដោយការិយាល័យអង្គការសហប្រជាជាតិទទួលបន្ទុកគ្រឿងញៀន និងឧក្រិដ្ឋកម្ម (UNODC) បានគូសបញ្ជាក់ថា ក្រុមឧក្រិដ្ឋជនបានធ្វើសកម្មភាពខុសច្បាប់ និងឆបោកតាមរយៈ ឧបករណ៍ទំនើប, បច្ចេកវិទ្យាថ្មីៗដំណើរការហ័ស, AI ជំនាន់ថ្មីបំផុត, និងការក្លែងបន្លំជាប្រព័ន្ធ ដើម្បីបង្កើនប្រតិបត្តិការរបស់ខ្លួនឲ្យកាន់តែរលូន។ លើសពីនេះ ជងខិលខូចទាំងនោះបានបង្កើតទីផ្សារងងឹត និងជួញដូររូបិយប័ណ្ណគ្រីបតូដែលគ្មានអាជ្ញាប័ណ្ណដើម្បីតម្រូវការលាងលុយកង្វក់របស់ពួកគេ។   គួរជម្រាបផងដែរថា លោក Masood Karimipour អ្នកតំណាងរបស់ UNODC ប្រចាំតំបន់អាស៊ីអាគ្នេយ៍ និងប៉ាស៊ីហ្វិក បានព្រមានថា ការរួបរួមគ្នានៃការក្លែងបន្លំតាមអ៊ីនធឺណេត ធនាគារងងឹត និងឧក្រិដ្ឋកម្មដែលបានរៀបចំឆ្លងដែន គឺ "លឿនជាង" សមត្ថភាពរបស់រដ្ឋាភិបាលក្នុងការទប់ស្កាត់សកម្មភាពឧក្រិដ្ឋកម្មទាំងនេះទៅទៀត៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T07:48:08.600Z", "category": "ហិរញ្ញវត្ថុ", "views": 336, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រ.យ័ត្នធ្លាក់ក្នុងបំណុល! កំហុសចាយលុយ ៣ប្រភេទនេះបើម្ចាស់អាជីវកម្មនៅតែធ្វើ ទោះមានទុនរាប់លា.ន$ក៏អស់ពីខ្លួន	https://business-cambodia.com/articles/be-carefully-owner	ការប្រើប្រាស់លុយនៅក្នុងអាជីវក្មគឺពិតជាសំខាន់ខ្លាំងណាស់ ប្រសិនបើអ្នកចាយវាយចំគោលដៅអាជីវកម្មនឹងស្រុះបំព្រងដូចផ្កាត្រូវទឹក តែបើយើងហ៊ានតែចាយលុយផ្តេសផ្តាសតាមចិត្តវិញអាជីវកម្មយើងអាចនឹងស្លាប់ភ្លាមៗ រហូតវានឹងអាចបណ្តាលឱ្យយើងធ្លាក់ចូលទៅក្នុងបំណុលផងដែរ។ ជាមួយគ្នានោះ ខាងក្រោមនេះគឺជាកំហុសចាយវាយទាំង ៣ប្រភេទ ដែលម្ចាស់អាជីវកម្មទាំងអស់ត្រូវប្រយ័ត្នឱ្យបានខ្ពស់ចៀសវាងអស់ទាំងលុយ បិទទាំងអាជីវកម្ម៖   ១. ការចាយខុសលើរបស់មិនចាំបាច់ ការចាយលុយក្នុងអាជីវកម្មមិនខុសពីការចាយវាយប្រចាំថ្ងៃប៉ុន្មាននោះឡើយ ការចំណាយដែលត្រឹមត្រូវគឺការចាយទៅលើរបស់ដែលចាំបាច់។ ដូច្នេះនៅពេលចេញរកស៊ីការរៀបចំចាត់ចែងហិរញ្ញវត្ថុគឺពិតជាសំខាន់ យើងត្រូវដឹងថាលុយដែលយកមកប្រើនោះគួរចាយលើអ្វីនិងមិនគួរចាយលើអ្វី ត្រូវចាយលើរបស់ដែលចាំបាច់ មិនមែនត្រូវចាយវាយគ្រប់របស់ដែលយើងគ្រាន់តែត្រូវការម្តងម្កាលឡើយ។   ២. មិនចេះគ្រប់គ្រងហិរញ្ញវត្ថុ ពេលរកស៊ីមិនថាតូចឬធំ ការចេះគ្រប់គ្រងហិរញ្ញវត្ថុគឺជារឿងសំខាន់បំផុត ព្រោះវាអាចកំណត់ជោគវាសនានៃរបររបស់អ្នកបាន។ ជាអ្នករកស៊ី គួរចេះបែងចែកចំណូលចំណាយឱ្យបានច្បាស់លាស់ ចេះរៀបចំប្រាក់បម្រុងសម្រាប់ដោះស្រាយស្ថានការដែលអាចនឹងកើតមាននៅថ្ងៃខាងមុខដែលយើងមើលមិនឃើញ។ អ្វីដែលសំខាន់បំផុតគឺកុំច្រឡូកច្រឡំរវាងលុយផ្ទាល់ខ្លួន និងលុយរកស៊ី។ ៣. ការចាយដែលមិនកត់ចំណូល-ចំណាយ ដោយឡែកក្នុងក្រៅពីការចាយវាយទៅលើរបស់មិនចាំបាច់ អ្វីដែលកាន់តែចាំបាច់បំផុតក្នុងការចាយវាយគឺកត់រាល់ចំណូលចំណាយ។ ហើយនេះគឺជាកំហុសធំមួយ ដែលបងប្អូនត្រូវគិតឱ្យបានច្បាស់បើយើងចាយវាយមិនត្រឹមត្រូវ មិនមានការកត់ត្រាចំណូលចំណាយឱ្យបានត្រឹមត្រូវ ជាហេតុធ្វើឱ្យលុយអស់ដោយមិនដឹងខ្លួន ហេតុដូច្នេះម្ចាស់អាជីវកម្មគួរតែគិតលើចំណុចនេះឱ្យមែនទែន ដើម្បីឱ្យដឹងពីចំណូលចំណាយឱ្យច្បាស់ ជៀសវាងរកស៊ីយូរៗអស់ចុង អស់ដើម ដែលអាចឈានដល់លង់ខ្លួនជាមួយបំណុលនាពេលក្រោយ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T05:09:06.471Z", "category": "ចាប់ផ្តើមអាជីវកម្ម", "views": 1438, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
នរណាខ្លះកំពុងប្រើ? UN ថាទិន្នន័យអ្នកប្រើប្រាស់ដែលត្រូវបានលួ.ច ក្នុងកម្មវិធី Telegram គេនឹងយកទៅធ្វើរឿងធំ១នេះ	https://business-cambodia.com/articles/un-talk-about-telegram	អង្គការសហប្រជាជាតិ (UN) បាននិយាយនៅក្នុងរបាយការណ៍មួយកាលពីថ្ងៃចន្ទ សប្តាហ៍នេះថា កម្មវិធីផ្ញើសារ Telegram បានក្លាយជាកន្លែងដែលបណ្តាញឧក្រិដ្ឋជនដ៏មានឥទ្ធិពលនៅក្នុងតំបន់អាស៊ីអាគ្នេយ៍បានប្រើប្រាស់យ៉ាងទូលំទូលាយ ដើម្បីរៀបចំធ្វើសកម្មភាពខុសច្បាប់ទ្រង់ទ្រាយធំ។ នេះបើយោងតាម Reuters ចុះផ្សាយនាថ្ងៃទី០៧ ខែតុលា ឆ្នាំ២០២៤។   របាយការណ៍របស់ការិយាល័យគ្រឿងញៀន និងឧក្រិដ្ឋកម្មរបស់អង្គការសហប្រជាជាតិ (UNODC) បានបង្ហាញថា ទិន្នន័យដែលត្រូវបានគេលួចចូល រួមទាំងព័ត៌មានលម្អិតកាតឥណទាន ពាក្យសម្ងាត់ និងប្រវត្តិកម្មវិធីរុករក ត្រូវបានជួញដូរដោយបើកចំហរលើទំហំដ៏ធំ។     ក្នុងនោះ ឧបករណ៍ដែលប្រើសម្រាប់ឧក្រិដ្ឋកម្មតាមអ៊ីនធឺណិត រួមទាំងកម្មវិធីដែលហៅថា “Deepfake” ត្រូវបានរចនាឡើងសម្រាប់ការក្លែងបន្លំ ហើយមេរោគលួចទិន្នន័យក៏ត្រូវបានលក់យ៉ាងទូលំទូលាយផងដែរ ខណៈការផ្លាស់ប្តូររូបិយប័ណ្ណគ្រីបតូដែលគ្មានអាជ្ញាប័ណ្ណបានផ្តល់សេវាកម្មលាងលុយដ៏ធំ។     គួរជម្រាបថា បើទោះបី Telegram បានកើនឡើងអ្នកប្រើប្រាស់ដល់ ១០០០លាននាក់ ជុំវិញពិភពលោកក្តី ក៏មានប្រទេសមួយចំនួនមិនអនុញ្ញាតឲ្យប្រជាជនខ្លួនប្រើប្រាស់វេទិកាទំនាក់ទំនងនេះផងដែរ ដោយសារតែក្តីបារម្ភពាក់ព័ន្ធនឹងបញ្ហាអសន្តិសុខ និងឧក្រិដ្ឋកម្ម៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T05:06:26.692Z", "category": "ហិរញ្ញវត្ថុ", "views": 5661, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រសើរណាស់! សិស្សដែលប្រឡងបាននិទ្ទេស A មកពីខេត្ត៣នេះ នឹងទទួលបានម៉ូតូម្នាក់ ១គ្រឿង	https://business-cambodia.com/articles/bac-ii-2024	បេក្ខជនដែលបាននិទ្ទេស A សម័យប្រឡងឆ្នាំ២០២៤ ក្នុងខេត្តកណ្តាល ខេត្តសៀមរាប រួមទាំងខេត្តកំពត នឹងទទួលបានការឧបត្ថម្ភម៉ូតូម្នាក់ ១គ្រឿង ពីអាជ្ញាធរ។ នេះបើយោងតាមការឲ្យដឹងពីទំព័រហ្វេសបុកផ្លូវការរបស់ក្រសួងអប់រំ យុវជន និងកីឡា MoEYS Cambodia នាមុននេះបន្តិច។       សូមជម្រាបផងដែរថា សម្រាប់ការប្រឡងសញ្ញាបត្រមធ្យមសិក្សាទុតិយភូមិ ២០២៤ នឹងប្រព្រឹត្តទៅចំនួន ២ ថ្ងៃ ដោយក្នុងនោះនៅថ្ងៃទី០៨ និង០៩ ខែតុលា ឆ្នាំ២០២៤ ខណៈមានបេក្ខជនចូលរួមប្រឡងសរុបជាង១៣ម៉ឺននាក់(១៣៧.០៤០នាក់) ក្នុងនោះស្រីមាន ៧៤.៨៨២នាក់៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-09T04:27:07.078Z", "category": "ហិរញ្ញវត្ថុ", "views": 5662, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ព្រះមហាក្សត្រ ចេញព្រះរាជក្រឹត្យតែងតាំងឥស្សរជន ៣ រូប ជាឧត្តមប្រឹក្សាផ្ទាល់	https://business-cambodia.com/articles/personal-advisor	ព្រះករុណាព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា បានចេញព្រះរាជក្រឹត្យត្រាស់បង្គាប់តែងតាំងឥស្សរជនចំនួន ៣ រូបធ្វើជាឧត្ដមប្រឹក្សាផ្ទាល់ និងមានឋានៈស្មើ ឧបនាយករដ្ឋមន្ដ្រី ។ យោងតាមព្រះរាជក្រឹត្យចុះថ្ងៃទី៨ ខែតុលា ឆ្នាំ២០២៤ នេះឥស្សរជនដែលបានតែងតាំងនោះរួមមាន៖   ១. ឯកឧត្ដមកិត្ដិសេដ្ឋាបណ្ឌិត ចម ប្រសិទ្ធ ២. ឯកឧត្ដមកិត្ដិឧទ្ទេសបណ្ឌិត ប៉ុល សារឿន ៣. ឯកឧត្ដម ខៀវ កាញារឹទ្ធ។	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T12:41:39.262Z", "category": "ព័ត៌មានថ្មីៗ", "views": 234, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សូមប្រុងប្រ.យ័ត្នខ្ពស់! ក្រុមតេលេក្រាមក្លែ.ងក្លា.យកាន់តែច្រើនបង្កើតឡើងដើម្បីឆ.បោក	https://business-cambodia.com/articles/be-very-careful-more-and-more-fake-telegrams-set-up-to-cheat	រាជធានីភ្នំពេញ៖ មួយរយៈនេះ គេសង្កេតឃើញថាមានជនអនាមិកបានបង្កើតក្រុមតេលេក្រាម (Telegram Group) ក្លែងក្លាយកាន់តែច្រើនឡើងៗដោយយកឈ្មោះក្រុមហ៊ុនល្បីៗជាច្រើន រួមទាំង Logo និងរូបភាពផ្សេងៗទៅប្រើប្រាស់ក្នុងរូបភាពឆបោកថាជាការវិនិយោគ ហើយទទួលបានប្រាក់ចំណេញមកវិញយ៉ាងងាយស្រួល។ ក្នុងនោះដែរ ក្រុមតេលេក្រាមទាំងនោះថែមទាំងហ៊ានយករូបភាព និងឈ្មោះបុគ្គលល្បីទាំងក្នុងជួររដ្ឋាភិបាល និងវិស័យជំនួញមកប្រើជាគណនី Admin របស់ក្រុមទាំងនោះដើម្បីធ្វើឱ្យសាធារណជនមានការភ័ន្តច្រលំ ឬទុកចិត្តថាជាក្រុមតេលេក្រាមផ្លូវការរបស់ក្រុមហ៊ុន ហើយមានអ្នកខ្លះបានលង់ខ្លួនចូលរួមវិនិយោគ ចាញ់បោកពួកជនទាំងនោះថែមទៀតផង។ ក្រុមតេលេក្រាមក្លែងក្លាយទាំងនោះត្រូវបានគេមើលឃើញថាបានបង្កើតដោយប្រើប្រាស់ឈ្មោះ រូបភាព និង Logo របស់ក្រុមហ៊ុន ឬស្ថាប័នល្បីៗដូចជា ក្រុមហ៊ុន Royal Group, ក្រុមហ៊ុន Borey Peng Huoth, ធនាគារជាតិ, និងធនាគារកាណាឌីយ៉ា ជាដើម ដែលសង្កេតឃើញថាមានកាន់តែច្រើនឡើងៗពីមួយថ្ងៃទៅមួយថ្ងៃ។ ជាមួយគ្នានោះ គ្រប់ក្រុមហ៊ុន ស្ថាប័ន ដែលត្រូវបានក្រុមជនឆបោកយកឈ្មោះ Logo និងរូបភាពទៅប្រើនោះសុទ្ធតែបានចេញសេចក្ដីប្រកាសជាផ្លូវការអំពីករណីឆបោកទាំងនេះ និងបានបញ្ជាក់អំពីបណ្ដាញសង្គម ឬប្រព័ន្ធទំនាក់ទំនងផ្លូវការរបស់ខ្លួន ដោយទទូចឱ្យសាធារណជនមានការប្រុងប្រយ័ត្នឱ្យបានខ្ពស់ដើម្បីជៀសវាងការខាតបង់ដោយប្រការណាមួយ។ តួយ៉ាង ក្រុមហ៊ុន បុរី ប៉េង ហួត បានចេញសេចក្ដីប្រកាសជាផ្លូវការភ្លាមៗក្រោយពីបានឃើញការប្រើប្រាស់ឈ្មោះ រូបភាព និង Logo របស់ខ្លួនដោយគ្មានការអនុញ្ញាតិ និងខុសច្បាប់ ដោយក្រុមហ៊ុនបានបញ្ជាក់ថា ក្រុមហ៊ុន បុរី ប៉េង ហួត មិនមានការបើកវិនិយោគជាមួយអតិថិជនដោយការដាក់ប្រាក់ហើយទទួលបានប្រាក់ចំណេញមកវិញនោះឡើយ។ ករណីនេះ ក្រុមហ៊ុនបានជូនដំណឹងទៅកាន់អតិថិជនទាំងអស់តាមគ្រប់ប្រព័ន្ធផ្សព្វផ្សាយរបស់ខ្លួនរួចហើយ និងបានសុំឱ្យអតិថិជនមេត្តាផ្ទៀងផ្ទាត់ចំពោះបណ្ដាញសង្គមទាំងនោះ ខ្លាចប៉ះចំក្រុមជនបោកប្រាស់ធ្វើឱ្យខូចខាតប្រយោជន៍របស់អតិថិជន។ ក្រុមហ៊ុនអភិវឌ្ឍអចលនទ្រព្យខាងលើក៏បានបន្ថែមថា ក្នុងករណីអតិថិជនមានការសង្ស័យ ឬចង់ដឹងព័ត៌មានលម្អិតអំពីក្រុមហ៊ុនផ្ទាល់ សូមទាក់ទងទៅបណ្ដាញសង្គមផ្លូវការទាំងអស់របស់ក្រុមហ៊ុនដែលទំព័រហ្វេសប៊ុក និងតេលេក្រាម មានសញ្ញា √ ឬទាក់ទងតាមលេខទូរសព្ទ 016/017 596789 ឬអញ្ជើញទៅកាន់ការិយាល័យលក់ផ្ទាល់តែម្ដង ដែលមាន 4 ទីតាំង គឺនៅគម្រោង ហ្គ្រេនស្តា ផ្លាទីនីម (ច្បារអំពៅ), នៅគម្រោង ដឹស្តា ដាយមិន (ផ្លូវ 60m), នៅគម្រោង ដឹស្តា មេរាហ្កាដិន (ផ្លូវ 50m) និងគម្រោង ដឹស្តា មុនីរ៉ាហ៍ (ផ្លូវជាតិលេខ 6A)៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T10:12:47.162Z", "category": "PR", "views": 1022, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
រដ្ឋមន្រ្ដីក្រសួងរៀបចំដែនដី ស្នើដល់ក្រុមហ៊ុនធំ១នេះ កំណត់តម្លៃលំនៅឋានឱ្យបានសមរម្យស្របតាមលទ្ធភាពពលរដ្ឋខ្មែរ	https://business-cambodia.com/articles/house-price	ឯកឧត្ដម សាយ សំអាល់ ឧបនាយករដ្ឋមន្ដ្រី រដ្ឋមន្ដ្រីក្រសួងរៀបចំដែនដី នគរូបនីយកម្ម និងសំណង់ បានធ្វើការស្នើដល់ក្រុមហ៊ុនប៉ូយ៉ុង ដែលជាអ្នកអភិវឌ្ឍន៍លំនៅឋានដ៏ធំនៅក្នុងប្រទេសកម្ពុជា ឲ្យពិចារណាលើការកំណត់តម្លៃលំនៅឋានឲ្យបានសមរម្យស្របតាមលទ្ធភាព របស់ប្រជាជនកម្ពុជា។     សំណើរខាងលើរបស់ឯកឧត្ដមរដ្ឋមន្ដ្រីក្រសួងរៀបចំដែនដីខាងលើ ត្រូវបានធ្វើឡើងនៅក្នុងពិធីសម្ពោធជាផ្លូវការប៊ូយ៉ុងថោន ស្ថិតក្នុងភូមិបុរីកម្មករ សង្កាត់ទឹកថ្លា ខណ្ឌសែនសុខ រាជធានីភ្នំពេញ នៅថ្ងៃទី៨ ខែតុលា ឆ្នាំ២០២៤នេះ។   នៅក្នុងកម្មវិធីខាងលើឯកឧត្តម សាយ សំអាល់ លើកឡើងថា ឯកឧត្តមមានបំណងចង់បានស្ថាបត្យកម្មដូចប៊ូយ៉ុងថោននេះដើម្បីផ្លាស់ប្ដូរផ្នត់គំនិតរបស់ប្រជាជនកម្ពុជា ដោយចង់ឃើញប្រជាជនកម្ពុជានាថ្ងៃអនាគតជាប្រជាជនដែលមានវប្បធម៌ អរិយធម៌ ទំនៀមទម្លាប់ប្រពៃណី វាងវៃនិងសមត្ថភាពខ្ពស់ ។   ក្នុងនោះឯកឧត្តមឧបនាយករដ្ឋមន្ត្រីបានកោតសរសើរក្រុមហ៊ុនប៊ូយ៉ុងដែលបានចូលរួមយ៉ាងសកម្មក្នុងការអភិវឌ្ឍវិស័យសំណង់ និងអចលនទ្រព្យនៅកម្ពុជា និងថ្លែងអំណរគុណដល់ក្រុមហ៊ុនប៊ូយ៉ុងដែលបានចូលរួមឆ្លើយតបនឹងទស្សនៈវិស័យវែងឆ្ងាយរបស់សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T09:59:00.633Z", "category": "អចលនទ្រព្យ", "views": 251, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជាប់ឬធ្លាក់ក៏រៀនបាន! វិទ្យាស្ថាន១ បើកវគ្គបង្រៀនថ្នាក់សញ្ញាបត្រជាន់ខ្ពស់បច្ចេកទេសនៅជំនាញ៨នេះ រៀនឥ.តគិតថ្លៃ	https://business-cambodia.com/articles/can-study-free	ចំពោះសិស្សានុសិស្សដែលបញ្ចប់ថ្នាក់ទី១២ ហើយមានបំណងចង់រៀនជំនាញផ្សេងៗដោយឥតគិតថ្លៃ ឬសិស្សដែលធ្លាក់ទី១២សូមកុំអស់សង្ឃឹមក្នុងការបន្តដំណើរទៅមុខ ព្រោះនាពេលនេះវិទ្យាស្ថានជាតិពហុបច្ចេកទេសតេជោសែន កំពុងត្រូវការសិស្សានុសិស្សជាច្រើននាក់ ឱ្យសិក្សាឥតគិតថ្លៃសម្រាប់ឆ្នាំសិក្សា ២០២៤-២០២៥ ដែលមានជំនាញសិក្សាដូចខាងក្រោម៖ ថ្នាក់សញ្ញាបត្រជាន់ខ្ពស់បច្ចេកទេស (សិក្សា ២ឆ្នាំ) ១. អគ្គិសនី ២. បសុព្យាបាល ៣. បរិក្ខារត្រជាក់ ៤. សំណង់ស៊ីវិល ៥. វិទ្យាសាស្រ្តកុំព្យូទ័រ ៦. គ្រប់គ្រងពាណិជ្ជកម្ម ៧.យន្តសាស្រ្តរថយន្ត ៨. អក្សរសាស្រ្តអង់គ្លេស ថ្នាក់សញ្ញាបត្របច្ចេកទេស និងវិជ្ជាជីវៈ ១. ការដំឡើងបណ្តាញអគ្គិសនីក្នុងអគារ ២. សេវាកម្មកុំព្យូទ័រ ៣. សេវាកម្មថែទាំ និងជួសជុលរថយន្ត ៤. ការងារកំបោរ ៥. ការថែរក្សាសម្ផស្ស និងសំអាងកាយ ៦. ការកែច្នៃបន្លែ និងផ្លែឈើ ៧. សេវាកម្មបរិក្ខារត្រជាក់ក្នុងគេហដ្ឋាន ៨. ការចិញ្ចឹមនិងការថែទាំត្រីប្រា សូមបញ្ជាក់ថា ចំពោះការសិក្សាគឺឥតគិតថ្លៃ ១០០% មិនតែប៉ុណ្ណោះវិទ្យាស្ថានថែមទាំងផ្តល់កន្លែងស្នាក់នៅដោយឥតគិតថ្លៃ ដូច្នេះប្រសិនជាលោកអ្នកចាប់អារម្មណ៍អាចធ្វើការទំនាក់ទំនងទៅកាន់លេខទូរស័ព្ទ ០៩៩ ៧៧៧ ៣៧៧, ០៩៨ ៤៤៤៤ ៩៥, ០៩២ ៧៣៥ ២៦៣, ០៩៦ ៥០៨ ៤៦៩៨ ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T09:05:27.637Z", "category": "ចាប់ផ្តើមអាជីវកម្ម", "views": 642, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ដីត្រូវប៉ាន់មនុស្សមានការងារធ្វើ! CDC សម្រេចអនុម័តគម្រោងបង្កើតតំបន់សេដ្ឋកិច្ចពិសេសថ្មីនៅខេត្ដ ២ នេះ	https://business-cambodia.com/articles/economic-zone-project	ប៉ុន្មានឆ្នាំចុងក្រោយនេះប្រទេសកម្ពុជាក្លាយជាគោលដៅវិនិយោគដ៏សំខាន់ទាំងក្រុមហ៊ុនក្នុងស្រុកនិងក្រុមហ៊ុនក្រៅស្រុក។ ជាក់ស្តែងនៅក្នុង ខែកញ្ញា ឆ្នាំ២០២៤ថ្មីៗនេះក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានអនុម័តនូវគម្រោងបង្កើតតំបន់សេដ្ឋកិច្ចពិសេសថ្មី ២ដែលមានទីតាំងនៅក្នុងខេត្តពោធិ៍សាត់ និងខេត្តស្វាយរៀង។យោងតាមទិន្នន័យរបស់ CDC កាលពីថ្ងៃទី៧ ខែតុលា ឆ្នាំ២០២៤ គម្រោងទាំង ២ នេះមានដូចតទៅ៖   ១.ខេត្ដពោធិ៍សាត់   គម្រោងបង្កើតតំបន់សេដ្ឋកិច្ចពិសេសថ្មីខាងលើគឺមានទីតាំងស្ថិននៅ ភូមិសារវ័ន ឃុំស្នាអន្សាស្រុកក្រគរ ខេត្តពោធិ៍សាត់ ក្នុងទុនវិនិយោគប្រមាណជាង ៧០លានដុល្លារអាម៉េរិក និងជួយបង្កើតការងារបាន ៧០៨កន្លែង។   ២.ខេត្ដស្វាយរៀង   គម្រោងនៅក្នុងខេត្តនេះមានឈ្មោះថា ហ្វុងហ្វូ អ៉ិនធើណេសិនណល ដែលមានទីតាំងស្ថិននៅ ភូមិត្រពាំងឆ្លូង នៃឃុំញរ , ភូមិព្រះបាក់ក និងភូមិព្រៃសាគុំ នៃឃុំព្រៃធំ ស្រុកកំពង់រោទិ៍ ខេត្តស្វាយរៀងក្នុងទុនវិនិយោគចំនួន ៥៥លានដុល្លារអាម៉េរិក និងជួយបង្កើតការងារបានចំនួន ២៥១កន្លែង។   សូមជម្រាបផងដែរថា នៅក្នុងខែកញ្ញានេះបើសរុបទាំងគម្រោងវិនិយោគខាងលើ ក្រុមប្រឹក្សាអភិវឌ្ឍន៍កម្ពុជាបានអនុម័តគម្រោងថ្មីៗសរុបចំនូន ២៦គម្រោង និងគម្រោងពង្រីកផលិតកម្មចំនួន ២គម្រោង ដែលមានទុនសរុបប្រមាណ ៤៤៣ពាន់ដុល្លារអាម៉េរិក និងបង្កើតការងារបានប្រមាណជិត ២៥ពាន់កន្លែងឯណោះ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T09:03:04.186Z", "category": "អចលនទ្រព្យ", "views": 1258, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សាលាឯកជនដ៏ល្បីឈ្មោះ១ បដិសេធមិនព្រមទទួលកូនៗរបស់ Ronaldo ព្រោះរឿងធំ២នេះ	https://business-cambodia.com/articles/rejected-by-top-school	កូនៗរបស់កំពូលកីឡាបាល់ទាត់ Cristiano Ronaldo ត្រូវបានសាលាឯកជនលំដាប់ខ្ពស់មួយឈ្មោះ St. Julian’s បដិសេធន៍មិនទទួលឲ្យចុះឈ្មោះចូលរៀន។ នេះបើយោងតាមការឲ្យដឹងពី Essentially Sports ចុះនាថ្ងៃទី២៧ ខែកញ្ញា ឆ្នាំ២០២៤។     យ៉ាងណាមិញ ចំពោះមូលហេតុដែលសាលារៀន St. Julian’s មិនព្រមទទួលយកកូនៗរបស់ Ronaldo ខាងសាលាបានអះអាងថា ខ្លួនចង់ការពារសិស្សដទៃផ្សេងទៀត ហើយមិនចង់ឃើញសាលានេះក្លាយជាទីកន្លែងធ្វើជាប្រភពព័ត៌មាននោះទេ។     គួរជម្រាបផងដែរថា St. Julian’s គឺជាសាលារៀនឯកជនរបស់ចក្រភពអង់គ្លេសមួយ ក្នុងចំណោមសាលារៀនកម្រិតកំពូលៗក្នុងប្រទេសព័រទុយហ្កាល់។ សាលារៀននេះប្រមូលផ្តុំទៅដោយកូនៗរបស់បុគ្គលមានឥទ្ធិពលក្នុងប្រទេសព័រទុយហ្កាល់ ខណៈសិស្សអាចចូលរៀនបានតម្រូវចាប់ពីអាយុ ៣-១៨ឆ្នាំ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T08:44:25.954Z", "category": "ហិរញ្ញវត្ថុ", "views": 1886, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ជាប្រវត្តិសាស្ត្រទី១! កម្ពុជាអនុម័តគម្រោងវិនិយោគថាមពលអគ្គិសនីដើរដោយកម្លាំងខ្យល់នៅក្នុងខេត្ដមួយនេះ	https://business-cambodia.com/articles/electricity-hydropower	មិនធ្លាប់មាននៅកម្ពុជា ខណៈថ្មីៗនេះរាជរដ្ឋាភិបាលបានសម្រេចអនុម័តគម្រោងវិនិយោគផលិតថាមពលអគ្គិសនីចំនួន ២៣ ដែលមានតម្លៃ៥,៧៩០លានដុល្លារ។ អ្វីដែលពិសេសនៅក្នុងគម្រោងទាំងនេះក៏មានគម្រោងអគ្គិសនីដើរដោយកម្លាំងខ្យល់ចំនួន ៦គម្រោងមានទីតាំងស្ថិតនៅក្នុងខេត្ដមណ្ឌលផងដែរ។     យោងតាមប្រសាសន៍របស់ឯកឧត្តម កែវ រតន: រដ្ឋមន្ត្រីក្រសួងរ៉ែ និងថាមពល នៅក្នុងសន្និសីទសារព័ត៌មានស្តីពីគោលនយោបាយថាមពលកម្ពុជានៅរសៀលថ្ងៃទី០៤ ខែតុលា ឆ្នាំ២០២៤ បាននិយាយថា ដោយមានការស្នើសុំពីក្រសួងរ៉ែនិងថាមពល ，ក្រសួងសេដ្ឋកិច្ចនិងហិរញ្ញវត្ថុ ，អាជ្ញាធរអគ្គិសនីកម្ពុជា ជាគណ:កម្មការវិនិយោគបន្តរបស់រដ្ឋាភិបាល បានស្នើគម្រោងកញ្ចប់វិនិយោគចំនួន ២៣ ដោយក្នុង ២៣ មានគម្រោង ២១ ដែលជាគម្រោងថាមពលស្អាត។   ក្នុងនោះគម្រោងជាង ២០០០ មេហ្គាវ៉ាត់ដើរដោយពន្លឺព្រះអាទិត្យមាន ១២ គម្រោង។ គម្រោងដើរដោយថាមពលខ្យល់ ដែលជាលើកទី១ នៅក្នុងប្រទេសកម្ពុជាយើង ដោយសម្ដេចធិបតី ហ៊ុន ម៉ាណែត និងគណៈរដ្ឋមន្ដ្រីអាណត្ដិថ្មីបានសម្រេច យកមូលដ្ឋានគ្រឹះចាស់មកពង្រឹង និងពង្រីកកាន់តែធំ តាមរយៈការពង្រីកថាមពលដើរដោយពន្លឺព្រះអាទិត្យច្រើននាំមុខក្នុងការវិនិយោគលើកនេះ ហើយពង្រីកទៅប្រភពថ្មីមួយដើរដោយថាមពលខ្យល់ដែលមានអនុភាពសរុប ៩០០ មេហ្គាវ៉ាត់ ដែលមាន ៦ គម្រោងនៅខេត្ដមណ្ឌលគិរី។   ក្នុងនោះក៏ជាលើកទី១នៅក្នុងប្រទេសកម្ពុជាដែរ ដែលយើងបានអនុម័ត ១០០០ មេហ្គាវ៉ាត់ វារីអគ្គិសនីដែលអាចបូមទឹកយកទៅប្រើម្ដងទៀត ដោយមិនដែលមានពីដើមមកទេ។ ហើយតួនាទីរបស់វាគឺស្ដុកថាមពល ឬអាគុយធម្មជាតិដែលមានតម្លៃថោកជាងអាគុយសិប្បនិម្មិត។ ទន្ទឹមគ្នានេះក៏បានដាក់ឲ្យប្រើប្រាស់អាគុយស្ដុកថាមពល ២០០០ មេហ្គាវ៉ាត់ដែលកម្ពុជាពុំដែលបានប្រើផងដែរ៕   អត្ថបទ៖ លីណា	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T06:59:18.211Z", "category": "ព័ត៌មានថ្មីៗ", "views": 1189, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឡាវ បញ្ជាឲ្យបិទសាលារៀនជិត ៥០០កន្លែងជាបណ្តោះអាសន្ន ដើម្បីធ្វើរឿងធំ១នេះ	https://business-cambodia.com/articles/laos-closed-school	ក្រសួងអប់រំ និងកីឡាឡាវ បានបញ្ជាឱ្យបិទសាលារៀនចំនួន ៤៩៧កន្លែង ក្នុងរដ្ឋធានីវៀងចន្ទន៍ ចាប់ពីថ្ងៃទី០៨ ដល់ថ្ងៃទី១១ ខែតុលា ដើម្បីរៀបចំកិច្ចប្រជុំកំពូលអាស៊ាន និងកិច្ចប្រជុំពាក់ព័ន្ធ។ នេះបើយោងតាមការឲ្យដឹងពីទីភ្នាក់ងារសារព័ត៌មាន Bernama។   យ៉ាងណាមិញ ការផ្អាកសាលារៀនជាបណ្តោះអាសន្ននេះ ធ្វើឡើងក្នុងគោលបំណងដើម្បីកាត់បន្ថយការកកស្ទះចរាចរណ៍ ខណៈតាមដងមហាវិថីធំៗត្រូវទទួលដំណើរមេដឹនាំមកពីបណ្តាលប្រទេសជាច្រើនរួមមាន អាម៉េរិក ចិន ជប៉ុន កាណាដា និងមេដឹកនាំអាស៊ានទាំង១០ ប្រទេសទៀត។   គួរជម្រាបផងដែរថា ប្រទេសឡាវ បានគ្រងតំណែងជាប្រធានអាស៊ានប្ដូរវេន ជាផ្លូវការចាប់ពីថ្ងៃទី០១ ខែមករា ឆ្នាំ២០២៤តទៅ។ នេះជាលើកទី៣ ដែលឡាវត្រូវធ្វើជាម្ចាស់ផ្ទះនៅក្នុងកិច្ចប្រជុំកំពូលអាស៊ាន៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T06:51:01.149Z", "category": "ហិរញ្ញវត្ថុ", "views": 1752, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មហាសេដ្ឋីជួរមុខស្រុកខ្មែរ និងមហាសេដ្ឋីអាមេរិក បង្ហើបពីជំនាញ មានទីផ្សារខ្ពស់ យុវជនគួររៀន	https://business-cambodia.com/articles/high-skill-income-for-cambodian-youth	ការជ្រើសរើសជំនាញសិក្សា គឺជាការរៀបចំអនាគតរបស់ខ្លួនឯង ពិសេសចំពោះយុវជនគ្រប់រូប។ យ៉ាងណាមិញ ឆ្លើយតបនឹងការជ្រើសរើសជំនាញនេះដែរ យើងសូមលើកយកនូវជំនាញមានទីផ្សារខ្ពស់ ដែលណែនាំដោយមហាសេដ្ឋីជួរមុខស្រុកខ្មែរ និងមហាសេដ្ឋីអាមេរិក យុវជនជំនាន់ថ្មីគួររៀន។       ១/. មហាសេដ្ឋីជួរមុខស្រុកខ្មែរ អ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ា ធ្លាប់បានបង្ហើបនូវជំនាញដែលមានទីផ្សារខ្ពស់ សម្រាប់កូនខ្មែរគួររៀនសូត្រគឺ “ជំនាញបច្ចេកទេស”   ចំពោះមូលហេតុដែលអ្នកឧកញ៉ាលើកទឹកចិត្តឱ្យសិស្សនិស្សិតកម្ពុជា ចាប់អារម្មណ៍សិក្សាជំនាញបច្ចេកទេស ដោយសារតែបច្ចុប្បន្ននេះមានក្រុមហ៊ុនវិនិយោគជាច្រើនចូលមកកម្ពុជា  ជាហេតុធ្វើឱ្យតម្រូវការអ្នកជំនាញបច្ចេកទេសមានតម្រូវការខ្លាំង។   យ៉ាងណាមិញក្នុងចំណោមជំនាញបច្ចេកទេសដែល អ្នកឧកញ្ញ៉ាបានបញ្ជាក់នោះ អាចមានដូចជា៖ វិស្វករ,ស្ថាបត្យករ, អ្នកអភិវឌ្ឍន៌បច្ចេកវិទ្យា, អគ្គិសនី, គីមីចំណីអាហារជាដើម។   ២/. អ្នកជំនួញអចលនទ្រព្យអាមេរិក Grant Cardone បានឱ្យដឹងថាជំនាញក្នុងវិស័យធំៗ ចំនួន៤នេះយុវជនគួររៀននិងប្រឹងដុសខាត់មានដូចជា៖ វិស័យសុខាភិបាល និងសេវាថែទាំំសុខភាព,វិស័យបច្ចេកវិទ្យា និង AI,  វិស័យទីផ្សារ និងយុទ្ធសាស្រ្ត, វិស័យអចលនទ្រព្យ និងហិរញ្ញវត្ថុ ខណៈទាំងនេះសុទ្ធសឹងតែជាវិស័យដែលឧស្សាហកម្ម នៅអាមេរិកកំពុងធ្វើនិងនៅតែមានតម្រូវការខ្ពស់។     បន្ថែមពីនេះមហាសេដ្ឋីអចលនទ្រព្យ មានលុយជាង៦០០លានដុល្លាររូបនេះ បានបញ្ជាក់ថា ចំពោះយុវវ័យមានអាយុចន្លោះពី ១៩-២០ឆ្នាំ នេះគឹជាខ្ទង់ពេលដ៏មានតម្លៃបំផុតរបស់អ្នក ក្ន្នុងអភិវឌ្ឍន៍ខ្លួន ភ្ជាប់ជាមួយនឹងការវិវត្តន៍ថ្មីៗរបស់សកលលោក ដូចជាចំណេះដឹង ជំនាញ និងការអនុត្ត ដែលធ្វើឱ្យយើងអាចបង្កើតឱកាសឱ្យខ្លួនឯង គ្រួសារនិងសង្គម ក្នុងការកសាងប្រាក់ចំណូលខ្ពស់៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T06:48:08.779Z", "category": "ភាពជាអ្នកដឹកនាំ", "views": 1113, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រុងប្រ.យ័ត្ន! ឡើងមកភ្នំពេញដំបូងៗ ប្រយ័ត្នចាញ់បោ.កគេ លើរឿងទាំងអស់នេះ	https://business-cambodia.com/articles/be-carefully-when-you-go-to-pp	មួយរយៈចុងក្រោយនេះ ការឆបោកកំពុងតែក្លាយជាប្រធានបទដ៏ក្តៅខ្លាំងមែនទែន ហើយការឆបោកនេះភាគច្រើនមានទាំងការបោកប្រាស់ដោយផ្ទាល់ដូចជាការកុហកឱ្យយើងទិញនេះទិញនោះចុះឈ្មោះរៀននេះរៀននោះជាដើម ហើយជាពិសេសនោះគឺប្អូនៗដែលទើបតែឡើងមកនៅភ្នំពេញដំបូងៗត្រូវប្រុងប្រយ័ត្នឱ្យបានខ្ពស់នៅការបំផុសបំផុលផ្សេងៗផងដែរ។ ហើយខាងក្រោមនេះជារឿងធំៗទាំង៤ ដែលគួរប្រយ័ត្នឱ្យបានខ្ពស់ពេលឡើងមករៀននៅភ្នំពេញ៖   ១. ចូលរៀនវគ្គខ្លីតាមអនឡាញ នៅត្រង់ចំណុចនេះ មិនមែនមានន័យថាឱ្យតែមានការបង្រៀនវគ្គខ្លីតាមអនឡាញសុទ្ធសឹងតែបោកប្រាស់ទាំងអស់ឡើយ ពោលក៏មានសាលាខ្លះមានបើកបង្រៀនអនឡាញពិតប្រាកដផងដែរ តែក៏មានករណីខ្លះគឺមានជនឆបោកបន្លំធ្វើបើករៀនជំនាញតាមអនឡាញដូចជារបៀបកាត់តវីដេអូ រៀនជំនាញបង្កើតចំណូល។ ហើយវគ្គសិក្សាដែលពួកគេបង្កើត ច្រើនតែជាជំនាញដែលទាក់ទាញ ប៉ុន្តែពេលចុះឈ្មោះចូលរៀនគឺតែងតែទាមទារឱ្យបង់ប្រាក់មុន ក្រោយបានលុយពួកគេក៏ទៅបាត់ឈឹងតែម្តង ដូច្នេះសម្រាប់បងប្អូនដែលចង់រៀនជំនាញតាមអនឡាញមុននឹងបង់ប្រាក់ចូលវគ្គសិក្សាត្រូវពិនិត្យមើលឱ្យបានច្បាស់លាស់ និងមើលពីប្រវត្តសិក្សាគេឱ្យបានម៉ត់ចត់ផងដែរ ចៀសវាងខាតលុយចោលទទេរ។   ២. ឱកាសការងារកចំណូលបានខ្ពស់ មានជនខូចខិលមួយចំនួនបានធ្វើការផ្ញើសារ ផ្សព្វផ្សាយពាណិជ្ជកម្ម ឬសម្តែងធ្វើជាជួបយើងនៅរបងសាលា ឬតាមផ្លូវដើម្បីសន្យាជាមួយយើងថាមានឱកាសការងារល្អៗចំណូលខ្ពស់សម្រាប់យើងមករស់នៅភ្នំពេញដំបូងៗដោយពួកគេនឹងកុហកថាការងារនេះគ្រាន់តែរកតាមអនឡាញប៉ុណ្ណោះ។ ហើយក្រោយពីយើងជឿជាក់លើជនឆបោកដូចជាបានផ្ញើ CV ឱ្យគេអញ្ជឹងពួកគេនឹងប្រាប់យើងឱ្យបង់ថ្លៃសេវាជួយរកការងារឱ្យជាមុនសិន ទើបទទួលបានការងារ លុះបានលុយហើយជនឆបោកទាំងនោះក៏បាត់ស្រមោលឈឹងតែម្ដង។   ៣. ដាក់លុយបានលុយ ជាការពិតណាស់ ករណីឆបោកមួយនេះគឺគេពេញនិយមប្រើខ្លាំងណាស់ ដោយពួកគេអាចនឹងនាំយើងទៅវិនិយោគវិស័យនេះ វិស័យនេះ ហើយពេលវិនិយោគទៅយើងនឹងទទួលបានលុយចំណេញប៉ិននេះ ប៉ិននោះ។ ជាពិសេសនោះគឺពួកគេអាចនិយាយថា ពេលដែលយើងដាក់លុយទៅវិនិយោគទៅលុយចំណេញដែលបាននោះយើងអាចយកជួយគ្រួសារ រួចថ្លៃសាលា រួចថ្លៃបង់ផ្ទះជួលអីជាដើម ។ បែបនេះហើយ ពេលឡើងមកភ្នំពេញមុននឹងជឿជាក់លើអ្នកដទៃអ្វីមួយសូមបងប្អូនគិតគូរឱ្យច្បាស់លាស់ព្រោះសម័យនេះលុយពិតជាពិបាករកខ្លាំងណាស់។   ៤. បំផុសឱ្យចូលរៀននៅសាលាគ្មានប្រភពច្បាស់ នៅពេលដែលយើងទើបឡើងមកពីខេត្ត ហើយបានទៅរៀនសកលវិទ្យាល័យឆ្នាំដំបូងអាចនឹងជួបជនឆបោកមួយចំនួនដែលគេអាចមកបំផុសយើងអំពីសាលារៀនរបស់គេមានបង្រៀនភាសាផ្សេងៗ ហើយគេនឹងនិយាយថានៅពេលដែលយើងចុះឈ្មោះរៀននៅក្នុងសាលាគេនោះសាលានឹងរកការងារឱ្យធ្វើ រួចគេនឹងបញ្ចុះបញ្ចូលយើងឱ្យទៅដល់សាលាគេផ្ទាល់រួចមកគេនឹងបង្ខំឱ្យបង់ថ្លៃសាលាក្រោយពីបង់រួចយើងក៏អាចជួបហានិភ័យផ្សេងៗផងដែរ។   យ៉ាងណាមិញ សម្រាប់អ្នកមកភ្នំពេញដំបូងៗចង់រកសាលាណាដែលមានបង្រៀនភាសាបរទេសបងប្អូនត្រូវតែមើលឱ្យបានច្បាស់សម័យនេះជាសម័យបច្ចេកវិទ្យាហើយចង់រៀនសាលាអីគួរតែ research ឱ្យបានច្បាស់ឬករណីខ្លះបងប្អូនអត់ដឹងអាចសួរយោបល់បងប្អូនដែលធ្លាប់មានបទពិសោធន៍នៅភ្នំពេញឬគ្រូបង្រៀនដែលបង្រៀននៅសកលវិទ្យាល័យដែលយើងកំពុងរៀនបានផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T06:45:48.804Z", "category": "ចាប់ផ្តើមអាជីវកម្ម", "views": 867, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រដ្ឋបាលថៃព្រមានថា សប្តាហ៍ក្រោយក្រុងបាងកក និងតំបន់ចំនួន០៦ នឹងរងហានិភ័យ ពីគ្រោះទឹកជំនន់	https://business-cambodia.com/articles/flood-warning-bangkok-in-oct	ការចុះផ្សាយរបស់កាសែត Bangkok Post នៅថ្ងៃទី៨ ខែតុលានេះ បានឱ្យដឹងថានាយកដ្ឋានធារាសាស្រ្តនៃប្រទេសថៃ បានចេញការព្រមានអំពីកម្រិតទឹកជំនន់ដែលនឹងជន់លិច តាមដងទន្លេចៅប្រាយ៉ា ក្រុងបាងកកនិងតំបន់ចំនួន៦ទៀតនៅសប្តាហ៍ក្រោយ បន្ទាប់ពីកម្ពស់ទឹកទន្លេឈានដល់កម្រិត២៤០០ម៉ែត្រគូប ក្នុងមួយវិនាទីនៅសប្តាហ៍នេះ។   តាមអ្នកជំនាញនៅនាយកដ្ឋានធារាសាស្រ្ត បានឱ្យដឹងថាដោយសារ តែការបើកទំនប់ទឹកនៃភាគខាងជើងនៃទន្លេចៅប្រាយ៉ា ធ្វើឱ្យលំហូរនៃទន្លេក្នុងខេត្ត Chai Nat កើនឡើងខ្ពស់ជាលំដាប់។ ការបញ្ចេញទឹកនេះបាន ប៉ះពាល់ដល់តំបន់ជាប់ផ្លូវទឹកពីស្រុក Sapphaya នៃខេត្ត Chai Nat ខាងក្រោមទៅកាន់ Greater Bangkok ដែលនាំឱ្យមានការហូរហៀរ និងកម្រិតទឹកជំនន់ខ្ពស់ខ្លាំង។   ក្នុងនោះលោក Lerboon បានបន្ថែមថាតំបន់ Greater Bangkok អាចប្រឈមខ្ពស់នឹងបញ្ហាទឹកជំនន់ ប្រសិនបើមានជំនោរខ្ពស់និងភ្លៀងធ្លាក់ខ្លាំងថែមទៀត ក្នុងខែនេះចាប់ពីថ្ងៃទី ១៨ ដល់ ២២ តុលា ឆ្នាំ២០២៤ ព្រោះកម្រិតផ្លូវទឹកនឹងឡើងខ្ពស់ ហើយរាំងស្ទះដល់ការបង្ហូរទឹកភ្លៀងចេញ។   ខណៈតំបន់ចំនួន៦ដែលអាចប្រឈមមុខនឹងទឹកជំនន់រួមមាន៖ ១. ស្រុក In Buri ស្រុក Muang និង Phrom Buri នៃ Sing Buri , ២. ស្រុកមឿងនិងប៉ាម៉ុក នៃខេត្តអាងថង, ៣. តំបន់ដ៏ធំនៅជិតប្រឡាយ Phong Pheng និង Bang Ban និងទន្លេ Noi ក្នុងអយុធ្យា,  ៤. ស្រុក Muang និង Sam Khok នៅ Pathum Thani , ៥.សហគមន៍មាត់ទន្លេប្រហែល 30 នៅក្នុងស្រុក Muang និង Pak Kret នៃ Nonthaburi, និងទី៦. តំបន់ដែលងាយរងគ្រោះដោយទឹកជំនន់ចំនួន ៣២ នៅទីក្រុងបាងកក រួមទាំងតំបន់ Song Wat។   យ៉ាងណាមិញមន្ត្រីធារាសាស្ត្រ ក៏កំពុងព្យាយាមបង្ហូររំដោះទឹកដែលកំពុងឡើង ពីតំបន់ Greater Bangkok ទៅកាន់សមុទ្រតាមរយៈទន្លេ Tha Chin និង Bang Pakong ហើយ ដើម្បីឱ្យមានកន្លែងបន្ថែមទៀតសម្រាប់ទទួលទឹកភ្លៀងធំនៅក្នុងខែនេះ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T04:33:32.469Z", "category": "ភាពជាអ្នកដឹកនាំ", "views": 1806, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រឡងចប់ទី១២ ដាក់ពាក្យបាន! ក្រសួងអប់រំប្រកាសពី អាហារូបករណ៍១០០ភាគរយ ទៅរៀននៅអាមេរិក	https://business-cambodia.com/articles/she-can-scholarship-for-cambodian-student	ក្រសួងអប់រំ យុវជន និងកីឡា បានប្រកាសដំណឹងកាលពីថ្ងៃទី១២ ខែកញ្ញា ស្តីពីកម្មវិធីអាហារូបករណ៍  ទៅសិក្សានៅសហរដ្ឋអាមេរិក SHE-CAN Scholarship ដែលជាកម្មវិធីសិក្សាភាពជាអ្នកដឹកនាំ ជួយដល់និស្សិតស្រីកម្ពុជា ឱ្យទទួលបានអាហារូបករណ៍១០០% ដើម្បីបន្តការសិក្សាថ្នាក់មហាវិទ្យាល័យ នៅសហរដ្ឋអាមេរិក។   កម្មវិធីអាហារូបករណ៍នេះ នឹងទទួលបានការគាំទ្រផ្នែកហិរញ្ញវត្ថុនិងការស្នាក់នៅដល់និស្សិតដែលបានជាប់អាហារូបករណ៍រួចហើយ។   អាហារូបករណ៍តម្រូវឱ្យអ្នកដាក់ពាក្យស្នើសុំទាំងអស់មានកម្រិតភាសាអង់គ្លេសល្អ ជាស្រ្តីដែលមានអាយុចាប់ពី១៧-២០ឆ្នាំ មកពីគ្រួសារដែលមានប្រាក់ចំណូលទាប មានឆន្ទៈសិក្សាខ្ពស់ មាននិទ្ទេសល្អមុនការប្រឡងបាក់ឌុបឆ្នាំ២០២៥ និងមានទេពកោសល្យឆ្នើមលើភាពជាអ្នកដឹកនាំឬមានបទពិសោធន៍ជាអ្នកដឹកនាំក្នុងសាលារៀនឬសហគមន៍ជាដើម។   សម្រាប់ការដាក់ពាក្យស្នើសុំអាហារូបករណ៍ និងការទទួលពាក្យនឹង ផុតកំណត់ត្រឹមថ្ងៃទី១៥ ខែតុលា ឆ្នាំ២០២៤ខាងមុខនេះ តាមប្រព័ន្ធអនឡាញ។ ដូច្នេះចំពោះសិស្សនិស្សិតដែលមានចំណាប់អារម្មណ៍លើអាហារូបករណ៍ SHE CAN ទៅសិក្សារៀនសូត្រនៅអាមេរិកសូមចូលទៅកាន់តំណលីង https://shecan.hire.trakstar.com/jobs/fk0veuv?source= ។   ឬចូលរួមវគ្គសិក្សាពីការផ្ដល់ព័ត៌មានអំពីរបៀបដាក់ពាក្យស្នេីសុំអាហារូបករណ៍ដោយឥតគិតថ្លៃពីមហាវិទ្យាល័យ ដែលសហការដោយ AmCam Exchange and Education USA Cambodia នឹងប្រារព្ធឡើងនៅថ្ងៃសៅរ៍ ទី១២ ខែតុលា ឆ្នាំ ២០២៤ ចាប់ពីម៉ោង ៩:៣០ ព្រឹក ដល់ ១១:៣០ ព្រឹក នៅទីតាំង Exchange Square មហាវិថីព្រះមហាកុសុមៈ រាជធានីភ្នំពេញ៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T03:51:26.617Z", "category": "ភាពជាអ្នកដឹកនាំ", "views": 143, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រឹម១ឆ្នាំ ប្រទេសក្បែរខាងកម្ពុជា១នេះ ខាតបង់ប្រា.ក់ជាង ១២ពាន់លា.ន$ ដោយសារករណីឆបោ.ក	https://business-cambodia.com/articles/lost-money-in-malaysia	ប្រជាជនម៉ាឡេស៊ី បានទទួលរងការខាតបង់ប្រាក់សរុបប្រមាណ ១២,៨ពាន់លានដុល្លារ ដោយសារករណីឆបោក កាលពីឆ្នាំមុន។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន Malay Mail នាថ្ងៃទី០៣ ខែតុលា ឆ្នាំ២០២៤។   របាយការណ៍បញ្ជាក់ពីស្ថានភាពនៃការបោកប្រាស់ឆ្នាំ ២០២៤ ស្រាវជ្រាវដោយ Gogolook សហការជាមួយសម្ព័ន្ធប្រឆាំងការបោកប្រាស់សកល បានបង្ហាញថា ៧៤% នៃពលរដ្ឋម៉ាឡេស៊ី បានជួបប្រទះទៅនឹងការបោកប្រាស់យ៉ាងហោចណាស់ម្តងក្នុងមួយខែ ហើយ ៣២% នៃពួកគេទាំងនោះបានជួបប្រទះទៅនឹងការបាត់បង់ប្រាក់។   ក្នុងនោះ ៧០% នៃជនរងគ្រោះមិនបានរាយការណ៍ករណីរបស់ខ្លួនឡើយ ដោយសារខ្វះទំនុកចិត្តលើអាជ្ញាធរ។ លើសពីនេះ ការកើនឡើងនៃការបោកប្រាស់ដែលដំណើរការដោយ AI រួមទាំងការក្លែងបន្លំជាប្រព័ន្ធ និងការក្លែងបន្លំសំឡេង កំពុងបង្កការគំរាមកំហែងកាន់តែខ្លាំងគួរឲ្យព្រួយបារម្ភ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T03:45:01.108Z", "category": "ហិរញ្ញវត្ថុ", "views": 571, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ច្បាស់ការ! នេះជាចំនួនពិន្ទុដែលជាប់ សម្រាប់ការប្រឡងមធ្យមសិក្សាទុតិយភូមិ ២០២៤	https://business-cambodia.com/articles/exam-score	ការប្រឡងមធ្យមសិក្សាទុតិយភូមិ ឬប្រឡងបាក់ឌុប សម័យប្រឡង៖ ៨ តុលា ឆ្នាំ២០២៤ ត្រូវបានចាប់ផ្ដើមនៅថ្ងៃនេះហើយ។ ទន្ទឹមគ្នានេះ មុននេះបន្ដិចក្រសួងអប់រំ យុវជន និងកីឡា ក៏បានបង្ហាញពីចំនួនពិន្ទុ ដែលកំណត់ការប្រឡងជាប់របស់បេក្ខភាពកំពុងប្រឡងដូចគ្នា។   តាមការបញ្ជាក់ពីក្រសួងអប់រំ ពិន្ទុត្រូវបានកំណត់ឱ្យជាប់់សម្រាប់ការប្រឡងបាក់ឌុបឆ្នាំ២០២៤ គឺមានចំនួន ២៣៧ពិន្ទុ។    សូមជម្រាបផងដែរថា សម្រាប់ការប្រឡងសញ្ញាបត្រមធ្យមសិក្សាទុតិយភូមិ ២០២៤ នឹងប្រព្រឹត្តទៅចំនួន ២ ថ្ងៃ ដោយក្នុងនោះនៅថ្ងៃទី០៨ និង០៩ ខែតុលា ឆ្នាំ២០២៤ ខណៈមានបេក្ខជនចូលរួមប្រឡងសរុបជាង១៣ម៉ឺននាក់(១៣៧.០៤០នាក់) ក្នុងនោះស្រីមាន ៧៤.៨៨២នាក់៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T03:44:59.230Z", "category": "ព័ត៌មានថ្មីៗ", "views": 2627, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឱកាសល្អ! ក្រសួងកសិកម្ម ប្រកាសរើសមន្រ្តីកសិកម្ម ១ពា.ន់នាក់ ហើយនេះជារបៀបដាក់ពាក្យតាមអនឡាញ	https://business-cambodia.com/articles/ministry-of-agriculture-announces	ចំពោះបងប្អូនដែលមានបំណងចង់ធ្វើការរាជការ ពេលនេះឱកាសល្អបានមកដល់ព្រោះនាពេលនេះ ក្រសួងកសិកម្ម រុក្ខប្រមាញ់បានប្រកាសរើសមន្រ្តីកសិកម្មឃុំរហូតទៅ ១០០០នាក់ ហើយអ្វីដែលកាន់តែពិសេសនោះគឺបងប្អូនអាចបំពេញព័ត៌មានសុំសិទ្ធិប្រឡងប្រជែងបានផងដែរ។   សម្រាប់ការដាក់ពាក្យប្រឡងប្រជែងតាមរយៈប្រព័ន្ធអនឡាញ ដោយអាចស្តេន QR Code ឬចូលទៅកាន់ គេហទំព័រ https://go.gov.kh/era/agric1000 ចាប់ពីថ្ងៃទី០៧ ខែតុលា ឆ្នាំ២០២៤ រហូតដល់ ថ្ងៃទី០៧ ខែវិច្ឆិកា ឆ្នាំ២០២៤ វេលាម៉ោង ១៧:០០នាទី ជាកំហិត។ នៅក្នុងនោះដែរ លក្ខខណ្ឌជ្រើសរើសមានដូចជា៖ ១. បេក្ខជនត្រូវមានសញ្ជាតិខ្មែរ ២. បេក្ខជនត្រូវមាន វិញ្ញាបនបត្រ សញ្ញាបត្រ ឬសញ្ញាបត្រសមមូលឡើងទៅ ពាក់ព័ន្ធនឹងកសិកម្ម ៣. បេក្ខជនត្រូវមានអាយុយ៉ាងតិច ១៨ឆ្នាំ និងអាយុយ៉ាងច្រើនបំផុត គិតត្រឹមថ្ងៃទី៧ ខែវិច្ឆិកា ឆ្នាំ២០២៤ តាមលក្ខខណ្ឌខាងក្រោម៖ បេក្ខជនជាមន្ត្រីរាជការ ត្រូវបានលើកលែងលក្ខខណ្ឌអាយុ បេក្ខជនមានសញ្ញាបត្របណ្ឌិត ត្រូវបានលើកលែងលក្ខខណ្ឌអាយុ បេក្ខជនមានសញ្ញាបត្របរិញ្ញាបត្រជាន់ខ្ពស់ ឬសមមូល ត្រូវមានអាយុច្រើនបំផុត ៤០ឆ្នាំ - បេក្ខជនមានសញ្ញាបត្របរិញ្ញាបត្រ ឬសមមូល ត្រូវមានអាយុច្រើនបំផុត ៣៥ឆ្នាំ - បេក្ខជនមានសញ្ញាបត្របរិញ្ញាបត្ររង ឬសមមូល ត្រូវមានអាយុច្រើនបំផុត ២៨ឆ្នាំ បេក្ខជនមានវិញ្ញាបនបត្រជំនាញ ឬសមមូល ត្រូវមានអាយុច្រើនបំផុត ២៥ឆ្នាំ គួរបញ្ជក់ថា បេក្ខជនដែលបានប្រឡងជាប់ជាស្ថាពរ នឹងត្រូវទទួលបានបៀវត្សទាបបំផុតចាប់ពី ១,៤០០,០០០៛ (មួយលាន បួនរយពាន់រៀលគត់) ទៅតាមប្រភេទក្របខណ្ឌ និងទទួលបានប្រាក់ឧបត្ថម្ភប្រចាំខែចំនួន ១៦០,០០០៛ (មួយរយហុកសិបពាន់រៀលគត់) ក្នុង១ខែ រួមទាំងអត្ថប្រយោជន៍ផ្សេងៗទៀតរបស់មន្ត្រីរាជការស៊ីវិលផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T02:58:14.084Z", "category": "ចាប់ផ្តើមអាជីវកម្ម", "views": 769, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រដ្ឋមន្រ្ដីក្រសួងអប់រំ បញ្ជាក់ថា ការប្រឡងបាក់ឌុបឆ្នាំខាងមុខនឹងរៀបចំឡើងនៅខែសីហាវិញព្រោះមូលហេតុទាំងនេះ	https://business-cambodia.com/articles/change-exam	ការប្រឡងមធ្យមសិក្សាទុតិយភូមិ ឬបាក់ឌុប ឆ្នាំ២០២៤ នេះបានរៀបចំឡើងនៅក្នុងខែតុលា យ៉ាងណានៅឆ្នាំខាងមុខៗទៀត ការប្រឡងអាចនឹងត្រូវរៀបចំឡើងនៅក្នុងខែសីហា វិញ។ ខណៈគម្រោងប្ដូរពេលប្រឡងនេះ គឺដើម្បីឲ្យសិស្សដែលប្រឡងចប់អាចដាក់ពាក្យ ឬទទួលបានអាហារូបករណ៍ ទៅរៀននៅបរទេស និងមួយទៀតបញ្ចៀសនូវបញ្ហាអាកាសធាតុជាដើមក្នុងពេលប្រឡងជាដើម។ នេះបើតាមការបញ្ជាក់ពីឯកឧត្ដម ហង់ជួន ណារ៉ុន ឧបនាយករដ្ឋមន្ដ្រី រដ្ឋមន្ដ្រី្កក្រសួបអប់រំ យុវជន និងកីឡា។     ថ្លែងនៅក្នុងសន្និសីទសារព័ត៌មានស្ដីពីការប្រឡងសញ្ញាបត្រមធ្យមសិក្សាទុតិយភូមិ សម័យប្រឡង៖ ០៨ តុលា ២០២៤ ឯកឧត្ដមបានបញ្ជាក់ថា «មូលហេតុដែលយើងរៀបចំប្រឡងនៅដើមខែតុលានេះ គឺយើងចង់បង្ខិតការប្រឡងនេះឲ្យមកដូចពេលពីមុខ ដែលយើងធ្វើនៅខែសីហាមុខកូវីដ។ ដោយសារកូវីដទៅ គឺពេលខ្លះយើងត្រូវរុញការប្រឡងនេះរហូតទៅដល់ខែមករា ឬក៏ខែធ្នូឯណោះ។ អ៊ីចឹងយើងចង់បង្ខិតវាឲ្យមកដល់ខែសីហា មូលហេតុអីគឺដើម្បីអ្នកដែលប្រឡងហើយហ្នឹង គាត់ប្រឡងចប់ហើយគាត់មានឱកាសដើម្បីដាក់ពាក្យទៅរៀននៅបរទេស ឬក៏ទទួលអាហារូបករណ៍នៅបរទេស ព្រោះនៅប្រទេសគេបវេសនកាលគឺចាប់ផ្ដើមនៅខែកញ្ញា។ អ៊ីចឹងឆ្នាំនេះយើងរុញមកប្រឡងនៅខែតុលា ហើយឆ្នាំខាងមុខយើងនឹងរុញមកដល់ខែសីហា ដូច្នេះនៅក្នុងខែសីហា នឹងមិនមានបញ្ហាប្រឈមទាក់ទងនឹងការលិចទឹកទេព្រោះទើបចាប់ផ្ដើមរដូវភ្លៀង»។   សូមជម្រាបថា កាលពីមុនពេលកូវីដ១៩ ផ្ទុះឡើងនៅក្នុងប្រទេសកម្ពុជា ការប្រឡងមធ្យមសិក្សាទុតិយភូមិត្រូវបានរៀបចំឡើងនៅក្នុងខែសីហា ជារាងរាល់ឆ្នាំ។ ប៉ុន្ដែដោយសារបញ្ហានេះកើតឡើងបានធ្វើឲ្យក្រសួងសម្រេចពន្យារពេលនៃការប្រឡងពីមួយឆ្នាំទៅមួយឆ្នាំរហូតដល់ឆ្នាំខ្លះបានលុបចោលការប្រឡងក៏មាន ដើម្បីការពារសុវត្ដិភាពរបស់សិស្សពីជំងឺកូវីដ១៩៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-08T02:53:01.211Z", "category": "ព័ត៌មានថ្មីៗ", "views": 1033, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មេធំ Facebook ក្លាយជាអ្នកមានលំដាប់ទី២លើលោក ខណៈនេះជាទ្រព្យសម្បតិ្ដសរុប	https://business-cambodia.com/articles/mark-zuckerberg-become-second-richest	អ្នកណាក៏ស្គាល់លោក Mark Zuckerberg ដែរ ដែលលោកគឺជាស្ថាបនិក Facebook។ អ្វីដែលគួរឲ្យភ្ជាក់ផ្អើលអីឡូវនេះលោកបានក្លាយជាមហាសេដ្ឋីលំដាប់ទី ២ នៅលើលោកដោយមានទ្រព្យសម្បត្តិសរុប ២០៦.២ ពាន់លានឯណោះ។     យោងតាម Bloomberg Billionaires Index ទ្រព្យសម្បត្តិសុទ្ធរបស់ Mark Zuckerberg បានកើនឡើង លើទ្រព្យរបស់ប្រធានក្រុមហ៊ុន Amazon លោក Jeff Bezos ដែលមានតែ 205.1 ពាន់លានដុល្លារប៉ុណ្ណោះ។ ហើយសន្ទស្សន៍នេះបានបង្ហាញថាស្ថាបនិក Facebook កំពុងតាមពីក្រោយប្រធានក្រុមហ៊ុន Tesla លោក Elon Musk ដែលជាមហាសេដ្ឋីលេខ១ ប្រមាណ ៥ ពាន់លានដុល្លារទេ។   យោងតាមការចុះផ្សាយពី BBC ប្រការដែលធ្វើឲ្យទ្រព្យសម្បត្តិសុទ្ធរបស់ Mark Zuckerberg កើនឡើងច្រើន ដោយសារតែតម្លៃភាគហ៊ុនរបស់ក្រុមហ៊ុន Meta បានស្ទុះឡើងគួរឲ្យកត់សម្គាល់ ពោលគឺកើនឡើង៦៨% ចាប់តាំងពីខែមករាដើមឆ្នាំនេះមកម្ល៉េះ។ ក្រុមហ៊ុន Meta បានបន្តការវិនិយោគលើបញ្ញាសិប្បនិមិត្តដ៏ធំរបស់ខ្លួន ដែលជួយកែលម្អដំណើរការនៃវេទិកាផ្សាយពាណិជ្ជកម្មតាមអ៊ីនធឺណិតកាន់តែប្រសើរឡើង ដែលជាហេតុផលសម្រាប់កំណើននៃការលក់របស់ក្រុមហ៊ុននេះ។   បើតាមរបាយការណ៍របស់  Bloomberg Index ចាប់តាំងពីដើមឆ្នាំ២០២៤ មកទ្រព្យសម្បត្ដិរបស់លោកបានកើនឡើងចំនួន ៧៨ ពាន់លានដុល្លារឯណោះ ដែលតួរលេខនេះគឺច្រើនជាងសមាជិកនៃក្រុមអ្នកមានប្រមាណ ៥០០ នាក់នៅលើពិភពលោកផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T11:03:51.222Z", "category": "ព័ត៌មានថ្មីៗ", "views": 548, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានទាំងទ្រព្យ មានទាំងសម្រស់! តារាល្បី ២រូប ប្រាប់ក្បួនលេង Tik Tok ឆាប់ល្បីធ្វើឱ្យខ្លួនសល់ទ្រព្យរាប់លា.ន$	https://business-cambodia.com/articles/2-girl-have-million	នាពេលបច្ចុប្បន្ននេះ សម័យបច្ចេកវិទ្យាកាន់តែទំនើបឱ្យតែយើងចេះប្រើត្រូវផ្លូវហើយមានភាពច្នៃប្រឌិតតែបន្តិចយើងប្រាកដជាអាចរកចំណូលបានច្រើនជាមិនខានឡើយ។ ជាក់ស្តែងដូចជាស្រីស្អាតទាំង២រូបនេះ គ្រាន់តែលេង Tik Tok សោះពួកគេអាចសល់ទ្រព្យនិងមានជំនាញពេញដៃត្រឹមវ័យខ្ទង់ ២០ឆ្នាំតែប៉ុណ្ណោះ។   Charlida melio គឺជាយុវតីវ័យ ២០ឆ្នាំម្នាក់ ដែលមានទ្រព្យសម្បត្តិមហាសាលដល់ទៅ ៣០លានដុល្លារទាំងក្មេងខ្ចី ដោយសារតែនាងគឺមានទេពកោលស្យក្នុងការរាំតាំងពីអាយុ៣ ឆ្នាំមកម្ល៉េះ ដែលជួយឱ្យនាងអាចគ្រងតំណែងជាតារា Tik Tok ដែលមានអ្នកតាមដានច្រើនជាងគេលំដាប់ថ្នាក់ពិភពលោក។ ម្យ៉ាងវិញទៀត កត្តាដែលនាំឱ្យនារីរូបស្រស់រូបនេះអាចរកចំណូលបានពីការធ្វើវីដេអូគឺ ទេពកោសល្យនៃក្បាច់រាំដែលមានលក្ខណៈកម្សាន្តរស់រវើកនេះទៀតសោត ការប្រម៉ូតផលិតផលថែរក្សាសម្រស់ជាប់លាប់ របស់នាងហាក់មានការគាំទ្រច្រើននិងមានទីផ្សារជាខ្លាំង។ ចំពោះតារាស្រីល្បី១រូបទៀត គឺមានឈ្មោះថា Abir El Saghir ដោយនាងកើតនៅក្នុងឆ្នាំ ១៩៩៨ ក្នុងប្រទេសលីបង់ នាងបានបញ្ចប់ការសិក្សាថ្នាក់បរិញ្ញាបត្រផ្នែក ឌីហ្សាញខាងក្នុងនៅសាកលវិទ្យាល័យដ៏ល្បីឈ្មោះមួយក្នុងប្រទេសទួកគី។   ក្រោយបញ្ចប់ការសិក្សា នៅខែ កុម្ភៈ ឆ្នាំ ២០២១ Saghir បានងាកមកធ្វើវីដេអូនៅក្នុង Tik Tok ដោយបានធ្វើជាប្រភេទវីដេអូចម្អិនអាហារ ធ្វើនំ បង្អែម។បន្ទាប់ពីធ្វើបានមួយរយៈនាងក៏ចាប់ផ្តើមទទួលបានភាពល្បីល្បាញយ៉ាងខ្លាំង រហូតធ្វើឱ្យ Tik Tok របស់នាង មានអ្នកតាមដានរហូតដល់ទៅ ១០លាននាក់ ត្រឹមរយៈពេលតែ ១ឆ្នាំប៉ុណ្ណោះ។   ជាមួយគ្នានេះដែរ Abir El Saghir បានចែករំលែកនៅគំនិតមួយចំនួន ដែលធ្វើឱ្យវីដេអូនាងល្បីលឿន ហើយមានអ្នកមើលច្រើនៗនោះគឺ ធ្វើវីដេអូដែលមានភាពខុសប្លែកពីគេ ជាក់ស្តែងដូចជាវីដេអូរបស់នាង ត្បិតតែជាវីដេអូធ្វើម្ហូបដូចគេទូទៅ ប៉ុន្តែរបៀបនៃការធ្វើគឺខុសគ្នា ជាពិសេសមានពណ៍ដិត កម្រិតច្បាស់ល្អ មានភ្លេង តន្ត្រីអមជាមួយ គួចផ្សំជាមួយនឹងស្នាមញញឹមពេលធ្វើ ដែលបន្ថែមឱ្យវីដេអូនាងកាន់តែទាក់ទាញ។ គួរបញ្ជាក់ផងដែរថា គិតមកដល់បច្ចុប្បន្នទ្រព្យសម្បត្តិ របស់ Abir El Saghir ត្រូវបានគេប៉ាន់ស្មានថាមានប្រមាណជា ១០លានដុល្លារអាមេរិកដែលភាគច្រើនបានមកពី YouTube , Tik Tok , និងតាមរយៈការឧត្ថមពីផលិតផល និង ការផ្សព្វផ្សាយផ្សេងៗទៀតផងដែរ៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T09:51:11.199Z", "category": "ចាប់ផ្តើមអាជីវកម្ម", "views": 458, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនមែនច្រៀង១មុខ! Beyonce ក្លាយជាសេដ្ឋីនី នៅពិភពសិល្បៈហូលីវូដ ព្រោះមុខរបរគ្រាក់ៗទាំងនេះ	https://business-cambodia.com/articles/beyonce-business-and-net-income	តារាលំដាប់ហូលីវូដ Beyoncé Knowles-Carter គឺជាស្រ្តីស្បែកខ្មៅដំបូងគេ ដែលបានក្លាយជាសេដ្ឋីនីនៅពិភពសិល្បៈរបស់ហូលីវូដ។   ទន្ទឹមនឹងប្រជាប្រិយភាព ភាពល្បីល្បាញបោះសំឡេង ស្រ្តីកូន៣រូបនេះមិនមែនរកចំណូលបានពីអាជីពជាសិល្បករតែមួយមុខនោះទេ ពោលគឺនាងមានមុខរបរគ្រាក់ៗជាច្រើនផ្សេងទៀត ដែលជាប្រភពចំណូល ធ្វើឱ្យនាងមានទ្រព្យសម្បត្តិសុទ្ធ ៧៦០លានដុល្លារ ត្រឹមវ័យ៤៣ឆ្នាំ។   ប្រឡូកលើវិថីសិល្បៈជាង២០ឆ្នាំ Beyonce បានទាញចំណូលចេញជាសិល្បៈផងនិងពីមុខរបរផ្ទាល់ខ្លួនផង។ ក្នុងនោះសម្រាប់មុខរបរគ្រាក់ៗដែលនាងកំពុងប្រកបបច្ចុប្បន្នមានដូចជា ផលិតផលថែរក្សាសក់មានឈ្មោះថា Cécred ដែលលក់រាយបានក្នុងតម្លៃចាប់ពី៣៨ ដុល្លារដល់ ៥២ ដុល្លារក្នុងមួយដប។ បន្ថែមពីនោះគឺម៉ាកទឹកអប់ Cé Noir ដែលមានតម្លៃ ១៦០ ដុល្លារក្នុងមួយដប។   នៅឆ្នាំ២០១០ Beyoncé ក៏បានបង្កើតផលិតកម្មផ្ទាល់ខ្លួនមួយឈ្មោះថា Parkwood Entertainment សម្រាប់ផលិតភាពយន្តនិងតន្ត្រីដោយខ្លួនឯង។ តាមរយៈផលិតកម្មនេះនាងក៏បានសហការវិនិយោគរួមគ្នាជាមួយយីហោសម្លៀកបំពាក់ Adidas ធ្វើឱ្យ Beyoncé ទទួលបានប្រាក់ចំណូលចំនួន ១៣៣លានដុល្លារបន្ថែមទៀត។   ដោយឡែកនៅក្នុងសិល្បៈនាងក៏បានបង្កើត Concert Tour ផ្ទាល់ខ្លួននិង Album ផ្ទុះៗជាច្រើន ដែលអាចរកចំណូលបានខ្ពស់បំផុត ជាង៥០០លានដុល្លារ នៅទូទាំងទ្វីបអាមេរិកនិងទ្វីបអ៊ឺរ៉ុប។ រួមជាមួយនឹងការសម្តែងឱ្យកម្មវិធីឯកជន របស់លំដាប់មហាសេដ្ឋី នាងអាចរកចំណូលបានចន្លោះ២៤លានដុល្លារឡើងទៅក្នុងការសម្តែងមួយលើក។   លើសពីនេះម្ចាស់បទល្បីបំផុត if I were a boy រូបនេះក៏អាចទាញប្រាក់ចំណេញជាង១៥លានដុល្លារពីការបញ្ចូលសំឡេងតួអង្គ និងឱ្យសិទ្ធិក្នុងការប្រើប្រាស់ចម្រៀងរបស់នាងនៅក្នុងភាពយន្តថែមទៀត។ ចំពោះតម្លៃខ្លួនផ្សព្វផ្សាយពាណិជ្ជកម្ម តំណាងផលិតផលវិញ នាងអាចទទួលបានចន្លោះពី៥០-៦០លានដុល្លារ រាល់ពេលចុះកុងត្រាមួយលើក៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T09:48:12.465Z", "category": "ភាពជាអ្នកដឹកនាំ", "views": 1501, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំលេងសើច! ទោះលក់ដីសល់លុ.យ១លា.ន$ ក៏អាចធ្លាក់ខ្លួនក្រមកវិញ បើនៅធ្វើរឿងទាំង៥នេះ	https://business-cambodia.com/articles/5-things-you-should-not-do	ធ្លាប់ឃើញទេ មនុស្សខ្លះកើតជាអ្នកមានមួយភ្លេត ល្បីពីដើមភូមិដល់ចុងភូមិ ប៉ុន្មានឆ្នាំក្រោយមកជីវភាពយ៉ាប់យ៉ឺនដដែល។ មានដោយចៃដន្យ ត្រូវប៉ាន់ដីឥតព្រៀងទុក ឬឈ្នះឆ្នោតមួយលានដុល្លារ ក៏អាចធ្លាក់ខ្លួនក្រមកវិញ។ ជាក់ស្តែង តាមការស្រាវជ្រាវពីសាលា Harvard បានបង្ហាញថា «ទោះឈ្នះឆ្នោត២០លានដុល្លារក្តី ក្រោយរយៈពេលមួយឆ្នាំ អ្នកឈ្នះឆ្នោតនឹងត្រឡប់ទៅរកចំណុចដើមរបស់ខ្លួន។ អ្នកខ្លះធ្លាក់ក្នុងស្ថានភាពកាន់តែលំបាកជាងមុនទៀតក៏ថាបាន ព្រោះសប្បាយភ្លើតភ្លើនភ្លេចខ្លួន»។ ខាងក្រោមនេះគឺជារឿងធំៗទាំង៥ដែលមនុស្សភាគច្រើនប្រហែសខ្លួនពេលមានទ្រព្យច្រើន បង្កើតចន្លោះប្រហោងឲ្យលុយហូរចេញរីងដល់បាត ក្រតជំនាន់៖   ១/. មានលុយ តែខ្វះសមត្ថភាព (ទ្រព្យធំជាងគំនិត)   មានលុយច្រើនតែខ្វះគំនិតបណ្តុះ បង្កាត់បង្កើតចំណូលបន្ថែម សុខចិត្តទុកលុយឲ្យផ្អូមចោលពីងពាងរុំជិត សឹកតម្លៃព្រោះអតិផរណា។ បិតាស្ថាបនិកសហរដ្ឋអាមេរិក លោក Benjamin Franklin បានលើកឡើងយ៉ាងដូច្នេះថា៖ «ការវិនិយោគលើគំនិតខ្លួនឯង ផ្តល់ការប្រាក់ខ្ពស់បំផុត»។ ជាឧទាហណ៍ មនុស្សពីរនាក់ត្រូវបានគេផ្តល់ប្រាក់ម្នាក់ ១០០០ដុល្លារ។ រយៈពេលពីរឆ្នាំក្រោយមក អ្នកទី១សល់ម៉ូតូចាស់មួយគ្រឿងនិងបំណុលបង់រំលោះ រីឯអ្នកទី២សល់អាជីវកម្មមួយតម្លៃស្មើ១ម៉ឺនដុល្លារ នេះក៏ព្រោះតែផ្នត់គំនិតនិងសមត្ថភាពខុសគ្នា។   ២/. ចំណាយហួសហេតុលើចំណង់ (សប្បាយដាច់បង្ហៀរ)   ចំណាយតាមចំណង់ ចង់តាមចំណូល លុយហូរចេញដូចទឹកបាក់ទំនប់។ បានលុយដល់ដៃចង់សាកអ្វីដែលថ្មីមើលមកឃើញឡូយ ហក់លោតខ្លាំងប្រើរបស់ប្រេន ឡានសេរីខ្ពស់កប់ ទិញទាំងរបស់មិនចាំបាច់ហើយបង្កើតបន្ទុកបំណុលបន្ថែមទៀត។ ជាក់ស្តែង ប្រហែល៥% នៃបុគ្គលដែលមានទ្រព្យសម្បត្តិខ្ពស់បំផុតលើលោកមានទូកកម្សាន្តផ្ទាល់ខ្លួន។ នាវាទំនើបទំហំ ១៨០" ត្រូវចំណាយ ៤.៧៥លានដុល្លារក្នុងមួយឆ្នាំដើម្បីថែទាំ និងដំណើរការ។ លោក Kitty McGowan ប្រធានសមាគម Superyacht របស់សហរដ្ឋអាមេរិកនិយាយថា ក្នុងចំណោមការចំណាយទាំងអស់ អ្នកត្រូវចំណាយថវិកា ៤០០០,០០០ដុល្លារសម្រាប់ប្រេងឥន្ធនៈ ៣៥០.០០០ដុល្លារសម្រាប់ការចត ២៤០,០០០ដុល្លារសម្រាប់ការធានារ៉ាប់រងលើនាវា ១លានដុល្លារសម្រាប់ការថែទាំ និងជួសជុល ចុងក្រោយ ១.៤លានដុល្លារសម្រាប់ប្រាក់ខែនាវិក។   ៣/. មិនជជែករឿងលុយកាក់ជាមួយ ប្តី/ប្រពន្ធ   គូស្វាមីភរិយារាប់លាននាក់មិននិយាយអំពីលុយទេ ប្រសិនបើសុខៗស្រាប់តែមានទ្រព្យច្រើនទាំងមិនបានព្រៀងទុកទៀត វានឹងធ្វើឲ្យពួកគេបង្កើតការចំណាយតាមចិត្តរៀងៗខ្លួន ហើយចុងក្រោយអាចនាំទៅរកការឈ្លោះប្រកែកគ្នាធ្វើឲ្យធ្លាក់ខ្លួនក្រ។ ក្នុងនោះអ្នកមិនអាចក្លាយជាអ្នកមានជាប់លាប់បានទេ លុះត្រាតែអ្នកពិភាក្សារឿងហិរញ្ញវត្ថុជាមួយប្តីឬប្រពន្ធរបស់អ្នក។ លុយកាក់នឹងកើនឡើងនៅពេលដែលស្នេហាមានភាពចម្រុះ ហើយមេគ្រួសារទាំងពីរនាក់មានការយល់ដឹងច្បាស់លាស់អំពីហិរញ្ញវត្ថុរបស់ខ្លួន។   ៤/. ប្រហែសខ្លួនភ្លេចកញ្ចប់សង្គ្រោះបន្ទាន់   មនុស្សភាគច្រើនផ្លុំលុយរបស់ពួកគេទៅលើទំនិញផ្សេងៗ ជាពិសេសអ្នកមានដោយដៃដន្យ។ គ្រប់អ្នកសន្សំមិនសុទ្ធតែក្លាយជាអ្នកមាន ប៉ុន្តែគ្រប់អ្នកមានសុទ្ធតែពូកែសន្សំ។ លោក Dave Ramsey អ្នកជំនាញហិរញ្ញវត្ថុ បញ្ជាក់ច្បាស់ៗថា៖ «ច្បាប់មួយដែលមនុស្សគួរតែមានគឺ ដកលុយដែលអ្នករកបានទុកខ្លះសិនមុននឹងចំណាយ»។ ប្រសិនបើអ្នកមិនដកទុកទេ ទោះជាអ្នករកបានប៉ុន្មានក៏ចាយអស់ដែរ បើអ្នកមិនកំណត់ខ្ទង់ដែលត្រូវចំណាយទេ អ្នកប្រាកដជាមានរបស់ចាំបាច់ត្រូវការទិញមិនចេះចប់មិនចេះហើយ។   ហេតុនេះហើយអ្នកជំនាញហិរញ្ញវត្ថុខាងលើ បានណែនាំឱ្យមានការរៀបចំផែនការចំណាយឱ្យបានត្រឹមត្រូវ ហើយផ្ដើមពីការកត់ចំនួនលុយដែលលអ្នករកបាន រួចដកចំណែកដែលអ្នកត្រូវសន្សំ សល់ប៉ុន្មានចាំចាត់ចែងលើការចំណាយ។ លោកបានបន្ថែមទៀតថា លុយសន្សំ ប្រៀបដូចជាឆ័ត្រ ឬអាវភ្លៀងអ៊ីចឹង វាអាចជួយអ្នកមិនឱ្យទទឹក ពេលដែលមេឃភ្លៀងដោយចៃដន្យ។ បើអ្នកមានលុយសន្សំ អ្នកនឹងអាចការពារខ្លួន ពេលដែលអ្នកបាត់បង់ប្រភពចំណូល ឬមានវិបត្តិអ្វីមួយ។ ក្រៅពីធ្វើជាកញ្ចប់សង្គ្រោះបន្ទាន់ លុយសន្សំក៏អាចជួយអ្នកឱ្យចាប់ឱកាសវិនិយោគបង្កើនទ្រព្យផងដែរ។   ៥/. គ្មានផែនការជីវិត   ចុងក្រោយរឿងមួយដ៏អាក្រក់បំផុតក្នុងផ្នែកហិរញ្ញវត្ថុ មិនថាអ្នកមានទ្រព្យសម្បត្តិច្រើនប៉ុណ្ណានោះទេ អ្នកត្រូវឆ្លងកាត់ដំណើរដ៏វិលវល់អាចធ្លាក់ខ្លួនក្រវិញបានគ្រប់ពេល ប្រសិនបើគ្មានផែនការជីវិត។ មនុស្សគ្រប់គ្នាត្រូវមានផែនការច្បាស់លាស់ ថាតើយើងត្រូវការលុយប៉ុន្មានដើម្បីរស់នៅក្នុងពេលបច្ចុប្បន្ន? និងត្រូវមានលុយប៉ុន្មាននាថ្ងៃអនាគតដើម្បីអាចរស់នៅក្នុងជីវិតដែលខ្លួនប្រាថ្នាចង់បាន?។ យើងត្រូវការរូបភាពនេះជាក់ច្បាស់ បើមិនដូច្នេះទេទោះមានលុយប៉ុន្មានក៏មិនសល់ដែរ។   យ៉ាងណាមិញ ដើម្បីឲ្យដំណើរជីវិតស្រស់បំព្រង មានបានយូរអង្វែង ក្រមិនហ៊ានមកក្បែរ លោកឧកញ៉ាបណ្ឌិត ម៉ុង ឬទ្ធី លើកទឹកចិត្តឲ្យយើងទាំងអស់គ្នាគួរគប្បីហ៊ានចេញរកស៊ី ឈប់យកលុយទៅលេងល្បែង ឬធ្វើរឿងទាំងឡាយណានាំឲ្យអន្តរាយ និងមិនកើតជាប្រយោជន៍ដល់ខ្លួន ត្រូវបណ្តុះទម្លាប់ឧស្សាហ៍ព្យាយាម ប្រឹងប្រែងធ្វើការ បើកចិត្តរៀនសូត្រអ្វីថ្មីៗ និងបន្តអភិវឌ្ឍខ្លួនជានិច្ច។ ត្រូវចាំថា «មានសំណាងតែមិនចេះរក្សា មានលុយតែមិនចេះគ្រប់គ្រង ស្រលាញ់លុយតែមិនចេះថ្នាក់ថ្នម មិនយូរមិនឆាប់លុយគង់រត់ចោលអស់មិនខាន»៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T09:17:16.818Z", "category": "ហិរញ្ញវត្ថុ", "views": 1817, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កម្ពុជាទទួលបានផលប្រយោជន៍ធំចំនួន ៨ ពីការចូលជាសមាជិកអង្គការពាណិជ្ជកម្មពិភពលោក	https://business-cambodia.com/articles/world-trade-organization	នៅឆ្នាំ២០២៤ នេះគឺជាខួបលើកទី២០ ហើយដែលប្រទេសកម្ពុជាបានចូលជាសមាជិកនៃអង្គការពាណិជ្ជកម្មពិភពលោក ឬហៅកាត់ថា WTO។ សម្រាប់ការចូលជាសមាជិកនៃអង្គការពិភពលោកនេះដែរកម្ពុជាទទួលបានផលប្រយោជន៍ដ៏ធំសម្បើម ពាក់ព័ន្ធនឹងពាណិជ្ជកម្ម ដែលបានគាំទ្រដល់កំណើនសេដ្ឋកិច្ច និងសមាហរណកម្មទៅក្នុងសេដ្ឋកិច្ចសកល។ យោងតាមការបញ្ជាក់ពីក្រសួងពាណិជ្ជកម្មនៅថ្ងៃទី៧ ខែតុលា ឆ្នាំ២០២៤ ផលប្រយោជន៍ដែលកម្ពុជាទទួលបាននោះរួមមាន៖   ១. ច្រកចូលទីផ្សារសកល៖ កម្ពុជាទទួលបានច្រកចូលទីផ្សារអន្តរជាតិល្អប្រសើរ តាមរយៈគោលការណ៍ប្រជាជាតិអនុគ្រោះបំផុត (Most Favored Nation (MFN) Principle) ដែលមានន័យថា សមាជិកអង្គការ WTO ដទៃទៀត ត្រូវតែផ្តល់ឱ្យកម្ពុជានូវផលប្រយោជន៍ពាណិជ្ជកម្មដូចគ្នា ដូចជាការកាត់បន្ថយពន្ធគយ ដែលពួកគេបានផ្តល់ទៅឱ្យប្រទេសសមាជិកផ្សេងទៀត។ ផលិតផលក្នុងស្រុកសរុប (GDP) ក្នុងឆ្នាំ២០០៤ មានប្រមាណ ៥,៣ ពាន់លានដុល្លារអាម៉េរិក ខណៈពេលក្នុងឆ្នាំ២០២២ បានកើនរហូតដល់ ២៩,៦១ ពាន់លានដុល្លារសហរដ្ឋអាម៉េរិក។ ចំណែកការវិនិយោគផ្ទាល់ពីបរទេស បានកើនឡើងពី ១១០លានដុល្លារអាម៉េរិក នៅឆ្នាំ២០០០ រហូតដល់ ៤,៩ ពាន់លានដុល្លារអាម៉េរិក នៅឆ្នាំ២០២៣។   ទំហំពាណិជ្ជកម្មរបស់កម្ពុជាមានប្រមាណ ៤,៥ ពាន់លានដុល្លារអាម៉េរិក នៅឆ្នាំ២០០៤ និងបានកើនឡើងជាបន្ដបន្ទាប់ រហូតដល់ ៤៦,៨២ ពាន់លានដុល្លារអាម៉េរិក នៅឆ្នាំ២០២៣ ក្នុងនោះការនាំចេញសរុបរបស់កម្ពុជាមានប្រមាណ ២២,៦៤ ពាន់លានដុល្លារអាម៉េរិក។ដៃគូពាណិជ្ជកម្មសំខាន់ៗរបស់កម្ពុជា រួមមាន៖ ប្រទេសចិន, សហរដ្ឋអាមេរិក, សហភាពអឺរ៉ុប, ជប៉ុន, ថៃឡង់ដ៏, វៀតណាម និងកូរ៉េខាងត្បូង។ ទំនាក់ទំនងពាណិជ្ជកម្មទាំងនេះ គឺស្ថិតនៅក្នុងកិច្ចព្រមព្រៀងពាណិជ្ជកម្មសេរីពហុភាគី និងទ្វេភាគី ព្រមទាំងតាមរយៈអាស៊ាន ដែលជំរុញសេរីភាវូបនីយកម្មពាណិជ្ជកម្ម និងសមាហរណកម្មតំបន់នៅក្នុងអាស៊ីអាគ្នេយ៍។     ២. ការធ្វើអោយប្រសើរឡើងនូវគោលនយោបាយពាណិជ្ជកម្ម និងកំណែទម្រង់៖ កម្ពុជាបានធ្វើកំណែទម្រង់គោលនយោបាយពាណិជ្ជកម្ម ច្បាប់ និងលិខិតបទដ្ឋានគតិយុត្តនានា ដោយស្របទៅតាមការប្តេជ្ញាចិត្តនៅក្រោមអង្គការ WTO។ ជាក់ស្ដែង រាជរដ្ឋាភិបាលកម្ពុជាបានអនុម័តច្បាប់ និងវិសោធនកម្មច្បាប់ពាក់ព័ន្ធពាណិជ្ជកម្មជាច្រើនរួមមាន ច្បាប់ស្ដីពីវិធានដើមកំណើតទំនិញ ច្បាប់ស្ដីពីពាណិជ្ជកម្មតាមប្រព័ន្ធអេឡិចត្រូនិក ច្បាប់ស្ដីពីឧបាស្រ័យពាណិជ្ជកម្ម ច្បាប់ស្ដីពីកិច្ចការពារអ្នកប្រើប្រាស់ ច្បាប់ស្ដីពីការប្រកួតប្រជែង ច្បាប់ស្ដីពីសុវត្ថិភាពម្ហូបអាហារ ច្បាប់ស្តីពីវិធានពាណិជ្ជកម្មនិងចុះបញ្ជីពាណិជ្ជកម្ម និងច្បាប់វិនិយោគថ្មី ជាដើម។   ៣. ការធ្វើពិពិទកម្មការនាំចេញ៖ កម្ពុជាបានទាញយកឱកាសពីសមាជិកភាពអង្គការ WTO ដើម្បីធ្វើពិពិទកម្មទីផ្សារនាំចេញ ដែលពីមុន កម្ពុជាបានពឹងផ្អែកលើវិស័យមួយចំនួន ដូចជាសំលៀកបំពាក់ និងវាយនភណ្ឌ ប៉ុន្តែបច្ចុប្បន្ន កម្ពុជាបានពង្រីកទៅក្នុងវិស័យដទៃទៀត ដូចជា គ្រឿងអេឡិចត្រូនិក, ស្រូវនិងអង្ករ, កៅស៊ូ, គ្រាប់ស្វាយចន្ទី, ចេក, បន្ទះសូឡា និងកង់ ព្រមទាំងផលិតផលជាច្រើនទៀត។   ៤. ជំនួយបច្ចេកទេស និងការកសាងសមត្ថភាព៖ កម្ពុជាទទួលបានកម្មវិធីជំនួយបច្ចេកទេស និងការកសាងសមត្ថភាពពីអង្គការ WTO និងអង្គការអន្តរជាតិនានា ដើម្បីជួយពង្រឹងគោលនយោបាយពាណិជ្ជកម្ម និងស្ថាប័ន ដែលបានធ្វើអោយប្រសើរឡើងនូវលទ្ធភាពចូលរួមក្នុងការចរចាពាណិជ្ជកម្មអន្តរជាតិ និងការអនុវត្តកិច្ចព្រមព្រៀងអង្គការ WTO ឱ្យមានប្រសិទ្ធភាព។   ៥. ការចូលរួមក្នុងគោលនយោបាយពាណិជ្ជកម្មសកល៖ សមាជិកភាពអង្គការ WTO បានអនុញ្ញាតឱ្យកម្ពុជា ចូលរួមនៅក្នុងការពិភាក្សាគោលនយោបាយពាណិជ្ជកម្មសកល និងការចរចានានា ដែលបានផ្តល់ឱ្យកម្ពុជានូវសំឡេងមួយ ក្នុងការរៀបចំវិធានពាណិជ្ជកម្មអន្តរជាតិ ដែលធានាដល់ការអភិវឌ្ឍសេដ្ឋកិច្ច។   ៦. ប្រព្រឹត្តកម្មពិសេស និងដោយឡែក៖ ក្នុងនាមជាប្រទេសអភិឌ្ឍតិចតួចមួយ កម្ពុជាទទួលផលពីបទប្បញ្ញតិ្តទាក់ទងនឹងប្រព្រឹត្តិកម្មពិសេស និងដោយឡែក (Special and Differential Treatment-SDT) ដែលផ្តល់ភាពបត់បែនបន្ថែម ក្នុងការអនុវត្តកិច្ចព្រមព្រៀងពាណិជ្ជកម្មមួយចំនួន។ បន្ថែមលើនេះ កម្ពុជាទទួលបាន ច្រកចូលទីផ្សារដោយមិនជាប់ពន្ធគយនិងមិនជាប់កូតា (Duty-Free Quota-Free), កម្មវិធី EBA របស់សហភាពអឺរ៉ុប ដែលបានអនុញ្ញាតអោយកម្ពុជានាំចេញផលិតផលទាំងអស់ដោយរួចពន្ធ លើកលែងតែសព្វាវុធ និងគ្រឿងផ្ទុះ, ប្រព័ន្ធ GSP ពីសហរដ្ឋអាមេរិក ជាដើម។   ៧. ការកាត់បន្ថយភាពក្រីក្រ៖ អត្រាភាពក្រីក្រត្រូវបានកាត់បន្ថយពី ៦០% ក្នុងឆ្នាំ២០០០ មកត្រឹម ១៦% ក្នុងឆ្នាំ២០២២។   ៨. ការចាកចេញពីប្រទេសអភិវឌ្ឍតិចតួច៖ កម្ពុជា ត្រូវបានគណៈកម្មាធិការគោលនយោបាយអភិវឌ្ឍន៍របស់អង្គការសហប្រជាជាតិ ផ្ដល់អនុសាសន៍ឱ្យចាកចេញពីចំណាត់ថ្នាក់ប្រទេសអភិវឌ្ឍន៍តិចតួចនៅឆ្នាំ២០២៩ បន្ទាប់ពីកម្ពុជាស្ថិតក្នុងចំណាត់ថ្នាក់នេះតាំងពីឆ្នាំ១៩៩១។ ជាទូទៅ សមាជិកភាពរបស់កម្ពុជានៅក្នុងអង្គការ WTO បានរួមចំណែកដល់កំណើនសេដ្ឋកិច្ច ដោយធ្វើអោយប្រសើរឡើងនូវឱកាសពាណិជ្ជកម្ម, ការលើកស្ទួយវិនិយោគ និងគាំទ្រការអភិវឌ្ឍតាមរយៈសមាហរណកម្មទៅក្នុងប្រព័ន្ធពាណិជ្ជកម្មសកល។   សូមជម្រាបថាបច្ចុប្បន្ននេះ អង្គការ WTO មានសមាជិកចំនួន ១៦៦ ប្រទេស ដែលរួមទាំងប្រទេសទីម័រឡេស្តេរ និងកូម៉ូរ៉ូស ដែលទើបបានចូលជាសមាជិកពេញសិទ្ធិនៅក្នុងឆ្នាំ២០២៤នេះ។ ក្នុងនោះ កម្ពុជាបានចូលជាសមាជិកជាផ្លូវការរបស់អង្គការនេះនៅថ្ងៃទី១៣ ខែតុលា ឆ្នាំ២០០៤ ដោយបានក្លាយជាសមាជិកទី ១៤៨ នៃអង្គការពាណិជ្ជកម្មពិភពលោកនៅឆ្នាំ២០០៤៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T07:44:43.975Z", "category": "អចលនទ្រព្យ", "views": 138, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កញ្ញាឯកប្រទេសនេះ បានឈ្នះមុនគេ! នេះជាម្គុដធ្វើពីពេជ្រ ថ្លៃជាងគេបំផុត ក្នុងកម្មវិធីប្រកួតបរវកញ្ញា	https://business-cambodia.com/articles/most-price-crown-on-miss-beauty-	ម្កុដមកពីម៉ាកគ្រឿងអលង្ការ Mouawad “Force for Good” គឺជាម្កុដដែលមានតម្លៃថ្លៃជាងគេបំផុត ក្នុងកម្មវិធីប្រកួតបរវកញ្ញាទាំងអស់លើវិស័យនេះ ដោយក្នុងនោះកញ្ញាឯកចក្រវាល R'Bonney Gabriel ជាអ្នកឈ្នះម្កុដនេះ លើបេក្ខនារីចំនួន៨៣នាក់ផ្សេងទៀតដែល មកចូលរួមប្រកួតប្រជែង ដណ្តើមយក។   បរវកញ្ញាតំណាងឱ្យប្រទេសអាមេរិក R'Bonney Gabriel Miss Universe 2022 គឺជាអ្នកឈ្នះនិងបានគ្រងមុនគេ ខណៈម្កុដនេះបានរចនាឡើងនៅឆ្នាំ២០១៩។ ជាមួយនឹងត្បូងកណ្តៀងពណ៌ខៀវស្រងាត់ ចំនួន១១០ការ៉ាត់ និងពេជ្រចំនួន៤៨,១២ ការ៉ាត់ ធ្វើឱ្យម្កុដនេះមានតម្លៃខ្ពស់ខ្លាំងជាងគេ រហូតដល់ទៅ ៦លានដុល្លារអាមេរិក។   ម្កុដ Force for Good នេះបានបង្កើតឡើងពីម៉ាកនៃគ្រឿងអលង្ការ Mouawad ដែលជាយីហោមួយផលិតគ្រឿងអលង្ការសម្រាប់រាវជ្យវង្សតាំងពីឆ្នាំ១៩០៨ មានប្រភពមកពីប្រទេសលីបង់ សព្វថ្ងៃនេះ Mouawad មានទីស្នាក់ការកណ្តាលរបស់ខ្លួននៅទីក្រុងហ្សឺណែវ ប្រទេសស្វីស។   តាមរយៈការច្នៃម៉ូតម្កុដក្នុងកម្មវិធីបរវកញ្ញានេះហើយ ហាង Mouawad បានបញ្ជាក់ថាទីផ្សារនៃការលក់របស់ពួកគេបាន ឈានដល់កម្រិតមួយដែលភ្ញៀវកម្រិតអភិជនក៏ទិញ ភ្ញៀវធម្មតាក៏ចាប់អារម្មណ៍។    ចំពោះអត្ថន័យនៃម្កុដនេះ អ្នកច្នៃុម៉ូតមកពី Mouawad ចង់បង្ហាញ គ្មានភាពជោគជ័យណាដែលបានមកដោយគ្មានសំឡេងនៃការផ្លាស់ប្តូរនោះទេ វាប្រៀបដូចជាវេទិកានេះបានប្រើប្រាស់សំឡេងរបស់ពួកគេ ក្នុងនាមជាស្រ្តីដែលមានសម្រស់ស្រស់ស្អាតទាំំងក្នុងទាំងក្រៅ ជាកត្តាជំរុញឱ្យមានការផ្លាស់ប្តូរជាវិជ្ជមានដល់សង្គម៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T07:44:27.339Z", "category": "ភាពជាអ្នកដឹកនាំ", "views": 562, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចំណូ.លច្រើនជាងគេ! ការងា.រទាំង ៥ប្រភេទនេះ ទទួលបានប្រា.ក់ខែខ្ពស់ និងកំពុងមានតម្រូវការខ្លាំងនៅកម្ពុជា	https://business-cambodia.com/articles/top-5-positions-in-cambodia	ជាធម្មតា មនុស្សម្នាក់ដែលធ្វើកានៅក្នុងប្រទេសកម្ពុជានឹងទទួលបានប្រាក់ចំណូលជាមធ្យមប្រហែល ៣៩,៧១៨,៩០០រៀលក្នុងមួយឆ្នាំ ខណៈប្រាក់ខែជាមធ្យមទាបបំផុតប្រមាណ ១០,០៥៧,៩០០រៀលក្នុងមួយឆ្នាំ រហូតដល់ប្រាក់ខែជាធម្យមខ្ពស់បំផុតគឺ ១៧៧,៥៩៩,៦០០រៀលក្នុងមួយឆ្នាំ។ ខាងក្រោមនេះគឺជា ការងារទាំង៥ប្រភេទ ដែលទទួលបានប្រាក់ខែខ្ពស់ និងកំពុងមានតម្រូវការខ្លាំងនៅកម្ពុជា ដោយយោងតាម Talent 4 You៖   ១/. បច្ចេកវិទ្យាព័ត៌មាន (IT) និងទីផ្សារឌីជីថល៖ វិស័យឌីជីថលកំពុងបោះពួយទៅមុខយ៉ាងឆាប់រហ័សនៅកម្ពុជាទាំងក្រុមហ៊ុនក្នុងស្រុក និងអន្តរជាតិ ដែលបាននាំមកនូវឱកាសការងារជាច្រើនសម្រាប់ អ្នកអភិវឌ្ឍន៍កម្មវិធី អ្នកគ្រប់គ្រងផ្នែកព័ត៌មានវិទ្យា និងអ្នកទីផ្សារឌីជីថល។   ២/. សេវាថែទាំសុខភាព៖ វិស័យថែទាំសុខភាព និងឱសថហាក់កំពុងរីកចម្រើនខ្លាំងនៅកម្ពុជា។ ប្រភេទការងារជា វេជ្ជបណ្ឌិត គិលានុបដ្ឋាយិកា និងឱសថការី ជាពិសេសអ្នកដែលមានគុណវុឌ្ឍិពីបរទេស មានតម្រូវការទីផ្សារការងារខ្ពស់ ហើយទទួលបានប្រាក់ខែច្រើនទៀតផង។   ៣/. ហិរញ្ញវត្ថុ និងធនាគារ៖ ប្រភេទការងារដូចជា គណនេយ្យករ អ្នកវិភាគហិរញ្ញវត្ថុ និងបុគ្គលិកធនាគារ ជាពិសេសអ្នកមានជំនាញឯកទេសផ្នែកហិរញ្ញវត្ថុ និងការគ្រប់គ្រងហានិភ័យ កំពុងមានតម្រូវការខ្លាំង ខណៈវិស័យហិរញ្ញវត្ថុនៅកម្ពុជាកំពុងរីកដុះដាលគួរឲ្យកត់សម្គាល់។   ៤/. អចលនទ្រព្យ និងសំណង់៖ នគរូបនីយកម្ម និងការវិនិយោគពីបរទេសបានជំរុញកំណើននៃវិស័យអចលនទ្រព្យ និងសំណង់។ តួនាទីជាអ្នកគ្រប់គ្រងគម្រោង វិស្វករសំណង់ស៊ីវិល និងអ្នកគ្រប់គ្រងអចលនទ្រព្យកំពុងមានតម្រូវការខ្លាំង ជាពិសេសនៅទីក្រុងភ្នំពេញ និងខេត្តព្រះសីហនុ។   ៥/. ការអប់រំ និងបណ្តុះបណ្តាល៖ តម្រូវការសម្រាប់ការអប់រំប្រកបដោយគុណភាពក៏កំពុងកើនឡើងផងដែរ ជាមួយនឹងមុខតំណែងដែលមានប្រាក់ខែខ្ពស់។ ក្នុងនោះរួមមាន គ្រូបង្រៀន និងអ្នកគ្រប់គ្រងការសិក្សានៅក្នុងសាលាអន្តរជាតិជាដើម។   យ៉ាងណាមិញ ប្រភេទការងារទាំង៥ ខាងលើនេះ អាចទទួលបានប្រាក់ខែជាមធ្យម ១០០០ដុល្លារក្នុងមួយខែ និងអាចហក់ឡើងខ្ពស់រហូតដល់ ៥០០០ដុល្លារឯណោះក្នុងមួយខែ អាស្រ័យលើតួនាទី ប្រភេទឧស្សាហកម្ម និងបទពិសោធន៍ការងារជាក់ស្តែង៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T07:22:53.702Z", "category": "ហិរញ្ញវត្ថុ", "views": 930, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឈប់និយាយខុសទៀត! នេះជាឆានែល៤ មានបង្រៀនបញ្ចេញសម្លេងក្នុងភាសាចិនឱ្យត្រូវដូចជនជាតិដើម	https://business-cambodia.com/articles/beginner-chinese	នាពេលបច្ចុប្បន្ននេះ មានបងប្អូនមិនតិចនោះទេដែលបានតែកំពុងរៀនភាសាចិនបន្ថែមទៀត ក្រៅពីភាសាអង់គ្លេស ខណៈនោះដែលក៏មានបងប្អូនមានចំនួនទៀតបានរៀនចិនយូរណាស់មកហើយ តែនៅបញ្ចេញសម្លេងខុសទៀត ដូច្នេះនាពេលនេះចាបក្រហមសូមណែនាំឆានែលខ្មែរ៤ ដែលបងប្អូនអាចរៀនបញ្ចេញសម្លេងនៅផ្ទះដោយខ្លួនឯងបាន។ ១. Learn Chinese with Malin ចំពោះឆានែលនេះដែរ គឺល្អបំផុតសម្រាប់បងប្អូនដែលទៀបតែរៀនចិនកម្រិតដំបូងហើយបងប្អូនមិនទាន់ចេះពីរបៀបបញ្ចេញសម្លេងបាន បងប្អូនអាចរៀនតាមឆានែលមួយនេះបានព្រោះមានការបង្រៀនពីរបៀបបញ្ចេញសម្លេងច្បាស់ៗ ពាក្យថ្មីៗ និងការសន្ទនាបានផងដែរ។ ២. Find Knowledge ឆានែលមួយនេះ ក៏ជាឆានែលដ៏ល្បីមួយដែលមានការបង្រៀនដោយកូនខ្មែរពិតៗតែម្តង ឆានែលនេះមានជាការបង្រៀនភាសាចិន បញ្ចេញសម្លេងដែលបងប្អូនទាំងអស់គ្នាអាចសិក្សាដោយខ្លួនឯងបានមានមេរៀនល្អៗ មានការពន្យល់ ការអាន និងការបកប្រែច្បាស់លាស់អាចធ្វើអោយបងប្អូនឆាប់ចេះនិងងាយយល់។ ៣. Muoy Meun Doring Chinese ឆានែលនេះ បងប្អូនអាចរៀនភាសាចិន តាំងពីកម្រិតដំបូង និងសិក្សាពាក្យ សន្ទនាទៅតាមប្រធានបទផ្សេងៗ វេយ្យាករណ៍ សំណង់ប្រយោគ ព្រមទាំងអាចស្វែងយល់ពីរបៀបរៀនភាសាចិនឲ្យឆាប់ចេះបានផងដែរ។ ៤. ChineseFor.Us - Learn Mandarin Chinese Online មែនទែនទៅ ឆានែលមួយនេះក៏ល្អផងដែរព្រោះឆានែលមួយនេះមានការបង្រៀនដោយជនជាតិបរទេស ហើយមានការបង្រៀនពីការបញ្ចេញសម្លេងបានយ៉ាងច្បាស់ៗ ដូច្នេះបងប្អូនដែលទំនេរពីការសិក្សាអាចចូលទៅរៀនពីការបញ្ចេញសម្លេងតាមឆានែលនេះបាន៕	{ "spider_name": "businesscambodia", "scrape_at": "2025-06-14_19:39:59", "date_created": "2024-10-07T07:16:41.009Z", "category": "ចាប់ផ្តើមអាជីវកម្ម", "views": 221, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.